
إمام في القاهرة 

العزيزة أورجانيك 

الفرسان الثلاثة 

عفريت العلبة eases‏ هوجو وی بو 29 
مسابقة ۲0۴ 


انا الوزيريا ناظر 


الإرهاب والكباب 


مشروع بقرار جمهوري 
الأوسكارجي OSL ese e ns‏ 
الوسادة الخالية 





اهداء 


الى كل انسان فكر واجتهد وتعب وحاول.. 
الى كل انسان صخر الشقي جرح صوابعه.. 
الى کل انسان صبر لحد ما زهق منه الصبر.. 
الى آوائل الکلیات والشباب المتفوق الطموح.. 
وقبل کل دول.. 

الى روح أبويا رحمة اللّه علیه. 





4|rage 
المقدمة‎ 


من المفترض انى احببك في الرواية او اشعل فضولك في كام سطر علشان تتحمس وتقرأ الرواية لحد الآخر.. 

من المفترض الى اختصر الحدوتة دى كلها في كلمتين كبار مجعلصين.. اضحك بيهم على عقلك او اقنعك بالعافية انى كاتب 
عميق وليا وجهة نظر ورسالة وهدف ومحتوى ومضمون وكلام من ده كله. 

من المفترض انى امهدلك واديلك صورة وردية عن اللى هتقراه في الرواية دى.. 

مش كلهم بيعملوا کده؟ 

لايا معلم.. 

خد عندك.. 

أول الكلام.. الرواية دی بالعامية المصرية.. الأخوة أنصار الفصحي.. استعدوا علشان تفرتکونی نقد وشتيمه. 

الرواية دی كثيبة جدا.. مقبضة لأبعد حد.. من النوع اللى غصب عنك هيسيل دموعك بعد ما يفجر غضبك.. رغم محاولاتي 
العديدة التخفيف من الواقع المأساوي المظلم بشده في الرواية.. الا انها خرجت غصب عنى حقيقية تماما.. سوداوية تماما.. 
مثيرة للغيظ تماما. 

زى أحداثها الحقيقة بالظبط. 

دی رواية قائمه على احداث حقيقية كلها حصلت.. ويمكن كمان حصلت بشكل أكثر سوادا من اللى هتقراه في الرواية.. 
الرواية دى مش جديده اطلاقا.. هتلاق زيها في اسرتك.. جيرانك.. محيط معارفك.. 

هتلاقینی زى واحد صاحبك.. أو زى حد من زمايلك في الكلية.. مش بعيد أكون انا نفسى زميلك في الكلية.. مش بعيد تكون 
عرفتني فيوم بالصدفة لوانت من جيل الثمانينات عشاق ومريدي معرض الكتاب. 


باختصار.. دی رحلتي للتنازل عن هوبة أبني.. 


برغبتي الكاملة وارادتي الحرة.. قررت ان آبنی مش هيورث منى جنسيتي. 
ليه؟ 


الأجابه موجوده من الصفحة الجايه والى اخر الرواية. 





ع م ۵ ۳ رد 


التاسعة من صباح يوم 16 فبراير 2015م. 
مستشفى اورورا للأسرة.. ميلواى (ويسكونسن).. الولايات المتحدة الأمريكية. 


قاعد مسهم ومتنح.. نظرة الى اللانهائية والخواء وانا بجاوب على أسئلة موظفة المستشفى المختصة بتوثيق المواليد.. 8 
ورقات لازم أملاهم كلهم.. فيهم نص ورقه يخصني والباقي كله للم والطفل.. بينما في سماعات المستشفى الداخلية في اغنيه 
شغاله لها موسيقي طفوليه محببه مرحبة بطفل معين. . حاجه كده زي يارب يارينا تكبر ود تبقی أدنا. . على باب الأوضة كم مهول 
من البالونات والورد.. شنطة كبيره هديه من المستشفى مليانه بامبرز وحاجات خاصه ا حديثي الولادة. . انا كأب مش 
مطلوب منى اي شيء في الليلة دي كلها.. في الدول اللى زى دى.. بعد حدوث الحمل يبقي انتهي دورك للأبد يا ديان على رأى 
السادات. . اللهم الا دورك الطبيي في الانفاق على الأسرة ولو حبيت تبقي بنى ادم محترم وتربي ابنك بدل ما ترميه هو وأمه في 
الشارع وتعیش حر زى ما الشیطان بیهمس في ودن دلوقتی كده.. الدولة موفره کل شيء للم والطفل.. يعني عندك مساحة 
هائلة من الحردة إنك تستندل وتهرب بدون قلق.. کده کده مش هیتلطموا من بعدك.. آساسا لو حسبتها حسبه مادیه بحته.. 
هتلاق ان الأفضل ليهم إنك تختفي من حیاتهم تماما لو قررت تبقي مجرد ماكينة ۸۲0/۳" تصرف وبس.. شوف ازای يا جدع.. 
بأمر القانون.. صاحبة العیال لا تضار ابدا في دوله ضعيفة الارتباط بأى ديانة معروفه.. وبالقانون ام العیال تتسحل وتتبهدل 
وتشوف کل آنواع الذل الممکن والغیر ممکن وتعرف الجوع والحرمان وکل آنواع سخافات الدنیا علشان تربى عیالها في دولة 
مصدعانا کل يوم بالدين وتفاسير نصوصه المختلفة على هوى كل واحد طامع في شيء ما. 


سبحان اللّه.. في دوله زى دی اتفق الجماعة بتوع الوطن والجماعة بتوع الدین عندهم على تقطیع بعض في ملعب السياسة 
النجس.. بس المواطن یفضل بکرامته بعید والدولة تحمیه وترعاه وتدعمه وتحرسه.. المستشفی وموظفینها فرحانین 
وبیحتفلوا بمیلاد مواطن آمريي جدید.. نسخه من اللي عندنا في مصر بالظبط سامحني یارب. 


على السریر في غرفة الولادة الفخمة راقده الست اللي آصبح اسمها الرسمي بعد الیوم ده "ام حمزة".. أفضل نساء العالم في 
نظري.. الست اللى اكيد عملت مصيبة كبيرة في طفولتها كانت عقوبتها انها اتجوزتنى.. اعتقد ان أمها دعت عليها فيوم 0 
"روس الهي رينا يوقعك ق شر أعمالك".. وايه هيكون شر اعمالها اكثر من انها ترتيط بواحد ی حالاق سواح ورحالة في البلاد.. 
درودش بالكتب والقراءة في آغلب الأوقات. . عاشق للتاريخ. . رافض الواقع وفاقد للتركيز في الدنيا. . شديد الهشاشة والحساسية 
من داخله حتی ان كلمة اهانه واحده ممكن تقلب يومه كله رأسا على عقب. 


رغم شحوب البشرة المصاحب في العادة لأي ست قامت بالسلامة من ولادة استغرقت 14 ساعة الا انها كانت في عينى وقتها 
أجمل من مارلين مونرو. . الشحوب والهزال اللى هي فيه ده تمن أجمل شيء حصلنا في حياتنا. . أبني حبيي اللى بسجله في 
اللحظة دى في سجل مواليد الدنيا. . ارتجف أيها الكوكب البائس واستعد. . أسوأ أطفال العالم من 37 سنة قرر يرازي الكوكب 
بطفل من صلبه فى الغالب هیکون اعرا منه هو کمان. 


على يمين أم حمزة کم مرعب من الفراخ المشودة والمحشية والمسلوقة والمقلية.. عمایل ايديا وحياة عینیا.. حسب کلام 
الأقدمين لازم الواد ینزل من هنا ونحط مکانه فرخه من هنا.. انا بس حبیت اجود شوده.. بدل ما نحط فرخه مکان الواد.. 


متمسك جدا بثقافتي الشرق أوسطية. .كنت فاکر موضوع الولادة ده زي ما بیطلع في الأفلام کده. . واحده ست عماله تصرخ 
وتقول هموت يا ماما هموت يا ماما. . يا أم السعد يا أم السعد يا أم السعد. . يا اختى. . راجل قلقان وبیدخن بره الأوضة وحوالیه 
عيال عماله تقول يا لطيف يا لطيف يا لطيف. . بينما في ست أرشانة ماسكه حلة ميه سخنه لحد يومنا هذا عجز الأطباء انهم 
یفسروا سبب وجودها لحظة المیلاد. . ناس كتير بتروح وتيجي بدون اي داعي. . وفجأة ينطلق صوت طفل بیعیط. . حصلت 
المعجزة الالهية ودبت الروح في حتة لحمه حمراء لم تكن منذ آشهر قلیله.. وبعدین 


ناس عماله تهني وتبارك وتشرب مغات بینما في ناس تانیه بتفکر في الوضع الجدید.. 





ب عه ۳ ۱ 0 


يتربى في عزك.. 


ياللا بقی علشان تأذن في ودانه.. 


یاللا علشان "تعمده" مسلم زي ابوه.. 


یاللا علشان يبدأ وتبدأ معاه رحلة الحياة اللى هیکبر بعدها ويقولك لبست ثوب العيش لم استشر.. واللّه يسامحك يابا على 
جريمة أنجابي وكل أفورة المراهقين دى. 


کل ده ولا حصل. . المستشفی وفرت کل شيء وفیها کل شيء وعملت کل شيء. او ای سس ان متسین 
غير اني العب المزرعة السعيدة على الفيس بوك. . كنت سعيد سعادة غير طبيعية. . آخیرا سامع في بيتي عياط عیل صغیر 

أخيرا مصطلحات بامبرز وتاتينا وبيبرونه وبوتي هيترددوا في بيتي.. أخيرا هبقي زي كل الإباء شايل الهم وليل ونهار بفکر از" ااي 
أأمن مستقبل العیال.. أخيرا هقرف الناس في الطيارة وأي مواصلات بعياط الواد. . أخيرا هلاق حد أقوله بشده وعنف مصطنع: 


"يا ولد.. لما بابا لما يقول كلمه يبقي لازم تتسمع" 
واروح جاى هابده برجل الكرسي على دماغه علشان يتربى. 


انا فعلا شلت الهم من دلوقتى.. عاوز اسم قوي للواد.. رغم انه نازل عامل زي أبو قردان.. ابيض وغتت وشبه امه.. الا إني 
مؤمن بأن لكل من اسمه نصيب.. مش حابب اسمي الواد اسم نواعم.. نفترض ان الواد طلع فتوه ومجدع فيوم من الأيام.. 
هيواجه ازاي المجتمع وهو اسمه وائل مثلا.. لو كان الواد اللي بيضريني في المدرسة وباخد سندوتشاتي اسمه هيثم وللا لؤي.. 
هل كان بقي بلطجي؟؟ ده انا كنت دفنته بالحياة باسمه ده.. بقي ابني انا بعد العمر واللف ده كله.. يبقي اسمه تيم وللا تامر!! 
دي تبقي هزلت. . ده كده ممكن يكبر ويفضل يقول انا اسمي مش تامر يا بشر. . هذا جناه على دادي. . وانا جنيت على No‏ 
.Body‏ 


قبل الموقف ده ب 5 سنه حلمت ان ابوا بيقولي هات حمزة وتعالي معايا. . 3 أيام ورا بعض الحلم ده يتكرر بحذافيره بشكل 
مزعج. . حسيت انها رسالة. . خصوصا |[ من دراوش سيرة سيد الشهداء وصائد الأسود وعم الرسول عليه الصلاة والسلام 
واخوه في الرضاعة وآهم وزير من وزرائه.. سیدنا حمزة بن عبد المطلب. 


الشهداء فى الجنة ان شاء اللّه. 


قلت 0 للموظفة المسئولة عن تسجيل المواليد في المستشفی.. الاسم كان صعب عليها.. شوية تقولي هامزا.. وشوية 
تقولي هيمز ا.. ولما غلبت حاولت تقوله خامزا.. وانا وراها ومصمم أخليها تنطق ال " ح" زينا لحد ما قدرت تنطقه بعد معجزه. 


هتسمي الطفل كده.. حامزا؟؟ 

ايوه يا عسل. . حمزة. . حمزة أحمد حسني. . زينة أطفالك يا بلد وسيد شبابك بعد 20 سنه بأمر اللّه. 
الاسم في الأوراق هيبقي إبراهام حمزة أحمد.. اوك؟ 

ماشي 

من حقك تختار اسم کمان "۱۵۲06 5660۳002۲۷*.. تحب یکون ايه؟؟ 

جوزیف 

اذن هيبقي الاسم الثاني کده.. ابراهام جوزیف آحمد.. اوك؟ 

اوك يا فندم 





با 3 ۱۲ ۶ 


نظرة لوم وعتاب ويداية خناقه من ام حمزة.. الاسم الثاني ده يهودي خالص.. مقدرتش تقتنع ان جوزیف هو النطق الاجنبي 
لاسم يوسف.. الولد اسمه الاصلي حمزة وانا زودت اسم كمان هو يوسف.. اسم الدلع عند الامریکان هيبقي جوزیف او جو.. 
الاسم عندنا حمزة وعندهم جوزيف اللى احنا بنقوله يوسف.. هما بينطقوا اسم الجد الأول.. وكده كده ابراهام عندهم هي 
إبراهيم عندنا.. اذن الولد ممكن يكبر وبعيش هناك باسم ابراهام جوزيف.. اسم غير ملفت ابدا لأصله العربي.. كام سنه وانا 
هموت ومحدش هيفتكرني.. هو هيبقي معاه باسبور أمريكاني.. مواطن زيه زيهم.. محدش هيضطهده علشان عرقه اودينه زي 
حالاتي.. محدش هيفتكر ولا هيعرف انه عربي فيرسمه راكب الجمل ولابس عقال وجلابيه.. محدش هيعصلج معاه في اي 
تأشيره.. محدش هيلوم دينه مع اي تفجير هيحصل.. كل الناس هتبصله بنظرة حسد تحمل معني "ايوا يا عم" بايضالك في 
القفص.. بكره يبقي عنده حظ ومستقبل أفضل مني.. شقي 7 سنين في بلاد الجاز ومعاهم قرض بمبلغ وهمي رميته كله في 
المشوار ده.. ایی افتکرتنی عبيط لما قررت اجيب لأبنى باسبور أجنى.. سخرت منى لأ رميت شقايا على الأرض علشان 
الباسبور الأمريكاني بدل ما ادخل جمعيه مع طنط نوسه وللا طنط افتخار ب 500 جنيه في الشهر يأمنوا مستقبل الواد.. 
مسكينه.. مواليد جيل عبد الناصر اغلبهم كده.. رضعوا الدونية مع البان امهاتهم.. اتريوا على الخوف والرعب والتواضع 

فكرة الدولة المهلهلة وان فاتك الميري متغلغلة تماما في وجدانهم.. لسه عايشين في فيلم ارفع رأسك يا أخي والقومية العربية 
وهنحارب ووقعنا 9 مليون طياره لليهود.. الدونية سممت ابدانهم في كل شيء فأصبح اقصى طموح لحد فيهم هو شقه بحري 
3 اوض او جمعيه منحسش بيها نجوز بيها البنات.. كذبوا على نفسهم علشان يجملوا الدونية والزبالة اللى هما عيشين فيها 
ويحسوا ان عيشة البهائم دی فضل ونعمه واحنا أحسن من غيرنا.. حرفوا آيات القرآن وبهدلوا تفسير الأحاديث النبوية الشريفة 
علشان يقنعوا نفسهم ان الدنيا سجن المؤمن وجنة الكافر.. ده على أساس ان سيدنا المبشر بالجنة الملياردير عبد الرحمن بن 
عوف وسيدنا الخليفة الخلوق الملياردير المبشر بالجنة برضه عثمان بن عفان كانوا ملحدين مثلا فبقت الدنيا سجن ليهم. 


اى كلام في اى زفت. 


ده کان تخطيطي. . قررت غير نادم إني أدي ابني فرصه ثانية لحياه أفضل. . قررت إني احميه من كل شر تعرضتله بسبب جنسيتي 
العربية ذات التاريخ المرعب من القرف والخيانة والفشل.. قررت احميه من تاريخ سيء احمله على اكتافي بدون ادبي ذنب 
مني. . قررت ان حمزة مش هيبقي حمزة الا في مصر. . قررت إني اهدي اکتر ناس بکرههم اکتر حاجه بحبها. . مکره لا بطل. . مش 
بحب آمریکا ولا الامریکان. . مقتنع تماما انهم سبب كلا بلاوینا. . ومع ذلك بدیهم ابني الوحید هدیه. . ابني. . أملي في الحياة.. 
مش هیطلع آبدا زیی. . مش هيشوف اللى انا شفته. . ممکن جدا یطلع مش بیعرف يتكلم عربي ولا یعرف حاجه عن تاریخه ولا 
يعرف عن جنسية ابوه الا ان عنده باسبور اخضر ملوش عازه مري في الدرج. . ممكن يكبر يغني "يومئذ سیکون شعارنا باللّه 
نثق" بدل ما يغني كلمات الشيخ يونس القاضي "بلادي بلادي لك حبي وفؤادي".. ممكن يكبر يقولي جدي ا 
داشتطن عمل وسسوى وارعي عانم اا . بدل ما يقولي ان جدي رمسيس الثاني بني مملكة مصرية لا تقهر 


المهم انه میشوفش ش اللي انا شفته وخلاص. 


ام حمزة متعرفش کل اللی جوایا ده.. هي شايفه من جوزها وشه الوطني.. شایفه واحد كل ما تیجی سيرة مصر یتقلب ويبقي 
سومه الحساس.. شایفه درویش ليل ونهار بيتغني بمصر وعظمتها وذکرباته فیها.. في یوم ما سخرت من موقف عمله الرئیس 
الراحل آنور السادات. . هي فلسطينية وطبيي جدا ان الجماعة دول مش بیحبوا السادات. . ولکن نظره شدیده اوي مني علمتها 
إني مش مستعد ابدا اقبل ولا ربع کلمه على شخص اظنه من رموز الوطن حت لو اختلف معاه البعض.. مصر في نظري شيء.. 
والفتن اللي فیها وغباوة آهلها شيء تاني.. ووساخة الحکام شيء تالت.. مفیش اي تعارض بين إني عاشق للبلد دي وبين إني 
شايف بنظره محايده مستقبلها الأسود. . مفيش اي تعارض ان قلي مفطور عليها ودين ای عاوز لأبني مستقبل آفضل. . مفیش 
اي مانع اني "أتمى" انه فعلا تحیا مصر وبين ان لساني مش قادر يقولها لان معطيات الواقع تقول ان مصر مش ممكن هتحيا 
ابدا بالمنظر المقرف ده. 

انت سمیت الواد جوزیف. . انت اتجننت يا راجل؟ 

ایوه. . اسمه هيبقي آجني. . خلیه يعيش وينسي أصله الواطي 

أصله الواطي!! انت اللي بتقول کده!! 

ایوه. . انا اللي بقول کده. . ما هو حضرتك اللي میعرفش یقول عدس. 

عدس يا سيدي مقلتش حاجه. . مالك يا آحمد في ایه؟ انا حاسه ان زي ما یکون في حاجه انت مخبیها ومش عاوز 

تتكلم. . بقالك كام يوم زي ما يكون في حمل على قلبك او حاجه بتهرب منها. . زی ما تكون مخى عن مصيبه. . في ايه 

يا أحمد؟ 

يبدو إني لسه زي مانا.. وشي بيبان عليه كل حاجه.. 37 سنه في الدنيا مقدرتش اتعلم فيهم ازاى أكون خبيث. 

وده أجمل ما فيك.. بس مش مسامحاك إنك مخبي عليا حاجه.. طالما الراجل مخبى على مراته.. يبقي في واحده تانية 

اکید. . حسي الله فيك يا شیخ. . ليه تعمل فيا کده.. انا قصرت في ايه بس. . قولي الحقيقة ومتکدبش علیا. . هي البت 

المسلوعة اللى قالتلك هاي في دانکن دونتس دی.. صح؟؟ انا كنت حاسه انها مش مظبوطة بنت المفكوكة دی.. 

قولي. . صارحني. . خنتني كام مره. . عرفت كام ست غيرى. . الواد حمزة ده.. مين امه ؟؟ 

بس يا عسل.. مش فایق للهزار.. الموضوع فعلا کبیر. 

موضوع ايه يا راجل.. خير یارب. ۱ 

انتی فاکره إني عملت کده مع حمزة علشان بکره مصر؟ فاكراني حاقد وناقم علیها؟ ابدا والله.. متخلطیش بين غضبي 

من الوضع القذر اللي آصبحنا فيه حالیا وبيني محبتي للبلد نفسها.. مصر تعتبني اوي يا میساء.. مصر تعبتني وشيلتني 

همها من بدري.. شلت همها من أيام ما كنت طالب في الكلية.. وشایل همها وانا الشیب بیشق طريقه في راسي.. كنت 

عیل عبیط في الكلية معرفش حاجه لما آترمیت في دنیا السياسة زي البهیم وسط ذتاب كلهم ضحکوا علیا. . اشتغلت 

بقل جا مك او واقالاض عال يعدا وانا افاكن إن بخدم البلد.. نزلت الانتخابات وهتفت.. كنت بدی للناس فلوس 
تمن أصواتهم اللى راحت لمرشحين الحزب بتاعنا وانا شايف كل الأطراف بتعمل كده. .كنت فاهم ان ده عادي وصح 

طالما کل الأطراف بتعمل کده. . انا بعمل کده ویقول للناس هظبطکوا. . والتانیین بیعملوا کده ویقولوا للناس بارك 

اله فيك. . حضرت بنفسي اتفاقات أصحاب الدقون مع أصحاب الکتوس. . قالولى ان السياسة هي فن الممکن وللي 

تغلب به العب به. ال که . ولما الثورة قامت بقينا 

حطب للنار فى الاخر. 

٠ وبعدين؟‎ 

خلصت الكلية وطلقت السياسة بالثلاثة بعد ما تأكدت ان كل انسان اشتغل في المجال ده في مصر -بدون اي استثناء- 

يبقي ابن حرام مصفي لا يعرف رب ولا دين ولا بلد. eS‏ 

بسرعه.. في اللي مسميها وطنيه وفي اللي مسميها ديمقراطية.. في اللي مسميها انتاج وعمل واقتصاد وفي اللي مسميها 

شهادة للّه ورسوله. . كلهم ولاد کلب حلال فيهم الحرق بالنار. .كلهم مش بیفکروا في شاب عنده 21 سنه عنده طن 

أحلام وطموحات وأفكار ذهبية.. كلهم شاغلين نفسهم بس بكام صوت أقدر المهم من على القهاوي في حدائق القبة 

اكتر من كام فرصة عمل او كام وظيفة أقدر اوفرها لو افكاري نزلت لأرض الواقع.. كلهم شاغلين نفسهم باني اد ايه 

شاطر في اقناع الناس ان الصوت يبقي ب 30 جنيه بدل 50. . محدش ابدا سألني عن فكرة مشروع تكنولوجي عبقري 

يجيب ملايين ويوفر ملايين وینط بالبلد خطوه لقدام في اقل من 5 سنين.. محدش اهتم بالامتياز اللي اتخرجت بيه 

من الكلية.. اهتموا بطريقتي السينمائية في الكلام وقدرتي على حشو الخطب بألفاظ كبيره واقتباسات من كلمات 

الكتاب والادباء الکبار.. محدش فكر إني ممكن أكون مشروع مهندس ورجل اعمال شاطر عنده أفكار دهب.. انما 

كلهم رکزوا إني كنت في اتحاد الطلبة.. ایواا.. يبقي الواد ده من بتوع الهيصة والزيطه وبقدر يلم عدد كبير. 


كل همهم كان العدد الكبير.. اشحن من الخرفان على اد ما تقدر.. تنول الرضا وتكسب من وراهم ملايين.. غير كده.. انت كلب 
ولا تسوي. 





۲ ۵ ۲ ل 


ايه ده!! هو الموضوع جد وللا ایه.. مالك يا احمد.. انا بضحك معاك يا راجل. 

مانا دلوقتی بضحك.. بس ضحك کالبکاء زي ما قال المتنبي.. بضحك على وطن متمسك بقوه بمنهجية الضیاع.. 
بضحك على وطن بیفرم وبطحن کل انسان حابب یکون حاجه كودسة لنفسه ولغيره. . بضحك على متخلفین لسه 
بیشتموا بعض علشان مختلفین.. بضحك على موظفین الحکومة وهما بیصارعوا بعض علشان یعینوا ولادهم مکانهم 
علشان بستنوا ملالیم المرتب التعبان اخر کل شهر.. بضحك على الزحمة المرعبة في الشوارع اللي ملیانه زباله في 
العقول اکتر من زيالة البیوت.. بضحك وهفضل اضحك لحد ما اموت.. 

طيب ما تضحكني معاك.. اشیل معاك يا أخي بدل ما یجرالك حاجه. 

تحبي تسمي قصه لطيفه؟ قصة امام الشاب القروي الساذج اللي وقع مع شفاعات الأرملة اللعوب ؟؟ تحبي تسمي 
قصة وطن مصر إصرار غريب على الانحدار والانهیار؟؟ 

لو مش هضايقك يعني. ٠‏ انا اول مره اشوفك کده. . انت اشعلت فضولي تماما. 

طیب. . طالما اشعلت فضولك. . يبقي بلاش نحكي.. 

تصدق إنك رخم!! 

لا خالص.. مش معني ان ماما وبابا واخواتي واصحايي وانتى وزمایل الشغل وزمایل الكلية بیقولوا إني رخم.. إني ابقي 
رخم فعلا.. دي اراء.. ارااا|ااااااء.. زى ما قال الأستاذ رمضان مبروك آبو العلمین حمودة کده. 

طیب.. قول بقي يا عم. 

حاضر.. هقول. 

کلی اذان صاغیه بعد ما معدت اتملت فراخ بالفعل.. 

قول یاض بدل ما اقولك کلمه عیب. 


وبدأت احكي. 





ت بان ۱۲ ناد 
إمام في القاهرة 


على أنغام وأوأة حمزة في أيامه الأولى.. بدأت احكي لمراتي القصة اللي اثارت فضولها بقوه.. قصة اغتيال أحلام انسان.. زيها 
زي کل ست.. متوقعه ان في عنصر حريمي في الموضوع.. قصة حب.. خيانة.. خازوق.. طلاق.. اي حاجه لها علاقة بتاء 
التأنيث.. اي قصه من النوع ده تأكد تماما ان مراتك هتس معك وهتركز جدا في كل حرف.. ولو طالت كمان هتخليك تعيد 
الكلام في مناطق معينه. . غير كده انسي-. . لو حكيتلها عن اختراع انت عملته بيعمل من الفسيخ شريات. . هتبتسم في وشك 
بغباء وتقولك ما شاء اللّه. . أقوم انا بقي اعمل الرز لاحسن اللحمة استوت. 


ازاي أقدر اشد انتباهها لحكايتي اللي هي أساسا قايمة على فكره تكنولوجيه 9690 من العاملين في المجال بتاعنا مش فاهمينها 
وقتنا هذا؟؟ 


معذرة.. 
فكرة تكنولوجيه اه.. 
هو انا مقلتش انی مهندس کمبیوتر؟؟ 


آسف.. اندمجت شوه في الکلام ونسیت آقول انا مين.. هي مش معلومات كتير ولا آنا اعتبر من الناس المهمة اللی حکايتهم 
ممکن تملی صفحات.. انا مجرد انسان من الطبقة الوسطی او الأقل من الوسطی.. ابودا كان موظف حکومة.. تعليمي حكومي 
مجانی.. لا آملك من مقومات الحياة في سنة 2000 الا بكالوريوس علوم الحاسب الالي بتقدیر عام امتیاز مع مرتبة الشر ف 
بالأضافة الى طن من الطموحات والأحلام.. رصيدي في البنك وقتها یقترب من الصفر بقلیل من الأسفل.. لو طنشت شوية 
دیون عبيطة کده.. يبقي انا زی الفل. ۱ 


اذن.. نستعین باللّه ونبداً الحكاية. 


طبعا تعرفي إني اتخرجت من حاسبات ونظم معلومات بتقدیر تراكمي كان امتیاز مع مرتبة الشرف.. شهادة 
الکورسات اللي درستها في الكلية كانت كلها امتیازات الا شويه. . نادرا ماکان عندي ماده جبت فیها جید جدا.. اللهم 
الا ماده واحده بس جبت فيها مقبول. . علم النفس قبحه اللّه. . لا عمري حبيته ولا حبيت المدرسين بتوعه. . انا لو 
كنت ادبي في الثانوي مکنتش خلصت علام لحد دلوقتی.. مشروع التخرج كان تقديري فيه امتیاز برضه.. مشروعنا 
كان حاجه کده تحفه بالاشتراك مع الشباب بتوع اتصالات ومیکانیک.. عملنا حاجه وقتها تعتبر اختراع كنا فاكرين 
اننا ممکن نقلب مصر کلها. . طبيي جدا لما تكوني مشترکه في تصمیم روبوت إنك تحسي بالفخر. . انا کتبت سوفت 
وير يقدر يحرك ذراع آلية تعمل وظيفة معینه.. حاجه بدائية شوبه اه.. انما مع الوقت ومع الماجستیر اکید ممکن 
اعمل رویوت کامل. . حاجه کده زى آفلام الخیال العلمي. 


لا . ذراع آلي. . تخيلي مثلا مصنع البان. . وظيفة عمال السبر. . وظيفة بسيطة جدا بتتکرر زى ما هی ومش محتاجة 
أي فن. . مطلوب منك تشيلي علب الزبادي المليانة من على سير الماكينة وترصيها في الكراتين. . وکل 20 علبه تقفلي 
الكرتونة بتاعتهم علشان الكرتونة تروح المرحلة اللى بعد كده.. عملنا دراع الى يقدر يعمل الوظيفة دى لمدة 24 
ساعة في اليوم بنسبة خطأ 960.. من غير ما يشتكي ولا يكل ولا يمل ولا يقولك ساعة غداء ولا هدخن سيجاره ولا 
هصلي التراويح مع الظهر. . ذراع آلي لا يجيله برد ولاكحه ياخد بسببهم أسبوع اجازه. . ذراع آلي مش بيضيع الوقت 
ف التظبيط مع البت اللى بتقفل الكراتين ولا ای اونطا من دی. . ذراع آلي يعمل وظيفة واحده بنفس الكفاءة لعدد 
غير محدود من الساعات. 

يا حلاوة.. عملتوا س 18 بتاع نبیل فاروق یعنی!!! ده على كده بقي ممکن تعملي خدامه اليکتروني على ذوقك کده 
تساعدني في شغل البیت.. بدل ما اجيب خدامه اصحی في نص اللیل الاقیها بتقولك يا محامیحو. 

بغض النظر عن السخرية في کلامك.. هو ده كان حلمنا بالظبط.. طالما قدرنا نتحکم في الماکینات.. يبقي ممکن 
بشوية ذکاء اصطناي نعمل ماکینات تتعلم من اخطاتها. . الفكرة لسه بدري علیها اه. . انما کنا ممکن نشتغل في 


تطبیقاتها البسيطة. . ومع الوقت ممکن تبقي فتح فعلا في عالم التکنولوجیا. . الحلم الأكبر. . استبدال العمالة 
الیدودة بعمالة أخرى آليه أرخص وأكفاً 


وبعدين. 
ولا حاجه.. المشروع اتناقش.. خدنا الامتياز المتين.. اتآلشت من التعيين في الكلية.. واترميت في سوق العمل. 


اه.. كتير بیحصل معاهم کده عادي جدا.. دی قصه مکرره ومملة جدا.. لو ابوك مش دكتور في الكلية.. يبقي بلح.. 
ابن الضابط ضابط وابن الدکتور دکتور واولاد الفقراء للبطالة والتصدیر والموت في مراکب الهجرة غير الشرعية. 


علشان کده مدققتش آوی ولا سمعت نصيحة حد أنى اشتکی واعمل مشاکل.. طول عمري قافل وداني تماما.. رینا 
خلقني کده.. شخص رافض تماما لأي نصيحة من ای حد.. مش غرور اد ما هو فقدان ثقة في الناس. 


ليه کده.. ده الدین النصيحة.. رحم الله رجلا آهدي الى عيوبي. 


الدین النصيحة اه.. بس السوال هنا.. مين ينصح مین.. اللی افهمه ان المؤهل للنصيحة ينصح ونتبعه الراغب في 
النصيحة بلا أي فرض ولا سخافة من الناصح.. کمثال.. الرسول عليه الصلاة والسلام ينصحنا واحنا نمشي. وراه.. 
کده يبي الامر منطي. . شخص محل ثقة ادبه وریاه خالق الکون وعلمه کل شيء بالطريقة الصح فأصبح معلم 

بضم المیم. . هو ده اللی نسمع کلامه ونصایحه. . مش کل من هب ودب یلبس قمیص النصيحة وکلسون الوعظ 
وفانلة الارشاد ویدیها نصائح علشان تدیله طراوة.. مینفعش یوم الاق راقصه بتنصح وبتدی للناس عظات من 
تاريخ کفاحها ومعاناتها في علب اللیل والکباریهات وآقول آهو.. الدین النصيحة.. مینفعش لصوص عالم البيزنس 
یملوا الفضائیات بقصص کفاحهم الوهمية تحت بند النصيحة واقل واحد فیهم سارق من البلد اد کده.. مینفعش 
اجيب واحده مطلقه وأقول انها تعمل کورسات ودورات للتنمية الزوجية والعلاقات الاسرية.. مینفعش اجيب 
الأقرع یسرح لبنت السلطان.. بصي حواليق هتلاق مسخره تحت بند النصائح د۵.. مطبلاتية الصحافة بقوا 
بینصحوا. . واحد يقولي خد بالك. .كله الا. . ھىىيييىء. . الصلاة. . وريحة الکحول فايحة من بقه. . واهو الدين 
النصيحة برضه. . العملية بقت بزرمیط وآصبح فعل النصح یغتصب باسم الباطل في ارض خربه يقال لها مصر-. 
وتبصی في الاخر تلاق حال البلد مائل متنیل في كل المجالات. . اللّه. . لما البلد فیها کل الکمية ده من الناصحین.. 
امال اتوکسنا کده ليه!!! 


يا حفيظ.. انت كأبتنى يا راجل.. حرام عليك ده انا لسه والده ونفساء.. الموضوع مش بالسواد ده.. قوم اعملی 
فرخه احطها مکان العیل اللى نزل واللی انت حطیت مکانه البؤّس ده کله. 


يا وليه هما كام فرخه هیسدوا مکان العیل.. ده انق لو والده دیزانور حق مش هيبقي کل ده. 
خليك انت كده مضطهدنی.. مكانوش ست فرخات عمي.. بكره أقوم على حيلي واديلك تمنهم على الكوتشي 
بقالي كتير مستني الكوتشي ده.. لا شفت ابيض ولا اسود. 


ضيع بقي في الوقت لحد ما الواد يصحى.. فكك من الهري ده وكمل حى. 





مه ۱۲ عد 


من المنطق اللى حكيتهولك ده كنت ولا أزال رافض النصيحة.. او بمعنى اخر رافض عرض النصيحة.. اللى يسألني 
بقوله دی خبرتي انا وانت صاحب القرار.. مش واثق في شخص الناصح ولا اهليته للنصيحة مع التعميم.. مش 
واثق في حد في المجتمع ده كله.. حاولي تقنعيني ان مجتمع بينحدر من سيء الى أسوأ من أيام الملكية لحد النهارده 
ممكن حد فيه ينصح الثاني.. حاولي تقنعيني ان بلد مفيهاش غير مسلمين ومسيحيين بس.. الاتنين مش قادرين 
يعيشوا مع بعض والاتنين مش آمنين على نفسهم وكل يوم انفجار شكل في مسجد او كنيسة وقاعدين يتغنوا بالأمن 
والأمان ویوزعوا نصايح على الناس يقولوا فيها قال الله وقال یسوع آجي انا في الاخر آخد منهم نصيحة.. حاولي 
تقنعيني انى آخد نصيحة من مواطن عايش في بلد فيها واحد معاه معهد سنتين بعد الدبلوم وبقي مكانه اهم من 
حملة الدكتوراه من كليات القمة لا لشي.ء الا انه لبس ميري وبقي امین شرطه اسم اللّه. . حاولي تقنعيني ان الشيخ 
اللى كان موافق على ان عسكري ای لا يقرأ ولا يكتب يروح يجيب دكتورة في الجامعة من قفاها علشان يرميها في 
بيت راجل هي مش طايقاه ولا طايقه عشرته ويبقي هو هو نفس الشيخ اللى وافق على قانون الخلع باعتبار انه من 
الدين لما حرم الرجل الكبير قالت انه من الدين. . حاولي تقنعيني انى آخد نصيحة بعد كده من الشيخ ده وأمسك 
لساني عن انی اشتمه بأمه على اعتبار انه من مشايخ السلطان.. اعتقد ان أمثال هؤلاء الناس لو قالوا اشهد ان لا إله 
الا اللّه.. هيبقوا كذابين برضه. 


يا ستار.. ايه السواد ده يا اخى.. مش للدرجة دى.. انت ليه مش شايف الا النماذج دى.. ما الدنيا فيها وفيها. 


لاصدقيني.. للدرجة دی واكتر.. دنيا مصر میتقالش عليها فيها وفيها.. هي فيها بس.. فیها كل وحش وسيء وقذر 
وملعون وكذاب ونجس ومنافق وهمجي وبلطجي وخائن وغدار وقاسي ووحش.. فيها كل فساد ورشوة ومحسوبية 
وظلم ووساطة وقهر وذل للفقير الغلبان او للأهبل صاحب الطموح.. فيها أحمد زويل ومجدي يعقوب ومصطفی 
السيد اللى نجحوا بره ارضها القذرة.. وفيها صافيناز وفيفي عبده ولوسي اللى عملوا ملايين من عرق العافية في 
ارضها القذرة برضه.. بعض الناس لما أكلمهم يقولولى متعممش علشان التعميم غلط.. الناس دی افلست 
ومعندهاش منطق تتكلم بيه ولا عندها اى حجه للدفاع.. اى كلام وخلاص المهم منسيبش الورقة فاضية.. التعميم 
هنا جايز ويجوز ویلزم لأن حال البلد كلها خائب ومتنيل بنيلة.. لما أقول ان الداخلية وزاره وسخه.. يبقي لازم الكلام 
یتاخد على محمل الجد ومحدش یقول انت بتعمم ليه یاعم. . اه فیها ناس كوس ة مقلناش حاجه.. ولکن غالبیتها 
العظمی القذرة هي اللی ظلمت القلة المحترمة وأدت انطباع عن المجمل انه زفت.. اه في لواء اسمه البطران الله 
يرحمه مات شجاع شهید وهو بيأدى واجبه.. بس في قصاده 90 لواء مش عايز يموت ولا یتوب من اکل الحرام.. اه 
في امین شرطه اعرفه شخصياً واعرف انه مثقف ومحترم وبتاع ربنا وغلبان خالص.. بس في قصاده 9 ملیون حاتم.. 
اذن في الحالة دی وجب على القلة المحترمة المتأذية من المجموع القذر انهم ينقلبوا على الغالبية القذرة وباخدوا 
بیشتم الفاسدین في صورة النسر وشعار الشرطة والشعب في خدمة القانون.. لازم نتعامل معاها من المنطلق ده 
علشان نطهرها.. کده کده النظیف والمحترم مش هیتأثر بأى شيء لان صفحته نظيفة.. واللی یمشی. على وزاره زی 
الداخلية یمشی على باق مؤسسات الدولة المتهالكة المنهارة.. ده كان بس مجرد مثال لا آکثر. 


منطق برضه.. بس آخاف إنك تکون بتظلم ناس ملهاش ذنب. 
السيئه تعم والحسنة تخص. SSS SE‏ . هقول ان الأستاذ فلان کویس. . بينما 


لو موظف تانى في نفس الوزارة قرفني.. هقول الله ينعل أبو ميتين ام الحكومة كلها.. الكويس فيهم والوحش.. لان 
السمة الغالبة علیهم هو السوء. . والا کانت الأحوال عموما ميدن أفضل. 


ماهو لازم تقتني والا هتجوز عليى واحدة تقتنع باللي بقوله.. هكذا عشت حياتي.. مستغنى عن كل شيء وکل حد.. 
مش عاوز من الناس الا انها تسيبني في حالي.. يا نحل لا تقرصني ولا عاوز منك عسل. . متقوقع تماما مع أصحابي 
اللى شبهي في عالم منعزل رافض للواقع بقرفه ووساخته.. نزلت السوق وبدأت اصارع مع نفسي... وحيد تماما.. 
قررت الى اشق الطريق في قلب الصخر منفردا. . بخلاف توفيق الله عزوجل ورحلة ابويا في الانفاق عليا لحد 

التخرج. . محدش له عندي اى فضل في اى شيء. . تعبت واتبهدلت بشده.. وقعدت مستريح البال قرير العين في 
انتظار جزاء رينا العادل اللى جه الحمد لله أفضل مما كنت أتوقع. 


طبعا.. اديك اتجوزت جوازه عنب اهو.. احمد ربنا بقى. 


یظهر ان سمي بقي تقيل.. مش سامح بتقولي ايه.. الحمد لله بتاعتى كانت عباره عن شغل بزيادة.. شكر رینا کان 
باستغلال الفرص لأبعد حد.. توفيق من ربنا إني الا شغل بسرعة.. توفيق من رينا انى حبيت شغلي.. توفيق من 
رینا انه حفظني من المخدرات والهطل ده كله. . ربنا رزقني بالأرض وأسقط عليا المطر وانا مفرطتش في ولا نقطة 
میه. . خرجت من الأرض محاصیل كتير اوی لحد ما بانت علیا نعم رینا. ..هو ده شکر رینا اللی اعرفه وافهمه. گنک 
مركز اوي في الدراسة وما بعدها. .كنت مقسم يوي تقسيم عادل وقاسي جدا. . 14 ساعة شغل. . 4 ساعات نوم و6 
ساعات لنفسي. ما بين قراءه واكل والقهوة مع أصحابي.. كنت عاصي اوي على البنات.. مكانوش في تفكيري خالص.. 
اهم حاجتين بيضيعوا وقت الشباب ومستقبلهم في الفترة دي انا كنت بعيد عنهم تماما.. المخدرات والستات.. 
عمرهم ما اجتمعوا معايا في مكان ابدا.. كان طبيي إني الاق وقت كبير جدا لمستقبلي.. كنت عامل زي شكري 
سرحان كده فى شباب امرأة. 


ههههههه... امام اللی ضحكت عليه شفاعات؟ 


بالظبط. . بس انا مسبتش فرصه لأي شفاعات تقرب منى. . أفتكر ان واحده زميله طلبت مني كشكول محاضران في 
الكلية في سنه أولي.. معرفتش انام يومها.. تاني يوم رحت الكلية وانا حاطط على شعري جيل لأول مره في حياتي.. 
فاتح زراير القميص ولابس سلسله فضه.. كده انا بقيت عيل بقي من العيال الحلوة بتوع تجارة عين شمس اللي 
بعدي عليهم الصبح في طريقي من حدائق القبة للكلية الاقيهم قاعدين بيفطروا مع بنات واعدي عليهم المغرب 
وانا راجع من الكلية للحدائق تانى الاقيهم قاعدين بيتغدوا مع بنات تانيه.. وانا عمال اقر عليهم واشوف البنات 
معانا فى الكلية واستعيذ باللّه من الخبث والخبائث. 


حرام عليك يا اخي.. متقولش عليهم كده. 


هما فعلا كانوا صعبانين عليا جدا.. الواحده فيهم لو لقت وقت تلف الطرحة بس يبقي خبر وبركه الله يكون في 
عونهم. . المهم ان البت اللي خدت مني الكشكول مرجعتوش تاني بنت الوارمة. . وانا عشت بعدها شهر كامل بسمع 
هاني شاكر واغنيه رخمه اوي كان عاملها وقتها اسمها غلطه ندمان عليها.. بيني وبين نفسي. بقيت أقول ازاي تخون 
تضحيق الكبيرة علشانها.. ازای تاخد كش كولى ومترجعوش تانی. . مش كده وبس. . لا دي كمان الاقيها قاعده في 
الكافيتريا مع عيل من بتوع البكالوريوس من جيراننا في كلية الهندسة بيشرحلها لغة برمجه كانت معقدانا کلنا امسها 
C++"‏ ". . بقيت اقول بيني وبين نفسي- هي الستات كده. . بتاعة مصلحتها. . باعتني علشان اول واحد جاهز وفاهم 
+“ صحیح با ولاد. . اتنین ملهمش امان. . الفرامل والنسوان وال ۲++)". . ودي كانت اقصی_ مغامراتي مع 
الستات. . بعدها قررت انى ابعد عن الصنف الخائن ده وأركز في مستقبلي. . واحده باعتنى النهارده بعد قصة حب 
عنيفة عمرها يوم واحد علشان "++" يبقي مش بعید واحده تانیه تکسر قلبي ومشاعري علشان ۲ مثلا. 


ههههههه.. انت طول عمرك سينمائي کده؟ 

وهوده اللي جاببي الأرض على فكرة.. انا كنت بشتغل وبقبض مرتب من أيام ما كنت في الكلية.. مجالنا كان مطلوب 
اوي.. المستقبل كان يبدو انه بتاعنا.. وخصوصا لما الدکتور احمد نظیف مسك الوزارة.. احنا - بتوع نظم 
المعلومات - شفنا أيام عنب مش هتتكرر تاني في تاريخ مصر الا لو انا مسكت الوزارة بقي.. ههههههه. 

ادها وادود يا أبو حميد.. ساعتها بقي تجيبلي اي فون 6 وانت مرتاح. 


ماشي.. وأحطلك عليه رنات بولي فونيك كمان.. رأفت الهجان وبلادي بلادي.. ياللا.. هيصي 





ب م ۵ ۲ ۱ 1 


طیب.. ايه اللي حصل بعد کده؟؟ 


انتقلت من شرکه لشرکه.. كنت مرکز اوي في التکنولوجیا والشغل.. بجري وراء كل جدید.. كنت مقتنع ان الملایین 
سهله اوي لوجبت فکره جدیده وطبقتها في السوق.. الناس اللي فتحت شرکات انترنت في البداية خالص في مص 
عملت دهب في اقل من سنة.. العقل مع شوية علم.. سهل اوي يخلوني مليونير. 

جمیل.. وبعدین؟ 

اشتغلت في بداية حياتي في شركة حلواني اخوان.. كانوا بیصر_فوا كويس على التکنولوجیا.. معاهم فلوس بقي.. 
اتعلمت فيها كتير جدا لحد ما مديري - الراجل المحترم اوي - توفي الله يرحمه ووظفوا مكانه شخص اقل في رتبته 
البيولوجية من الحمير.. كان الصدام متوقع جدا.. استقلت بهدوء ودورت على شغل تانی.. 

فين؟ 


اشتغلت مع شركة معروفه عاملها دكتور غريب الأطوار متخصص في الزراعة الحيوية والطاقة والاى كلام ده كله.. 
شركة مشهورة للأعشاب.. أدركت وقتها اللحظة الفارقة بصوت محمد صلاح أبو إسماعيل. 


ايه ده!! الشركة إياها بتاعة الأورجانيك؟؟ 

ايون.. هي دي.. الدكتور صاحبها رجل مثير دوما للجدل.. قعدت عنده في الشركة 6 شهور بالظبط شفت فيهم كم 
مهول من الدروس والعبر.. شفت حاجات مكنتش أتصور وجودها الا في الخيال.. لو قعدت احى عن الشركة دى 
هما بيقولوا حواليه كلام كتير فعلا.. الله اعلم بقي ان كان صح وللا غلط. 


بعضه صح وبعضه غلط.. هى كانت مدرسه كييره اوى اثرت فيا بشده.. رغم الفترة القصيرة فيها.. الا انها تقردبا اهم 
فترات حیاق بدون ای مبالغة. 


حصل ايه بقي 
حصل وطحینه... ههههههه. 


الشه کمان زی دی واعتبر انى خلعت منك بلا عوده.. انا دلوقتی حاضنه والشقة من حق الزوجة.. آنى ام الواد 
أطلقي البخور يا خاله نظيمااااا. 


اوعى الأفلام.. قبل ما أحكيلك عن شركة الزراعة الحيوية الأورجانيك واللى عرفته واتعلمته هناك.. هقوم اصلى 
العشاء وأرجعلك.. خلى رينا يكرمنا بالصلاة علشان خاطر الواد. 


ماشي.. تقبل الله يا مولانا. 


منا ومنكم ان شاء اللّه. 


بس وانت جاى أبقي هات اى حاجه أعض فيها كده.. سندوتش وللا حاجه.. متنساش الى نفساء. 


!!!حوسراااااا|||١||||اه‎ 

العزيزة أورجانيك 


اشرقت شمس صباح جديد على اراضى الولايات المتحدة الأمريكية.. صباح آخر كتبلي فيه رب السماوات الحياة.. صباح 
فتحت عينى فيه وانا بكلم أبني الرضيع أبو يومين عمر في الكوكب اللطيف ده.. بدون وعى لقيتني بقوله صباح شريف على 
عيونك يا حمزة.. صباح أجمل من الجمال الجميل عليك يا أبني.. اسمحلي اضايق عيونك الحلوة بشعاع الضوء.. ماهو 
مفيش شمس بتطلع في البلد دى في الشتاء.. سامحني انى جيبتك تتولد في درجة حرارة 22 تحت الصفر.. أملى ان شمسك 
انت واللى زيك تطلع فيوم وتنور کل الدنيا.. على رأى الأسد موفاسا قبل ما يموت.. هييجى يوم يا "حمزة" شمسي- فيه راح 
تغيب وشمسك انت تطلع تنور دولة الملك الجديد.. ده أملى فيك يا أبنى وده حلمى ليك ولكل اللى في سنك.. وعد مني 
وعهد عليا إن مش هعز عنك حاجه ابدا.. هعلمك کل اللى اعرفه وأكون حريص أنك تعرف أكتر.. هجيبلك انضف شيء من 
كل شيء.. هجيبلك الدنیا كلها تحت رجلك لو كان في مقدرتي.. ولو مكانش في مقدرتي.. برضه هجيبهالك تحت رجليك.. لو 
حكمت الظروف أبقي خد من جسمي الأساسيات علشان تبقي كماليات في حياتك. . ولا هيفرق معايا. . عاوزك بس تكون 
حاجه افخرانى جبتها للدنيا.. عاوزك تكون راجل وسند حقيقي لامك واهلك واخواتك ان رينا اذن وارتكبت الجنون اللى 
اسمه الانجاب ده تانی. . اوعی تفتكرانى مستغنى عنك او مش عاوز منك حاجه. . ابدا با أبنى. . انا أملى كله فيك وعاوز منك 
حاجات كتير اوی.. عاوزك ترعاني في ايام الأخبرة.. متخافش مش هكون تقیل عليك ومش هضايقك.. راعيني يا آبنی 
وهتکسب من ورایا رضا ريك. . عاوزك تفهم وتعرف ان انت آجمل حاجه حصلت في حياتنا انا وأمك. . عاوزك تفهم ان انت 
هديه من رينا للكوكب ده.. اتصرف بما يليق بكونك الهدية.. معلش يا موزه انا عارف ان الساعة 06:00 الصبح دلوقتى. 
بقولك اهو ومن أولها كده. . لازم تتعود على الصحیان بدري والنشاط. . مع بابا مفيش دلع. . هيبقي في شده وقسوة.. 
كلهم لمصلحتك. ا يا . بكره تكبر وتقول الله يرحمك يا ابودا. .كان عندك حق. 0 
ما أنا بقول عن جدك دلوقتی 


ايه ده...!!! 
انا بقيت بتكلم زى بابا الله يرحمه.. 
معقول كده!! 


قالولى زمان أنك مش هتعرف قيمة الابن الا لما تخلف.. معقول كان عندهم حق للدرجة دى؟؟ 


الله يرحمك يا بابا.. يا ريتك كنت عايش علشان تسمعني وانا بعترف انه كان عنك حق.. انت وکل الآباء. 


اه والله.. 


عندكوا ألف حق. 


- جرى ايه يا راجل.. انت بتكلم نفسك؟ 
ایوه.. انا بقالى 12 ساعة اب.. الأبوة دی طلعت حاجه مش سهله خالص. 


0 المصون عايشه في الدور تماما. . بتصحى من النوم الظهر وعایزه الفطار ‏ السریر. . انا مليش خلق على دلع النسوان 
لنيز > لعا لد اا و ار حو اه رحد د NT‏ 
حريم الأيام دى بتدلع على الاخر 

مش انت يا راجل اللی كنت بتقولي أيام الخطوبة هدلعك واجیبلك الفطار لحد عندك في السریر؟؟ 


هو انا قلت ايه وللا ايه في فترة الزفت دی!! انتى بتقولي کلام پصعب الى اصدقه.. ده انا حتى لو عبیط وبرياله.. 
مکنتش هقول کل ده. 


اهيا آخودا.. قلت وقلت وقلت.. وانا زی الهابله صدقت. 


طيب لعلمك بقي.. فترة الخطوبة العریس بیشرب فیها هوب هوب علشان ینسی. هو داخل على ایه.. میصحش ای 
ست عاقلة تصدق ای راجل في فترة الخطوبة خالص.. وخليني آقولك حاجه کمان.. عمرك شفتي صیاد بيأكل 
السمكة بعد ما اصطادها فعلا؟؟ 


لا.. 


هو ده الموقف دلوقتى بالظبط.. الراجل في الخطوبة زى الصياد والبنت هي السمكة.. والخطوبة هي الشبكة.. 
الخطوبة طعم تبلعوه من سكات ومتصدعوناش بعد كده بعايزه ورد يا ابراهيم وشغل الدباديب والكلام الفارغ ده.. 
الرومانسية فضيلة الأشرار.. کل عظماء التاريخ مكانوش رومانسيين ما عدا سيدنا النبي.. بعد الجواز الأمور 
بتختلف. . كيل وكباب وكفته يخلينا نبات في سعادة أحسن من 5 قصائد محن من بتوع نزار وأيام الخطوبة. . حلة 
محشی تضمني بيها رضا جوزك ورضا ريك بعد كده.. المكرونة بالبشاميل فيها رسائل رومانسية يفهمها اى راجل في 
الدنيا.. فكرى صح بقي.. كوني له رؤى يكن لك نور الشريف كما ورد في موسوعة العار للعلامة محمود أبو زيد. 


اشكو اليك يا رب.. ماشی.. قولي بقي حصل ايه في شركة الأورجانيك مع الدكتور غريب الأطوار وانت بتحضر لنا 
الفطار وبتجيبهولنا السریر.. وابقي اتوصي شوه في الفول وأفرط ايدك في الطعمية.. انا نفساء خد بالك ومحتاجه 
غذاء.. متنساش كمان كام نوع جبنه كده وخيار وخس و5 ارغفة.. انا هفتانه. 


5 ارغفة...!!! يا قوة الله.. حاسبي يا وليه لتاکلی الواد بالغلط.. ههههههه.. بعد الفطار نركب تاني مركب الحكايات.. 
لعلمك انا سعيد جدا انى بسترجع ذكريات فتره في أولها كانت محببه الى نفسي. جدا.. فتره كنت سعيد فيها الى ابعد 
حدود السعادة.. فتره بدأت بحلم وانتهت بالسجن. 


السجن!!! انت بتتكلم جد؟ 
اصبرى هتعرفى كل حاجه في وقتها. 
اصبر ايه.. هي دى حاجه فيها صبر.. انت اتسجنت بجد؟ 


اومااال. . لورحتي تسألي عنى في حدائق القبة هتلاق اسم الشهرة. . المعلم حسن الزفر. . فتوة روكسي والعزية وأرض 
الجولف تماً. 


حاسبي على نفسك بقي. 
احاسب لیه.. مش معایا فکه.. الشه اهى في منتها القذارة.. مترکزش فیها وکمل الحكاية. 
ماشی.. في شركة الأورجانيك اتعرفت على انضف ناس عرفتها في حياتي.. وكذلك اتعرفت على اوسخ بشر خلقها رينا 


بعد اللى بالى بالك بتوع الاتاوات الميري.. شفت ناس بتقرأ القران بطريقة الانجيل.. وشفت ناس بتدي محاضرات 

دراسة الهندسة والشغلانة الصعبة.. الشركة كان فیها حرکه ثقافیه جامده اوي.. 9610 من المرتب کانوا محجوزین 
للتقييم بناء على مشاركة الفرد في النشاط الثقافي.. الدكتوركان مهتم بكل حاجه في الحياة الا الشغل.. كل أسبوع في 
ندوه وشخصیه عامه من الادباء والمفكرين يجيبهم الشركة عندنا.. عن طريق المخرج بتاع مسرح الشركة.. لقيت 
مدخل اي اعمل اختبار في فرقة محمد صبحي المسرحية.. كانت مدرسه حياتيه كبيره اوي وشغل مقرف اوي. 
طیب.. ايه علاقة الشركة بالموضوع؟ انا بدأت اتوه يا احمد. 

الصبر.. الصبر مفتاح الفرج. 

يا صبر صبصب.. صابرین يا سيدي.. صابرین بتاعة أم کلئوم. 


آوووف.. ايه ده!! 


سامحني مقدرتش امسك نفسي.. مترکزش معایا وکمل. 


ماشي.. في الشركة دی اتعرفت على ابطال الحكاية.. الحقيقة ان الشركة زي ما کان فیها عيوب كان فیها ممیزات.. 
اهم ميزه فیها ان مصدر دخلها الاساسي هو تبرعات من منظمات خیربه في أوروبا.. عاملین نصباية کده اسمها 
المنتجات الحيوية او الحياة بدون کیماویات في 40 فدان موجودین في بلبيس.. اكل آورجانيك.. لبس آورجانيك.. 
موبیلیات آورجانيك.. وهکذا.. الجماعة في آوروبا مهووسین بالکلام ده مؤخرا.. فکانوا بیساعدوا ويشجعوا اي 
منظمه او شركة شغاله في الأفكار دي وما شابهها.. محارية التلوث.. منتجات طبيعية.. کده يعني. 


۷۷۱ ة.. صحیح.. دول عندهم مزرعة کبیره اوی فى بلبیس. 


هي دی.. مزرعة الشركة الناس بتشبهها بمعتقل آوشفیتز النازي.. بس اللى یقول کده يبقي ولا یعرف ای حاجه عن 
ای حاجه.. الناس اللی عايشه فى المزرعة دی مبسوطین على الاخر والا کانوا سابوها ومشیوا.. الحياة هناك فعلا 
جمیله اوی.. الدکتور كان يبدو من الخارج کده کدیکتاتور رهیب مرعب.. لکن الناس كانت بتحبه رغم انحراف 
بعض آفکاره.. الراجل ده مجنون بالحضارة المصردة القديمة.. الأسماء كلها عنده مصري قدیم.. شرکاته اسامیها 
کده.. اسم الشركة الأم نفسه كان يعن الشمس المشرقة بالهیروغليفية.. مؤخرا فتح جامعه سماها هلیوبولیس.. كله 


انا سمعت فعلا اشاعات كتير عن الشركة دی. 

كل اللى سمعتيه ده ولا ييجى ربع الموجود والاحداث اللى جوا.. على سبیل المثال هو عامل لنفسه4 قبر جوا 
المزرعة.. القبر على شكل صليب راسه متجهة ناحية القبلة.. ومكتوب على القبر من بره.. يارب لقد بذرت البذرة 
واطلب منك ان ترعى النبتة فأنت الذي يرعانا فلا يعوزنا شيء. 

متهيألى دى ايه في الانجيل.. 


بعضها مش كلها.. الايه بتقول الرب يرعاني فلا يعوزني شيء.. دى ايه مشهوره اوى في المزمور ال 23 في سفر 
المزامير. 


وهو ماله ومال الکلام د۵.. هو مش مسلم؟ 


اه مسلم.. بس مسلم من نوع غریب.. بستشهد مثلا بآیات من القران وبکتب تحتها 1:15.. زی ما بیکتبوا في 
اقتباسات الانجیل کده.. بیصلی ومحافظ على الصوات بتاعتنا.. بیصوم رمضان والصیام الکبیر.. عمل عمره وحج 

بيت رینا وبیتناول وبیعترف زى المسیحیین.. عنده في بیته لوحات آیات قران ولوحات العذراء والمسیح والملاك 
مایکل کفنون بشکل عام.. تحسي. انه نقى من کل ديانة کل الحاجات اللی جت على مزاجه وعمل لنفسه میکس کده 
غریب.. كان یکلمنا على سماحة الأسلام وتضحية المسیح وسمو البوذية وتواضع الکونفوشية وحروب الشنتو 
ومش عارف ايه کده من الهند.. حاجات غریبه كده. 


الله آکبر.. ده راجل عالي اوی.. 

عالي اوی.. فوق ما تتخيلي.. انتی عارفه ان الموظفین هناك کل يوم الصبح قبل الشغل.. من الساعة 9 الى 09:05 
بیقفوا في دايره كبيره اوی.. ماسکین ايد بعض.. رجاله وستات.. كرمز الى تکامل الشركة.. انا ماسك ايد اللی على 
شمالي واللی على يميني ماسك ایدی.. زی ما باخد من الشركة زی ما بدیها.. حظي بقي ان كان على شمالي بنت 
خطيبها واقف ٤‏ وشنا في الدائرة.. وانا لازم امسك ايديها قصاد خطيبها.. خطيبها كان معاه حزام اسود 3 دان في 
الکاراتیه وغبي وعصبي جدا.. کل یوم الصبح كانت الداثرة دی مأساة بالنسبالي بسبب البنت دی. . کنت بدیها کم 
الجاکت علشان تمسکه وأهرب من التار ولا العار ده. . والدکتور يسأل كام سوال غریب کده.. النهارده یوم ايه 
بالتقویم المصري القدیم.. ايه الکوکب واللون والمعدن المناسب للشغل النهارده.. وبعدین نقول کلنا شعار الشركة 


في نفس واحد.. حاجه کده زى نشيد الصباح کده.. تقدري تسمیه قسم الشركة الخاص.. 
التعجب في الجمال 
والمحافظة علی الحق 
واحترام النبل 
وتقریر الخير 
يقود الانسان في حياته الى آهداف 
ویجعل في ارادته.. طيبة القلب 


وف احساسه.. حب الناس 


وفى تفكيره.. نور الحق 


ويعلمه الثقة في مشيئة اللّه 


في أنحاء الكون وفى أعماق النفس 
وخدى بالك.. لما تيجى كلمة طيبة القلب او حب الخير او نور الحق.. نروح كلنا رافعين أيدينا لفوق. 
نعم يا أخويا.. طابور الصباح ده وللا ايه. 


بالظبط هو کده.. طابور الصباح.. الشعار ده انا فكرته في الأول ماسوني وللا حاجات من دی.. خصوصا انه كان 
بيقوله بقلب جامد وهو باصص للشمس ودياخد نفس عميق اوى.. حسيت ساعات ان الراجل ده بيعمل للناس 
حاجه كده زى غسيل الدماغ خصوصا ان التزويغ من الدائرة بيبقي عليه خصم يومين كاملين من المرتب. 


وبعد الدائرة؟ 


كل واحد بقي يروح على مكتبه يشوف شغله. 

والناس مکانتش بتعترض ؟ 


ومين كان یقدر یعترض علیه. . مره بعد الداثرة كان واقف بیهزر معانا.. بيقولي انت يا ولد ليه مش متجوز لحد 
دلوقق؟ ناقصك ایه؟ قلتله بدور واللّه يا دکتور. . في انتظار بنت الحلال. . راح جای مشاور على بنات جمی وقالى 
ما البنات زی الورد اهی.. خد دی وللا دی.. کان جمبی بنتین.. واحده اسمها ماریان ملاك والتانية اسمها نانسي- 
غطاس. . فقلتله يا دکتور بنات ايه الله بهديك. . ماریان ملاك ونانسي- غطاس. . حضر.تك انا احمد حسی بتاع ال 
MT‏ . ضصحك وقالی انا عارف طبعا انت مین. . انا رأبي تاخد البنت نانسي دی. . جميله ورفیعة وشعرها حلو.. 
فضحكت لما لقيته بيتكلم جد. . وقلتله واللّه يا دكتور انا معنديش مانع خصوصا انها ايه. . لوز الجوز. . بس هي اللى 
مش موافقه. 


وبعدين.. البنت عملت ايه؟ 
طلعت تجرى مكسوفه طبعا. 
ده راجل مجنون وللا ايه؟ 


مقدرش أقول كده.. هو مراته المانية مسيحيه وابنه متجوز مسيحيه المانية برضه.. احفاده ميكس ما بين مسلمين 
ومسيحيين.. الدين نفسه سواء إسلاي او مسيحي كان خارج نطاق اهتمام الأسرة دى.. اهم حاجه عندهم كانت 
شغل الاونطا بتاع الزراعة الحيوية والطاقة البديلة والهري ده كله. 


طيب استني علشان عندي سؤال قبل ما أنسي. . أنت قلت إن الشركة دى كانت بتعمل لبس أورجانيك. . ده اللي هو 
ازاي يعني ؟ الاكل اه فاهماه.. انما اللبس ازاي؟؟ 


نفس فكرة الاكل.. ملابس مصنوعة من القطن المزروع بدون كيماويات.. مصبوغة بأصباغ طبيعية خاليه من 
الكيمياء.. اغلبها ملابس أطفال.. بيقولوا انها صحية اكتر وآمنه للأطفال.. وكذلك المكاتب بتاعتنا فى الشغل 
ودهانات الحوائط.. كلها كده.. مواد طبيعية 90100. 

یااااااا.. تصدق اناكده فهمت ليه ألوان الشركة دي فاقعه اوي كده.. مزرعتهم في بلبيس ومكاتب الإدارة في منطقة 
السلام بعدي عليهم وانا رايحه ووانا جايه من الشرقية.. الناس دايما بتترباً من الوانهم الفاقعة.. الأخضر_والموف 
والفوشيا والحاجات دي. 


بالظاا!!!ااابط.. کل دي ألوان طبيعية صحية.. والناس بتترباً ومش فاهمين ای حاجه فى ای حاجه. 


ممممم.. سبحان الله 


طبيي جدا ان التدخين يكون ممنوع في الشركة كلها.. وطبيي ان الشركة يكون فيها ملاعب.. الراجل مهتم جدا 
بصحة الناس.. كل سبت وثلاثاء كان في اجتماعات مع الدكتور.. السبت الصبح قبل الشغل.. نجتمع كلنا نسمع 
موسیقی لفاجنر او شوبان او باخ.. أو نشوف عرض مسرجي لشکسبیر او موليير او سعد أردش.. والثلاثاء الساعة 4 
ندوه ثقافيه او ما شابه.. والحضور إجباري.. اللى بيزوغ بتبقي ليلته سوده. 


يا سلام!!!! وانت كنت بتعمل ايه بقي؟ 
انا كنت هايص جدا في الاجتماعات دى. . عملت معاهم مسرحیه اسمها سواق الخوف وعرضناها في ساقية 
الصاوي. .كل يوم كان عندي ساعة تمرين مسرح ومديري ميقدرش يفتح بقه. . المسرحية كانت متاخده من رواية 


شيء من الخوف بتاعة ثروت أباظة. . طبعا تألقت في دور عتريس لدرجة ان مدير المسرح بتاع الشركة -كان بيشتغل 
في فرقة محمد صبحي- كلمني وعرض عليا انضم للفرقة. . ايامها كنت تخين اوى. . عملت معاهم اختبار صوت 

وكاميرا.. محمد صبحي نفسه قالي خس وتعالى.. للأسف حجمك هيحبسك في أدوار معينه ومش هيبقي عندك 
حرية الحركة ولا اختيار الأدوار. 


مش عارف.. اناكان نفسي أكون مخرج مش ممثل.. بس فشلت وطلعت مهندس.. ههههههه 


وايه تانى عن الشركة دی وصاحبها.. دی طلعت حدوته كبيره اوى. 


حدوتة أكبر مما تتخيلي.. تبرعات أوروبا معناها كام مليون دولار کل سنه.. يعني على التبرعات بس الشركة تقدر 
تعيش وتصرف أرباح كمان للموظفين.. البيع في السوق المصري مكانش فدماغهم.. كانوا مركزين على شوبة منتجات 
هابله كده رغم ان الشركة عندها منتجات حلوه فعلا تكتسح بيها السوق لو عندها مدير تسويق شاطر.. انما زي ما 
قلتلك.. الشغل نفسه مكانش في دماغهم.. يعني مثلا وقت التقفيل السنوي كنتي تلاقيهم عاملين ندوه وجايبين 
دكتور زغلول النجار او دكتور عبد الصبور شاهين مثلا.. يولع التقفيل والشغل.. المهم الندوة.. الموظف المثالي هو 
اللي يقرا كتاب وبلخصه للناس في اجتماعات يوم الثلائاء.. الدکتور كان بیحب اوي ان حد يعمل ندوه في الشركة 
لمناقشة فيلم اوكتاب او رواية.. مشفتش في حياتي حد مغرم بالقراءة زي الراجل ده.. ساعات كنت بطلب منه 
ندوه اضافيه لكتاب معين قرأته.. فكان يقعد الناس بالعافية علشان تحضر_الندوة بعد مواعيد الشغل.. والناس 
طبعا اتخنقت منى جامد بسبب الكلام ده. 


راجل مثقف يعني.. بس ديكتاتور 
اوي اوي اوي.. النقاش معاه ممتع فعلا رغم أفكاره المنحرفة نوعا ما.. 
تلاقيك كنت هايص معاه. 


فوق ما تتخيلي.. بعد اقل من شهرين في الشركة كنت عنده فرخه بكشك.. كان يبعتلي اروح عنده المكتب مش 
علشان الشغل اطلاقا.. علشان يتناقش معاها في تاريخ أوروبا الصليبية مثلا او مصر في العصور الوسطي أو الفكر 
الشيوعي والأخطاء في تطبيقه في الاتحاد السوفيتي.. كان بيكلفني بقراءة 3 كتب في الأسبوع.. من شدة سعادته بیا.. 
نزلي علاوة في المرتب 9650 بعد تاني مرتب قبضته.. دي كانت معجزه فعلا لأن الشركة دي معروف انها مش بتزود 
حد.. في ناس بقالها اكتر من 10 سنين بنفس المرتب.. خلاني مسئول عن مكتبة الشركة كلها - وما أعظمها من 
مکتبة- سابلي ميزانية مفتوحة اشترى کل الكتب اللى تعجبني. . أصدر قرار انى مسئول النشاط الثقافي في الشركة.. 
وانا ما صدقت.. كنت بعمل مسابقة ثقافيه مرعبه كل أسبوع وهو بيمول ويدفع تمن الجوائز القيمة أوى.. كان 
سعيد وفرحان بيا جدا.. لدرجة انه مره قالي عاوز أعمل مسابقة على مستوى شرکات القاهرة وتكون الجائزة الأولى 
عربيه.. انا هتفق مع محمد فريد خميس بتاع النساجون الشر.قيون ورائد هاشم بتاع موكيت ماك وأحمد عز بتاع 
حديد عز وانت نظم الموضوع.. عملنا حاجات ثقافية جميلة جدا في 5 شهور بس.. بنفسي شفت موظف حسابات 
غلبان جدا بيشتغل في موكيت ماك وهو بيستلم عربية هيونداي كجائزة أولى.. وعلى المستوي الإنساني لم يكن هذا 
الرجل أقل نشاطاً.. يكفيه مثلا مشروع أطفال الكاموميل. 


أطفال مين يا حاج؟ 


هيأوى 40 طفل مشرد في مزرعته في بلبيس.. الصبح يتعلموا في مدرسة الشركة الابتدائية.. ودي مدرسه خاضعه 
لاشراف للوزارة زى اى مدرسه خاصه. . والعصر يجمعوا أزهار الكاموميل من الغيط -ومن هنا جه اسمهم- - وبليل 
يشاركوا في النشاط الثقاني. مشروع خيري جداكان بياخد عليه دعم 0 ألف دولار سنويا من منظمة مش عارف 
ايه كده في المانیا.. العیال تتعلم ویحمیها من الشارع. . مصنح الدواء والأعشاب ياخد محصول الكاموميل كمادة 
خام.. هو ياخد دعم للمشروع من أوروبا.. وثواب من عند رينا. 

والفلوس كان بیحطها في جیبه بقي وللا ایه. 

اطلاقا.. الراجل ده اخر حاجه كان بیفکر فیها هي الفلوس.. كان بیصر‌فهم كلهم وزيادة على الأطفال نفسهم.. أقامه 
شبه 5 نجوم.. تعلیم وتربیه وال وعلاج.. اعتقد ان اول دفعه منهم كبرت واتخرجت من الکلیات فعلا واشتغلوا في 
شرکته دلوقتی.. إذا كان کافل الیتیم مع الرسول في الجنة.. ما بالك بکافل 40 يتيم سنوبا من سنة 2005 لحد 
النهارده؟ 

سبحان اللّه.. يعنى الراجل مظلوم اهو.. 

مظلوم ومش مظلوم.. ده موضوع تان بقي.. 

يا وليه بقولك الكاموميل.. تفتكري مين هيبقي مسئول عن النشاط الثقافي الترفيهي للأطفال دى؟ 

اكيد انت طبعا.. ماهو شافك مجنون كتب.. 


بالظبط كده.. الراجل كتر خيره عملي مرتب تانى في مقابل الاشراف على الأطفال دول ثقافيا.. تقدري تقولي مثلا ان 
دخلي ٤‏ حلواني اخوان كان ا لما رحت الشركة دی بقي 4.5 .Xx‏ فلوس كتير فعلا. 

طيب.. الحياة فل اهو.. امال ايه بقي اللى حصل.. بغض النظر عن أفكاره اللي انت بتقول انها منحرفه نوعا ما. 
فكره كان أن العقل اهم من الشغل.. القراءة اهم من اكل العيش.. الراجل ده أثر فيا جدا واحترمته جدا.. لكن ابنه 
كان حدوته تانيه لوحده.. غير آبوه خالص.. كان مهندس ماسك منصب مهم تيع الحزب الوطني.. كان الصديق 
الصدوق لرشيد محمد رشيد وشلته.. كلنا كنا متوقعين ان رشيد هيخلف نظيف في الوزارة وساعتها هيبقي صاحينا 


ده هووا الستاعة. .كانت اشاعات قوية جدا ولها ما يعضدها.. خصوصا ان زبارات رشيد تعددت للشركة عندنا 
وبدأ صاحبنا يطلع في التليفزيون ويتلمع. 


وبعدين؟؟ 
ده كده باختصار جو الشركة اللي كنت بشتغل فيها وقت الاحداث الساخنة ما بدأت. 
ايون.. خش بقي على السخن على ما أقوم اعملنا كوبايتين شاي علشان الكلام شكله هيحلو. 


البوتاجاز اختراع ملهم.. مجرد ما تقف قصاده تلاق نفسك صامت وسارح في ملكوت اللّه.. حلقات الدخان تتصاعد من 
مناخيري مشکله خيالات سرباليه سريعا ما تتبخر بفعل هواء الشباك البارد جدا.. درجة الحرارة 22 تحت الصفر.. مفيش 
مجنون في أمردكا كلها يقدر يفتح الشباك في الجو ده الا انا.. ذكريات شركة الأورجانيك وايامها هاجت عليا.. حزين ومش 
حزين. . فراقي للشر-كة كان نقطة انطلاق في حياتي. . ولكنه أثر عليا في نواحي تانيه. . ليس في الأمكان أحسن مما كان طبعا 
والحمد لله على كل شيء. 


شاي في نص الليل في عرف المرأة المصرية لا يصح الا انه يكون مع سندوتشات اوكحك او اي شيء نعضعض فيه.. الرجل 
في عرف الزوجة المصرحة الأصيلة هو کائن لازم يفضل بقه يلعب طول ماهو قاعد في البيت والا هيبص بره.. نفیسه مرات 
حنفي في المتزوجون فكره لا ولن تموت ابدا.. تتساوی في الحكاية دى الأميه ودكتورة الجامعة.. يفضلوا يعلفوا فينا من 

منطلق ان الطریق الي قلب الرجل معدته.. ولما المعدة تتکور والکرش یعلن عن نفسه بقوه وتحدي.. يبدأوا یعایرونا ویقولوا 
الراجل المصري آبو کرش. 


تباً للنساء ذوات المهارة العالية في الطبیخ.. هن السبب في زيادة الاوزان.. وسحقا للنساء معدومات المهارة في الطبیخ لأنهم 
اجبرونا على الاکل او العط بره.. مظلوم يا عزيزي الرجل.. يا تتخن با تبقي فلاني. 


مع رشفات الشاي السخن آبو نعناع أمريكاني (معرفش الفرق بینه وبين النعناع المصري الحقیقة).. بدأت آکمل الحدوتة.. 


حدوتة الخروج. 

الفرسان الثلاثة 


آحما!!۱۱/////////////۱۱۱۱۱)اد.. اعملی سندوتش معاك. 


وبتزعقی ليه يا ولیه.. هو انا في قاره تانیة.. وبعدین سندوتش ايه تانی.. ما هو في كحك وکوکیز مع الشاي. 

نفساء يا راجل.. نفساء بقولك.. انت هتعد علیا اللقمة. 

وهو کل ده اسمه لقمه.. دول 7 لقم.. اعد ايه وللا ايه بس یارب.. شقاء 7 سنين غربه راح في الوباء حرام علیی. 
ده بدل ما تقولي صحتين يا راجل!! 


وهو صحتین بس هینفعوا؟ انتى محتاجة على الأقل 5 صحات علشان تهضمي کل ده.. بالهنا والشفا يا ستي.. کلی 
واتهنی وبرطعی.. هيصي مح الطعام والشر_اب المختلف الوانه وقوامه.. خلفي من الأطفال واصرفى من الأموال ما 
شئت.. ماهو في ثور مربوط في ساقیه عمال يلف ليل ونهار علشانك انتی وعیالك. 


دلوقى بقوا عيالي.. کنست عليك السيدة يا شیخ... طب انا راضيه ذمتك.. في ثور عینیه خضر!ء وعسول کده.. 
طب والنی لأعملك سندوتش تونة میلت تغير ريقك بیه. 


افحمتینی.. خليي انق وانا هعمل كل حاجه. 


طب متنساش تحط معاه شوية تحابیش کده وللا حاجه.. وتعالى بسررعه علشان تكملي حكاية شركة الأورجانيك 
على ما ارضع الواد. 


ولبست العمه من سکات. . قمت احضر الأكل وانا بفکر في نعم ربنا عز وجل الكتير اوی علیا بینما انا في الواقع لا استحق 
سوی ضرب النعال على تقصيري.. زوجه ولا آروع.. مستوی اجتماعي کویس.. شغل ممتاز.. طفل وللّه الحمد سلیم معانی.. 
0 شهور حمل وانا وآمه مش بنطلب من رینا غير انه يتولد سلیم ومش غبي.. رعبي الأزلي كان ان يبقي عندي طفل معاق 
وللا مشوه بأى شکل. . ای نعم هو شبه امه. . ودي ممکن آعتبرها اعاقه شکلیه لا توثر في مضمون الواد. . بکره اخلیه شبهي.. 
ماهو مش معقول انا اللى أكلف الليلة دی كلها وق الاخر يكبر يقول ست الحبايب يا حبيبه. . ده انا اطرده بره البیت هو وأمه. 


على العكس من ظن البعض.. الوضع المستقر ده مخلينى قلقان.. نحمد رينا ليل ونهار اه. ببس الطبيي في الدنيا هوان 
الانسان يتبهدل.. لما بلاق الدنيا ماشيه کویس بقلق وبقول استر يارب.. لان الضربة لو حصلت وقت الرخاء بتبقي قاسيه 
اوی. اهل نهاك جلت ا ا ا ا و . الانسان 
عموماً صعب اوى انه ينحدر من مستوى عالي الى مستوي أقل. . بينما بكون سعيد لو في كوارث. . ده معناه ان الفرج والفرح 
جاى في الطريق.. انما لو انا في الفرج فعلا.. معناها ان الكارثة قریبه.. اكاد أرى ألوان سحبها الداكنة في الأفق منذره باعصار من 
نوعية ضياع المدخرات او فقدان الوظيفة او فقدان عزيز. 


سترك يا رب الكون.. اللهم أكفينا شر تقلبات الأيام ونوائب الدهر. 


XK 


- الشندوتش عالي اوى يابو حمزة.. انت راجل فنان.. من هنا ورايح انت اللى هتطبخ حيث ان نفسك ف الاكل حلو 
کده. 


اد.. اطبخ وماله.. ماهو الزمن ماشی بالولامؤاخذه بتاعته.. اتلمى يا وليه بدل ما اخطف منك الواد. 

اتلميت. . ها. . ايه بقي اللی حصل بعد كده في العزيزة شر ركة الأورجانيك. 
اممم.. حكيتلك انا عن ماجد وأشرف ومحمود؟ 


آشرف ده تقريبا اللى كان بيكتبلك الاقتباسات الرومانسية الاسلامية اللى انت ضحكت بيها على عقلي في الخطوبة.. 
ÇÇÇ‏ 


اه هو... ههههههه. 


عليكم من الله انت وهو ما تستحقون.. وانا اللى كنت فاكراك رومانسي ولا سوما الحساس.. مين التانيين دول بقي؟ 


ماجد كان مدیرنا کلنا في ال "17" شخص مثير للانتباه جدا.. مسيحي متدين جدا جدا جدا.. سلفي ان جازت الكلمة.. 
كلامه كله اقتباسات من الانجيل. . شماس وبیخدم في الكنيسة. . محترم وهادئ الطباع وفحاله تماما. . ميعرفش اى 
حاجه عن ای حاجه في ال ۳ خالص.. اموت واعرف الراجل ده مسك المنصب ده ازای.. عنده کم مهول ومرعب 
من العلاقات.. حد ممکن يقولك ماهو المسیحیین مجتمع مغلق على بعضه في مصر وبیظبطوا بعض وکده.. آرد 
اقولك طب ازای وصل لشركة الأورجانيك اللی آغلبها مسلمین؟ وللعلم.. دی كانت اقل شغلانة مسکها.. بعد کده 
سافر قطر ومسك مدير ال "11" في مجموعة شرکات ممکن ابيع الکام فدان اللی حیلتنا علشان آتصور جمبها من 
برة. 


ياااه.. للدرجة دى!! 


واكتر.. ماجد کان رهيب.. عنكبوت.. في كل مكان له معارف.. فوجئت ان حماه ممثل من ممثلين الدرجة التانية اللى 
بيطلعوا في مسلسل طويل عريض يقولو 3 جمل وشكرا.. كان طلع في الجزء الأول من مسلسل رأفت الهجان.. واحد 


طيب وتعامله معاكوا كان ازاى؟ 


للأمانة.. هو كان محترم.. أطلق لنا الحبل على الغارب طالما عارفين احنا بنعمل ايه.. عمره ما اتدخل في ای شيء في 
الشغل. في الأساس انا واتنین کمان اللى كنا ممشيين الشغل كل. . ماجدكان متفرغ لشغل الاونطا بتاعه هو والدكتور 
صاحب الشركة. . کل شهر كده يعمل اجتماع يقول فيه كلمتين قصاد الكبار ياكل بيهم الجو ویجیبلنا بيهم ای عزومه 
او مكافأة. .كنا مبسوطین من مبداً انه فحاله واحنا فحالنا طالما سايبنا نشتغل ومش بيغتت علينا.. واقع الامر ان 
الشغل كان اخر اهتماماته هو کمان.. یظهر دی كانت السمة العامة لمدیرین الشركة دی.. او يبدو ان ده شرط آسامي 
للترقية.. الاونطا والاجتماعات والحرکات دی تبقي اول الاهتمامات.. الشغل مفیش منه قلق ولا خوف.. اللی 
مخلصش النهارده.. عادى.. يخلص بكره.. وان مخلصش بكره.. خلاص.. يبقي رینا عاوز کده.. متعكرش دمك.. 
ماجد كان يقولي كده وانا اتنطط.. يا عالم.. عاوز اشتغل.. مش معقول كده.. جتتي هترنخ من الركنة. 


انت غريب يا اخى.. ما تربط الحمار مطرح ما يعوز صاحبه. 

طب ولو صاحبه حمار وعاوزنى اربطه في عربيه نازله في الترعة؟ 

انت مالك بقي. 

مالي وحالي في الحمار والعربية.. اناكمان مس تنفع بيها.. في العمل الجماعي مفيش اللى انق بتقوليه ده.. لما تقوم 


حريقه في شقة جارى مينفعش أقول واللّه انا في بيتي وقافل عليا بابي ومليش دعوه بحد. . هتحرق معاه ان عاجلا او 
آجلا لو عملت عبيط.. لما أكون راكب عربيه بيجو والسواق ماشی مسطول.. لازم اهبده على قفاه علشان يفوق.. 

لأنه بسهوله هیلبسنا کلنا في سکانیا ماشية بتدلع.. على السکه وقاطرة المقطورة "اقتباس من الأديب التونسی- 
الغمراوي" 


افحمتنى تانی.. خدلك حتة خيار مكافأة. 


هاتي. 
طیب كنت بتتخانق معاه مثلا؟ 

اطلاقا.. ماجد كان متعاون جدا وداعم جدا لكل حاجه بنعملها انا وتوأم التنین.. آشرف ومحمود. 
ایوه.. قولي بقي.. مين دول. 


اشرف كان في نفس سن بالظبط.. اتولدنا في نفس الیوم.. شخص فوق مستوی الاحترام بکتیر.. مهذب ومؤدب 
وراق جدا.. متدين لأبعد حد بدون تطرف.. اشرف هو الصورة الجميلة اوى للشاب المسلم.. بكالوريوس علوم 
بتفوق.. خلص الماجستير في 18 شهر.. حب واتجوز بدون انحراف.. بيضحك وبيألش بدون سفاله.. بیغضب 
ويثور بدون خطأ ولا الفاظ قذره.. بيشتغل بدون ضغط وبيتفسح وعايش حياته بدون بهرجه.. بيعمل للآخرة بدون 
تطرف ولا خوف ولا رعب.. عايش الحياة بدون تفريط.. الوسط من كل شيء في كل شيء.. راضي تماما بحاله ودايما 
مبتسم.. ممكن تقعدي معاه 3 سنين ولا تزهقي.. لطيف المعشر وحلو الحديث جدا.. لا يعيبه الا ان ضحكته عالية 
وشعبيه جدا.. تحسی ان على الشريف بيضحك ضحکات الكفار دى.. ما عدا ذلك.. كان شخص فعلا جدير بكل 
احترام. 


اه طبعا. . الدنيا مليانه نماذج حلوه. . لوكان في أيامنا دى ناس ينفع يتقال عليهم من صحابة الرسول. . يبقي اشرف 
منهم. . ولوكان اتولد أيام الإسلام الأولى اكيد كان هيبقي من الصحابة المقربين كمان. دن حبار 6 مان حد 
فاهم الأديان عموما.. والإسلام خصوصا زى اشرف. . الراجل ده خساره فعلا انه ميكونش داعيه. . لما بسمعه د 
وبعدين اتفرج بالصدفة على مشايخ الفضائيات. . بقتنع تماما ان الجماعة دول بيكرهوا الإسلام لا محاله. هود 
المسلم الصحيح.. مسلم متعلم متنور فلح ونجح في كل حاجه عملها.. مفيش حاجه حط فيها ايده الا ونجحت.. 
حتى اللعب والهلس.. كان دايما یغلبی فى البلاي ستيشن.. اشرف كان المثال الحى لشخص يتقال عليه امه داعياله.. 
مش امه بس.. دى نسوان عيلتهم كلهم دعوله.. حتي حماته كمان - وباللعجب - حماته كانت بتحبه جدا وتدعيله 
ليل ونهار.. تخيلي ان دی اول مره - قبل حماتي العزيزة- اشوف حما.. تغلط بنتها قصاد جوزها؟؟ 


سبحان اللّه.. اكيد كان بیعاملها کودس ومش بیضحك علیها بالکومیکس الرومانسية الاسلامية زى ما كنت بتعمل 
معایا کده يا ضلالي. 


ههههههه.. انا كنت آقوله يا اشرف مثلا انا عاوز حته کده حلوه تزغلل عینین البت.. بس حاجه یکون فیها قال الله 
وقال الرسول والحاجات الجامدة دی.. حکمه رومانسية کده مع صوره معبره واحادیث ومواقف ویتاع.. هو کان 
يغطس وبجيبلى موقف مستخى من السيرة وانا اقوله حلاوتك يا مولانا. . يا بتاع الدين. . يا متعمم. . و اخد الکلام 
زى ماهو واحطهولك على صفحتك وأنا لا قريته ولا فاهم ايه الموضوع. . أساساكان في ساعات انتى بتسألينى عن 
حاجات انا حطيتها من مواقف زى دى.. وانا ولا فاكر عنها ای حاجه واضطر الى اقلبها معاي خناقه علشان کلمتینی 
وقت الشغل مثلا.. اهو ای كلام رومانسی- عبيط مع ای صورة اتنين عواجيز ماسكين ايد بعض وللا شاب ملتحى 
بيسقي مراته ميه بأيده على أساس ان البلد مفيهاش كوبايات يعنى. . الحاجات الهابله اللى بتعجب البنات دى.. 
الظريف انه كان دا درب سای بو السواينة وکول با خسی متبعلتن کین في موز ای 
تهاما ان الدين ذاخل فى كل کے يسن هن غير دروف .ميض اى بحا ركم المتين اک کے كلم له ون ,محل 

ثقه.. الحمد لله لحد اللحظة دی انا وهو أصحاب جدا.. اختلاف الرأي لا يفسد ابدا للود قضیه.. في الاخر اتفقنا انا 
وهو على رفض الانقلاب.. وكنا متفقين على سطحية الاخوان.. كمان كنا متفقين ان الكل لازم يحترم رأى الصندوق. 


وهو فين دلوقتی؟ 
بيحضر للدكتوراه علشان يروح إنجلترا.. المنطقة بتاعتنا دى مش على مقاسه. 


ما شاء اللّه.. طيب والثاني؟ 


محمود.. ده بقي اللى حكاية وحدوته مصرية بجد.. حتة عيل شريات.. كان ساكن جمی في حدائق القبه.. شاب من 
الشباب اللى اتربت في منطقه شعبيه محترمه ونظيفة. . عيل جدع كده وحرك ويعرف الكفت. . خريطة حيه لمصر 
واماكنها وشوارعها وحواريها.. بيحب البلد دى اكتر من امه. . زوج واب مثالي تماما. . ميعرفش من الدنيا كلها الا مراته 
وأولاده وامه. . اتربى يتيم من صغره لحد ما عوده بقي انشف من الزلط.. حياته كلها محروقه في خدمة بيته.. ماكينة 
شغل لا تهدأ ولا تكل ولا تمل.. كنا بنتریاً عليه في الشركة ونقول انه عامل زى الفار الأزرق اللى كان مع توم وجيري.. 
مجرد ما رجله تلمس الأرض يطلع يجرى علطول وكأن فيها زمبلك. . اهو محمود كان کده. . مجرد ما يدخل الشركة.. 
يفضل مکفی على المكتب بيشتغل لحد بليل.. لا عمره اشتک ولا اتخانق مع حد.. لا عمره طلب زياده في المرتب 
ولا حد اشتک منه.. سمعته نظيفة جدا وشخص فعلا يتصاحب.. كان ثوري بطريقه مرعبه. . اعتقد ان شعار 
يسقط الرئيس القادم ده طلع من عنده. . رافض لأى شيء وكل شيء جاى من الحكومة. . فاقد الثقة تماما في البلد 
وادارتها.. بيكره الداخلية بطريقه مرعبه. . اى انسان في نظره محترم لحد ما يبقي رئيس شركه او وزير او حاجه كده.. 
وطبعا شخصيه زی كده دبستنا في مشاكل بالهبل. 


ازای ؟ 


مره كنا راکبین عربيتي ومروحین.. وقفتنا لجنه عادیه على الطریق علشان یشوفوا الرخص.. الضابط كان الى حد ما 
محترم لکن الأمناء کانوا سخفاء كالعادة.. واحد منهم زود مع محمود في الکلام.. محمود اتعصب عليه وقاله جری 
ايه يا عم.. هو كلها بقت اوتوییسات العین السخنة وللا ایه.. بس.. وعينك ما تشوف الا النور.. 


انا مش فاهمه.. ايه اوتوبیسات العین السخنة دی ؟؟ 


دی حادثه مشهوره اوی حصلت لشاب اسمه آمجد كان طالب في هندسة الجامعة الامريكية.. كان راکب في 
اوتوبیس راجح من العین السخنة للقاهرة.. شکله ابن ناس وفرفور شويه.. يبدو انه طنش الضابط واللجنة وقعد 
يشتغل على اللاب توب مع نفسه في الأوتوبيس مع صاحبته.. یظهر ان شکله معجبش الضابط اللى كان في لجنة 
المرور على الطریق.. او ان الضابط حب يعمل نمره قصاد المزه اللى مع أمجد.. ويبدو کمان ان الواد رد على الضابط 
رد مش تمام. . الضابط ساب الأوتوبيس كله ومسك في الواد ده. . واصران امين شرطه معاه يقوم مع الواد بدور 
فاااارااااج في فيلم الكرنك.. والواد قعد يصرخ ويستسمح الضابط.. والضابط مصمم.. في الاخر خالص الضابط اجبره 
يبوس الأرض بين رجليه.. والواد فعلا عمل كده. و عنقوه من حاذثة الاغتصاب فى . بس الموضوع اتعرف 
وانتشر. طبعا الوقت ده كانت الاحداث دی عماله تت تتسرب من الداخلية نفسها. ادت شید يال اللي يناع 
اسكندرية.. عماد الكبير سواق الميكروباص بتاع امبابة وفيديوهات تانيه كتير تثبت عنف وغباء وقسوة أفراد 
الشرطة في التعامل مع الناس... كل ده كان تمهيد للحدث الكبير في يناير 2011.. المسرحية اللى مات فيها انضف 
ناس جابتهم مصر. وطلع منها كسبان اوسخ ناس جابتهم مصر.. واتحبس فيها اهبل ناس جابتهم مصر.. واتفق 


اه والله.. رينا مطلع ومنتقم.. المهم.. حصلكوا ايه في اللجنة دى؟ 


الأمناء طبعا هاجوا علينا. .كان بينا وبين الحبس تكه صغيره اوى. . لولا ان الضابط اللى في اللجنة كان معرفة واحد 
صديق.. فالحمد لله رينا نجانا. . من ساعتها واتفقنا ان محمود ميتكلمش ابدا في السياسة قصاد حد. 

اه پا عم.. ده ممکن یودیکوا فداهیه.. 


كانت صحبه جميله اوى.. احنا التلاته قربنا من بعض جدا في سيكم.. اشرف كان على خلاف مع الدکتور صاحب 
الشركة علشان آراؤه.. ساعات كان يقولى انه انكر معلوما من الدين بالضرورة.. انا عن نفسی. محضرتش حاجه زی 
كده.. لكن اللى اعرفه ان اشرف مش بيكذب ابدا.. بينما محمود كان شايف ان الدكتور ده راجل فاضى ولازم يتجوز 
علشان يهدى ويعقل من كم الأفكار اللى فدماغه دى.. بينما احنا التلاته متفقين ان ماجد مديرنا رجل زى الفل 
طالما هو بعيد عن اى شغل.. ومتفقين اننا هنعمل حاجه مع بعض.. ومتفقين كمان ان الشركة دى محطة مؤقته في 
حياتنا مش هنقف عندها كتير.. ومتفقين انهم لازم يجوزوني بأسرع طريقه علشان انهل من نهر العسل اللى هما 
بيطفحوا منه على رأى محمود ليل ونهار.. ده كان تعبير محمود وهو بيض حك.. كان دايما يقولي يا أبنى الجواز ده 
نص الدين وبيطلع النص التاني.. فكده كده انت هتعيش بنص دين.. بكره مراتك تأكلك من ايديها وهي بتقولك 
اطفح يا حبيي.. بميتين ام الهنا والشفا على ديك ام قلبك. 


ابدا.. مراته كانت فحالها تماما وغلبانة.. بس هو كده.. الجواز نفسه وحش.. انما الستات دول اجمل حاجه ٤‏ 
الدنيا. 


المهم بقي. . انا وأشرف ومحمود دماغنا اتفقت ٤‏ حاجات كتير اوى.. وعلى رأى حسن الهلالي في فيلم امير الانتقام.. 
بارك اللّه في الصداقة القائمة على العمل اكثر من العمل القائم على الصداقة.. احنا الثلاثة كان عندنا نفس 
الاهتمامات التكنولوجية مع اختلاف تخصصاننا.. احنا الثلاثة عندنا قدره على الشغل بدون توقف.. احنا الثلاثة 
عندنا نفس الرغبة في تحقيق ای شيء مهم في الحياة.. ولكن مش عارفين نعمل ايه بالظبط. 


الله ينور عليكى.. صح تماما.. والنبى تستاهلي نص فرخة مكافأة 


هات.. انا حتى بقالي ساعه مكلتش.. انا نفساء متنساش.. وبعدين؟ 


فضلنا نتخبط في كام فكره کده.. مره تصنيع خشب من قش الرز.. مره استضافة برامج الشركات الكبيرة على 
الانترنت. . مره برنامج نقاط بيع. . مره إعادة تدوير الزبالة.. وهكذا.. لحد ما رينا سبحانه وتعالى قرر انه يدينا جزاء 
التعب ودبعتلنا اول لمبة خضراء في الطريق. 


كانت ايه؟ 
ال "RFID"‏ 


مين ؟ 


هقولك متستعجليش.. كنا سافرنا احنا الثلاثة دبى مع بعض علشان نحضر معرض جيتكس بتاع نظم المعلومات 
سنة 2005. في المعرض قابلنا شركات كتير اوى وجمعنا معلومات بالهبل عن التكنولوجيات الجديدة.. لحد ما فيوم 
حضرنا سيمينار مع شركه هنديه.. ووقعنا على الزغلول الكبير.. الفكرة اللى مفروض انها تأكلنا دهب ونعمل منها 
ملايين. . سمعنا الكلام من هنا. . وعنينا نورت وبرقت من هنا. . سبحانك يارب. . في نفس اللحظة بالظبط انا ومحمود 
قلنا هي دى. . بصينا لأشرف لقيناه بالفعل بيكتب شوية ملاحظات عن الفكرة وعن الشركة الهندي.. حسينا انها 

اشاره من رینا.. مخدناش وقت کبیر اطلاقا.. بلیل كنا على الکورنیش في دبى.. بناکل دره مسلوقة ونشرب شاي كرك 
ونخطط هنعمل ایه. 

کنتوا سمعتوا عنها قبل کده؟ 

لا.. دی كانت اول مره نسمع الكلمة دی.. بس بنظرة متخصصین.. فهمنا انها حاجه كودسة. 

طيب انت عارف ان ثقافتي المانية ومش بفهم الانجليزي.. یطلع ايه بقي ال "۲۴8۲۱0د۵؟ 

ال 810 ده حاجه تحفه.. سحر.. تقدري تقولي انه كان هيبقي بوابتنا الى عالم الملایین. 

تقصد ايه يا حضرة الزمیل.. وضح أبن آفصح. 

ماشی.. هو عباره عن.. وللا اقولك.. بعدین بقي.. انا قايم احضر الغداء.. عاوزه حاجه معینه؟ 

آه عاوزه. 


عاوزه ايه ؟ 


عاوزه اتطلق.. حماتي مفلطتش ابدا لما قالت ان انت رخم. 
طيب خلاص خلاص.. متزعلیش.. هکمل 


الله عليك يا حبیب والديك.. حماتي دی عمرها ما قالت کلمه صح فحقك ابدا.. قول بقي.. ايه هو ال 8۴۱0 ده؟ 


ده يا ستي تکنولوجیا.. 


وبعدین؟ 
نكمل بعد ما آحضر الغذاء بقی. 


امنت باللّه العظیم.. انت غالبا هتموت محروق. 





۲ ۵ ۲ لمم 


عفریت العلبة 


اکتشاف مهم جدا اکتشفته اثناء سلق مكرونة الغذاء.. انت ممکن تحط شوية زیت على المیه.. قوم المکرونة مش هتلزق في 
بعضها وهتبقي كل واحده بواحدتها کده.. بلغة المطابخ المکرونة هتفلفل.. ولما حطیت خلطتي السحرية على الصلصت.. 
جيراني الأمريكان خبطوا على الباب وطلبوا الرحمة لأن ريحة الأكل قوية جدا وهما عاملین دایت. . آوغاد فرافیر. . هیعملوا ايه 
دول لما ابداً اشتغل في السجق؟ 


آنا طلعت طباخ ماهر.. مش أي حد یطبخ مكرونة على فکره.. ده شغلانة محتاجة جد واجتهاد والتزام سنين طويله اوی.. 
المتميزين في عمل المکرونة في الکوکب ده یتعدوا على الأصابع اتشرف بكوني واحد منهم. . نص البنات اللی كانت بتجري ورایا 
قبل الجواز كان سبب دهولتهم الأساسي هو سمعتي العالمية في طبخ المکرونة ب 3 طرق مختلفة. . بالصلصة الحمراء. . من 
غير صلصله خالص. . او الأقوى بقي. . بالفراخ والمشروم. . ذلك فضل الله يؤتيه من يشاء. . الحمد لله بسبب التزامي طول 
سنين عمري وحفاظي على ساحتي نظيفة من ای نجاسة. . ربناكافأني عليهم بأنه رزقني مهاره عالية جدا في سلق المكرونة. 


يبدو ان أم حمزة مش مقدرة النعمة اللى هيا فيها.. كونها تتجوز راجل على هذا القدر من التميز في سلق المكرونة.. فدى 
حاجه تستاهل انها تصلى لربنا شكراكل يوم.. لكن هو الستات كده.. يكفرن العشير ومبيفهموش في المكرونة. 


يا ابني هو سليق المكرونة بقي حدوته!! 

اقولك ايه.. مسكينه.. ماهو لو تعرفي كم المجهود ورا حلة المكرونة دى.. مكنتيش اتكلمتى بجهل كده 

والنى ايه!! 

لعلمك أيام الكلية انا كنت حديث الجامعة كلها.. كنت واثق الخطوة آمشی- ملكا وأنا سامع همسات البنات من 
ورايا.. يا بنات يا بنات يا بنات.. تعرفوا مين أبو قميص كاروه ده.. مين يا سلوى.. ده احمد اللى بيسلق المكرونة.. 
والباقي يقولوا وااااااااو.. كيوت اوى ابن الايه.. يا بخت اللى هتتجوزه. 


طبعا طبعا.. طب ده انا حتی موافقتش اتجوزك الا لما ماما قالتلى يا بنتى الراجل اللى بيسلق المكرونة رزق. 


اه وربنا.. رزق.. مش عاوز أتكلم عن نفسي بس. 


طيب.. قلتلي بقي يا رزق ان ال "8۴۱۵" ده طلع تكنولوجيا.. مش عارفه اودى جمايلك فين والثه يا أبو العيال. 


اش ۰ ۹ 


کم مهول من المعلومات يا اخی.. بقي البتاع ده طلع تکنولوجیا.. يا سلااااااام.. شوف الانسان وغروره.. يفضل 
یتکبر ويتكبر ويتكبر.. وفي الاخر یطلع ال "8۲۱0"ده ما هو الا تکنولوجیا. 


يا وليه بطلي تربأه.. لسانك ده لو نختصر منه 2 متر.. هتبقی ملاك. 

ملاك آرمانیوس بتاع عمارة یعقوبیان.. طم طارارارام.. طم طم. 

الألش حرام على فکره.. فتحي مخك معایا شویه کده.. ركزي في الکلام وهتلاقیه فعلا شبه السحر 
کلی اذان صاغية. 


ال 8۲۱۵0" هو اختصار لجملة ۱06۲۲621100۳ "Radio Frequency‏ او التعرف على ماهية الأشياء عن طريق 
موجات الرادیو.. بصورة ابسط هي تکنولوجیا لنقل البیانات -آیا كان نوعها- عن طريق موجات الرادیو.. لا شبکات 

کمبیوتر بأسلاك او شبکات من غير أسلاك ولا ۲۱۱۲۱۴۳ او ۷۳۱۲۳ من بتوع التلیفزیون.. هننقل بیانات في الهواء 
العادي اللى حوالینا ده.. زینا زى ای طريقة اتصال في الدنیا.. الفرق بس ان الناقل هنا او الأوتوبيس اللى بترکبه 
البیانات علشان تتنقل من مکان لآخر هو موجات الرادیو العادية خالص. 


لا وضح شوية الله يكرمك.. انا كنت أدبي 


طیب ماشي. . تخيلي ان في قصادنا کیان معین. . ای شيء. . علبة دواء.. بقره.. انسان. . کمبیوتر. . ای حاجه.. الکیان او 
الحاجة اوالمنتج ده له بيانات.. قد تكون بيانات طبيه او تاريخ الصيانة.. قد تكون بيانات التصنيع أو الصلاحية.. 


قد تكون بينات الوزن والحجم وطرق التخزين. . اى شيء متعلق بالمنتج ده. . ای نوع من أنواع البيانات. . واضصح 
لحد کده؟ 


رائع.. البیانات دی محتاجین ننقلها من مکان الى اخر.. محتاجین نقرا بیانات الحاجة دی علشان نتعرف علیها.. 
نتعرف علیها وقت البیع.. نتعرف علیها وقت الذبح.. نتعرف علیها وقت تحدید او اتخاذ اى قرار یتعلق بالحاجة 
دی.. لما تقولی متلا انا عاوزه اشتری التلیفزیون ده.. ده اسمه قرار.. القرار ده اخدتیه بناء على بیانات بتقول ان 
التلفزبون ده إمكانياته کذا وکذا وکذا.. اذن انتی تعرفتی على بیانات التلیفزیون ده.. بیاناته انتقلت من ورقه مکتویه 
جمبه الى مخك.. لما حضرتك تعرفتي على التلیفزیون.. خدتي قرار بشأنه.. الا وهو الشراء.. صح کده؟ 


تمام.. زى ما أكون في الصيدلية مثلا واقراً بیانات علب الأدوية او مستحضرات التجمیل. 


تمام جدا.. اهو ده بالظبط اللی بحي فیه.. بس بدل ما قراءة البیانات تبقي بلدی بالشکل ده.. تبقي آلية.. بدل ما 
عينك هي اللی هتقرأ بیانات المنتج.. هيبقي عندي جهاز أكبر يقرأ بیانات ملیون منتج في نفس اللحظة.. فاهمه؟ 


مش متأكدة انى استوعبت.. يبدو ان الامر مش بالسهولة دی. 
هو فعلا کده.. مش بالسهولة دی اطلاقا.. لکن لو عرفتي تطبیقات ال "8۴۱۵" وبتستخدم في ایه.. يمكن الأمور 
توضح قصادك شوده. 


الفكرة كلها عباره عن قراءة بيانات مختزنة على شريحة مغناطیسیه بنسمیها ۸۵۵" الشريحة دى آقدر اکتب علیها 
واقرا منها باستخدام قارئ في حجم الموبیل کده.. عملية القراءة والکتابة دی تتم عن طریق موجات الرادیو العادية. 


زی البارکود یعنی ؟ 


الله پنور. . کده قرینا آوی وبدأتي تفهميني. . نرکز بقي شوبه علشان الموضوع یوضح. . هو فعلا يشبه البارکود.. لکن 
الفرق ان البارکود شایل بیانات قلیله اوی وکمان لازم توجهي قاری البیانات عليه مباشرة من قريب اوی علشان 
یتقری.. بمعنی اخر لو انق في مخزن موجود فيه 10 الاف علبه علبها بارکود.. فانق محتاج تعملي سكن بقاری 
البارکود ده 10 الاف مره.. مره على کل علبه.. صح؟ 


مظبوط.. زی ما بنکون في السوبر مارکت وجایبین 5 علب عصير مثلا.. البیاع بیعملهم سكن 5 مرات علشان 
سعرهم يبان على الشاشة وينزل في الفاتورة. 


صح أوي.. كمان رقم البارکود يخص النوع مش الوحدة نفسها.. يعنى الباركود لما يتقرى.. يقولك ان دی علبة عصير 
مانجو 250 مللي.. لو عندك في المحل 1000 علبة عصير من دی هيبقي الباركود بتاعهم واحد.. صح؟؟ 

اه طیعا. 
يعنى لو حبیت اعرف رصید المخزن بتاعی باستخدام البارکود.. د ینفع؟؟ 
لا بقي.. ینفع ازای.. هتلاق المخزن كله في رقم واحد بس لان كل نوع معين له بارکود واحد بغض النظر عن العدد. 


الله علیک. ۰ 0 صح.. مع ال ۳ " بقي الامر مختلف شويه. . البیانات المختزنة في التاج بتاعه تخص الوحدة 
نفسها مش النوع. . یعنی هيبقي عندك 1000 تاج ل 1000 علبة عصير. . کل علبه منهم کآنها منتج لوحده تماما.. 
نتخیل مثلا ان في بیان معین ممیز لكل علبه من ال 0 علبه دول.. باستخدام ال ”۸۴۱0“ بقى نقدر نحدد علبه 
معينه بعینها.. کمان مش محتاجین نقرب من العلبة وقت القراءة ولا حاجه.. انتی ممکن تقفی بره المخزن خالص 
وتدوسي على زر القراءة في الجهاز اللى في ایدك.. الجهاز ده يبعت موجات رادیو تنشط شريحة البیانات الموجودة 
على کل علبه من ال 10 الاف علبه الموجودین فى المخزن. . تقوم کل شريحة منهم تبعت بیانتها تلقائیا للمصدر 
الى جای منه موجات الرادیو دی. . الکلام ده كله في مللي ثانیه. . يعنى نقدر نعمل جرد مثلا لمخزن في حجم وزارة 
الخارجية.. في اقل من دقیقه. 


يا سلام.. معقوله!! 
واکتر کمان.. انا لسه مقلتش ای حاجه. 
طب قول قول.. البتاع ده شکله مهم فعلا. 


لو اتکلمنا مثلا عن مجال المخازن ومراقبتها ومتابعة الأصول.. کل علبه بضاعة عندي هنحط علیها التاج ده.. وهي 
بتتقفل في الانتاج هلزق علیها التاج.. زى ما بعمل في البارکود بالظبط.. وتدخل المخزن.. وانا قاعد في مكتبي ابص 
بصه على الشاشة اعرف المخزن فيه اد ایه.. لو قررت ابعت شحنه مثلا الى مکان تانی.. على باب المصنع هيبقي 
موجود جهاز تانی قاری للتاج ده.. اول ما العربية تعدی منه وهي في طریقها للخروج.. هیقر الموجود فیها آلیا.. 
ویبعت اس ام اس على موبایل المراقب.. الرسالة دی فیها عدد العلب اللی خرجت من المصنح.. یعنی تأمين ضد 
أي سرقه.. ای علبه في المخزن او في العرض مثلا محطوطة مش في مکانها.. هتنور احمر.. علشان لو حد عقله وزه 
وحب يسرق بای طریقه من الطرق الخبیثة.. حتى لو شال التاج من على العلبة تماما.. برضه هیبان انها مش منوره 
خالص وبالتالي اعرف انها مختلفة عن الباقی. 


يا حلاوة.. ده کده مفیش ای احتمال للسرقة خالص. 


اطلاقا. . تخيلي بقي عربية البضاعة وهي مثلا خارجه من فرع العاشر من رمضان من المصنح. . بعتت رسالة علطول 
مجرد ما عدت من البوابة.. کل ده اوتوماتيك من غير ما حد یحس. . ولما وصلت مخازن العمیل في بنها.. بعتت 
رسالة تانیه.. المسافة المفروض ساعتین.. یبقی لما الرسالة التانية تیجی بعد 4 ساعات.. یبقی السواق كان بیعمل 
ايه ؟ 


يا بیلعب يا عمل حادثه.. یعنی صاحب البضاعة قاعد مأنتخ وعارف حاجته فين بالظبط. 


صح كده... بدأتقي تفهمي اهو.. 


طيب قول كده.. التاج ده ممكن يشيل بيانات كتير صح؟؟ انت قلت ان البارکود محدود.. مش بيشيل غير رقم أو 
رمز.. بينما دی مفتوحة.. يعنى ممكن أسجل عليها بيانات بدون حد أقصى.. صح؟ 


مفیش حاجه اسمها بدون حد اقصی... التاج مساحته تتراوح بين 256 بايت و256 ميجا بايت.. وعلى فكره.. 
بالنسبة للبیانات النصیة. ده رقم فوق العملاق. 

یعنی ايه بیانات نصیه؟ 
مش انت على الموبایل عندك اغانى وفيديوهات وملفات وورد وملفات تكست وصور وکلام من ده. 
اه. 


کل ده بتحط تحت بند البیانات ولکن في صورة فیدیو او صوت.. تقدري تقوليلى حجم فیدیو کلیب عادى بيبقي اد 
ايه وحجم ملف نص (۲6۲) عادی بيبقي اد ايه؟ 


الفیدیو ممکن لحد 1 جیجا او اکتر کمان.. بینما ملفات التکست دی بتبقي بالکیلوبایت. 


تمام.. ملف تكست فيه 1024 سطر مثلا.. ممکن تلاق حجمه اقل من ريع میجا.. تخيلي بقي 1024 سطر بیانات 


يا نهار.. ده احنا ممکن نخزن علیها تاريخ المنتج والمصنع وصاحب المصنع کمان.. 1000 سطر دول كأنهم مثلا 
0 ورقة من بتوع الوورد.. يا||اااااااة.. كتير اوی فعلا. 


بالظاااااااابط.. کم مهول من البیانات بیتخزن على الشريحة.. وده یودینا للنقطة اللی بعد کده 
اللى هي ؟ 
التطبيقات.. استخدم البتاع ده في ايه ؟ 


مانت قلت اهو.. المخازن وتأمين البضائع. 


ههههههه.. ده ابسط مثال واقل استخدام.. اللى حصل اننا لقطنا الفكرة وعجبتنا كتكنولوجيا.. بعد كده بدأنا نلعب 
شويه على جوجل علشان نعرف أصل وفصل الليلة دى.. ورأينا ما هالنا رؤياه من مستوى واستخدامات 
للتكنولوجيا دی بينما احنا في مصر-نسبح منفردين في مية البطيخ الأقرع الماسخ.. أفضل تشبيه لتطبيقات الكلام 
ده كان اننا لقينا عفريت العلبة او انفجر في وشنا صاروخ من بتوع حرب اطاليا اللى كنا بتلعب بيه زمان. 


ازاى بقي؟ 


مجالات الاستخدام غير منتهيه.. خدي عندك مثلا.. الطب البيطري.. في ايرلندا مثلا.. البقر الفريزيان الحلو اللى 
بتشوفيه في إعلانات التليفزيون ده.. البقر مش بيدخل ای مزرعة ولا يتم التعامل معاه بای شكل الا لو عدی من 
الكشف الطبي.. ده بيحصل في كل الدنيا عادى.. الدكتور في ايرلندا بعد ما يخلص الكشف.. يعلق تاج ال 8۲۱0۳" 
في ودن البقرة.. التاج ده عليه كل حاجه عن البقرة وطبعا المزرعة مليانه اجهزه بتقرأ البيانات دى.. الدكتور بيعدي 
كل يوم على البقر.. يكشف ويحدث البيانات.. قوم لما فجأة نلاق بقره ودنها نورت احمر.. معناها انها عبانه او لا 
تصلح للمعيشة وسط المزرعة دی او ای شيء يقول ان البقرة دی محتاجة نظره ولا تصلح للذبح.. المهم انها 
تتعرف بدري بدري ومنصبرش عليها لحد ما تبقي كارثة.. دكتور واحد ممكن يخدم مزرعة فيها ألف راس مثلا. 


اممم 

واللى یمشی على البقر يمشي- على كل الحيوانات.. بعد كده في المجزر انا مش محتاج ای كشف من ای نوع.. البقر 
ماشى في طريقه يعدى من البوابة طالما ودنه منوره اخضر. ای حاجه كده وللا كده.. الدنيا تقلب احمر والإنذار 
يشتغل 


اذن وداعا للسرقة والفساد.. 

فعلا.. بای بای مصالح وسبویات. 
ايه تانی.. 


خدي تانی عندك.. ای شرکه او مصنع له منتجات قابله للتداول والبیع.. ال "8۴۱0" هیقضیله تماما على السرقات 
او البضاعة اللى بتبوظ علشان صلاحیتها قريت.. التليفزيونات مثلا بيبقي لها شرائح مخصوصه.. الشريحة بتقدر 
تعرف التليفزيون ده اشتغل كام ساعة النهارده وجاب أنهي قناة وكل قناة اشتغلت اد ايه.. وكلها بيانات في الاخر.. 
البيانات دى تهم أوى بتوع التسويق. 


طب البيانات دى مفيدة في ايه ؟ 

البيانات دى لما تترتب وتتستف وتتعرض بطريقه معينه بيبقي اسمها معلومات.. المعلومات دى بتتباع لشركات 
التسويق والدعاية بمبالغ خرافية.. مش تسمي مثلا حد يقولك ان البرنامج بتاعی حقق نسبة مشاهده عالية.. او 
تلاق ان الإعلانات في رمضان وقت الفطار بتبقي أسعارها مرعبه؟؟ 

اه.. قصدك يعنى ان شركة التليفزيونات تلم البيانات دی من الأجهزة اللى هي باعتها وتستفها وتبیعها خالصة 
مخلصه لشركات التسويق.. اللى هي بالتالي تقدر تحدد شرائح أسعار معينه للإعلانات بناء على بيانات حقيقيه اهى 
عن نسبة مشاهدة كل قناة؟ 

الله ينور يا عسل.. صح.. الحريم لما بتفهم.. بتلعلع. 

وطبعا ده مكسب زبادة لمصنع التليفزيونات غير آرباح البيع.. لأنه هيزود سعر التليفزيون. 


وكمان كل فتره يقدر يلم بيانات تانيه عن التليفزيون بتاعه وتاريخ صيانته وتصنيعه وامكانياته.. انا كمنتج للتليفزيون 


ده أقدر احدد مثلا أنهي أماكن في مصر بيكون فيها بيع نوع معين من التليفزيونات عالي او قليل.. وبالتالي أقدر 
استفيد من المعلومة دی عن طريق تحديد منتجات معينه لمناطق معينه.. بالتالي اخاطب الشر_بحة الصح في 
الوقت الصح في المكان الصح. .كل ده في الاخر نترجمه الى جمله واحد. . أرباح زيادة عن طريق مبيعات زيادة او 
تقليل التكلفة 


اللللة.. صح 
طيب.. خدي كمان بقي.. ٤‏ اليابان العربية الشقيقة.. بحلول عام 0 هيعملوا ايه في الهويات الشخصية والكلام 


ده؟ 
ايه ؟ 


هيعملوا عليها ملوخية.. هيجيبوا شريحة في حجم حبة الرز البسمتي.. هيسجلوا عليها كل البيانات الممكنة 
للمواطن.. وتتحقن تحت الجلد.. ويبقي كده بيس.. يتحرك في ای مكان صحراء ان كان او بستان من غير ای ورق 

من اى نوع. . لو مجرم مثلا. . کده كده الشى_دحة بتاعته هيحص لها تحديث من الشرطة من غير ما هو يحس.. 
هیستخی فين بقي المسكين؟ ای تعامل حكويي من ای نوع محدش هيقوله هات شهادة من اتنين موظفين إنك 
لسه حي واختمها من الاستاد ياماموتو عبد الدايم وبعدين روح اشترى بجنيه وربع دمغه من عند مدام اكيهيتا 
الهیروشیمی فراج.. هو بس يروح المصلحة.. وبياناته كلها موجودة تحت جلده.. يعني لا تزوير ولا وقت ضائع في 
مجمع التحرير بتاع طوكيو. 


يا سلام.. زی الفيلم بتاع توم كروز.. لما کان مسئول عن عيال كده بتتنبأ بالمستقبل باين. 

اه بالظبط.. الفيلم كان اسمه 86۵00۲۲۳ .."Min ory‏ هي فكره مشابهه.. شركات عملاقه زی ايكيا واي بی ام 
واوراكل وكارفور وهوم ديبو وسنتر بودنت.. كلها شغاله بالكلام ده دلوقتى.. اى شركه شغاله في مجال بيع وتخرين او 
تجارة التجزئة او ما شابه.. هتلاق عندها الكلام ده.. فاكره مترو الانفاق في نیوبورك اول ما وصلنا.. لما قلتلك الكارت 
ده شغال بال "(81110".. وانتى قلتیلی اه.. سبحان اللّه وانق مش فاهمه حاجه. 


اه.. اللی هو مجرد ما انت قربت منه الباب راح فاتح علطول. 


ایوه.. لما قلتلك شفتي يا ولیه.. حتی الامریکان یعرفوا آبو حمزة المصري.. اهو کان شغال بکده.. طيب فاکره کارت 
الاوتیل.. اللی كنا بس نقربه من الباب يروح الباب فاتح علطول؟ 


اه.. اهو ده تلاقیه برضه "۸۴۱0" مش کده؟ 
بالظبط.. ده غير مجالات تانیه بالهیل. 
طیب.. السوال المهم بقي.. الکلام ده بکام ؟ 


اه.. جینا للکلام المهم.. الشريحة اللی بتشیل البیانات سعرها حسب حجمها ومدی ارسالها.. في شرائح تشیل 5 
میجا وتتقري من مسافة آقصاها 10 متر.. وفي شرائح تشیل 10 میجا وتتقري من 150 کیلومتر بیستخدموها في 
المرور بدل الرادار لانها أكفاً.. الأسعار تتراوح ما بين 0.1 سنت آمريي للشريحة.. الى 1500 دولار للشريحة.. طبعا 
کل مجال وله المناسب بتاعه. 


قولي مثلاء. حاجه زی بتاعة التلیفزبون دی.. بکام ؟ 


يا دين الني.. 3 دولار في القطعة صاحب المصنع هيزودهم على سعر التلیفزبون یعنی تقریبا 15 جنیه.. اللی هو 
آساسا انت ممکن تدی اکتر منهم بقشیش للواد الرخم اللی بیصمم يركبك التاکسی بعد ما تشتري.. ايه يعني 3 دولار 
زيادة في تمن التلیفزیون هیدخلوا لصاحب المصنع اد کده.. أساسا هو کمان ممکن جدا میزودش السعر ولا حاجه.. 
وکده کده سعر الشرائح هيبقي متغطي من المکسب اللی جای من سکه تانیه. 


بالظبط كده.. سعرها ولا حاجه.. في ناس کمان مزودتش ای أسعار واکتفت بالأرياح المهولة اللی جت من ورا الکلام 
ده.. ماهو خدي بالك.. لما اوفر وقت.. معناها انا كسبت فلوس.. لما اوفر خامات.. معناها انا كسبت فلوس.. ای 
تقليل للتكلفة يبقي مكسب مادي علطول. 


اه طبعا. 


قيسي- على كده بقي.. كل مجال ندور فيه.. نلاق ان ال "8۲۱0" عامل فيه شغل عالي اوی.. في آوروبا واستراليا 
خلاص. . استخدامه بقي رسمي. . شركات التجزكة الكبيرة بقت بترفض ان مخازنها تستقبل اى بضاعة مفيش عليها 
التاج بتاع ال ۰۲۳۲۱۲۲ . التكنولوجيا دى بدأت تغزو السوق بقوه والجيل الثالث نزل السوق كمان. .كان واضح اوى 
ان قصادها بالكتير اوی 5 سنين وتبقي هي الطريقة الرسمية للتعامل في العالم ونسمع سلام بودعك للباركود واللى 
بيستخدم الباركود.. ده حتى السعودية الأيام دى مطبقاه في المرور على لوح نمر العربيات وبيفكروا يطبقوه في 
الحج.. حظاظه بلاستيك كده تتلبس في الايد علشان نتعرف على هويات وبيانات الملايين دی كلها.. انتى عارفه ان 
الحج بقي بتصریح.. اللى مش معاه تصريح حج هتبقى ايده منوره احمر او مش منورة خالص.. وبالتالي يمنعوه من 
دخول مكة.. يعنى هيقدروا أخيرا يسيطروا على الملايين دى كلها من اجل خدمات أفضل.. ده ان فلحوا يعنى 


طيب.. عندي سؤال وباريت متتريأش عليا 

قولي. 


لما بنروح سنتر بوينت مثلا.. في شرائح بلاستيك كده بتبقي في الهدوم.. بيشيلوها لما بندفع الحساب.. لو قربت من 
الباب من غير ما تشيلها.. جرس الإنذار بيضرب.. البتاعة دى تقريلكوا؟ 


طبعا.. دی صوره من صور ال "8۴۱۵" وتطبیقاته الغیر منتهیه.. هتلاقي علی الباب حاجه زی لوح بلاستيك واقف 
کدد.. ده القارئ.. مجرد ما تقربي منه.. الشربحة ذات المدی القصبر جدا تتنش ط علطول وتبعت ای بیانات.. 
المفروض ان مكانها مش هنا.. معنى كده انها بتحاول تخرج من المحل بصوره مش قانونيه.. تبقي سرقه علطول 
وهوب.. الانذار یضرب. 


يا|||اااااة. تخيل انت محل زی زارا وللا کارفور عندهم اد ايه من الشر_ انح دى.. ده انت ممكن تكسب بالهبل من 


اهوده اخر حاجه فكرنا نطلع منها مكسب.. الهاردوير.. القارئ والشرائح سعرها هيبقي معروف.. مفيهاش مكسب 
كتير.. بينما السوفت وير اللى هيبقي معاها بقي.. هو ده اللى كان فيه الكلام واللعب كله.. ده اللى فيه الابداع 
البشرى.. التكنولوجيا اهى.. انت بقي هتستخدمها ازاى؟؟ هو ده السؤال.. دايما سعر السوفت وير اعلى بکتبر اوی 
من الهاردوير.. سألتبنى انق من يومين على السيرفر اللى كنت شغال عليه في الشركة من يومين وضرب.. اهو ده مثلا 
تمنه 90 ألف دولار.. السوفت وبر اللى عليه بقي.. تب 380 آلف دولار. 


ليه الفرق المرعب ده؟؟؟ 

هو دایما کده.. سوفت ویر یعنی آفکار.. يعنى ابداع.. يعن إمكانيات لا محدودة انا بزودها للماكينة دی. 
طيب سوال تانی.. الموجات دی مش مضره طبیا؟ تعمل مثلا سرطان وللا یکون فیها اشعاع او کده. 
کده انق فهمتي الفکرة بس مش فاهمه فكرة النقل. 

الحقيقة اه. 


طیب.. بصي يا عسل.. عمرك سمعتي عن حد جاله تسمم من إذاعة الشرق الأوسط وللا تلبك البرنامج العام او مثلا 
حد جاله مغص لأنه سمح إذاعة القران الکریم طول الیوم؟؟ 


اه.. الکفار بیسمعوا القران ویجیلهم صرع. 


الکلام ده في فیلم الأنس والجن بس.. ماهو القران شغال حوالینا اهو هنا في کل مکان.. ولا حد انصرع ولا حد خد 
باله آساسا. 


ههههههه.. انا بهزر طبعا. 


ماشي. . موجات الرادیو هي الوسط اللی بتتحرك فيه البیانات بتاعتنا رایحه جایه. . نفترض ان البیانات دی بتركب 
مرکبه فضائية في حجم علبة الکبریت مثلا. . العلبة دی حماية للبیانات علشان متختلطتش مع ای بیانات تانیه.. 
کل علب الكبريت دی بتطير في الهواء محمولة على کفوف الراحة من موجات الرادیو. . موجات الرادیو هي اللی لها 
القدرة على التحرك والتنقل في الهواء العادي.. قوم بقي وهي ماشیه تاخد علب البیانات في سکتها.. الموجه الواحده 
ممکن تبقي شایله بیانات من نجوم اف ام + بیانات ۳ + إشارات اللاسلکي بتاع آمناء الشرطة وطاتره في الهواء 
بآمان على رأى محمد رشدي لما قال طاير يا هواء طاير على المیناء 

الهواء اللی طاير رایح یخبر اهالیهم ده.. شایل کمان بیانات ٩8۲۱8"‏ 


اه طبعا.. الهواء ده هیفتن على رشا اللی راحت تقابل هیثم من ورا ابوها.. وني نفس الوقت هیعمل مصلحه لناس 
بتشتغل وتكسب. 


طیب والتجسس والمخابرات بقي وکده.. من نمر ای اسد.. من نمرالى اسد.. البضاعة في بطن الزیر.. ده برضه 
ماشي في نفس الهواء اللى رایح یفتن على العیال؟؟ 


اه 39 . اتصالات المخابرات والاجهزة الامنية بتبقي على موجات تانیه خالص متأمنه کودس وصعب اختراقها.. فى 
نفس الهواء اه.. لكن مقفولة.. وبعدين زمن التجسس بموجات الراديو وكتاب الشفرة مر 
E EL‏ 


امال انتو في ال "8510" شغالين على ايه؟؟ 
على الموجه المتوسطة العادية.. بصي كده على اى راديو.. هتلاق جمب مؤشر المحطات في حروف 
AM / FM / SW / MW‏ 
دى عباره عن اطوال الموجات اللى بتنقل البيانات.. اذاعاتنا مثلا كلها شغال على الموجه المتوسطة.. في بعض الإذاعات 


عندها تكنولوجيات بث مختلفة بتشتغل على موجات ال N"‏ ۴". في اذاعات تانيه شغاله على الموجة القصيرة.. ال 
“لالاك"وهكذا.. الخلاصة.. هي امنه تماما طبيا. 


- طيب سوال أسرع من السرعة السريعة.. مكانش في اسم أحسن من كده شويه؟؟ حاسه ان انفراد ده اسم تعبان 


اوى. 


ههههههه.. المشر_وع كله كان قايم على فكرة التحكم في المخزون باستخدام موجات الراديو.. بالإنجليزي هتبقى 
کدد.. 


Inventory Control Using Radio 5 


جربی معایا کده.. اهم كلمتين في الجملة دی هما ۱۱۱۷۲۱/۳08۷۳"و "8۸0۱0" .. تعالی نلعب معاهم شويه.. ناخد حته من 
هنا وحته من هنا.. "88010 ۳۱۸۱۷.. لامش لطيف.. طيب نجرب تانی.. ۰۱0۷8۵0 نصها مخازن ونصها رادیو.. بالعربي 
البسيط تتقري انفراد.. على أساس اننا آول ناس "انفردنا" بالتكنولوجيا دی في مصر-. من هنا جه الاسم.. انفراد.. واللوجو 
كان هدیه من مصمم الجرافيك بتاع شركة الأورجانيك الله يمسيه بالخیر. . جورج میشیل. . او الشیخ جورج زى ما كنا 
مسميينه. . أصله كان شبه صفوت حجازي بتاع الاخوان اوى.. ههههههه. . ايا١ا||لالام.‏ 

اتفقنا على كل خير.. وبا ربتنا ما اتفقنا. 

اللى حصل ان حضرتك ان بسبب الموضوع ده انا أترميت في الحبس. 

أنت كررت الكلمة دى كتير ومقلتش اى تفاصيل.. انت بتتكلم جد فعلا؟ 


اه والله.. وهو الحاجات دى فيها هزار؟ 





- ماشى.. هحكيلك الرحلة. 
رحلة الفشل. 
معلومات اكتر عن ال R۴۱0‏ 
/http://www.tragging.com/ar/about-rfid-2‏ 
۲ ار 
ماهو 8۳0۳" - فیدیو 2:00 دقيقة 
https://www.youtube.com/watch 3۷2 ۵۲۸‏ 
كيف يعمل "۲۲۱0" - فيديو 2:30 دقيقه 


https://www.youtube.com/watch?v=yNPDgudPmMXE 

مسابقة ۲0۳ 


صوت همهمات على الصبح قلقتني من مناي. . فتحت عينى بکسل لقیت حرمنا المصون قاعده على السریر باصه لحمزة.. 
شکلها بتصلی وتدعی.. رکزت شوبه في الکلام.. الولية شکلها اتجننت وبتکلم عیل عنده يومين ونص.. 


شوف يا حمزة.. شوف يا حبیی.. عاوزاك تبقي ولد کویس ومطیع وتسمع کلام ماما. 
واااااااع. 
اوعی يا موزه تطلع رخم زی بابا.. علشان الناس تحبك. 
واااااااع. 
بلهجه ساخرة وحروف متهالكة من الضحك رمیت کلمتین اصطباحة: 
لا حول ولا قوة الا بالّه.. انتى بتعصی آبنی علیا يا ولیه؟؟ 


امال.. عاوز الواد یطلع رخم.. مراته تقوله حصل ايه يا موزه.. میقولهاش.. فتقوم هي تتجنن وتقتله.. حرام عليك.. 
ده الحيلة 


خلاص خلاص.. الرسالة وصلت.. استعنت على الحكاوي باللّه والذاكرة التي لا تصدأ.. ها وقفنا فین؟ 


وقفنا على انك انت وآشرف ومحمود قررتوا انکوا هتعملوا حاجه مشترکه في ال "8۴۱0" 
ايه ال "RFID"‏ ده؟ 
يا دين الني.. ابوس ايدك ارحم ای العيانة.. انا نفساء واحنا لسه الصبح. 


ههههههه.. طيب خلاص.. شوفي يا ستي.. انا وأشرف ومحمود حسينا اننا حضرنا العفريت.. زى ما يكون مسكنا 
عرق دهب بحجم الكوكب او اكتشفنا بير بترول في الحمام بتاعنا.. المجالات كتير اوى وكلها سهله وبسيطة.. الفكرة 
واحده.. احنا كمهندسين نقدر نستخدمها ونطوعها في خدمة اى مجال.. محتاجين بس حد من اهل المجال يشتغل 
معانا علشان نفهم طبيعة شغل شركته.. وهنهيص. 


سؤال اعتراضي خبيث.. ماجد مديركوا.. موقفه كان ايه؟ 


احنا اتفقنا على كتمان الموضوع تماما.. على الأقل لحد ما نعرف هنعمل ايه وخطواتنا هتبقى ازاى.. مصر مفيهاش 
اسهل من السرقة. . الواحد يبقي شقيان في فكرة سنين وهوب ييجى واحد تانى على الجاهز ينسبها لنفسه بمنتهى 
ا . اخلاقيات المصريين اجبرتنا على كتمان الموضوع تماما. . وبالفعل.. اشتغلنا على الكلام ده 3 شهور كامله 
فى الس تماما. . انا رحت الهند وأشرف سافر الصين ومحمود راح ايرلندا. . جمعنا بيانات عن كل حاجه تخص 
الموضوع ده. . مش کده ویس. . لا. . حضرنا كورسات عن الموضوع. . دفعنا فيها فلوس كتير لأنها كانت غاليه اوى. 
طبيي جدا. تال نے مدان مر کی يكون العلم کے قال قرف اه رالنا ات ا من 
الصين.. ومحمود جاب حالات كامله لشركات مطبقه الكلام ده 5010۲ عه" نتعلم منها ونستفيد من تجربتهم.. 
وانا بجعت من الهند باتفاق مع 3 شركات مستعدين يدونا التوكيل بتاعهم في مصر. وما ادرای ماهو التوكيل.. 
توكيل يعنى دعم مادى وعلمي ومبيعات ومشاريع جوا وبره مصر. يعنى هنشتغل باسمهم وهنبقي جزء منهم في 
مقابل نسبه من الاریاح.. ال 3 سفريات كلفونا 25 الف دولار.. لكن الفايده من وراهم كانت رهيبة.. الاتفاقات 
ووضوح الروية.. ده طبعا غير کم مهول من الكتب والسيديهات.. بقيت أقول لل 8۲۱0۳" في ای مكان خد بالك... 

سيديهاتك معايا زی الخلوق مرتضى كده.. ملينا 6 شنط سفر کبیره أوراق وكتب ومراجع عن الموضوع ده.. تحولت 
شقتي في حدائق القبه الى أول مخزن ومعمل لل 8۳۱۳" في مصر. استغرقنا في المشربوع ده تماما بكل جوارحنا 
حت اننا بقينا نروح الشركة نجتمع كلنا في مكتب اشرف ونقفله علينا من جوا علشان مفيش كلمه تنتشر_كده وللا 
كده والمستور ينكشف والكلاب مفيش اكتر منهم.. وبعد الشغل نجتمع عندي في البيت لحد الساعة 3 و4 
الفجر.. اى اكل يصلب طولنا وخلاص.. طبعا مرات محمود شكت انه متجوز عليها وكلمت مرات اشرف.. الاتنين 
اتفقوا ان الرجلين من ساعة ما عرفوا الجدع الفاسق العزینجی اللى هو أنا وهما حالهم في النازل.. فجأة بقيت انا 
راسبوتين الواجب التخلص منه. 

معاهم حق ولازم يشكوا طبعا.. عملوا ايه بقي بعد الشك ده؟ 

ههههههه.. بجد والله.. عملوا ايه ؟؟ 

في يوم كبسوا علينا هما الاتنين في شقتي في الحدائق.. مرات محمود اقتحمت علينا البيت وهي عماله تصرخ.. هي 
فين.. هي فين.. فين اللى انت بتخوني معاها يا فلات يابو عين زائغة.. وكمان معاك صحابك.. ايه عاملينها حفله.. 
بقي دي اخرة العشره يا محمود وانا شغاله خدامه ليك انت وعيالك.. وقعدت تلف في البيت زى المجنونة تفتح في 
الدولاب وتدور تحت السردر.. أساسا الشقة مكانش فيها غير سرير واحد ودولاب واحد وترابيزة صغيره واحده.. 


الدولاب مليان كتب والسر_در عليه كل ما تتخيلي من مقومات الحياة.. براد شاي وبقایا اکل.. شرابات وهدوم مش 
نظيفة.. كتب وورق وكله كله. 


یا لهوی.. معقول؟ 


فضحتني وسط الجیران اللّه يسامحها.. وفي الاخر طبعا ملقتش حاجه غير الشغل.. فقعدت تعیط في الصالة. 


ومرات اشرف؟ 


دی اللی كانت کوهین.. فضلت ساکته خالص تشتری ومتبیعش.. واضح ان اشرف كانت ايده عفیه في البیت بینما 
محمود كان حنين ورومانسي. 


ههههههه.. يا لهوى على ده موقف. 


موقف طين. . المهم بقي انهم لما اقتحموا علينا البيت. . كنا بنصلي العشاء. . انا دايما كنت بسيب باب البيت موارب 
علشان لو حد من صحابي جه وانا مش موجود او جه وانا نايم. . يقوم يدخل من غير دوشه.. محدش كان يعرف 
كده الا أصحابي بس. . شقتي كانت ملتقى لكل الشباب وللّه الحمد في غير ای خطأ. . اخرناكانت بولة الاستيميشن او 
الطاولة والدومینو. . هي اقتحمت البيت لقتنا بنصلي ورا اشرف. . ورغم كده. . برضه دخلت تدور زى المجنونة في كل 


حته. 


الغبرة يا ای الغيرة دى شىء مرعب.. محدش هيفهم المرأة الا المرأة. 


مرأة ايه.. الله پنعل آبو المرأة ان كانت بالهبل والتفاهة والسطحية دی.. هى ممکن تشك اه.. انما دخلت لقتنا 
بنصلي وکملت بحث.. فکرها یعنی اننا جایبین مزز وسايبينهم جوا علشان نخطف العشاء وبعد کده هندخل نلعب 
معاهم بنك الحظ ؟ والنی ده کلام.. نسوان خلل صحیح. 

وبعدين المفروض ان كل واحده عارفه جوزها وحدود اخلاقياته.. كل واحده تغير اه.. انما تشك في جوزها بعد 8 
سنين جواز و3 عيال.. تبقي وليه مجنونه طبعا. 


احمد. 


نعم. 
اوعی تکون لما کنت بتتأخر في الشغل بتبقي سهران مع المزز. 
طبعا امال ایه.. ده انا بقعد في الشركة سته على يميني وسته على شمالي ولا آبو لهب المفتري علية. 


طيب باللّه عليك متبقاش تنسی تصلی العشاء.. متخلیش المصيبة مصیبتین.. مزز واهمال في الصلاة. 


لا ازای.. ده احنا بنصلي مع بعض کلنا.. اسره واحد کده مع بعضینا على رأى خالد الصاوي. 

ههههههه.. وبعدین طیب.. حصل ايه ؟ 

مفیش.. واضح ان المسکین محمود كان متعود على الجنان الحريمي ده.. الحريم مشیوا طبعا واحنا کملنا شغل. 
لا لا میصحش.. على الأقل کانوا روحوهم البیت.. خصوصا انك بتقول الوقت كان متأخر.. 


ما هی مرات اشرف كان معاها عربیه ومحمود كان ساکن بعدی بشارعین.. کمان احنا كنا مستغرقین بطريقه لا 
تتخيليها.. يعنى انا مثلا كنت اولع سيجاره وانا بشتغل.. اخد منها نفس وبعدين اولع واحده تانيه في نفس الوقت 
والاولانية لسه والعه.. وياما السجایر وقعت على هدوي وعلى الأرض وكانت هتعمل كوارث.. استغراق وتركيز 
تا|١|||‏ ||| اللام. 


طب والشركة والشغل.. عملتوا فيهم ايه ؟ 


الشركة كانت اخر حاجه تهتم بيها هي الشغل.. محدش سأل علينا خالص ولا احنا سألنا على حد.. المهم بنحضر- 
الدائرة والاجتماعات.. وشكرا على کده. 


اكيد طبعا طلع عليكو سمعه ان انتو بترتبوا لمصيبه مثلا وللا حاجه زى دى. 


الحقيقة اه.. بس لولا وجودي معاهم کانوا بلغوا عنهم فعلا.. اشرف كان مشهور عنه انه اخوان وهو مش كده.. انما 
هو التوجس الطبيي من ای حد متدين في بلد تكره الدين بشده.. محمود معروف انه ثوري وبتاع قلق.. الاتنين مع 
بعض معناها ان في حاجه بتترتب ضد النظام.. لكن وجودي فركش الفكرة دى تماما.. على اعتبار انه كان معروف 
انی حزب وطني.. محدش ممكن يفكر ان حد من الحزب الوطني يكون بيدبر حاجه لقلب نظام الحكم مثلا 
بالاشتراك مع اخواني ويساري. 


يا بتاع الفلول انت.. يا مترشح. 


وقتها مكانش في الكلام ده.. اتخنها تخين في مصرکان يعرف حسن البنا بالعافية.. خدى بالك ان الكلام ده كان سنة 
6. وقتها كان إبراهيم عيسى مناضل ومصطفی بكرى صحفي ثوري معارض وخيرت الشاطر کان مجهول تماما.. 
فى الوقت ده مرشد الاخوان کن بيقول على مبارك اب حنون نتمنى كلنا نقعد معاه.. دكتور محمد الجوادي مثلا 
عمل كتاب اسمه النخبة المصررية الحاكمة اتنشر-تبع مكتبة مدبولي.. كان ناقص يقول فيه على مبارك صلى الله 
عليه وسلم.. محدش كان عارف اى شيء عن اى شيء وكلنا فرحانين بكأس أمم افريقيا والمنتخب. 

اممم.. ماشی.. فکنا من شغل السياسة ده.. خلینا في ال ۰۲۴۳۱0۳ 


على رأيك.. احنا بقي فضلنا نستف ونرتب الأوراق.. نقرأ ونجمع معلومات.. شغلنا الأجهزة اللى اشتربناها من بره في 
مشاریع صغيره اوی کتجرية مش اکتر.. بقینا محترفین في الاجهزة واصلاحها وترکیبها وبرمجتها.. مش کده ویس.. 
عملنا تعدیل غير کده على قاری منهم.. فکینا الجهاز نفسه وبدلنا لوحة المفاتیح.. حطینا بدل الاصلية اللی 
بتکتب إنجليزي واحدة ثانية تکتب وتقرأ انجليزي وعربي.. وصلنا الى درجه عالية اوی من احتراف الموضوع ده 
وبقینا جاهزین نقدمه للسوق.. استقر فکرنا ان الفكرة دی هتظهر اوی وتلعلع وتبان فعالیتها وآهمیتها في المنتجات 
الصغيرة والمتوسطة الحجم في تجارة التجزئة.. لاب توب.. تلیفزیون.. مصانع الاکل والأدوية وما شابه.. قدرنا 
نحصر في مصر. بس 6800 شرکه ومصنع نقدر نقدملهم فکرتنا... بحسبه بسيطة کده.. لو قلنا ان مثلا 9650 منهم 
هیسمعونا.. 9640 هیطلبوا عرض آسعار.. 9620 هیفاصلوا ویقرفونا وفي الآخر %3 هیشتروا.. يعن ممکن يبقي 
عندنا 200 عمیل تقریبا.. ال 200 عمیل دول لو الفکرة نجحت بسهوله جدا هیبقوا 500.. والبلية تلعب بقی. 


طيب هتکسبوا من العمیل الواحد اد ایه؟ 


في الأول قلنا کرقم تقريي کده.. حوالی 50 الف جنیه ممکن یکون صافى أرياح المشروع الواحد. 


ممممم.. یعنی 10 ملیون جنیه.. يا ولاد الایه يا لعیبه.. متقولش ان الفکرة اتسرقت. 


مالك يا راجل. 


للّه.. احمد.. انت اتجننت. 

معلش... ههههههه اصلی مش قا.. ههههههه... کل ما افتکر ال ههههههه. 

طب اشرب ميه کده وصلی على الني. 

- ههههههه كح كح كح.. ههههههه کح كح... 1111111111آخ... خير يارب اللهم اجعله خير.. اللهم صل عليك يا نبي. 
اهدى يا عم.. اهدى.. مالك بقي.. بتضحك على ايه. 


بضحك لما قلتلك ممكن نكسب متوسط 50 الف جنيه في المشروع وانتى شغلتي ماكينة القر على 10 مليون جنيه 
وكده. 


امال ايه؟ 
هديلك مثال بسيط اوى.. في عميل قدمناله شغلنا.. كانت شركة جابكو بتاعة البترول.. كان عندهم مشروع حوالين 
مواسير الزيت في البحر الأحمر.. الجزء بتاع ال "۱۲" بس في المشروع ده كانت ميزانيته 25 مليون جنيه.. منهم 7 
مليون جنيه كامله لمشروع بيانات مواسير الزيت.. ده كمرحله أولى بس. 


نعم!! 

اه واللّه.. ميزانية المشروع 7 مليون جنيه.. في العادة آرباح شركات نظم المعلومات بتكون من 30 الى 9636 يعنى ال 
7مليون دول لنا فيهم ما يقرب من 2.5 مليون جنيه مصري.. ده اول مرحله من مشروع واحد.. المشربوع كان 4 
مراحل على فكره. 


0 مليون ده تقديرك انتى.. بعدين ده عميل واحد.. مش ال 200 عميل. 
يعنى ايه تقديري انا.. مش انت اللى بتقول اهو؟ 


يعنى حضرتك في حاجه في الشغل بتاعنا دايما اسمها ."up-sales"‏ . احط رجلي عند العميل. . بعد كده بنلاقي فرص 
بالهبل بتتفتح عنده.. يعنى لما اروح ابيعله مشروع ب 7 مليون جنيه هفضل شغال فيه سنه. . معناها ان ممكن 
اطلع شغل تانى من عنده ب كمان 7 مليون على الأقل وانا ورزتي.. يعنى بعد 3 او 4 سنين من الشغل مع العميل ده 
أكون عملت من وراه 20 او 30 مليون وانا في الأساس مقدمله اول مشروع ب 7 مليون. . تمام كده زی ما تجیی 
نقاش يدهنلك حيطه فيعجبك شغله وتقرري تدهني البيت كله والسقف بالمره واختك تشوفه فتقرر تتعامل معاه 
وهكذا.. الشغل بيجيب شغل خصوصا لو السمعة حلوه والتقفيل نظيف. 


ممممم.. ده كده اول عميل بس. 


اى نعم.. وكمان الجزء بتاع ال "810" عندهم مكانش أساسي. . ده كان حاجه كده فرعيه في المشروع الكبير.. لسه 
لما أحكيلك على مقابلتنا مع صاحب شركة تليفزيونات كبيرة.. ممكن يغمى عليى.. ده غير ان في عامل مهم أوى 
سقط من الكلام عن المشروع ده دلوقتى. 


ايه هو؟ 


بابا 


ايه ده.. هو عمى اشتغل معاكوا في الليلة دى؟ 


بابا مش بس اشتغل.. ده أنا اكتشفت ابوبا وانا سن 27 سنه.. اكتشفت انی كنت عايش مع كنز على بابا طول عمری 
وانا زی الحمار ولا واخد بالي. 


حصل ایه؟؟ 
خلیها لوقتها.. المهم.. جهزنا نفسنا تماما وعرضنا الامر كله على ماجد مدیرنا. 
ماجد!! مش معقول.. انت مش قلت کنتوا دافنبن على الخبر؟ 


اه.. بس صرحنا في الوقت المناسب.. ماجد كان هو انسب واحد یساعدنا في المرحلة دی.. في سنة 2004 إدارة ال 
ê "IT"‏ فى الشركة كسبت المركز الأول في مسابقه تبع وزارة 5 الاتصالات اسمها ۲ دی كانت مسابقه لشباب 
الخريجين والشر كات الصغيرة العاملة في مجال تكنولوجيا المعلومات.. حاجه كده تشجيع من الدولة ودعم 
للمواهب الشابة.. الجائزة الأولى كانت مليون جنيه.. بس محدش بياخدهم كاش.. الكسبان بياخدهم في صورة 
خدمات تأسيس شركه جديده.. شركه مدفوعة الايجار والمرتبات في القرية الذكية.. اشتراك انترنت مدفوع لمدة 
سنه.. وهكذا.. بمعنى آخر.. الدولة عن طريق وزارة الاتصالات كانت بتحاول تساعد شباب الخريجين انهم يعملوا 
شركات يشتغلوا فيها بالفكرة بتاعتهم.. بدل ما يدوهم فلوس في أيديهم يتجوزوا بيها على نسوانهم او یش ہوا بيها 

معقول.. الكلام ده في مصر؟ 


اه وربنا.. في مصر. بس التاتش المصري طبعا خرب كل حاجة.. فهمتي بقي لما قلتلك ان احمد نظيف كان نعمه لينا 
بينما النظام كله كان نقمه على البلد كنت اقصد ايه؟ احمد نظيف كان مهندس شاطر وعبقري.. لكنه كان سياسي 
فاسد.. او للأنصاف نقدر نقول انه كان سيامي مصري طبيي.. البلد دی فعلا بتدفع كتير اوى لأهلها.. ومع ذلك 
تستاهل السب واللعن.. بنصرف كتير ولكن في غير محله.. ميزانيتنا كبيره تکفی وتفيض كمان.. بس القائمين على 
صرف الفلوس ما بين ولاد كلب حراميه او جهله ميعرفوش حاجه.. نبنى مساكن للفقراء.. بس نبنيها عشوائية وغلط 
ونوزعها بالواسطة.. نعالج على نفقة الدولة.. بس نعالج الغير محتاج والضباط والفنانين.. عندنا قوانين وقواعد 
وكل حاجه.. بس التطبيق غلط.. تحسى ان في حد بيتعمد يتف على التورتاية دايما بعد ما تخلص. 


ليه بقي؟ 
هتعرفى كل حاجه في وقتها.. المهم خليني اكملك بس علشان تسلسل الاحداث. 
كمل يا بتاع التكنولوجيا.. يا متصطب. 


ماجد كان عنده خبره في المسابقة دى.. هوكان احسن واحد يظبطلنا ملف تمام نكسب بيه.. مليون جنيه كانوا 
كافيين جدا علشان نأسس الشركة.. ونقتحم السوق.. كمان ماجد غنى جدا وشبعان والشغل كله مش في دماغه.. 
يعنى ماجد ممكن يسيب فرصة شغل يكسب من وراها مليون جنيه ویروح یحضر موعظة من البابا شنودة مثلا.. 
كان رجل ديني تماما.. بقول آخر مش هينط ٤‏ الحلل معانا. 


المهم.. ماجد عزمنا على رحله لدير الانبا بولا اللى في طربق السویس.. قال تعالوا قضوا معايا يوم هناك.. تغسلوا 
ارواحكوا من الخطايا ونتكلم براحتنا هناك.. الجو هناك ممتاز جدا.. وافقنا من غير ای مشکله.. جو الأديرة هايل 
جدا وممتاز للتركيز.. لا يعيبه الا ان هناك مفيش تدخين.. مش مهم.. المهم اننا نظبط الليلة كلها علشان نقدم في 
المسابقة ونبقی بعيد عن عيون النسوان المجانين اياها.. وكده كده لو دخنت هناك محدش هيلومنى.. مسلم بقي 
ومعرفش الجو ده.. ولو حد قالنا كلمه كده وللا كده.. هتبقى فتنه طائفيه.. ههههههه. 


ورحتوا الدير؟ 
اه.. كنا مستعدين للذهاب الى الكنيست ذاته زى ما قال السادات الله يرحمه.. احنا كان ممكن نروح جهنم نفسها 


علشان المشروع ده.. كمان مكانش عندنا ای تخوف.. انا اعرف ان الأديرة بتستقبل زوار عادى.. كان عندنا دير 
الملاك في حدائق القبه.. ياما رحته مع شلة الكلية عادى جدا. 


ومخفتوش؟ 


نخاف من ايه؟ 


مسلمين ورايحين الدير.. هيكونوا رايحين يعملوا ايه يعني.. كمان بيقولوا يا أبن الأديرة فيها اسلحه؟ 


هما مين اللى بيقولوا؟ 

اه.. فيها طبعا اسلحه امال ايه.. ده حتى واحنا في الدير عدى قصادنا البابا کیرلس السابع.. ده اللى يبقى اخو فرناندو 
الثاني اللى طرد المسلمين من اسبانيا.. كان راكب الدبابة بتاعته وعامل فيها روش ومشغل اغنية اديك في الجركن 
تركن في الكاسيت بتاع الدبابة وسلم علينا من طرف مناخيره كده وقال فل عليكم يا مسلمين.. العذراء تحميكم.. فانا 
طبعا مبحبش حد يتنطط عليا.. رحت مسلم عليه من بعيد برضه وقلتله وعليكم يا خواجة.. اتفضل معانا كبده 
وسجق.. قالي لا انا صايم. 


بجد يا اخى.. بطل تربأه بقي. 


ماهو الكلام ده ميتردش عليه الا بالتربأه.. ای انسان راح اى دير في الدنيا مش هيملك الا انه يضحك من الكلام ده.. 
يضحك من تسطيح الاشاعات ويضحك من جهل اللى يصدق. . يضحك من شعب الجهل تغلغل فيه حتى النخاع 
وعمي قلبه لدرجة انه يصدق ويردد كلام.. مجرد كلام.. كلام اهبل مفيش عليها ولا ربع قرينه حتى اللهم الا کلام 
محاي وسيامي كبير المفروض يكون اعقل من الهبل ده. . المحاي لهدف ما طلب انهم يفتحوا الأديرة للتفتيش 
ولما رفضوا قال باالاس.. اهو ده دليل اهو. 


طيب هما مفتحوش الأديرة ليه لوكان مفيهاش حاجه؟ 


والنبي!! باه العظيم انا لو مكانهم وحد قال كده على مسجد لهطلع على الملاً أقول اد . المساجد فيها اسلحه يا 
ت" واللى هيقرب منها هفرتك لحمه.. بالذمة بقي ده كلام.. بيوت للعبادة يتقال عليها کده.. 
وبدل ما نلوم اللى بيتكلم بدون دليل. :قوم فلوم الضبحية اللى رفض :ان حريتة تنتهك بالطريقة القذرة دى . بقي انا 
آقول لابو العروسة انا عاوز اکشف على بنتك وأشوفها نظيفة وللا مستعمله. . ولو رفض. . آقوله يبقى انت عاوز 
تلبسني في الحیط!! وفي الاخر مستغریین ان حد في البلد دی طلع یقول على البنت اللی اتعرت من الکلاب ايه اللى 
وداها هناك؟؟ يا عزيزتي الفاضلة. . کلنا صاحب قرون بشکل او بآخر. . کلنا محجوب عبد الدایم وان انکرنا الفعل. 


عندك حق فعلا.. انا عمري ما فکرت في الموضوع کده.. لا حول ولا قوة الا باللّه.. واللّه يا ای جاجه تحزن.. 
وبعدین طیب حصل ايه ؟ 


بس يا ستي.. رحنا الدیر.. قضینا هناك الیوم کله.. ماجد فوجی بكم المعلومات اللى عندنا.. حطلنا الأساسيات 
ورسملنا الخطوط العريضة العامة للملف.. ويدأنا احنا الثلائة نستف البیانات والمعلومات ونکمل.. لحد ما عملنا 
ملف کامل 280 صفحه ندخل بيهم التاریخ.. الملف كان قوی جدا.. رسومات بیانیه.. دراسات جدوی کامله 
ساعدنا فیها محاسب تکالیف محترف.. سکرین شوتس من السوفت وير اللى عملناه للأجهزة دی.. کمان كان في 
جزء لتوصیف الشركة اللی عاوزین نعملها وعدد موظفیها وتوصیف الوظاثف ومتوسط المرتبات.. الملف ده مش 
ناقصه الا واحد معاه فلوس ويبقي شرکه بعد 3 فیمتو ثانية بالظبط. 


طیب.. لحد کده الأمور فل اهو.. قدمتوا في المسابقة؟ 


ايوه.. بعد ما قدمتوا حصل ايه ؟ 

بس. 
اتبسلك ما دقته يا بعید.. ما تقول يا راجل حصل ایه. 
حصل وطحینه.. ههههههه. 


تانی.. تصدق انا غلطانة.. انا هتصل ب 911 علشان ییجوا یقبضوا عليك لأنك مش بتحترم شعوري وأنى ام الواد 
اطلقی البخور يا خاله ناظیما. 


ماشی.. خلیهم یقبضوا علیا ویفوتك اللی حصل. 


ماهو انت مش عاوز تقول اهو 


آقول ايه؟ 


أه.. اوعد ك. 


حصل وطحینا... ههههههه 


طلقنا!۱۱۱۱۱۱۱۱۱۱۱۱۱۱۱۱۱۱۱۱۱۱۱اای. 





© غ8 ۵ ۲ | 40 


بروميثيوس المصري 


ام حمزة على نار. . الموضوع فعلا بدأ يتشعب ویسخن. . كنت بحي الموضوع بحراره وقوه.. مع كل لحظه كنت بسترجع 
الذکردات كلها وبسخن وبتفاعل مع المواقف. . مره آقوم آقف. . ومره اتمشي- في الأوضة. . دراعي بيتحرك غصب عن ونبرة 
صون تعلى أو توطى من خبر ما ان ومشكة كر تكو عتما . شكلك بيبقي كوميدي جدا وانت بتحكي عن ای 
الحادث ف النياية علشان تمرف عليه وظاليين منها انها نکر هادئة ومتمالکه آعصابها. . تکرار الحكاية مؤلم جدا اساج 
الموضوع بينما في نظر الاخرين ما هو الا حدوته.. 


مجرد حدوته.. 
ما تقول يا أبنى حصل ايه؟ 
زى ما بقولك كده واللّه.. ستفنا الملف القوى جدا.. قدمنا في المسابقة.. ورحنا لصاحب شركة الأورجانيك علشان 
يدعمنا بأى كلب يعرفه من كلاب الحزب الوطني.. الراجل اتبسط مننا اوى وشرينا كاموميل في مكتبه لما قلنا يا 
بس.. خد الملف بنفسه وقدمه في المسابقة بأسمنا. 
ها وبعدين؟ 
وبس 


يا دى النيلة 


اه واللّه.. بس.. الكلمة العبقرية التي تلي في أهميتها كلمة "بتاع" في العامية المصرية.. بس هي اللاشيء.. بس هی 
الإحباط.. بس هی الرفض الغير مبرر.. بس يعنى امشي.. بس يعنى اطلع بره.. بس يعنى مشفش وشك هن تانى.. بس 
يعنى مكسبناش.. ولا حتى دخلنا في التصفيات الاولانية.. أتقدم للمسابقة 35 ملف.. المفروض انهم بياخدوا اول 
0 للمرحلة الثانية.. الملف بتاعنا حتى معداش من اول تصفيه.. مش قادر اقولك حالنا يومها عامل ازاى.. بس 
فاكر الحواركويس جدا.. مكناش مصدقين ان الفكرة بتاعتنا طلعت اقل من 34 فكره تانيه.. بقينا نضرب كف على 
كف.. معقول في شباب الخريجين في مصر في 34 فكره أحسن مننا؟ طيب لو الكلام ده حقيقي.. امال حال البلد 
خاب ليه.. اكيد في حاجه غلط. 


طبعا.. انا بسمع منك اهو بقالي كام ساعة.. وحاسة ان الفكرة دى فعلا ممكن تعمل انقلاب.. في حاجه غلط فعلا. 


صح. . في حاجه غلط. . المفروض اننا شباب متفوق. . متخرجين بتقديرات عالية وشغالين في فكره لسه أساسا 
مجتش البلد.. معن اننا نترفض بالشكل ده حاجة من ثلاثة.. يا اما الناس مفهمتش الفكرة. . يا اما فعلا فكرتنا هي 
اقل فكره في ال 35.. يا اما في ریحه مش كويسة في الموضوع. 


استر يارب.. عملتوا أيه طيب؟ 

محمود كان متوقع.. الجدع ده مليان كم مهول من الإحباط والطاقة السلبية.. اليتم المبكر وبهدلة امه علشان 
تعلمه هو واخواته بالأضافة الى 3 سنين اتحرقوا من عمرة في الجيش واضح انه اتذل فيهم جامد اوى.. كل ده عمل 
منه انسان فاقد أي أمل او ثقة في البلد دى. 

آشرف وصل لمرحله من الايمان خلته زى ماجد كده. . مش فارق معاه اى حاجه طالما قادر يصلى وطالما عنده ما 


یکفیه سوال الناس. . استقبل الموضوع عادی. . بسمل وحوقل وقال معلش. . خيرها في غيرها ان شاء اللّه. . رینا اکید 
شابلنا حاجه افخ . الحمد لله اتعلمنا حاجات مهمه وقضینا وقت ممتاز في غير معصية. 


طيب وانت؟ 


انا بقيت عامل زى اللى بيذاكر طول السنة وفى الآخر سقط. . جالي نفس إحساس بتخوني بتخوني يا عمو حسام.. 
الدنيا اسودت في وشى تماما. . 3 أيام قاعد في البيت لا بكلم حد ولا بروح الشغل. . کان هاين عليا اشرب سم.. 
خصوصا بعد ما اخدت فكره عن المشاريع او الأفكار اللى اتقبلت في المسابقة. 


خدي عندك.. فكره منهم مثلا كانت حاجه اسمها 08106 62۳06 8/0116" سيرفر العاب للموبايلات.. حاجه 
كده زى نظام المزرعة السعيدة والحاجات الهابله دى.. تلعبيها على موبايلك وتشترى منها مستويات أعلي واسلحه 
وكلام من ده. 


العاب!! لا إله الا اللّه.. وايه كمان؟ 
فكره تانيه كانت عباره عن مستشارك الطبي الإلكتروني.. رقم تتصلى عليه ياخد منك الاعراض ويحولك تلقائيا على 


رقم تان تحجزي منه عند الدكتور المختص.. وطبعا بتعيدي نفس الكلام من الأول لما يرد عليق تمرجى 


نعم!! 


واللّه زى ما بقولك كده.. فكره تالته كانت دائرة معارف للأطفال على الموبایلات.. وفكرة رابعة اسمها "هناكل ايه 
النهارده" وفكره خامسة اسمها "دیلفری تحت امرك" 


بقيت ماشي أكلم نفسي زى المجانين.. هي خلاص مصر بقت جنه لدرجة اننا بنفكر نعمل سيرفرات العاب 


بس انا اسمع يا احمد ان الحاجات دی آرباحها عالية اوى.. مثلا ارقام 0900 والهبل ده.. هي أفكار عبيطة اد.. انما 
بتجيب فلوس بالهبل. 


بتكسب اه. . انما اقتصادیا هي مجرد هبل بلا طائل. . على فكره. . الشركة اللى كانت مسئوله عن الأرقام دى تبقي 
واحده من شركات اوراس كوم.. اعرف طقم ال ۱۳۳" بتاعها.. يعنى بكلمك من واقع معرفه وخبره بيهم وبشغلهم.. 
دی مشاريع استهلاكيه تضر الاقتصاد ومتفيدوش.. لا بتوفر وقت ولا بنبيع منها حاجه بره البلد فتدخل عمله 
صعبه.. لا هي بتزود الناتج القوي للبلد ولا فيها حسن استغلال موارد.. هي عباره عن استنزاف لفلوس الاغلبية من 
المهابيل المقتنعين ان مكالمة تليفون هتعمل المليون علشان تصب في جيوب اقلیه.. يعنى مزيد من سوء توزيع 
لثروات.. ای حد فاهم اقتصاد ولو پنسبه بسبطة المفروض یحارب الها ده 


حقك الصراحة.. دی حاجه تفقع. 


بس للأمانة كان في فکرتین کویسین.. واحده قائمه على فكرة ال ۷۷۱۸/۸۱6۲" دی اللی هي شبکات الکمبیوتر في 
المساحات الكبيرة.. اختصارا.. ازای نقدم خدمة الانترنت في الصحراء مثلا او على المراکب السياحية او في الحفارات 

في البحر عن طريق المايكروويف "الموجات القصيرة جدا" مش التاني بتاع المطبخ.. الكلام ده كان قبل ال "46" 
خدي بالك.. والفكرة الثانية كانت مراقبة حركة السيارات عن طريق ال 6۳5۳ 001106" والفكرتين سقطوا في 
التصفيات والحمد للّه.. يعنى مكناش لوحدنا في دائرة الفشل والإحباط. 

طيب عندك فكره ايه المشروع اللى كسب؟ 

متابعتش بقي.. الاحداث وما بعدها أخدت عقلي تماما.. كمان مليون جنيه ايه اللى هبصلهم.. ده انا في ايدى كنز. 
هو لسه في احداث تانى!! مش خلاص كده.. سقطتوا في التصفيات وشكرا على كده. 

سقطنا في التصفيات اه.. خدنا الم على مؤخرة الاعناق اه.. صرفنا اللى حيلتنا اه.. انما شكرا على كده دى.. لا. 


امال؟ 


بعد 3 أيام انعزال قررت انى مش هستسلم.. اتكلمت مع أشرف ومحمود علشان نشتغل في اتجاه تانى.. نعيد الكره 
من اول وجديد بعد دراسة معطيات الموقف الجديد كله.. اكيد غلطنا في حاجه.. نصلح ونجرب تانى.. ولو فشلنا 
نجرب تالت ورابع وخامس.. لحد ما الظروف تعرف اننا رخماء اوى ومش هنتراجع.. فالفشل ينهار قصادنا وننجح. 


جميل.. روح قتاليه ممتازة 
للأسف بعد اول قفا.. نزلت الأقلام على قفايا ترن ولا كأن الدنيا مخبر ابن جزمه في قسم الخليفة. 
اهو کده.. هو ده جوزي اللى انا اعرفه.. انت مفيش حاجه بتحصل معاك طبيعية ابدا؟ 


واللّه يا بنتى انا طبيعي بس البلد دى هي اللى مش طبيعية.. انا مجرد انسان رافض انه يتنازل عن أحلامه.. شاب 
مكملش 30 سنه وغير قابل للکسر. علمونا كده في الجيش.. هما يعنى بعد ما يعلمونا الروح القتالية دى.. يقوموا 
يتربأوا علينا لو الواحد صمم على هدف نبيل يحققه في الدنيا!! 


انت قفشت ليه يا عم.. انا بهزر معاك. 


مش كل حاجه يصح فيها الهزار.. انا بحكيلك خلاصة تجربتي ورحلتي في الدنيا.. هو ده ميراي الحقيقي.. المواقف 
دی هي مدرسة الحياة بتاعتى.. هي دی المرمطة اللى بيقولوا عليها.. ان كنت قدرت اتعامل مع الدنيا وسط كل 
المصايب دی بعد وفاة ابودا... يبقي السبب والفضل للأحداث دى.. انا عشت عمري كله رافض الى أكون خروف 
يسمع ويردد.. كنت أكره جدا كلمة بيقولوا دى.. اكتشفت كل حاجه بنفسي وعرفت كل شيء بعد ما جربته.. كسبت 
كتير وصرفت اكتر.. فشلت كتير ونجحت اکتر.. عمري ما عملت حساب لعمری.. عايش بقلب ابن عشرين.. هفضل 
عايش وأجرب وأحاول ولازم هنجح.. مسيرى يوم من الأيام هدفن كل الفشل ده وهفضل عايش.. مش هموت الا 
لما رینا يقررانى اموت.. ورينا لحد دلوقتى مقررش.. عشمي فيه انی قبل ما اموت أكون راضي عن مشواري.. أكون 
حققت حاجه.. أكون عملت فرق.. محدش هيقدر يكسر ني ابدا ولو اتجمعت عليا شياطين الدنیا کلها.. هدفنهم 
كلهم وبرضه هفضل عايش. 


انا اسفه يا احمد والله مش قصدى السخرية.. انا بس لقيتك قافش فحبيت افك الجو.. شيء يدعو للفخر طبعا انى 
متجوزه راجل صلب كده.. معرفش تقييمك لنفسك ايه دلوقتى.. هل انت راضي فعلا؟ 


انا قلتلك انی مش هتكسر حتى لو اتجمعت عليا شياطين الأرض.. صح؟ 


اه 

انا اتكسرت. 


يووه.. انت لحقت يا راجل.. ازاى طيب؟؟ 


اتکسرت لأني قابلت عينات فعلا أسوأ من شياطين الأرض.. قابلت ناس ابليس نفسه يستحى من الحديث عن 
نفسه قصادهم.. الأيام عرفتني على نوعيات من البشر خسارة فيهم ای عقوبة في الدنيا ولا يليق بهم في الآخرة الا 
مكانة اميه بن خلف على الأقل.. وان كانوا في نظري اشد قسوة وقذارة من اميه وأبو جهل أنفسهم. 

اشعلت فضولي حتى كادت السنة اللهب تبلغ عنان السماء.. قول ابوس ايدك. 


ماشى.. بعد ما اتألشنا من المسابقة.. طبعا كان لازم تفكير بطريقه تانيه.. اجيب منين تمويل علشان المشروع ده؟ 
- عمى الله يرحمه موقفه كان ايه ؟ 


بابا له دور كبير اوى.. بس مش دلوقتی ومش فلوس.. فلوس بابا كانت في نظري حرام ليا.. مقربتش منها خالص.. 
واهو على يدك.. میرانی كله منه مصرفتش منه مليم لحد النهارده.. حاسس انه حرام اصرف شقاه.. من سنة ثالثة 
كليه وانا مخدتش من بابا مليم.. هو كان فرحان وانا کمان.. فرحان ان ابنه بدأ يعتمد على نفسه.. وأنا فرحان الى 
بكسب فلوس ومش ملزم أقول لحد صرفتها في ايه.. النهارده انا أقدر أقول انا قررت.. طالما املك اطعام نفسي. 
بس طبيي جدا ای اب يبقي فرحان وهو بيساعد ابنه 

هو يفرح اه.. انا لا.. هو كمان هيفرح أكثر لما أقف لوحدي وأقوله شكرا.. دعواتك هي ما اريد مش محفظتك 

انت براوي كده ليه يا أبنى.. هو حد يتكسف من ابوه؟ 


اه... انا 


له في خلقه شئون.. معنى كده إنك مش هتساعد حمزة؟ 


لما اموت ان شاء الله فلوسي كلها تحت امره بحكم الشرع والقانون.. طول مانا عايش ملوش اى علاقة بيها. 
خلاص.. انا هبقي أدكن من وراك وادیله.. أبنى لازم یتنغنخ. 

وتفسديلى الواد؟؟ كويس إنك قلتي.. وديني لأحرمك من المصروف انتى وهو.. سعيد صالح ستايل.. ههههههه. 
يا حفيظ.. انت ما صدقت.. بهزر يا راجل بهزر.. قولي بقي عملت ايه بعد ما اتألشتوا من المسابقة؟ 


بدأت المصايب ترف.. محمود والدته توفت بعد الموضوع ده بشهر.. المسكين دخل في حالة اکتتاب مخرجش 
منها لفترة طويلة أوى. 


لا إله الا اللّه.. رينا يرحمها. 


الصدمة كانت شديده عليه لانها مكانتش مريضه.. كانت طبيعية جدا وصغيره كمان.. طلعت تعمل عمره رجعت في 
صندوق.. سبحان الله.. وما تدري نفس بأى أرض تموت. 


الله على حسن الخاتمة.. ونعم باللّه.. طيب وأشرف؟ 

آشرف مراته حملت.. الولية حست بالخطر لما لقت جوزها عنده وقت يعمل مشاریع ومغامرات.. فقررت انه مش 
کفایه انها آرسلت من بطنها الى زوجها اثنين للسيطرة عليه وتقلیب فلوسه.. فقررت انها تعزز موقفها في البیت 
بثالث. . والثالثة ثابته يا آبو العیال. . تسقط النسوان الکهينة. . ابویا کان عنده حق لما قالي ان ای تفكير في الستات في 
الوقت ده معناها ضربه قاضيه لمستقبلي كله. . الستات يملكوا سلاح دمار شامل سقطت قصادة أعق الحصون 
التاريخية. . سلاح اسمه الرحم. . اعوذ باللّه من ده سلاح. . عارفه انتى هولاكو بتاع التتار؟ اهو الراجل ده فضل راجل 
مجدع وبتاع حروب وفتوة العالم بحق.. لحد ما مراته قررت انها تهد حيله بالعيال لما حست ان عينه زاغت على 
الجواري العرب.. وعنها.. فضلت تخلف وتدبسه في أقساط مدارس لحد ما اترقع علقة موت في عين جالوت. 


طيب ماهو خير يا أخي برضه.. العيال رزق. 


والنى ايه!!! اللى حصل بقي ان الاتنين اتلهوا تماما في حياتهم الاجتماعية تماما وفضلت أنا لوحدي في حومة الوغی.. 
الفكرة كلها معايا بكل تفاصيلها.. مش عاوز اكرر المأساة والغلطة اللى عملتها لما كبرت دماغي عن فكرة موقع اطلب 
دوت کوم.. مش کل مره بقي هتضيع منى فرص كده. 


كنت عاوز آوصل لأي نجاح في ای مجال.. ابوبا اتربي في بيت عامل دخان وبقي نائب وزیر.. انا اتربیت في بيت ناب 
وزیر.. المفروض ابقي ايه ؟ 


المهم.. استأذنت آشرف ومحمود انى هسی في الفكرة تانی وادور على ممول.. الناس الصر_احة کانوا آنظف من 
النظافة.. اتنازلولی عن ای حق لیهم في الفکرة دی.. طبعا قلتلهم ان الموضوع بتاعهم في ای وقت.. منين ما یحبوا 
يشتركوا معایا تانی. . من غير استئذان. . علطول مرحبا بیهم. . تقردبا انفصلنا في الشغل لکن الصداقة فضلت طبعا 
لحد النهارده.. بقینا نتقابل کل ما تسمح ظروفهم.. عمري ما اتاخرت علیهم ابدا.. هما الاتنين سابوا الشركة مع 
بعض وسافروا قطر.. انا سافرت بعدهم للسعودية.. اول حاجه عملتها لما بحت السعودية هي انى زرتهم في قطر.. 
كانت زبارة جمیله جدا الحقیقة. 


فيك الخير يابو حميد.. الفترة بقي من بعد ما هما سافروا.. حسب كلامك الكلام ده کان نص 2005 تقردبا.. وانت 


اه.. سنتين ونص من الصراع.. سنتين ونص بحاول.. سنتين ونص بحارب طواحين الهواء.. سنتين ونص بفحت في 
الصخر علشان أقوم المشروع على رجله.. سنتين ونص كانوا الاجمل في حياتي على الاطلاق رغم انى كنت عامل 
فيهم زى برومدايوس» وين حبسي الاسطورة النونانية هو الى مرق سر الخار من جیل اولمب واهداة الیش 
فزيوس قرز عقا بتعليقه بين جبلين وبلط عليه الرخ ياكل كيذه كل يوم. .كل يوم معاناة من نفس النوع.. كل يوم 

نفس الزهق والملل.. انا كنت برومیئیوس اللى لطش عقله الرغبة في النجاح.. او تقدري تقولي حسنيوس.. زيوس 
الحكوي علقني بين جبل الروتين وجبل الواسطة وحطني فوق خازوق قلة الحيلة.. كل يوم ييجى سيد أفندي حباره 
الرخ ياكل كبدي. . کبدي كان فلوسي وشقي عمري. . فلوس المرتب والوظيفة اللى كنت بشتغل 30 يوم زى الحمار 
علشان اجمعهم.. بقيت اشتغل واقبض اخر الشهر علشان اوزع مرتي رشاوي على الموظفين اياهم.. في مقابل انى 
بس اعرف اخبار.. اى اخبار.. عن الملف بتاعى. 


يعنى ايه.. مش فاهمه الحته دى. 


خليها لوقتها.. هتعرفى كل حاجه فوقتها.. 


طيب.. ليه بتقول انهم كانوا أجمل سنتين في عمرك؟ 





ت م ۵ ۳ ۱ 31 


شوفي يا ستي.. طبعا صاحب شركة الأورجانيك بعد الفشل في المسابقة باعنا بيعة التنین الأحمر الناري.. مقدملناش 
ای مساعده تذکر من ای نوع. . عرفت بعد كده من جوا الحزب ان المسابقة دی مترتبة وکل سنه في حد بياخدها 
بالدور کده.. یعنی لا تفوق ولا تميز ولا ابداع ولا یحزنون.. المهم ان الميزانية كلها تتصرف.. فساد ووساخة بس من 
نوع تانی.. نوع قانونی تماما.. طبعا بیصرف على الکلام ده كام رجل اعمال من الشلة الجدیده بتاعة جمال مبارك 
طلعوا کده في المقدر جدید بلا ای تاریخ.. وجه الحياة اتغیر تماما بظهور الفرقة دی.. کانوا بیتللمعوا ويظهروا مع 
جمال في کل مکان.. دول اللی سموهم الحرس الجدید. الوقت ده بدا نجم كمال الشاذلي يأقل تماما لالح الف 
الذهى الجدید.. احمد عز. 


اه.. الشلة إياها دی.. 

بقیت آقول سبحانك يا خالق الکون.. بلد اوسخ من الوساخة الوسخة.. کده کده بنصرف.. کده کده بنری الفلوس 
في الأرض. . طيب ما نصرف في المکان الصح. . هو يعنى لو عملنا حاجه صح على بعضها من الأول للاخر. . هیقولوا 
علينا اتهبلنها. . هنقف قصاد ربنا شايلين ذنب اننا انجزنا شيء كامل على بعضه. . حكمتك يارب. . زى ما تكون 


اختصيت المسئولين في مصر بالغباء والجهل بتوع الكوكب كله علشان يوزعوهم على الناس. . طمعوا فيهم عيهم 
لوحدهم. 


طيب خلاص.. بلاها المسابقة.. انت راجل صنايى ومعاك سر المهنة.. ملعون ابوهم وابدأ مع نفسك. 


بالظبط كده.. مركزتش كتير في موضوع المسابقة ده.. مليون جنية ايه اللى هبصلهم وانا أساسا معايا الفكرة اللى 
تدخلي 10 مليون.. خسرنا وفهمت الفولة... خلاص.. يولعوا بجاز.. هبدأ مع نفسي. 


وعملت ايه؟ 


لجأت لبابا.. عرضت عليه الموقف كله بكل تفاصيله.. قلتله ان الموضوع ده محتاج شعر ابيض.. محتاج خبرتك 
معايا.. الموضوع كبير ومش هقدر عليه لوحدي. 


وكان رده ايه؟ 


بابا عمره ما ردني خائب ابدا. . کان الله يرحمه اجدع انسان قابلته في حياتي كلها. . الفترة دى كان هو طلع معاش بس 
فضل على قوة الوزارة كعضو مجلس اداره في الشركة القابضة لکهرباء مصر.. الوزير مقدرش يتقبل فكرة خروج زميل 
دراسته على المعاش بعد الرحلة دی كلها.. فقرر انه لازم يكون موجود في الوزارة غصب عنه. . بابا الله يرحمه كان 
والخلرمن 12 ای شيكة كبرياء مفري تيا اسار انه . من اول السد العالي لحد محطة کهرباء 

شبرا الخيمة مرورا بمحطات توليد الكهرباء في الصعيد وكمان له أيادي بيضاء ء في موضوع الطاقة الجديدة 
والمتحددة كرد اریف: .. يعنى محدش يعرف دواخل الشبكة وتفاصيلها وامکانیاتها زيه. . بابا درس الموضوع 
كويس اوى وعمل حركه جنونيه تقول ان الشباب فعلا هو شباب القلب والعقل. 


عمل ايه ؟ 


استقال من الوزارة تماما.. رفض كل عروض الشغل اللى جتله بحجة الظروف الصحية.. لقيته بيكلمني في يوم 
وبيقولى انا فضيتلك يابو حميد.. تعالى بقي نخطط ونشوف هنعمل ايه. 


ياااه.. للدرجة دی كان مقتنع بالموضوع؟ 
انا نفسي- اتفاجئت باللي هو عمله. . اتارى كل اللى عرفته وشفته وجمعته عن المشروع ده وتطبيقاته مطلعش ربع 


الأفكار اللى انفجرت في دماغ بابا با بمجرد ما فهم الليلة. . لما لقاني متنح ضحك وقالي ياض انا كنت مهندس والنسوان 
بتجري ورايا وانت لسه بتعملها على نفسك. 

ههههههه... نفس اللى انت بتقوله للشباب الصغیر دلوقی. 
اه.. الزمن دوار.. 
وبعدین؟ 


انا عيل صغير ممکن ينضحك عليه او يتهدد.. بابا لا.. راجل كبير وله اسمه وسمعته.. کمان عنده معارف تقیله 
تسنده لو لزم الامر.. في الفترة دی انا آدرکت ان شركة الأأورجانيك مضیعه للوقت.. خصوصا بعد ما ماجد کمان 
استقال وراح اشتغل في اوراسکوم.. بقیت اروح الشركة مفیش حاجه اعملها.. نفسي- قفلت حت من الدکتور 
صاحبها واجتماعاته وداثرته الصباحية وکتبه وثقافته.. بقیت مبحضرش الاجتماعات ولا الداثرة علنا کده.. لحد ما 
یوم الدکتور ادانی ملاحظه ان دقنی طوبله.. قطعت کلامه بقل ذوق وبورقه مکتوب علیها استقالتي.. سبت الشركة 
ومشیت.. فعلیا انا کنت محطم نفسیا ومش طایق ای حد يدوس علیا لأي سبب. 

مکانش عندك شغل تانی؟ 

لا 

ولا ای عرض من ای مكان؟ 

لا 

ولا في ای خطه بديله؟ 

لا 

يبقي المشروع كان مبشر بالخير. 

برضه لا 

یعنی قعدت في البیت؟ 

ایون 


حد يعمل کده يبنى!!! 


اه.. انا... قرفي من الوقت اللى ضاع في الشركة دى وقرفي من ابن صاحبها الأونطجي بتاع الحزب الوطني ومعیلته 
معانا.. تركيزي التام في المشروع خلوني مترددتش.. سلام يا أورجانيك.. انا ماشي. 


يالك من مجنون. 

بعد الموقف ده بأسبوعين ماجد عرف بالصدفة انى استقلت.. كلمني علشان اروح معاه اوراسكوم... العرض كان 
مغرى جدا.. مقدرتش ارفض الحقيقة خصوصا انى كنت محتاج فلوس علشان اعرف أعيش واصرف على المشروع 
ومحتاج اسافر علشان اشوف الدنيا بره فيها ايه بخصوص ال ”8810”.. ومفيش أكتر من السفر في اوراسکوم. 


وقبلت الوظیفة؟ 


اد.. وبدأت أحلي سنين عمري في أجمل شركات مص ر کلها.. العزيزة اوراسكوم 

قلنا انى بدأت أجمل سنين عمرى في العزيزة اوراسكوم.. عمرك سمعت عن شركة.. يتظاهر موظفيها في صالح صاحبها ضد 
الحكومة؟ 


إذاكانت اجابتك لأ.. يبقى يسعدني أقولك ان اوراسكوم كانت كده.. ودسعدني اقولك ان الناس عملت كده من نفسها تماما 
بدون ای وعد ولا تحريض من ملاك المؤسسة.. انا كنت موظف هناك ودايما بقول كده.. لو كنت هناك وقت أحداث يناير 
الساخنة.. كنت عملت زيهم بالظبط. 


في حدود ما شفت واتعاملت معاهم. . مشفتش منهم الا کل خير واحترام .. اول مره أحس الى بنى آدم في مص كان في 
اوراسكوم.. مش هنسی. ابدا لما فتحنا شغل في العراق وكنت من الفريق اللى مفروض يسافر.. الشركة عملت بوليصة تأمين 
على الحياة قيمتها مليون دولار عن كل واحد فينا.. وحصل بالفعل قبل كده ان واحد من زمايلنا اتخطف هناك والشركة 
دفعت عنه الفدية بدون أي التزام عليه.. حتى انى كنت بهزر مع مديري واقوله احنا ممكن نروح نتفق مع العصابات دى 
علشان يخطفوني شويه كده.. الشركة تدفعلهم نص مليون دولار.. انا أخد ريع مليون والارهابيين ياخدوا ربع مليون ونطلع 
كلنا كسبانين وزى الفل. 


محدش بيصدقني لما بقول ان في شركة بتعمل كده مع موظفيها خصوصا ان كانت إدارة وملكية الشركة مسيحيه والموظفين 
اغلبهم مسلمين.. دائما وابدا تطل الطائفية المتعفنة بقذارتها في كل تفاصيل المجتمع المصري.. لكن بنظرة حيادية هلاق ان 
الناس معذوره.. هات واحد ربيه في مجتمع مغلق يفضل یکرر ويردد في ودانه كلمات عقيمه عن كراهية الآخر وضلاله وكفره 
والنار اللی مستنيهم في الآخرة.. أفضل ردد في كلام انت مش فاهمه ومتعرفش معناه ايه عن اللى هيحصل يوم القيامة مع 
الناس ومين داخل الجنة ومين داخل النار على أساس ان انت موكل من الخالق عزوجل إنك تحكم على البشر_او على أساس 
ان معاك مفاتيح الرحمة او العذاب.. أفضل قوله كده لمدة 30 سنه مثلا وقضى طفولتك وشبابك وانت بتقول الكلام ده.. 
بعدين اقولك ان شركة زى اوراسكوم مثلا كان عندها جمعية خيرية بتصرف منها على الأطفال الايتام "بدون تمييز طائفي" أو 


أقولك مثلا اننا في حدائق القبة كنا کل رمضان لازم لينا عزومة فطار جبارة عند صديقنا ريمون وأمه العصبية جدا.. او ان أبو 
شكري أقدم بقالين منطقتنا كان بيمتنع تماما عن الأكل والشرب طول نهار رمضان كمشاركه وجدانيه معانا في الأيام المباركة.. 
أو اقولك اننا كنا بنحتفل مع جيرانا في الحدائق بالغطاس او حد السعف.. وشوف بعد كده هتقول ايه.. 


طبعا مش هتصدقني.. عارف ليه؟ 


لأن الكراهية اتزرعت زرع جواك بدون ما تحس.. النظام ووجهات النظر الأحادية مسخت فيك الكائن المعتدل الباحث عن 


مش كده يا ست الستات؟ 


كلامك منطقي. . كنت حكيتلي انت عن اوراسكوم وقلتلي انها كانت السبب في معظم سفرياتك. . بس مكنتش اعرف 
ان الفترة دى كان فيها المشروع ده. . انت كنت بتجيب وقته منين؟ 


الحقيقة ان الفترة دى كانت محتاجة سياسة واداره للموضوع اكتر منها شغل فني.. فنيا انا كنت جاهز فعلا.. مش 
کده ویس. . انا کل مره كنت بسافر سفريه من بتوع الشغل. .كنت بتابع اخبار ال 8۲۱۲۳" وتطبيقاته بره مصر_ واي 
تکنولوجیا جدیده فیه.. كنت واثق تماما انی هقدر اشغله في مصر.. ده غير ان وقتي كان كله للشغل.. بصحي الساعة 
5 الفجر وبنام الساعة 1 بلیل.. لا ليا في الشرب ولا في الحریم.. معندیش حاجه في حياتي الا الشغل والکتب. 


للدرجة دى!! 

اه.. وأكثر مما تتخيلي.. المجهود اللی بذلته بالأضافة الى مستوی معرفتي بالتکنولوجیا وامکانیاتها کانوا بیحسسوا 
الناس الى مغرور.. والحقيقة مش کده.. انا بس انسان ملك ناصية علم ما في مجال معين وأصبح على دراية كاملة 
بكل تفاصيله.. علشان كده مكنتش بضيع وقت مع الناس ولا الأفكار دى.. ركزت مع ابوبا علطول.. بدأت اسمع 
كلامه ونصائحه لأول مره من 27 سنه. 


عملتوا ايه بقي؟ 
عمال اصرخ. e‏ له کل الأصتار دى e‏ وب د لا اك :فقررف ان 


أسلم پابا کل حاجه إداريا وانا ابقي المنفذ وبس. . هو بيفهم في الحاجات دى أحسن منى بمراحل وبقاله اكتر من 20 
سنه مدير لمشاريع عملاقه.. انا لسه ابن امبارح.. بالأضافة الى ان خبرتي الإدارية بالمقارنة بالفنيات... لا تذكر.. 


بالظبط كده.. باباكانت فكرته اننا لازم يكون لنا کیان قانونی علشان نقدر نتواصل مع الشركات الكبيرة.. مش هنقدر 
نشتغل الا لو في حد يحمينا.. في الأول قعد يحسبلى حسبه كده وبعدها كان خايف جدا عليا وعلى مستقبلي.. مش 
هقدر أنسي ابدا كلامه أيامها. 


احمد.. الموضوع كبير ومحتاج جديه.. لو بدأت شغل في مشروع بالحجم ده مش هينفع تيجى وسط الطريق تقول 


متقلقش يا بابا.. الشغل شغل. 

كمان في نقطه مهمه اوى.. 

خير يارب 

الارقام اللی انت حاططها دی مش مظبوطة.. الأسعار دی كفته خالص.. الدنيا متمشيش كده ابدا. 
طيب اقترح عليا.. دبرني يا مولاى. 

مفيش حد بيحصد قبل ما يزرع.. ای رقم تفرضه دلوقتی هيبقي غلط.. نبدأ الدنيا من الأول ونشوف. 


ايوه يعى.. هنعمل ايه ؟ 


شركة الحلول الذكية "50۱۷1005 ۹۳۱۵۲" لصاحبها المهندس حسنى حامد وولده احمد. 

اى نعم. . باباكان رئيس مجلس الإدارة وانا المدير التنفيذي. . مجرد مسميات على ورق في الهيكل التنظيمي للشركة.. 
اضطرينا نعمل كده علشان السجل التجاري والفيلم الساقط ده.. مش هحكيلك طبعا على المرار الطافح اللى 
قاسيته علشان نعمل الشركة دی.. کل موظف حكومي في مصر- اخد منى فلوس علشان ورق الشركة يمشى... كل 
واحد قالي صباح الخير لطش منى حاجه في المقابل.. كل كائن بيتنفس على هذا الجزء من كوكب الأرض راضيته 
بحاجه علشان ورق يخلص. .6 شهوركامله بلف زى الثور في الساقية لحد ما الحمد لله الشركة ظهرت للنور.. 
راضيت اللى مراته عيانه واللى ابنه بیسقط واللى بنته بتتجوز.. راضيت اللى عاوز يعالج امه واللى عاوز يجوز اخته 
واللى عاوز يطلق مراته.. راضيت اللى عاوز يدفع نفقة او يجدد مدفن ابوه.. دفعت فلوس من تحت الترابيزة لكل 
موظف قابلني ولو حتى صدفه.. ولوحتى مقابلنیش.. برضه دفعتله.. يوم زيارتي للمصالح الحكومية كان بيبقى يوم 
عيد عليهم.. العبيط اهو.. العبيط اهو.. مجرد دخلتي مكاتبهم معناها فطار فخيم ورشة هدایا في السریع لحد ما 
يشوفوا الدور على مين فيهم المره دى علشان ياخد الكوستليته من الضحية اللى هو انا.. اناكنت فاكر ان الفساد 
المصري موجود في اهل السياسة وبس.. لكن طلعت عبيط.. النيل نفسه فاسد.. كل كائن عايش على الأرض دى 
ومعاه رقم قوي يبقي فاسد. . كلمة مصر في الزمخشري تعنى خراب الذمة. . الدين معداش على البلد دی خالص. .او 
يمكن عدى وشاف الحال من بره بره. .راح جاى تافف وطلع يجرى. . اعتقد ان انبياء الله لو صحيوا دلوقتى تانى 
وشافوا اهل مصر هیتبرآوا تماما من اعتناق الناس دی لدياناتهم. . لا الرسول هيكون مبسوط ولا المسيح. . سيدنا 
یوسف ممکن یضحك ساخرا ويقولي يا آهبل.. دول حبسوني وأنا برئ علشان حرمه رغم انهم شافوا قميصي- 
خرجت منها خایف وبجري وانا متربى في قصر الحاکم وكلمتي مسموعة.. قوم انت ياللى جای من ورا الجاموسة 
ومفیکش ألم تفتکر إنك ممکن تعمل فیها حاجه.. اکتش تفت انی علشان اعمل شرکه اکل منها عیش.. لازم اتذل 
واتهان واتمرمط وادفع دم قلبي لناس ولاد كلب بلطجية قاعدين على مكاتب مفيش وراهم ای شيء غير انهم پسرقوا 
فلوس الناس ویشتکوا بعد كده ان الفلوس مش كفايه. . اكتشفت الى علشان اشتغل بالحلال في البلد دى. . لازم 
اعمل كل حاجه حرام. . المهم انى آقول بسم الله في الأول. 


ماهو ده سلو الناس كلها يا احمد.. زيك زی الباتي. 
ماهو ده اللى ودانا في ستين داهيه.. زيك زى الناس.. طب الناس وسخه.. هل ده مبرر انى ابقي وسخ؟ 
ماهو كده ورقك مش هيمشي.. 


صحيح.. مش هيمشي... ده باعتبار ان بالرشوة والوساخة البلد ماشية.. شوفي يا عسل.. هعلمك درس اتعلمته 
بالعافية من الدنيا.. مقص الفساد له طرفين.. الحمار بیترکب علشان عمره ما رفس اللى بيركبه. . فرعون بقي فرعون 
لان قومه كمان قوم تبع هفأ ظالمين. . الظلم يتحمل نصف جزاؤه المظلوم. . قبول الناس بالوضع الزفت ده لن 
يعفيهم من لوم الأجيال اللى بعد كده ليهم. 


بس انت نفسك قبلت اهو.. 


لأني حمار.. واللّه حمار معرفش حاجه.. وهما ولاد الكلب كانوا محترفين.. عملوا عليا حفلات.. كانوا بيلموا بعض 
ویعرفوني على بعض على ساس يعنى ان كل واحد من دول له دور في انجاز المهمة العظيمة اللى هي تخليص ورق 
الشرکة. . وطبعا کل واحد عاوز يلطش مني ای حاجه. . لحد ما وصلت انهم جابولى واحد شغال في الأرشيف علشان 
ینوبه من حب الرشوة جانب. . بقیت اضرب کف على کف. . حسیت انى ذبيحة ومعمول علیها حفله. . عمري ما 
هنسی. اشکالهم ابدا ولا عمري هبطل دعاء علیهم ابدا. . واللّه كنت کل جمعه اقعد بعد الصلاة ادعی لحد ما صوتي 
یتهدج وابقي على وشك الدموع.. دعیت علیهم بالفقر والمرض والجوع والنهم.. دعیت دعوة مظلوم مقهور غلبان 


آهدا بس وصلي على الني.. هما بیختبروا صبرك علشان تعرف ان الموضوع غالی.. مش لما حد بیروح پخطب 
واحده.. آهلها بیعذبوه علشان یعرف ان بنتهم غالیه وبحافظ علیها. 

اه.. اهو انا بقي شفت الکلام ده عملي بس مش في الجواز.. في الشغل. 
وبعدین طيب حصل ایه؟؟ 

بدأ بابا یبدع.. 

ازای ؟ 


بابا انعزل في مکتبه آسبوعین کاملین.. امى كانت بتقولي انه كان بیشتغل ولا كأنه عیل صغیر.. یصحی الفجر یتحبس 
في المکتب میخرجش منه الا نص اللیل.. تلیفونات طول النهار.. زیارات ومقابلات.. كل كام يوم تلاقیه لابس البدلة 
السوداء التي تجعله رجلا مهما.. البدلة دی كان دایما بیلبسها لما يروح يقابل الوزیر او یکون عندهم حاجه في 
مجلس الشعب.. بتحکیلی ماما انه نسی- تماما انه مريض کبد "فیرس 0" في مرحله متأخرة ورجع تانی عیل صغير.. 
لو شفتي وشه في الفترة دی استحاله ابدا تدیله 50 سنه.. كان بیسافر وبروح وبیجی.. من اسکندربة لبنها لشرم 
الشیخ لأسوان.. یفضل الراجل شغال طول الیوم زى النحلة.. وبرجع اخر الیوم يترى على السرير يأن من الارهاق 
والألم.. لما كانت ماما تقوله بالراحة يا حسن مش کده.. صحتك.. انت مش حمل الکلام ده.. كان یقولها احمد 
محتاجنا دلوقتی اکتر من ای وقت فات.. أبنى كبر وبقي راجل.. آبنی بینجح وبيشق طريقه في الحیاة.. انا ربيت 
وتربيتي فلحت.. لو صحتي هي تمن نجاح آبنی.. يبقي هنا مفيش اختیار.. كانت دموعه تنزل وهو بیقولها فاکره احمد 
اللی كنتي بتحطیه على القصرية وتحطي القصرية فوق الكرسي وتحطي الكرسي فوق الترابیزه علشان تضمني انه 
میتحرکش؟ فاکره اول مره جاله امساك وعملناله حقنه شرجیه وراح عاملها على صينية البطاطس؟ فاکره لما 
قفش عنده صورة البت ام شعر اکرت وهو ی تانیه آعدادي وقالك انا بحبها يا ماما وقلتیی الواد بیخیب ؟ احمد 
دلوقتى مبقاش الواد احمد.. احمد بقي راجل ملو هدومه. . شقانا مراحش على الأرض وله الف حمد وشكر. . انا 
هموت واسيب ورايا ولد فخور انه تربيتي وصنع ايديا.. كل كلمه كان لازم يقول قبلها آبنی.. لدرجة ان ماما نفسها 
مبقتش مصدقه انه بيحبنى كل هذا الكم من المحبة.. انا نفسی- مكنتش متخيل ان بابا.. ظابط الجيش السابق.. 
متحجر الوجه جامد المشاعر.. عنده کل هذا الكم من المشاعر ليا.. الله يرحمه يارب. 


ف ميزان حسناته ان شاء الله 


آمين. . المهم يا ستي جتلي سفريه لجمهورية التشيك. . أسبوعين اوام اوام رجعت منهم لقيت بابا محضررللى مقابله 
مع صاحب شركة تليفزيونات عملاقة. . بابا طبعا يعرفه من أيام ما كان في الوزارة عن طريق صديق مشترك. .كلهم 
ناس محترمه وسمعتهم كودسة وبتوع شغل فعلا.. راجل وقته بفلوس.. طالما وافق على المقابلة.. يبقي بابا قدر 
يعمل حاجه بس كالعادة مش بيصرح بأى شيء الا لو اصبح حقيقه واقعه او تاريخ. 


ممممم) 


رحت المقابلة انا وبابا.. قعدنا مع صاحب المصنع شخصياً.. المفروض ان المقابلة كان مدتها 45 دقیقه.. اللى 
حصل اننا قعدنا معاه 6 ساعات کامله.. الراجل یومها الغى کل مواعیده.. وبعت جاب مدیره المالي ورئیس حسابات 
التکالیف ومدیر المخازن ومدیر المشتربات ومدیر ال "1|".. الموضوع مش بس عجبه. . الراجل اتجنن من الفکرة.. 
وطلعت من دماغه 500 فکره تانیه في الاجتماع ده. . بابا کان موقفه غریب جدا الیوم ده.. متکلمش اطلاقا طول ال 
6 ساعات.. اللهم الا کلمه ورد غطاءها.. بقي يزقني زق انى ارد على الناس واشرح الفكرة وادخل معاهم في جدل 
وحوارات کتبر.. عکیت كتير وهو مکانش بیعلق خالص.. كنا متفقين ان الفلوس والمواعید من اختصاصه.. الشغل 
الفني وتفاصیله معایا. . انا ملتزمتش بأى شيء من ده. . اتکلمت معاهم في کل شيء. . ویابا ساکت تماما. . اتفقنا مبدأيا 
على خطوط المشروع العريضة. . الميزانية المقترحة كانت 2.5 ملیون جنیه هاخدهم على 8 دفعات. . آول دفعه 
تستحق مع توقیع العقد. . انا جالي ما يشبه الهبل المغولي یومها. . المفروض ان توقیع العقود كان بعدها ب 10 
آیام.. المفروض ان بعد 10 آیام هييقي معایا ربع ملیون جنیه في وقت الالف جنیه فيه كانت مبلغ جبار.. 8 دفعات 
على سنتین.. يعنى کل 3 شهور 250 الف جنیه.. متخیله انی اعمل شرکه في السن ده يبقي دخلها من اول مشروع 80 

الف جنيه شهریا؟ متخیله ان شرکه مفیهاش غير اتنين موظفین منهم واحد مش عاوز ای فلوس هیدخلها في الشهر 
0 الف جنیه؟ 
ما شاء اللّه.. 


الأجهزة كلها كانت بما یوازی ملیون.. یعنی صافى مکسبنا كان هيبقي ملیون ونص جنیه من 24 شهر شغل.. ده طبعا 
غير ما یستجد 


ممتاز طبعا.. يا ريتنى كنت اتجوزتك في الفترة دی.. 


الفترة دی كانت امی هتتجنن واتجوز.. بابا كان بيقولي خدها على اد عقلها واوعی تتجوز دلوقتی.. الجواز دلوقتق 
معناها طعنه قاتله للمشروع ومستقبلك کله. 


وانت ما صدقت طبعا 


طبعا.. جواز ايه وزفت ايه.. مين كان فيه دماغ للستات وقتها.. الوقت ده انا کنت مسحول تماما.. ما بين شغل 
اوراسکوم المرهق وسفراتها الغير منتهیه وبين المشروع اللی بحضر له علشان اعدی بیه.. فكرك بقي وقتها كان 
ممکن الاق وقت لواحده تستهلك من وقتي ساعه کل یوم علشان تقرر هناکل ايه النهارده؟ 


وبعدین؟ 


بابا آعاد صياغة المشروع کله.. جابلي محاسب تکالیف ابن لزينا عقر.. سافرت تبع شغلي تاني على رومانیا.. 10 أيام 
ورجعت لقیت الميزانية متشقلبه تماما.. بدل ما المشروع كان ب 2.5 ملیون. . بقوا 5.5 ملیون في نفس الفترة.. بس 
الموضوع كان وسع اوی.. شغل زباده بس.. بقیت مش مصدق.. 5.5 ملیون.. طب ازای؟ 


صحیح ازای.. والناس وافقت علی کده؟؟ 
آساسا الناس هي اللی كانت بتقترح على بابا توسیع المشروع.. 


بجد؟ 


اه والّه.. علشان ابسطلك الموقف.. كأنى كنت بقول للناس انا هشتغل ساعتین في الیوم بس ب 10 جنیه.. بابا قال 
لا.. احنا ممکن نشتغل في الیوم 20 ساعه.. ونجیب کمان 5 افراد يشتغلوا 20 ساعه.. فبدل ما هتاخدوا شغل 
ساعتین.. هتاخدوا شغل 100 ساعه.. فالناس لقت انها ممکن تعمل حاجات كتير اوی.. فعرضت انها تشتری 
زناده.. وهكذا. 


اممم.. سبحان اللّه يا اخی.. شوف فرق الخبرة. 
امال ايه يا بنتی.. هاتی شباب صغير یشتغل بجد بأشراف آصحاب الخبرة.. واتفرجی على النتیجة. 
وبعدین؟ 


الحلم قرب اوی من الواقع.. رحنا فعلا في الیوم المحدد علشان نمضى. العقود.. المفروض حسب العقد الجدید انى 
هصرف 9610 من قيمة العقد الجدید بمجرد التوقیع.. يعن انا هروح عندهم الساعة 11 الصبح.. وارجع الساعة 1 
الظهر ومعایا 550 الف جنیه.. يوم تاربخي في حياني. 


ورحت؟ 

آه 

بجد!! 

وهو ده في هزار.. رحنا الشركة مضينا العقود وخدت شيك مقبول الدفع بمبلغ 550 الف جنيه بالتمام والكمال. 
انت بتتكلم جد وللا بتهزر؟ 

ابقي اسألي ماما. . روحنا يومها البيت انا وبابا في حالة سكر بين بفعل التوقيع... انا جبت سیجار وطلعت على 
سطوح بيتنا ادخن سيجار الانتصار زى الأفلام الأمريكاني كده. . انا كده خلاص. . حياني خلصت. . حققت النجاح 
فعلا.. سنتين بالظبط وهبقى من أصحاب الملايين. . الامر واقع اهو.. الأجهزة موجوده والعقد مضيناه فعلا.. 


المعلومات في دماغي والفلوس في البنك. . وكمان قدمت المشيئة علشان مبقاش زى حجا لمارا راح يشترى الحمار.. 
فاضل ايه بقي؟؟ 

مفاضلش غير انك تتجوز وتتلم.. 

يا دى ام الزفت.. أيوه طبعا كنت هتجوز.. ده انا كنت هتجوز بنت حسی مبارك نفسه لو کان عنده بنات.. عيل 
عنده 28 سنه هيبقي مليونير من شغله ومجهوده هو.. لا ورث ولا وقع على كنز.. لا انا من سلالة اعظمهم باشا ولا 
عندي ابعديه.. اتخن واحد من صحاي في الوقت ده كان بيفكر ليل ونهار في قسط العربية الدايو بينما انا كنت 
هشتري التوكيل نفسه.. 


يرزق من يشاء بغير حساب. 


ايوه فعلا.. يرزق من يشاء.. انا بقي كنت من ضمن المجموعة اللى خرجت بره المشيئة.. المنحوس منحوس ولو 
علقوا على بيته فانوس. 


عارفه فيلم النوم في العسل.. لما عادل امام سآن العروسة في الأول. . حصل ايه وقعدت تقوله تعيط وتقوله 
محصلش. . محصلش. 


الله يكسفك يا شيخ. 


اهو احنا کده بالظبط... محصلش.. محصلش.. أهئ أهئ أهئ. 


مضينا العقد وأخدنا الشيك وبعدين طلعنا علي البنك علشان نصرفه. . وفعلا صرفته وحولت الفلوس على حسابي.. 

سحبت بس كام الف ادلع بيهم امی واخواني اليوم ده. في الطريق وانا راجع من البنك عديت انا وأبوا على معرض 
عربيات بى ام دبليو في القاهرة.. بحت اشوف اتخنها عربيه عنده واشتريها کاش.. بقيت قاعد قصاد مدير الفرع وانا 
بقوله احياة ابوك يا مدير آني سمعت ان في عربية اسمها سكستين فالف.. آنى عاوز عربيه سفنتين فالف.. اتفقت 
على بي ام دبليو الفئه الخامسة من اللى فيها تكييف واستبن وزراير بالهبل وبنشوفها في التليفزيون بس.. بدأت افكر 
فعلا في حياتي كمليونير محتمل.. شقة العبور مش تنفع خلاص.. انا لازم اسكن في فيلا في الرحاب او الشيخ زايد 

مثلا.. او اشتری قصر البارون.. فکرت انی اتجوز على مراق اللی آساسا لسه متجوزتهاش.. بس يبدو ان نيتي مکانتش 
خیر.. الملایین جت لحد عندي وعکلت عامله "کت" کده.. زی الكت بتاع دنیا سمير غانم بالظبط. 


ليه ؟ 


بدآنا نشتغل.. وبعت لواحده من الشرکات الهندي اللی اتفقت معاها علشان التوکیل.. نسیت اقولك ان شرکه منهم 
طلبت منى أكون وكيل لیهم في مصر. والشرق الأوسط بعد کده.. طلبوا منی 14 شرط احققهم علشان اخد الوكالة.. 
زی مثلا ان يكون عندي شركة رسمي باسمي وتلیفون دولي وفاکس وموقع مش عارف فين وسجل تجاری وبطاقه 
ضريبيه وحاجات كده.. حققنا ال 14 شرط كلهم في شركة الحلول الذكية بتاعتنا.. بدأت اتعامل معاهم على انى 
هاخد منهم اول شحنه اجهزه في خلال 8 أسابيع. . الترکیب والتدريب والكلام ده ياخد بتاع 3 شهور مثلا. . يبقي انا 
كده سابق الجدول اهو. . معناها فرصه كبيره نعمل شغل تانى مع مصنع التليفزيونات على هامش المشروع الكبير 
اوی ده.. او ای مصنح تانى ونشاط مشابه واهو هيبقي عندي سابقة اعمال 


حلو.. شامه ريحة الحاج في الكلام ده. 


بالظبط كده.. دی كلها كانت خطط بابا.. اكتشفت ابودا كمدير شاطر جدا وانا عندي 28 سنه.. ندمت اوی انی 
الا لما يفقدها.. لما كبرت وخلصت الماجستير عرفت ان كان عندي في البيت منجم دهب كنت قافله بمزاجي. 


سامع ياض يا حمزة.. علشان تركز في كلام بابا بعد کده.. 


المهم يا ستي. . بضاعه هتيجي من بره. . يعنى جمارك وتخليص جمري والقرف ده كله. . يعنى الورق لازم يكون 
قانویی. 


ب|||١١|١اااالاس..‏ ابوس ايدك.. كلمة قانونى دی لما بتيجى وسط الكلام بيبقي معناها حاجه تانیه خالص غير القانون.. 
اكيد الجماعة بتوع التخليص وقرية البضائع طلعوا من اللى بياكلوا.. صح 


ههههههه 
بیشریوا؟ 
ههههههه 


امال؟؟ 


شوفي يا قطة.. الطبيي في مصر.ان كل مصري يكون فاسد ومرتشى. ومعندوش لا ضمير ولا ذمه ولا دين.. اللهم الا 
من رحم ربى في هذا البلد الخرب الكئيب. + ومن وحم ري قلة قليلة جدا يجوز من قلتها اهمالها واستخدام التعميم .« 
كلمة مصر.ي حديثا ما هي الا ترجمه للقذارة والفساد وسوء الخلق. . برضه الا من رحم ربى. . متسأليش ان كان 
موظف طلب رشوه وللا لا.. الموضوع ده مفروغ منه.. بقي اسمه شاي. . دخان.. حلاوة.. أكرامية.. على حسب 
الموضوع كله. . السجل المدني بيسميها شاي. . الجمارك بيسموها حلاوة او نفحة.. وهكذا.. 


طيب يعنى انت كنت متوقع.. امال ايه بقي؟ 


مهما كنتي متوقعه.. لازم المصریین يفاجئوى بسلوك وتصرفات غير متوقعه ابدا.. الابداع في الفساد المصري موجود 
من قبل ما رينا يخلق الكوكب ده كله. 





ع ۲ ۵ ۱۲ نه 


يا ساتر يارب. 


امال انتى فاكره ايه.. بلد تسبح في مستنقع الجهل والتخلف والفقر.. فكرك ده هيكون من ايه؟ افتكرى دایما.. وما 
ريك بظلام للعبيد. 


ونعم باللّه.. حصلك ايه طيب مع بتوع التخليص؟ 
اصلى الظهر وارجع اكلمك. 


استغفر الله العظيم. 

فوت بکره يا سید 
انت يا عم ياللى بتصلى التراویح.. جری ايه یسطی.. هو مش الظهر كان 4 رکعات؟؟ 
آه.. انا خلصت اهو خلاص. 
انت بتصلی ايه كل ده يا عم.. انت جای تتوب دلوقتی.. انجز یاللا.. قولي حصل ايه وانت بتجیب البضاعة من بره. 
اه يا مییییس اه.. لفیت السبع بحور على رأى آلف ليلة وليلة. 
ليه بقي؟ 


حضرتك علشان تشترى بضاعة من بره.. لازم تعملي حاجه اسمها اعتماد مستندي في البنك.. زی حساب كده بس 
باسم الشركة اللى بره.. الشركة اللى انتى هتشترى منها. 


يعنى ايه اعتماد مستندي ده.. مش فاهمه؟ 
دلوقتى انتى معاى فلوس.. الشركة اللى بره معاها بضاعة.. هتتعاملوا ازاى؟؟ 
بسيطة.. سلم واستلم.. يديني بضاعتي.. اديله فلوسه.. والتخزين شغلة الدفاس. 


طب افرضی ادالك البضاعة وقلتیله شکرا.. انت ملكش فلوس عندي بصوت الواد سيد الشغال.. او خد منك 
الفلوس وادالك بضاعة اى کلام او مخالفة للمطلوب او ای قلق من ای نوع.. ساعتها انتوا الاتنین تعملوا ايه؟ 


ما بلاها شغل يا عم ان كنا هنخون بعض من آولها. 


الدنیا مش بتمشي_ کده. . البنك هنا بیتدخل کضامن للبضاعة والفلوس في نفس الوقت. . انتى تروحي بنك محترم.. 
تحطي فيه قيمة البضاعة كلها في حاجه اسمها اعتماد مستندي. . وتاخدي من البنك ورقة اسمها خطاب ضمان " 
Letter of ۰6‏ " اخوانا المحاسبین بیس موه "16".. الورقة دی هي الدلیل إنك دفعتي مقدما فلوس 
البضاعة الى طرف محاید وهو البنك. 


وبعدین؟ 

تبعتي الخطاب ده للشركة اللى بره.. وهي تراسل البنك علشان تتأكد ان الفلوس موجوده.. البنك طبعا مش 
هیصرفلهم الفلوس الا بعد خطاب منك إنك استلمتی بضاعتك.. يبقي الشركة بره مطمئنه ان فلوسها في امان.. عند 
البنك.. وانتی ضامنه ان الفلوس مش هتتصرف الا لو استلمتی البضاعة اللی على كيفك.. والبنك ياخد عموله من 
ده وعموله من ده.. والکل یطلع کسبان ومرضی. 

اااه.. كأننا بنعلق الرهان مع البنك يعن کطرف محاید. 

بالظبط کده.. 


طاااایب.. حاجة متزعلش حد.. وبعدین ؟ 


رحت بقي افتح اعتماد مستندي بقيمة البضاعة کلها.. والبنك المفروض هیبعت للشركة هناك یقولهم انه حاجز 
فلوسهم بآمان.. انتو بس ابعتوا الصنف كله والمعلم احمد الزفر هيس تلمه هنا.. بعدین احنا نسلمکوا الفلوس 
الساعة 6 عند الکیلو 45 في الطریق الصحراوي.. وكلمة السر.. عنب عنب. 

یا دی عنب عنب اللی انت معلق علیها دی.. 


ماهو لو تعرفي قصتها مکنتیش استغریتی.. الشفرة عنب عنب هي أحسن حاجه توصف الوضع ده.. عنب عنب 
كانت الشفرة بتاعة جیشنا في 67.. شفرة الفشل والخيبة والهزيمة بعید عنك.. عنب عنب هي شعار مصر.من آیام 
الخدیو تیفا الرهیب لحد الجنرال عمرو ادیب. 


ماشى.. حصل ايه بقی ؟ 


علشان اشترى حاجه من بره لازم تكون بضاعة قانونية مسموح بتداولها والتعامل معاها ولها ترخيص بيع وشراء في 
مصر.. يعني مينفعش اروح استورد كوكايين وافتح اعتماد في البنك باسم بابلو اسكوبار مثلا.. لا.. لازم تكون بضاعة 
قانونيه.. تمام كده؟ 


منطقي.. هو ال "۸۴۱0" طلع مش قانونی؟ 


وقتها مكانش لسه بقي قانونی.. كان ملوش ترخيص.. زيه زی ال "655" في اوله كده.. ممنوع من التداول علشان 
مفيش حد يعرفه.. مفيش عليه حظر ولا حاجه.. انما حاجه جديده محدش يعرفها وملهاش ورق ولا كتالوجات. 


الطبيي بقي. . بحت اسأل اخد الترخيص منين يا أستاذ عبد المتعال. . يروح الأستاذ عبد المتعال حادفني على 
الأستاذ فرج اللّه. . منين يودي على فين يا أستاذ فرج اللّه. . روح يا ابنى عند مدام افتخار في الدور الرابع.. يا مدام 
افتخار. . الغي يارب يدى جوزك قوة 7 حصان وميبصش بره. . اجيب منين ترخيص البتاع ده. . تقوم مدام افتخار 
تباصينى للأستاذ عبد المتجلي. . خدي بالك ان کل واحد من دول بقضى- معاه شهر او شهرين في حوارات وهدايا 
وفلوس علشان بس اعرف اروح فين بعد كده. 


اد.. الروتين وقرفه.. المهم انك وصلت للمراد.. الأستاذ عبد المتجلي. 


اه. . هو ده اللى كان عنده الجواب الشافي الواني. . قالي الجهاز ده هيبقي تبع الهيئة المصر_ية للترقيم. . کتر خيرك يا 
أستاذ عبد المتجلي. . خد حلى بقك ب 5000 جنيه. . هات بيهم كباب وبسبوسة ليك وللعيال. . وان شاء الله يكون 
الأكل مسموم وتموت انت وهم بأكل الحرام يارب وتتقلي في جهنم بكل قرش حرام خدته منى او من غيرى.. اللهم 
آمين. 


اعوذ باللّه.. متدعيش كده يا أخي. 


امال ادعيلهم بطول العمر؟؟ الناس دى عايشه بتاكل من الحرام.. وكل ما نبت من حرام النار أولى به.. يعنى انا بأكد 
على كلام النبي مش أكتر.. بزود أسباب خلودهم في النار ليس الا.. الفلوس دی كانت شقايا ومرتبي من شغل 
اوراسكوم المرهق المميت.. مرتب شهر کامل كان ممكن يروح في رشه او رشتين على الناس دى.. وافضل انا طول 
الشهر اكل طوب وزلط. 


لا حول ولا قوة الا بالله.. ورحت الهيئة؟ 
ده كان حتة يوم.. تاريخي. 
انت كل ايامك تاربخية يا عسل.. أنت موعود يا آبنی!!! 


اه ورینا.. خدت بابا معايا ورحنا الهيئة المصرية للترقيم.. وهناك كان في انتظارنا كبشة مفاجآت آخري. 





م ۵ ۱۲ ده 


ازای؟ 


أولا فوجئنا بناس محترمه جدا في قمة الرق والادب. . متعلمين ومعاهم شهادات عالية ودراسات عليا. . حاجه كده 
لاتمت للحكومة بأى شكل من الاشكال. . دى كانت الهيئة اللى بتدي ارقام الباركود للشركات. .كل شركه لها ارقام 
مخصوصه بيها هي بس. . الباركود بيبقي في العادة 13 رقم. . 7 یخصوا الدولة. . وال 6 اللى فاضلين يخصوا الشركة 
والمنتج نفسه. . حلواني اخوان مثلا هتلاق اول 7 ارقام من الشمال "6221029".. 6 يعن المنتج ده اتعمل 
واتصنع في مص . وال "221029" ده الکود بتاع شركة حلواني اخوان. . اما ال 6 ارقام الباقیین فدول كود المنتج 
جوا المصنع نفسه. 


ياااه.. وانت لسه فاكر الأرقام بتاعة حلواني!!! 


امال يا بنتی.. انا قضيت هناك 4 سنين كامله قايم نایم وسط الكلام ده. 


ذاكرتك صعبه اوى يابو حمزة.. قولي بقي ان انتو أخدتوا التصريح على خير. 


لا حضرتك.. التصريح طلع مش من اختصاص الهيئة دى.. الأستاذ عبد المتجلي زحلقني بمعلومة غلط علشان 
يخلص منى.. معلومة لسع فيها 5000 جنية حار ونار في جثة امه.. لبسني زغروف علشان يخلص من الزن بتای.. 
المشكلة في مصر-ان نص الوقت ضايع في معرفة الإجراءات والنص التاني ضايع في استكمال الإجراءات نفسها.. 
الإجراءات علشان معقده وسككها شمال.. بتلاق الموظفين القائمين عليها نفسهم مش فاهمينها.. فكل واحد یفق 
فتوى شكل.. ده يحدفك على ده وده يرميى على ده.. وطول ما انتى بتلفي بتقابلي لصوص وحراميه كل واحد فيهم 
فاكر انه بيفتح عكا لما بيقولك كلمه ولا ببري عليى السلام وبيبقي عاوز قصادها حاجه. . قولي يااخ. . فين مكتب 
أستاذ فلان. .كل سنه وانت طيب يا باشا هتلاقيه في الدور التاني على ايدك الشمال معرفش فين. . وکل سنه وانت 
طيب برضه يا باشا. . ولما توصلي في الاخر تلاق حد يقولك تعالى بكره. . وبكره عمره ما بييجى ابدا.. المهم انك تيجى 
بكره علشان تلاق حد جديد يقولك كل سنه وانت طيب با باشا.. وطبعا في مصر كل سنه وانت طيب يا باشا دی لا 
تعني الا هات رشوه او فلوس مش من حقي يا باشا. 


صوره سوداوية قاتمه.. وبعدين حصل ايه؟ 


قصدك صورة حقيقية قاتمة.. المهم.. - الناس في الشركة المصردة للترقيم فوجئوا ان في حد في مصر بيشتغل في 
التكنولوجيا دى.. قالولنا احنا عندنا کم مهول من العملاء طالب مننا الحاجات دی ودايخين على حد يعملها ومش 
لاقيين.. الراجل عرض عليا كم مراسلات مهول من شركات بترول وتوكيلات عربيات ومصانع الاكل.. الناس هتموت 
على البتاع ده واحنا ولا دربانین.. کل مشر_وع من دول ميزانيته بالملايين.. جابكو بتاعة البترول مثلا كانت حاطه 7 
مليون جنيه.. بی ام دبلیو کانوا عاوزين تاج مع كل عربيه تخرج من عندهم.. منصور ورجب وحلواني اخوان ويونى 
ليفر وتوشيبا واحمد بهجت.. بقينا قاعدين انا وبابا متنحين تماما وفاقدي النطق.. كل الاساى الكبيرة دى.. 
معقول.. كل ده رزق!!! انا لوخدت ريع الشغل ده بس.. بالميت كده هعمل 50 او 60 مليون جنيه مستريح اوى 
في اقل من 5 سنين. 


احمد.. عندي ملحوظه اعتقد انها مهمه. 
ايه ؟ 


هو الملايين سهلة كده؟ انت عارف انت بتتكلم في كام؟ انت نفسك طول عمرك تقولي ان الفلوس مش بتيجى الا 
لما تاخد قصادها عمر البنى آدم. 


كلام صحيح وفي محله تماما. . احنا بعد كده عرفنا بقي. . باباكمان اخد باله علشان كده فضل ساكت.. انا طبعا 
انطلقت في الكلام مع الناس ودست في العشم جامد اوى. . الناس في الشركة المصرية للترقيم كانوا محترمين بزيادة.. 

فهموني بالظبط المفروض اعمل ايه واروح لمین.. اتمنولى کل توفیق ورئیس الشركة بنفسة ادانی رقمه وقالی تكلمني 
كل یوم لحد ما الموضوع ده یکمل.. طبعا کان من حقه یطالب بعموله وانا مکنتش ممانع.. هو یجیبلی عملاء وياخد 
عموله 902.5.. شيء قانونى وأخلاق تماما. . وکده کده التورتاية كبيره اوی و تکفی الکل.. وانا کان عندي استعداد 
اعمل ای شيء لأى حد هیساعدنی. . ان شاللّه لو طلب امضيله على صك عبودية. . المهم يساعدني بجد. 


وبعدین طیب؟ 


خرجت انا وبابا من الشركة.. قالي تعالی يا جناب الملیونیر اعزمنی على کباب عند شاکر بتاع مصر الجديدة.. عاوز 
آتکلم معاك شوية. 


وبعدین؟ 


لأول مره وانا سایق عربية بابا میدینیش ملاحظات عن سواقتي الزبالة.. لول مره يكلمني بعمق واحترام.. لأول مره 
يقولي "لو سمحت".. وايه رأيك لو نعمل کده وشوف انت تحب ايه وقولي. . حسیت ان بابا مختلف اوی الوم ده.. 
قلت بينى وبين نفسى يظهر انه أخيرا شاف الى كبرت وبقيت راجل فقرر يعاملني معاملة الكبار. .كنت سعيد 
ومبسوط الى ابعد حد.. حلم عمرى قرب جدا لدرجة ان بابا بقي بيحترمنى.. وكمان رايح اكل كباب عند شاكر.. يعنى 
كيلو مشكل على الأقل وطحينا وسلطه بالهبل.. في ايه تاني في الدنيا اجمل من كده؟ 


بالهنا والشفا يا سيدى.. اوعي تكون مطلبتش رز بالخلطة كمان. 


لا طبعا ودى تيجى.. - واحنا قاعدين بناكل بابا صارحني بمخاوفه.. الصراحة كانت منطقيه جدا.. اذاكان الموضوع 
يجيب ملايين كده.. امال فين الحيتان الكبار؟؟ لا هو انت يعنى مفيش قبلك ولا بعدك؟ الموضوع يمشى اه لو 
مليون.. اتنين.. لو عشره حتى ممكن.. دى فتافيت في سوق البيزنس.. انما لو الموضوع دخل في مئات الملايين.. اكيد 
طبعا دى فرصه استثماريه هائلة مش هتفوت ابدا من تحت عيون الكبار. 


اه.. كنت عاوزه أقولك كده. 


وقتها انا كنت متحمس جدا.. قلتله يا حاج انا اللى معايا سر الصنعة.. ال ۲۱۵۷/۲-/۷6۵۷".. انا اللى اعرف منين 
يودى على فين.. انا اللی سافرت وذاكرت وعرفت.. هما عباره عن زكائب فلوس لا اكتر ولا اقل.. العلم كله عندي 
انا.. انا البشمهندس يا بابا. 


وقالك ايه. 


قالي انت فاكر انهم هيغلبوا؟ انت مهندس وهما اسطوات مثلا؟ دول ممكن بسهوله جدا يبعتوا يشتروا الشركات 
اللی انت اتعلمت فيها دی نفسها.. وطبعا لا مجال للحديث عن الإمكانيات والفرق بينك انت وانت بطولك وبینهم 


هما كمؤسسات لهم اذرع في كل مکان.. هیطحنوك ویدوسوا عليك ولا حد هیسمح عنك. 


بس انا مش سهل كده اوى يا حاج. 


حق لو.. مش هجادلك في دی.. لو غلبوا خالص معاك - وده مستحیل فعلیا یک بسيطة جدا برضه.. رصاصه 
بجنیه تقهر قلي عليك انا وأمك وتجیبلهم آریاح 100 ملیون جنیه.. حادثه وانت مروح وللا قضيه متلفقه.. وموت 
يا حمار. 


قصدك ايه طیب؟ انت قلقتني. 

لازم تقلق علشان تعرف تحسب خطواتك کویس اوی.. احنا هنمشي في السكه القانونية.. في نفس الوقت انا 
هشوف حد من العالم دی یدخل معانا شريك.. اهو على الأقل نبقي في حمایته. 


ايه!! شريك!! بقي انا اتعب كل ده واتبهدل كل البهدلة دى.. وبیجی واحد من دول مش محتاج أساسا.. ياخد عرقي 
على الجاهز!! فكرك يعنى الشريك من دول هتقوله خدلك مليون واتوكل وهو هيقولك شكرا؟ 


لا طبعا.. غالبا هو اللى هيقولك خدلك نص مليون واقعد في بيتك.. بس دی الطريقة الوحيدة علشان تفلت من 
تحت أيديهم بأمان.. لازم هياكلوا معاك وهياكلوا اكتر منك كمان.. حضر نفسك لكده.. انا خايف عليك يا آحمد.. لو 
في مره واحده في حياتك هتسمع كلاي لازم تكون هي المره دی.. رینا يحفظك وان شا اللّه خير.. متقلقش اوى.. 
قبل ما حد فيهم يمس شعره منك.. هكون انا ميت.. أبوك مش شوية في البلد ياض. 

الف بعد الشر عليك يا حاج.. انا الف مره بدالك.. ان شاء الله خير.. عموما.. انا مش هعمل ای خطوه الا بموافقتك 
ومعرفتك. 


وقفت شوبه ابلع ربقي من الانفعال.. انا فاكر احداث اليوم ده وكأنها من ساعتين.. انا كنت في اللحظة اللى يتمناها اى اب وأي 
ابن.. أبنى بقي صاحبي وبتكلم معاه راجل لراجل.. الله.. اد ايه لحظه جميله اوی يهون علشانها شقى سنين طويله من التربية 
والسهر وتحمل سخافات العيال. 


مالك يا عسل؟ متنحه كده ليه ؟ 
بفكر طبعا في اللى انت بتقوله وبتخيل رد فعل مامتك. 


ماما مكانش عليها حاجه في الليلة دی الا انى اتجوز.. هي كانت شايفه ان كل المشاكل دی حلها الجواز.. حتى لما 
قلتلها انى ممكن اتقتل.. قالتلى فكرك يعن هيقتلوك وديتموا عيالك.. الجواز هيحميك وبعصمك من كل شر.. ست 
مصربه عظيمه جدا الحقيقة.. کل مشاكل الدنيا في نظر آمي حلها حاجه من اتنين.. يا اما اتجوز وربنا يهديني يا اما 
تسخنلي شوية البامية اللی فاضلین من امبارج. 000 ۱ 

انت عارف المشكلة الكبيرة ایه.. ان انت متعرفش مين عدوك بالظبط.. متعرفش خصم محدد.. متعرفش الهجمة 
ممکن تجيلك منین.. کل ما هنالك ان فى حتة لحمه كبيره اوی شابلها فأر داخل يتمختر وسط قفص اسود جوعانة 
ومفترسه بشده.. متقدرش تقول انهی أسد فیهم هو اللى هینط عليك امتی علشان يأكلك انت وحتة اللحمة. 


نفس التشبیه ده بالظبط قالته اختى.. بس مقالتش الى فأر.. كانت اکتر احتراما ليا منك على فکره. 


مش قصدی واللّه.. انا اقصد فرق القوه مش اکتر.. هی قالت ایه؟ 


قالت كأنى کلب شایل حتة لحمه کببره موزه محمره ومستونه اوی... ههههههه.. یظهر انها كانت جعانة وقتها. 
طیب يا سیدی.. انا براءة یعنی.. حصل ايه بقي بعد کده؟ 


عرفنا الٍجراءات الصحيحة.. الموضوع كله هيبدا من الهيئة القومية لتنظیم الاتصالات.. دی هیثه تابعه لوزارة 
الاتصالات نفسها.. دول اللى یقولوا اه ینفع.. لا مینفعش. 


ا۵.. حکومة یعنی.. عسل اوی.. بس انا اول مره اسمح عنهم.. دول بیعملوا ايه ؟؟ 





ع ۲ ۵ رز 00 


دول يا ست بتوع الهواء.. آتاري الهواء ده طلع ملك للدولة.. مش ای حد يبعت فيه ای حاجه کده.. لا طبعا.. كله 
بتصر يح وترخيص وضرائب كمان.. شركات الموبايلات بتدفع للدولة في مقابل استخدام الهواء.. وکذلك محطات 
الفضائيات وشركات الطيران.. اى استخدام للهواء المصري.. لازم يكون مصرح بيه وفي قصاده مقابل يندفع للدولة. 


يا سلام.. كل ده من الهواء!! 
اه تخيلي.. عبد الحليم خدعنا لما قال الهواء هوايا.. اتاريه هواء للدولة. 


ال وانا اللى كنت فاكره ان الهواء ده حاجه كده بترى الناس على بعض.. زى ما حد يقولك أنت جيت وللا الهواء 
رماك اجمييييل.. ههههههه.. اتاريك قبل ما الهواء يرميك.. لازم تكون دافع ضردبة. 


الهواء طلع ثروه قوميه واحنا منعرفش .. المهم يا ستي. . بحت الهيئة القومية لتنظيم الاتصالات. . خدت معاد مع 
الموظف المختص. . بعد ما شرحت الموضوع ب 5 دقائق قالي اسف. . الموضوع ده ملوش ترخيص. . طيب 
سعادتك انا عارف.. ماهو انا جایلکوا علشان آخد الترخیص.. انا عندي شرکه مسجله وورق كله سلیم.. اعمل ايه 
بقي؟ 

قالك ايه؟ 


ده اسمیها الغبالیزا.. آجدع من المونالیزا وربنا.. قالي الأول تقدم الملف كله ومعاه توصیف للأجهزة والخدمة 
المطلوية.. هتخضح للفحص الفني من الوزارة والوزارة هتقدم تقرير يقول اه يصلح او لا لا يصلح.. بعدها يبقي ٤‏ 
استعلام امنى.. بعد كده تاخد الترخيص علطول. 


استعلام امنى.. يا لهوى.. ده الاستعلام الأمني بتاع الباسبور بتاعى خد سنتين لو تفتكر. 


طب ياريت على اد سنتين.. عارفه لوكانوا سنتين.. واللّه كنت صبرت.. كنت هشتغل عادي ويتعملى قضيه اخد 
فيها حكم بالحبس والغرامة.. هدفع الغرامة على خير ويبقي الموضوع قانونى بعد كده.. كنت هكسب في اول سنه 
0 مليون مثلا.. ادفع منهم 5 او 6 مليون غرامة أحملها على العملاء بتوعي السنه اللى بعدها.. وممكن يبقي فيها 
حبس سريع كده على ذمة القضية.. 6 شهور وللا سنه بالكتير.. بابا يبقي يكمل شغل مكاني وقتها وانا في السجن 
ومعاه اشرف ومحمود.. بعدها هخرج اشتغل زى الفل.. المحايي بتاعی هو اللى قاللى كده. 


وانت كنت مستعد تتحبس علشان المشروع ده!! 


طبعا.. ادیک شايفه الأرقام عامله ازاى.. سنه في الحبس بعدها هعمل ملايين لو فضلت طول عمرى اشتغل مش 
هقدر اعمل ربعهم. 


امال ايه اللی وقف الدنيا طيب؟؟ 
التقربر الفنى سعادتك. 


لا طبعا. . الموضوع اتحول للتقييم الفني ومات بعد كده. . ملك الموت كان بينزل على مصر_كل يوم مش بيعمل اى 
حاجه الا انه بیاخد روح المشروع بتاعى انا بس ويطلع تانی. . کل ما اسأل على التقربر. . الاق اجابه واحده. الك 
التقرير يا بشر . لسه. . طيب آجي امتى. . بعد أسبوعين. . التقرير يا كفار. . لسه. . طب آجي امتى. . بعد شهرين.. 
التقرير يا ولاد ميتين الكلب.. لسه. . آجي امتى. . تعالى في دخلة رجب. . وهكذا.. 8 شهور على ده الحال وانا بلف على 

اوراسكوم رغم ان مرتي كان اكبر من مرتب وزير الداخلية.. كله اتصرف في الرشاوى والهدايا على ولاد الكلب دول.. 
كانوا بيش قطون لبعض وكأنى عبيط بيوزع فلوس ولازم كل واحد فيهم ينوبه من الحب جانب.. كانوا بيجاملوا 
بعض على حسابي.. كنت ابقي هناك والاقيهم بيعرفونى على بعض.. كل ده وانا فاكر انهم فخورين بيا وبعبقريي 
ومشروعي.. شاب مصري اهو يا ولاد من ارض كمت الطيبة.. اتاريهم كانوا بيفتحوا سكك لبعض معايا.. اللى غايظني 
ان الكلب من دول كان يمد ايده ياخد منى الفلوس وهو بيقول رينا يباركلك.. يارب أبنى يبقي زيك كده وافتخر بیه.. 
بیقبض حرام وبيدعي ربنا في نفس الوقت.. واللّه العظيم لو رينا بيلعب معاهم في الشارع.. هيحترموه اكتر من كده.. 
استغفر الله العظيم يارب.. دى حاجه ولا في الاحلام. 


وبعدين؟ 


لما زهقت.. حكيت لواحد صاحبي كان بيشتغل معايا في حلواني اخوان.. بی ادم نظيف ومحترم.. ابوه وقتها کان 
فريق عامل في الجيش.. فريق في الخدمة على كتافه زحمه.. نسر ونجمه وسيفين متقاطعين.. قلت يمكن الاق عنده 
الحل. 


ها؟ 


أبوه طلع جدع وقالي انت محتاج واسطه تزق الورق.. هو سأل وجاب المستخى.. اتارى حضر. تك الورق بتاعى 
مركون في الدرج ومحدش فتحه أساسا.. لما رحت اطمئن عليه ومعايا واسطه كبيره بعد كده.. لقيته بالبرشام اللى انا 
كنت قافله بیه.. وده کان يوم تاريخي تانى برضه. 


6 شهور بيسحبوا منك فلوس.. وحق مبصوش في الملف!!! يا ولاد الكاااااالب. 
كفر بين ورب الكعبة.. بل هو ما اكفر من الكفر الكافر نفسه. 


طيب رتبلی الأحداث كده وبالراحة عليا.. عملت ايه بالظبط ؟ 


بدأت ادور على واسطه.. واسطه بس علشان اعرف الورق فين ومع مين.. اكتشتفت ان الموظفين اللى بقابلهم دول 
ما هما الا شوية صيع وبلطجية هفأ ملهمش ای لزمه في الحياه.. عايشين على كده.. يسر_قوا فلوس من الناس 
وخلاص.. لا بيفهموا حاجه ولا يعرفوا اى حاجه عن اى حاجه.. انا محتاج واسطه ادخل بيها لوكيل الوزارة ورئيس 
القطاع الفني.. البشمهندسين الكبار.. هما دول اللى في أيديهم كل حاجه.. دول اللى زمان كان بيتقالهم يا دولة 
الباشا.. المهانداس على رأى فاتن حمامه.. دول اللى علطول في مارينا ومراقيا.. ودول طبعا مش هينفع معاهم 500 
وللا 1000 جنيه طبعا. 


وعملت ايه؟ 


دی بقي كانت من حلويات الحزب الوطني.. انا كنت اعرف طارق كامل وزير الاتصالات معرفه شخصيه.. كان معانا 
في جمعية اسمها جمعية شباب المستقبل "۴6۴" بتاعة جمال مبارك. 


دى ايه دى؟؟ 


دى يا ستي نصباية كده كان عاملها جمال مبارك وعصابته.. جمعية اونطا كان بيلم فيها الشباب اللى ممكن تنفع 
واجهه ليه ولنظامه الجديد.. بیصر_ف عليها شلته من رجال الاعمال الجدد.. معتز الألفي بتاع امريكانا واحمد عز 
بتاع الحديد ومحمد فريد خميس بتاع النساجون الشرقيون ورشيد محمد رشيد وزير الصناعة ومحمد منصور بتاع 
منصور شيفروليه.. كل فتره كده يعملوا اى حاجه ويطلعوا في التلفزيون شوية عيال من اللى بتستحمى بتحط جيل 





ع ۲ ۵ ۱۲۳ هه 


وکده.. رسالة بس للناس ان "الشاب" جمال مبارك هیقلب وجه الحياة في مصر. واهو.. زى مانتوا شایفین کل 
رجالته شباب زى الفل اهو.. والناس کل ده فاکره ان العیال الحلوة دی بتوع الحزب.. مش مودیل اعلانات مثلا. 


وانت علاقتك بيهم كانت ايه ؟ 


سنة 2002 كانوا اعلنوا عن مسابقه لكورس كبير اوى وغالی اوى تبع الوزارة.. اتقدمت فيه ونجحت.. خلصت 
الكورس على خير وطلعت الأول في مشروع التخرج بتاعه كمان.. فعملولنا حفله كبيره في دار القوات الجوية كان 
حاضرها جمال مبارك شخصيا.. يومها اتعرفت على الشلة دى كلها وطارق كامل طلب منى ادخل معاهم الحزب.. 
ودخلت الحزب فعلا وبقي معرفي بيه معرفه شخصيه لأنى كنت بقابله دايما في مقر الجمعية.. قلت حلو.. اهو عن 
طريق كارنيه الحزب كمان ممكن ادخل بيوت الشباب في شرم الشيخ.. الليلة ب 5 جنيه بدل الفندق أبو 500 

جنيه.. وكمان ينفعنا في يوم زی ده.. هو شكله اهبل وضايع وبيتهته في الكلام اه.. الا انه وزير برضه.. لما اروحله 
علشان مشروع زى ده ممكن هو يدخل معايا تحت شعار الحزب.. اهو دعاية ليهم في الاخر.. أدى مثال اهو من 
شباب الحزب الوطني اللى بيشتغل لمصلحة الوطن.. انا طبعا مكنتش فاهم كل ده وقتها.. فهمته بعدين.. عرفتي 
بقي لما كنت بقولك انا اكتشفت انى كنت حمار كنت اقصد ايه؟ 


يعنى انت دخلت الحزب الوطني مش علشان السياسة.. علشان لما تروح شرم الشيخ.. تقعد في بيوت الشباب ام 5 
جنيه في اليوم؟؟ 


بذمتك مش اوفر؟ امال انتى فاكره ايه.. سياسة مين وقرف مين.. هو بعد اللی شفته في اتحاد الطلبة أيام الكلية بقي 
ليا نفس للسياسة؟ 


ههههههه.. وانا اللى فاكراك من كبار مناضلي الفلول. 


انا مكانش في دماغي سياسه ولا زفت.. انا عاوز اشتغل.. عاوز اعمل فلوس.. عاوز افتح مصنع اشغل فيه 6 وللا 7 
الاف بنى ادم اتحكم فيهم ليل ونهار.. عاوز العب بالملايين.. عاوز اشترى اراضى كتير وازرعها كلها و اغرق السوق 
خضار وفاكهة نظيفة بتراب الفلوس علشان الناس تاكل والباق نصدره بره نقوم نجيب فلوس اکتر.. عاوز اعمل 

مراكب في البحر تصطاد سمك بالعبيط والناس تاكل فوسفور ودبطلوا الفياجرا ويرجع العصب المصري شديد من 
لمات ی وات اب و لو لاو . عاوز اعمل مشروع تسمين 5 
مليون راس عجول والناس كلها تاكل لحمه كل يوم.. عاوز فلوس كتير علشان اعمل بيها فلوس اكتر.. عاوز العيال 
تشتغل ليل ونهار من غير رحمه.. عاوز العيل من دول يتخرج من هنا ويتسحل على قفاه في شغل يلف فيه زى الثور 
في الساقية ليل ونهار من غير ما يفوق ولا يبقي عنده وقت للقهوة ولا المزز ولا الحك.. عاوز البنات تتجوز بدرى 
بدل ما هي قاعده تربى جهل وشحوم وتعمل لايكات على صفحات ابعتيلى اد يمكن أكون أبو الولاد والملك "..." 
مؤسس مصر.. عاوز البلد تصحى وتغسل وشها الساعة 6 الصبح.. كان عندي أحلام كتير اوى كلها تتمحور حوالين 
الشغل.. يمسك الحكم اللى يمسكه مش فارق معايا.. ان شالله يكون ابليس نفسه.. السياسة لأهل السياسة الله 
يحرقهم كلهم.. انا لیا ان الناس تشتغل وتاكل وتعيش کوبس ویولع الحكم باهله.. ايه يا ناس.. كفرت!! 


لا طبعا.. ده شعور نبيل وطيب.. بس في التوقيت والمكان ومع الأشخاص الغلط. 


مانا عرفت كده بعدين.. 
المهم.. رحت للوزير؟ 


ایون. 


وعملت ایه؟ 





03 ۱ ۲ ۵ ۲ 


عملت صينية بطاطس باللحمة والحبهان والشطة الخضراء.. حلوه اوی على فکره.. آقوم اغرفلك طبق؟ 


لا 


لا.. هقوم اغرفلك طبق.. انا جعت يا وليه.. جرى ايه.. ده انتى نفساء.. 





ت ۲ 9 ۲ ۱ 7۷۶ 


انا الوزیر يا ناظر 
آجمل ما في صينية البطاطس هو ان انا اللى عاملها الحقيقة.. مهاراتي في المطبخ تعدت مرحلة المکرونة الى مرحلة صينية 
بطاطس يشيب من هولها الولدان.. الشباب لما بیحبوا يضحكوا على البنات یقولولهم هتجوزك وکلام فاضي من ده.. انا مش 
محتاج کل ده.. انا بس آقول للبت من دول هعملك صينية بطاطس.. تقع علطول.. وده اللی حصل مع ام حمزة.. ضحکت 
علیها بصينية بطاطس وهي وقعت زى الرطل.. طبعا ده بعد ما سفحت قفص الكيوي اللی خدته معایا اول زبارة. 
- یا راجل انت ذلیت انفاسي وانفاس اهلي بقفص الكيوي ده.. انت مش واکل یومها مقلوبه وملوخية وحمام. 
ا۵.. بفلوسي.. هو يع قفص الكيوي كان رخیص. 
تصدق باللّه.. ماشی.. هات حتة اللحمة دی. 


مش دی با راجل.. الكبيرة متبقاش طفس.. ایه.. ده انا... 


جملین وبقره ونص طن سمك من هنا. 


قى احم لو اندي اوا الو النهم با سل عملت اباقع اوي 


ده مش وزير.. ده حمدي الوزير. 
ازای؟ 


قابلته في مقر الجمعية في الدق.. عرضت عليه الموقف كله وطلبت معاونته.. من فضلك يا دولة الباشا أقف 
جمى.. دخان سجاير سعادتك سحابه تضلل علينا من غدر الزمان.. شخبطة أولاد سعادتك على الحيط تخطيط 
لمستقبل حياني.. ابوس ايدك ورجلك خليهم يفحصوا الملف. 


یاااه.. کل ده علشان الفحص بس؟ 

اوممما!!!!۱۱۱۱۱۱۱ااال. 

وبعدین؟ 

كلمهم ووصى عليا واخدت منه كارت.. رحت في الیوم الموعود مع ابودا.. ابودا الصر_احة طلع ذئب.. واحنا رایحین 
خد معانا لواء شرطه من صحابه.. حاجه كده من اللى قلبك يحبها.. قاللى لو غلسوا علينا او طلبوا حاجه كده وللا 
كده.. القضية جاهزة اهى ومعانا سيادة اللواء علشان اثبات الحالة.. لو مغلسوش.. يبقي على الأقل هيخافوا. 

الله عليك يا عمى.. ايه ده.. محمد على يا ناس. 


كتر الحزن يعلم البكاء يا بنتى.. المهم ان اللواء ده وياللعجب.. كان رافض تماما اى هديه او شراكه من اى نوع.. 
موقفه كان محير جدا.. بس لما عرفت حكايته بعد كده.. قلت سبحان اللّه.. تدابير رينا. 


ماله ده راخر؟ 





ع ۲ 3 ۳۲ ۱ ۶1 


كان عنده ابن من سني بالظبط.. واسمه احمد برضه.. اتخرج من كلية الشرطة ومات بالسر‌طان بعد ما علق اول 
دبوره ب 8 شهور.. من ساعتها وهو غير متزن يا عینی.. الراجل كان قرب يتجنن خصوصا انه معندوش غبره. 


لا إله الا اللّه.. رینا يرحمه. 


ويرحمنا احنا کمان.. المهم يا ستي رحنا الهيئة.. وفتحوا الملف قصاد الكل علشان الفحص الفني.. لقوا الموضوع 
كبير فطلبوا تأجيل الفحص لحين استدعاء متخصصين في امن المعلومات ومهندسين هوائيات وأبراج ومهندسين 
اذاعيين ومهندسين اتصاللات وكده.. كونصولتو يعنى. 


طيب خير.. الدنيا بتتحرك اهو. 


فعلا.. اتحركت بسرعه اوى.. الفحص الثاني كان بعد المعاد ده ب 3 أيام.. سبحان اللّه.. 8 شهور بجري يمين 
وشمال ومفيش فايده.. وبمكالمة الوزير وسيفين سيادة اللواء. . الموضوع كله خلص في اقل من أسبوع. .4 أيام کل 
يوم 8 ساعات بيعصروني ويهدوا حيلي في أسئلة. . طلبوا منی طلبات تعجيزبه وطلبوا تجربه حيه. . والحمد لله كنت 
عامل یبای قماما.. لور يايا ان وا اا ی ان موق 1698 من ا ای كذ متخضرین کونین امک 
لدرجة ان رئيس اللجنة وقع التقرير فورا واحنا قاعدين في اخر يوم رغم ان المره دى مكانش معانا اى لواء.. الراجل 
انبهر بالمستوى والتطبيقات.. ده غير انى رزعتهم الم جامد اوى على قفا الخوف والإرهاب اللى عاملينه للناس 
بالاونطا ده. 


ازای ؟ 


الحاجات دی هما بيخافوا منها علشان سردة البيانات.. نضمن منين ان اللى انت بتبعته ده ميكونش في معلومات 
سربه وللا ای مصيبه تضر بالأمن ن القومي؟ 


قصدك يعن انهم مش واثقین في المحتوى اللی انت هتبعته وتستقبله؟ 

بالظبط.. آفلام الجاسوسية مسيطرة على عقلهم شوبه. 

معاهم حق برضه.. نظره امنیه صرفه. 

بابا کان عامل حسابه.. قاللى انت عایش في دوله بوليسية محکومة بالحدید والنار.. طبيي ان الفکر الأول كله یکون 
في الامن والخوف الأكبر كله یکون من كل جدید.. فکر واتصرف في الحدود دی.. وسعمت فعلا کلامه.. ورمیت 
الکارت الأخير على الترابيزه. 

اللى هو له بي 

اللی هو انى مش عامل ای حماية على بياناتي من ای نوع.. انا ببعت وبستقبل البیانات في صورة نص عادی جدا.. 
علبة البیانات اللی بتروح وتيجي في الهواء مفیش علیها ای حماية خالص. . تخيلي ان البیانات بتتبعت في علبه 
مقفولة. . البنوك مثلا بيبقي تخن العلبة دی 5 بوصه.. المقسسات الكبيرة بيبقي 4 بوصه وهکذا. . حماية وامن 


علشان محدش يقدر یطلع على بیانات حد.. انا بقي كنت ببعت البیانات بتاعتى من غير ای حماية خالص.. من غير 
بنطلون زى ما قلتلهم یومها.. البیانات جایه عربانه بتقولك هيت لك.. اشقطنى على ای جهاز من فضلك. 


اطلاقا.. لما حد یسحب البیانات دی مش هیقدر يفهم منها ای حاجه لان معندوش السوفت وير بتاعنا نفسه.. 
شوبة حروف وخلاص.. کمان ای حماية هحطها على البیانات بتاعتی لازم ابعت للهيئة مفتاح فکها.. ده سوفت وير 





ع م ۲ 1 7۶ 
ینزل على اجهزتهم.. يقرأ البیانات علطول من غير ای مشاکل.. کل الناس متقدرش تقرا البیانات دی الا آصحابها 
والهيئة. 


وبعدين؟ 


الناس اتبسطت جدا.. العرض كان هايل.. باباكان بيتكلم بلسان صاحب العمل ذو الشعر الأبيض وخبره 42 سنه 
شغل.. وانا بتكلم بلسان المهندس النشيط اللى فاهم هو بيحكي في ايه. 


وبعدين؟ 
طلع التقرير الفني بأنه لا مانع من الترخیص.. التكنولوجيا امنه وفعاله. 
الله أكبر.. كده فاضل التركية الأمنية. 


لا.. كان في خطوه سريعة كده.. كان مطلوب شهادة من وزارة الصحة ان المنتج ده آمن صحيا وملوش ای اخطار 
على البشر. 

وعملت ايه؟ 

المفروض الطريق الطبيي انى اراسل الشر-کات المنتجة للهاردوير ده وهما یفیدونی بكل الكلام ده.. اكيد عندهم 
دراساتهم طبعا.. دی شركات كبيره مش هزار.. اخد انا بقي الكلام ده واطلع على الوزارة.. أقدم التقرير ده في الملف 


بتاعی وتجيلي الموافقة بعد 3 قرون لان الطبیب المشرف على الكلام ده هيكون عنده حاله ولاده في يوم و مراته 
هتطلق ٤‏ يوم تانى وابنه هيعمل حادثه في يوم ثالث وحماته هتضربه ٤‏ يوم رابع وهکذا. 


طبعا.. عرفت اكلم مين علطول في وزارة الصحة.. بمساعدة بعض الأصدقاء ومبلغ محترم ب 4 اصفار من تحت 
الترایبزه بعد ما صلینا الظهر جماعه والحمد للّه مع تلیفون محبه وتوصیه من سيادة وزير الاتصالات.. الحمد للّه 
استلمت التقربر الطبي في شهرین.. انجاز ما بعده انجاز.. كده مبقاش فاضل غير ختم النسر._الأخير بتاع التزكية 
الأمنية. 


عملت فيها ايه دى.. المفروض تكون سهله.. معاك لواء اهو. 

ههههههه. 

ايه تالى. 

اللى كان معانا كان راجل بتاع رینا.. اخره كان يظهر بس بالبدلة الميري.. انما في حقيقة الامر لو حد بخ فيه.. هيجيب 
ورا. 

- امال عملت ايه؟ 

رجعت تانى لمكتب دولة معالى الباشا وزير الاتصالات. 


وحصل ايه؟ 





ع م 3 ۳۲ ردت 


طردوني اول مره.. الوزیر كان في المانيا ومدير مكتبه ميعرفنيش.. فضلت وراه لحد ما رجع من غزوة المانيا بألف 
وعرفني وخدني على مكتبه.. سمح منى القصة كلها واتبسط ان التقرير الفني خلص.. وعدني انه هيتصرف لكن بدون 
ای التزام منه.. کده الموضوع بره ایده.. هو مسئول عن الفنیات بس.. انما الامن ده مش تبعه. 


تسمحلی اسألك سوال؟ 


اسأل؟ 


ايه اللى يجبر وزير انه يسمعك؟ معلش يعنى انت مين علشان توصل للمستودات دى؟ مش معقول كل واحد عنده 
أحلام يقدر يوصل للناس دول.. بسهوله جداكان ممكن يطردك من مكتبه ولا كأنك جيت أصلا خصوصاً ان انت 


ومين قالك ان ده مكانش بيحصل؟ 
انت مقلتش؟ 


انا مقلته لأنى لو ركزت في التفاه يل دى مش هنخلص .. بس انتى معاي حق في نقطه.. انا لما كنت بحتاج اقابل 
وزير.. كنت بقدر.. غيرى مش قادرين حت يقابلوا امين شرطه. 


شخصين.. بعد توفيق رينا سبحانه وتعالى. 

الأول باباك.. ده اكيد 

صح.. باباكان زميل دراسة وزير الكهرباء الدكتور حسن يونس.. وكمان كان رئيسه في الشغل فيوم من الأيام.. بس 
بابا سافر الخليج فترقياته اتاخرت.. لو کان فضل في مصر_كنا هنموت من الجوع 20 سنه اه بس بعدهم كان 
هيمسك الوزارة بعد ماهر أباظة علطول.. خصوصا انه في الوزارة كانوا مسميينه فتى أباظة المدلل.. ده غير تاريخه 


العسكري المشر.ف جدا والوسام اللى اخده من عبد الناصر وقت بناء السد العالي والوسام بتاع حرب أكتوبر.. 
ومتنسيش كمان انه كان من الشركس.. مملوك اه.. بس كانوا امراء في يوم من الأيام. 


والتاني؟ 

الدكتور حسام بدراوي. 

ده بتاع المستشفى اللى في المعادي.. النيل بداروي.. صح؟ 

اه هو.. الراجل ده من اشد الناس في الكوكب ده احتراما.. رجل ذو خلق فعلا.. هو كان معانا في الحزب بس كان من 
تيار المعارضة لعز وشلته جوا مطبخ الحزب.. محدش قدر يعمله حاجه لأنه غنى اوى وعيلته كبيره جدا.. ده غير 
انه من الحرس القديم.. ساعات لما الدنياكانت بتضلم في وشي.. كنت اروحله المقر الانتخابي بتاعه في وسط البلد 
او اقابله في مقر الجمعية في الدق.. احكيله وهو كان دايما بيتصرف.. كان له معارف في مواقع مهمه اوى.. مش شرط 


يكونوا ذوى رتب.. المهم انه يكون الشخص الصح.. يعنى مره مثلا بعتني لملازم اول.. يبقي مش عارف جوز بنت 
اخت مين من اسرته.. عيل صغير اد.. لكنه كان افيد من عميد شرطه.. المهم المكان الصح والشخص الصح. 


طيب اسمحلي يعنى.. كل دول كانوا بيخدموك كده في مقابل ايه؟ 





ع م 9 ۲ ۱ ۷ 


في مقابل انى عضو نشيط جدا في الحزب.. في انتخابات 2005 انا واخد معایا اکتر من 6000 راس زى الخرفان 
علشان ینتخبوا العبیط بتاعهم في الحدائق.. انا كنت بحضر-اجتماعات وسرادقات الانتخابات لمرشحين الحزب.. 
كنت بقوم بدور المعارضة الكرتونية.. اسأل أسئلة قویه معروفة ومتفق علیها مع المرشح مسبقا.. وطبعا المرشح 
يرد بقوه وباحترام وبصبر على العیل القلیل الادب ده اللى هو انا.. فيبقي في نظر الناس واسع الصدر ومتفتح وخدوم 
وعنده حلول.. يخلص السر.ادق الانتخایي.. المرشح آسهمه تعلی ويلم اصوات.. وانا اقبض ال 10 بواي بتوعي.. 
بعد الانتخابات آدی دقنی لو شوفتوا المرشح ده تانى. 


آخیه يا احمد.. کذاب زفه!! شغلانة مش اللى هيا ابدا. 

وهو انا كنت اعرف؟ وللا كنت بعمل کده لوحدي؟ مش قلتلك ضحکوا علیا. 

یعنی ايه؟ 

دی كانت سنة الانتخابات في مصر.. كله كان بالاتفاق يا قطتي الحلوة.. بتوع الحزب کانوا بیعملوا كده ویسموا ال 10 
الاف جنيه دول حلاوة. . بتوع ربنا کانوا بيدفعوا اكتر على فكره وبيس موها جهاد بالمال في سبيل الله. . اللى كان زيي 


في سرادقات الجماعة التانیین كان بيجيله عربیه او بیشتغل شغلانة كبيره في شرکه من شرکاتهم. . کان معروف جدا ان 
الحزب الوطني حزب الشحاتین والجماعة بتوع الدین دول فلوسهم متلتله. . لکن الحزب كان آآمن. 


آآمن ازای؟ 

یعنی لا يتقبض علیا ولا البولیس يهوب ناحية بيتي.. بینما الجماعة التانیین كل یوم والتاني في المعتقل. 
يا سلام.. للدرجة دی كانت البلد لعبة في آیدیهم؟ 

واکتر ورینا.. اقولك على حاجه؟ 

قول. 


واحنا في الكلية كان معانا واحد اخوان. . معروف انه اخوان وبیدخل انتخابات الاتحاد باللوجو بتاعهم. . مش بس 
كده. . ده کمان كان مسئول عن موقع اخوان اونلاین. 


ماله ده؟ 


بعد يناير 2011 فوجتنا انه أمنجى.. كان مزروع في وسط الاخوان علشان ينقل اخبارهم في المجمع بتاع الكلية اول 
بأول. 


يا أولاد ال.. كل المدة دى!! 


مش ده الخبر القوى او المفجع.. وسطهم جاسوس ماشی.. هبل وانضحك عليهم للمرة التسعتاشر مليار.. ده امر لا 
يعيبهم في شيء على فكرة. 


امال ايه؟ 


المفجع فعلا ان الکبار کانوا عارفين انه أمنجى.. عارفين وساكتين. 





ع ۲ 3 ۲ رد 


والله زى ما بقولك کده.. الجمیل في الجماعة بتوع الدين دول هو التطرف في المشاعر.. لما یحبوا.. بیقولوا قصاند.. 
ولما یکرهوا.. بیبقوا افظع من المتنبي وهو بینفخ کافور الإخشيدي.. راقي المنشقين منهم شوفي بعد الخروج 
بیقولوا عنهم ايه وبیتقال علیهم منهم ایه.. احذفى المبالغات وهتتفرجی على مسخره.. لا هو المتنبي كان قال کم بك 


لیه.. هو المتبنی راخر كان اخوان؟ 
لا.. مكانش اخوان.. بس كان بیحترمهم.. ههههههه. 
الله يحظك يا اخی.. المهم.. وبعدین حصل ایه؟ 


اه يا ستي.. وقفنا فین؟ اللی حصل مع الوزیر.. اه.. شکرته ومشیت من مکتبة.. بقیت اکلمه مره کل شهر اطمئن على 
التخبار.. والرد هو هو.. انت مستعجل اوى يا احمد.. طبعا الكلام مع الوزير غير الكلام مع امين الشر طة.. الوزیر لما 
یقول خلاص.. يبقي خلاص.. امین الشر_طة ممکن آقوله ابوك لابو اللی جابوك.. الوزیر مینفعش.. دی فیها معتقل 
وش. 

- وبعدین عملت ايه طیب؟ 


3 شهور بجري ورا سيادة وزير الاتصالات.. 3 شهور وبابا بیحاول يلاق شريك میکونش متوحش.. الغريبة ان الکبار 
رافضین. . في حاجه غامضه ف الموضوع ده. . مش قادر افهم ولا اصدق ايه اللی بیحصل بالظبط. . الناس بتحاول 
تموت المشروع ولا كأنه مخدرات. . انا خوفي كله ان الموضوع ينتشر والفکرة تتسرق. 

طيب سؤال.. عملت ايه مع شركة التليفزيونات اللى قبضتوا منها العربون. 

اهي دى كانت طعنه في الظهر والقلب معا. 

ليه!! هو لنى المشروع؟؟ 


لا.. انا بحت اتكلمت معاه وشرحتله الموقف.. عرضت عليه حل من اتنين.. نلف الفكرة كلها ويسترد فلوسه كامله 
لحد ما انا احل المشكلة.. او نبدأ نشتغل وانا اتحمل المخاطر كلها. 


وقال ايه؟ 
كان راجل محترم.. قالي معاك 6 شهور.. لو الأمور مشيت.. مفيش مشکله.. مش شرط يكون الترخيص موجود 


فعلا.. المهم يكون في بوادر ان الموافقة هتيجي.. كده كده في بينا عقد وانا ملتزم بكلاي معاك.. الفلوس معاك 
مفيش مشكله.. مش هنختلف عليهم.. انت جاى من طرف ناس أفاضل اثق فيهم. 


والله راجل محترم. 


اوى.. مش كده وبس.. ده عرض عليا انی اشتغل عنده في المصنع.. كان هيعملى اداره كامله للمشربوع ده اعين فيها 
اللی يعجبني واعمل فيه المشربوع كله زی ما ييجى على كيفي. . ادانی عقد الشغل وخانة المرتب فاضيه.. بهزر معاه 
وحطيت مرتب 25 الف جنيه شهريا.. لقيته قاللى لا.. وحط 30 الف.. زيك زى اى مدير عندي.. وعربيه دايو 
موديل السنه كمان.. الكلام ده كان سنة 2007. 


ما شاء اللّه واللّه اكبر.. كنت قبلت الشغل عنده يا عم.. سنه واحده تأمن مستقبلك. 





ع ۲ 9 ۳۲ ۱ 10 


مکنتش اقدر اقبل لکذا سبب.. آولا ده مش سعری الحقيقي کموظف.. کده انا بغش نفسی... لو المشروع كله فشل 
اكيد هیطردنی.. اعمل انا ايه بعدها؟ کمان لما يبقي عندي 29 سنه بالرقم ده.. الخطوة الجایه هتبقی ایه؟ ده غير 
اني كنت مبسوط جدا في اوراسكوم. . المهندس نجيب ساويرس كان بيعاملنا معامله خاصه لأننا كنا اداره بتخدم کل 
شركاته وموفرين عليه كتير اوى.. وكمان محبيتش ان علاقتي بعميل عندي تكون ان هو اشتراني.. لا.. انت عميل 
عندي ودمتم.. اخلص مشروعك وبعدها اقلب على عميل غيرك. 


بس اغراء الفلوس صعب.. انت بتتكلم عن مبلغ يساوى 6000 دولار تقريبا في الوقت ده. 


اه.. بس الفلوس القليلة دی مكانتش شغلي الشاغل.. بابا قدر انه يحصني تماما ضد الاغراءات العبيطة دى.. كان 
بهمني النجاح نفسه. . الإنجاز.. كمان خدى بالك من حاجه. . لما رجل اعمال يعرض عليا 1000 جنيه في الشهر.. ده 
معناه ای استحق 5000 جنیه على الأقل. . انا كنت بنام واحلم بسمارت سولیوشنز. . مبنى کبیر في القرية الذكية 
عليه الاسم من فوق بالنور اللی تشوفه القاهرة کلها.. كنت عاوز اعمل مشاریع تانیه من ورا الکلام ده.. حلمت 
بحاجات كتير اوی.. حلمت وطلعت فوووووووق.. وبعدها وقعت على جدور رقبتي غير مأسوف علیا لما اكتشفت 


عمری ما اقتنعت بالجملة دی.. طالما حاولت.. يبقي لازم انجح.. محدش يقولي المشيئة.. مشيئة رینا دایما في 
صف خير الانسان.. اللى انا بتکلم فيه ده مش شر ابدا.. لما افکر اشتغل واشغل ناس حوالیا.. دی هي دی لازم تبقي 
المشينة.. رينا خلق الکون بالفیزباء.. کل فعل له رد فعل.. دی القوانین اللی احنا بنکتشفها کل يوم.. لما انا اعمل 
فعل لازم وحتما یکون له رد فعل.. انا عملت فعل کویس رینا نفسه امرنا بیه.. وقل اعملوا فسيرى الله عملکم 
ورسوله والمؤمنون.. مش ده القرآن بتاع رینا وللا انا بألف؟ قوم لما اجتهد واجود بزيادة في آوامر رينا.. حد يقولي 
يكفيك شرف البطیخ.. والبی ده کلام؟؟ 


ظهر انه مش قادر یعملك حاجه. 


فکرك انق عملت ايه؟ 


شفت واسطه تانیه؟ 


وزبر ثالث؟ 
لا 

لواء اكبر؟ 
لا 


امال ايه يا عم.. حبرتني. 





ع بم 2 ۱۲ 1۲ 


الواسطة اللى بعد کده جت بالصدفة البحتة.. ولا كنت اتخيل ابدا انه ممكن يرد عليا.. في يوم من الأيام كنت بقرا 


بعت شكوى؟ 
ايون. 


لمين؟ 





ع ۲ ۵ ۱۲ 15 


الإرهاب والکباب 


آحمد.. تغسل المواعین وللا تقعد بالواد؟ 

وده سوال.. ده انا اغسل المواعین واسيأ الشقة والحمام وبعد ما آخلص هروح آغسل مواعین الجیران کمان.. حرام 
علیا اقومك کده وانتى نفساء.. يا شیخه.. هو الرحمة انعدمت من القلوب یعنی.. جری ايه في الدنیا يا جدعان. 
طيب ماشی.. اغسل المواعین بسرعه وتعالی احکیلی بقي عملت ايه مع الوزیر. 

هوا.. فریره. 


يا تری ايه العلاقة الوثيقة بين غسيل المواعين وتهیج الذكريات السيئه عليك؟ افتکر انى قرأت مره تعلیق قالتة أجاثا كريستي 
عن ان آفکار الجرائم كلها بتجیلها وهي بتغسل الصحون.. فلا يوجد في العالم عمل آقذر من هدذا. 


من المرات القليلة اللی بعذر فیها حرمنا المصون على عصبیتها هى لما بیکون عندها مواعین.. اعوذ باللّه من دی شغلانة.. 
هو کائن المواعين ده بیتکاثر ذاتيا وللا ايه؟ انا دخلت المطبخ علشان اعمل صينية بطاطس.. يعن المفروض الاق في 
الحوض سکینه وصينية وطبقین آکلنا فیهم وشکرا.. کل الأدوات دى جت منين واتوسخت أمتي ؟ الطبیخ اخد منى ساعتین.. 
والمواعين وتشطيب المطبخ 4 ساعات.. يعنى ريع اليوم راح في المطبخ.. ومطلوب من الانسان بعد کده انه یکون کائن منتج 
ومبدع!! 


طب ازای وربع حياته رايح في المكان الموبوء ده؟ 


ولكن ما باليد حيله.. أهلي معرفوش يعلموني ازاى أكون قذر ووقح الى الدرجة اللى تخليني أوافق ان مراتى اللى لسه والده من 
كام يوم تقوم من السرير علشان تغسل المواعين او تطبخ.. حرام واللّه.. كفايه عليها عياط الواد ومواعيد نومه المضطرية.. 
في رأبي ان اكبر تعذيب للستات انها تخلف.. هلاك جسدي ومادی وعصبي ومعنوي.. لو مضايق من مراتك وعايز تعلم عليها 


بالأدب.. اضحك عليها وخليها تخلف.. هي زى الهابله هتفرح بالحمل والولادة والأمومة والحاجات ده كلها.. بينما انت في 
الواقع بتقتل فيها كل حاجه.. مش هتاخد بالها من كده الا بعد 20 سنه لما عمرها كله یتسرق في خدمة البيت والعيال.. 
خليك ناصح واوعي تتخانق معاها ولا تنكد عليها.. اديها بس عيال وانت برئ وزی الفل.. ولو حابب تجود.. اديها بقی 
احاديث او مواقف من السيرة عن الأم والأمومة وست الحبايب يا حبيبة.. ومفيش مانع تفتى وتقولها قال الله تعالى في كتابه 
العزيز "الجنة تحت أقدام الأمهات" كما ورد في سورة طلع البدر علينا.. هو حسين رباض آنصح منك يعنى؟ الرحم ده غالبا 
انتقام الهى من المرأة بسبب الزن واصرارها على انك تاخد كيس الزبالة وانت نازل الشغل كل يوم. 


بكفاءة نادره قدرت انجز مهمة المواعين وتشطيب المطبخ في 4 ساعات والحمد للّه.. على رأى عبد الفتاح القصرى.. الراجل 
لازم يعرف في المعلومات العامة. 


آبو الموز نایم زى الملائكة.. فرصه دهب اقعد مع مراق في التراس ونشرب شاي ونتجاذب اطراف الحديث زى الأفلام 
الاجنبي كده.. بس الأزمة ان درجة الحرارة كانت 22 تحت الصفر.. خلاص. بلاها تراس ونقعد قصاد الدفاية. 


- هايا عسل.. عملت ايه بقی بعد ما الوزير طلع كفته؟ 

- المفروض ان الموقف منتهى.. معايا تقرير اللجنة الفنية بالموافقة.. وتقرير وزارة الصحة ان التكنولوجيا آمنه 
صحياً.. مش ناقص حاجه بقى.. المفروض اخد الموافقة واتوكل على اللّه.. اقابل واقعد زبائني يا ريس ولم ملايينك 
المتبعثرة في السوق يابو حسنى. 
ده المنطق.. لكن معاك انت اكيد حصلت حاجه تانيه. 
بالظبط كده.. رحت فيوم على الهيئة ومعایا كل الورق وطلبت اقابل الرئيس علشان استلم الموافقة والتصریح.. 
قالولى انه مش موجود وعنده مؤتمر في المانيا.. طلبت اقابل وكيل الوزارة.. بعد رخامه منى وبعد ما اتلطعت 3 
ساعات منتظر.. دخلوني اقابله.. قعد يهلفط في كلام كتير مش فاهم منه حاجه.. وفى الاخر اتصل بواحد من 
المهندسين بتوعه وقاله خليك مع المهندس احمد لحد ما الموضوع يخلص. 





م ۵ ۱۲ 79 


وبعدین؟ 

رحت مع المهندس ده.. بنی ادم تعبان في مکتب تعبانة.. مخ تعبان ومعلومات اکثر تعباً.. اه لو دكاترة الكلية یشوفوا 
الناس دی.. كان زمانهم قفلوا الجامعة من زمن.. اتاربه میعرفش ای حاجه عن اللى بتکلم فيه وطلب منی اعید 
الحدوتة كلها من الأول.. كنت صبور جدا وعرنضت عليه کل الورق اللی معایا.. بعد ساعه من الرغی الغير مفید.. 
حولني على موظف تانی.. ومن موظف تانى لموظف تالت.. لحد ما لقیت نفسی قاعد مع مین ؟ 

ها؟؟ 

نفس الموظفین اللی كنت بروحلهم في الأول علشان اشوف آخبار الملف بتاعی ايه قبل الوسائط.. تخیلی!! 

يا نهار.. وتلاقیهم طبعا کانوا قرفانین منك جدا لأنك جبتلهم الموضوع من فوق. 

تمام کده.. ده اللی حصل بالظبط.. اللى کانوا بیقوموا ینطوا من على المکاتب يستقبلوني بالورد والزغاريط.. بقوا 
یقولولی اتفضل اقف بره شوبه لحد ما نخلص اللى في آیدینا.. وآفضل واقف بره منتظر بالساعتین.. ولا حياة لمن 
تنادی 

وبعدین؟ 

فضلت شهر کامل على الحالة دى.. اروح الصبح اقضى. يوي انتظار وكل يوم اسمح منهم حجه شکل.. لدرجة انهم 
مره قالولى ان وکیل الوزارة مش موجود في مکتبه.. وانا لسه مسلم عليه قبلها ب 5 دقائق بالظبط.. کل ده وانا 
متحکم في أعصابي تماما ومستحمل المعاملة اللی زى الزفت. 

وبعدین؟ 

لحد ما فیوم رحت وانا مصمم على انهاء الموقف.. سلما او إيجابا بقی.. المهم لازم اخد عقاد نافع.. دخلت مکتب 
وكيل الوزارة بدون استئذان.. تقدري تقولي انى اقتحمت المکتب.. كلامي كان في منتهی العنف والاستفزاز.. الراجل 
مسمعش نص كلاي وراح قایم على حیله مصرخ وکلابه اتلموا حوالیا.. وقتها حجمي کان مرعب وغير مغری ابدا بأى 
اعتداء جسدي علیا.. لو كنت رفیع وللا قلیل في الحجم.. کانوا اكيد ضريوني بلا رحمه.. واحد منهم خدته الجلالة 
ومسك دراعي وحاول يشدني بالعافية بره المکتب.. رفسته بالرجل في بطنه رفسه ولا کآنها رفسة الف حصان بری.. 
الراجل اتربى على الحیط ووقع وقع معاه كام رف من بتوع الملفات وقعد يخور بآصوات من بقه كأنه بیموت.. یومها 
انا فقدت التمییز فعلا.. بقیت اصرخ واقولهم انى هقتلهم كلهم لو مخدتش الموافقة بتاعتی.. وطبعا الزعیق والصراخ 
لا يصح بدون شتائم بالأب والام واتهامات بالرشوة لیهم ومعايرتهم بکل الفلوس والهدایا اللى آخدوها منی. 

ايه ده.. اللّه.. الأرهاب والکیاب.. بحبه موت الفیلم ده. 

تقرببا.. بس النهاية كانت مختلفة شويه. 

عملوا ایه.. اكيد بلغوا البولیس. 

طبعا.. ودی فیها کلام.. دی جناية.. التعدي على موظف حكوي اثناء تأدية وظیفته.. انا کمان مخلیتش.. قعدت 
على الأرض في المکتب بتاع وكيل الوزارة وقلتلهم انا معتصم هنا.. انا مش همشى لحد ما یجیلی الوزیر.. پنعل بحرق 
يسب يولع يا آولاد ال.. وال.. وال.. 

يا خبر يا احمد.. انت كان ممكن تضيع مستقبلك في حركه جنونيه زى دى. 

الجنون اناكنت وصلتله فعلا.. مش عارف حاجه عن ای حاجه.. اكتر من الوزير هروح لمين؟؟ ورق واقف ليه وهو 
متوافق عليه فنيا وطبيا.. انا غلطان في ايه يا بلد الوساخة هربت منها قرفانه.. الناس دی بتعاملنى كده ليه وهما 
كروشهم مليانه من فلوسي.. لو عايزين فلوس تانى يقولوا.. ممكن ادفع.. بس يحصل حاجه.. اى حاجه. 

وبعدين 

بعد ساعه جه البوليس.. مقدم من أمن الدولة. 

عرفت منين انه من أمن الدولة 

شوفي.. الظباط العاديين بيبانوا.. ظابط المباحث مثلا بيبقى على وشه تعبير سفاله كده مميز جدا.. بحكم تعامله 
المستمر مع المجرمين واللصوص اخلاقه بتتغير.. هو اتخرج من الكلية ابن ناس وكيوت وبيحط جيل.. لما يتري في 
قسم شرطه تعبان وسط ناس كلهم مجرمين وافاقين لازم هيطبع على وشه الكلام ده.. انا بشوف بتاع المباحث من 
بعيد اقدر علطول اميزه.. غير بتاع المرور مثلا.. أمين الشر_طة اللى واقف على مكان أثرى.. يختلف كلا وجزتا وخلقاً 





ع ۲ ۵ ۱۲ اه 


وسلوکا عن أمين الشرطة بتاع المباحث.. ظباط امن الدولة دول بقی عالم تانی خالص.. هتلاقیه راجل هادی جدا.. 
مهذب "ظاهريا" الى ابعد حد.. وشه يحمل من ملامح الثقة بالنفس اللى تخليى تقولي ان الراجل ده بالميت کده 
اخد نوبل أو يملك ملیارات.. ظابط امن الدولة مستقیم الجسد.. قوی.. کلامه كله بعد اذنك ولو سمحت.. سيبك 
من صورة السینما وعباس أبو الحسن في یعقوبیان والهبل ده.. هما بیعملوا فعلا کده في الحقيقة اه.. ولکن بمنتهی 
الهدوء.. الزعیق والشخط والهمجية دی ممکن تاکل شويه مع ظباط المرور او ممکن تهد شویه ظباط المباحث.. 
کده کده مفیش في آیدیهم اکتر من محضر تحری او تلفیق قضية سرقه او ای اونطا من دی یقدر ای محامی یقدر 
یطلعها فشنك في النيابة.. لکن الکلام ده كله میاکلش مع امن الدولة خالص.. هتعملی کل ده وفى الاخر ممکن 
یدفنك بالحیا انق واهلك كلهم في بثر غویط ملوش قرار.. عارفه انتى لو واحد واخد افراج بأمر المحکمة.. مش 
هیطلع ولا يشوف النور الا لما ظابط آمن الدولة يقول انه یطلح.. من الاخر کده ظابط آمن الدولة يملك ثقة القادر 
على فعل کل شيء واي شيء في بلد یحکمها قانون الغاب. 

وعملت ايه معاه؟ 

رحت معاه بمنتهى الهدوء.. قعدنا في مكتب فاضي.. سمح منى الحدوتة کلها.. قالي کلمتین بالظبط فیهم الشفاء بعد 
ما طبلي شاي وميه ساقعة وخلاني اغسل وشى واصلى ركعتين علشان اهدا. 

قالك ايه؟ 

قالي شوف يا هندسه.. العالم اللى انت عمال تتخانق معاها دی كلاب.. جرابيع جعانين لا يملكوا من الأمراى 
شيء.. لو الموضوع كان في أيديهم كان اخرهم كام الف ترميهم على الأرض وهما هيوطوا ياخدوهم ویبوسوا ايدك.. 
موضوعك اكبر من كده صدقني. 

وانت صدقته؟ 

مكانش في ايدى غير كده.. كمان التهديد في كلامه كان واضح جدا رغم نبرة الصدق والأسى الواضحة جدا في كلاي 
وكل الورق اللى معايا.. قالي بهدوء جدا انت عملت جناية دلوقتى.. تحب نمشی- قانونى واوعدك محدش هيلمسك 
واوعدك كمان بكام سنه حلوين في الحبس.. وللا تروح تعتذر للناس دى ووتأسف ومنشوفش وشك هنا تانى وتخرج 
زى ما دخلت وبلاها مشاكل؟ طبعا انا قعدت اقاوح شوية.. هو يعنى موظف الحكومة ده من ضمن شغله انه ياخد 
رشاوی من الناس.. طبعا الكلام ده مكلش خالص مع المقدم.. قالي لو تحب اعملك قضية رشوه ليهم معنديش 
مانع.. انت دفعت رشوه وهما اخدوا منك رشوه.. مش عاوز منك ادله كمان.. انا مصدقك.. ها.. موافق؟ 

طبعا مفيش اختيار. 

طبعا.. قمت زى الكلب اعتذرت للناس دى كلها.. ودفعت 5 الاف جنيه ترضية للراجل اللى انا ضريته.. مش محتاج 
اقولك طبعا ان طلع عنده الكبد والربو والسكر وكل الامراض اللى حتي لسه مخترعوهاش.. اى كلام طبعا.. انما 
اهو.. اى حاجه ياخدوا بيها فلوس وخلاص.. كم رهيب من الذل حسيت بيه وانا بعتذرلهم واسترضيهم وهما زى 
الكلاب رافضين.. واحد منهم كنت جبتله موبايل غالى اوى من ايطاليا.. بقى يهددنى وقت الخناقة انه هيبلغ عنى 
لواء قريبه معرفش فين وطلع الموبايل.. اللى انا جبتهوله.. علشان يكلم منه الراجل قريبه ویحبسونی.. وانا مش 
عارف اعمل ايه. 

ولا بيصونوا اللقمة الحرام يا اخى. 

علشان كده مهما اسمع عن أزمات او مصائب وقعت على دماغ موظف حكومة.. لا يمكن يصعب علا ابدا.. من 
غير ما تقولي التعميم غلط.. ارد اقولك وما ريك بظلام للعبيد. 

وبعدين عملت ايه. 

ولا حاجه.. عملت بنصيحة مقدم امن الدولة.. خدت بعضي- وخرجت من الهيئة قفايا يقمر عيش.. مجهود 8 
شهور کامله راح على الأرض بالإضافة الى الفلوس اللى اندفعت وحرق الدم والإحباط. 

معلش سؤال.. انت كل ده كنت بتصرف من مرتبك بس؟ 

لا طبعا.. انتى ناسيه انى قابض 550 الف جنيه من مصنع التليفزيونات؟ 

اوعی تقول صرفتهم على الناس دى. 

مش كلهم طبعا.. انما لما جيت اسدد للراجل فلوسه.. لقيت عندي عجز في حدود 200 الف جنيه. 





ع م 3 زرده 


يا نهار.. کویس ان الراجل كان صابر عليك.. هو في ناس كده في الدنيا 

اه والله.. الله يرحمه بقى.. كان راجل محترم جدا. 1 

وبعدين عملت ايه؟ 

كده نقدر نقول انی رجعت تانی لنقطة الصفر.. بس المكسب هنا انا معايا التقرير الفني من الهيئة والطبي من وزارة 
الصحة.. مش محتاج بس غير واسطة كبيره والموضوع ان شاء الله یمشی. 

طيب عندي ملاحظة كده.. أتوقع يعنى مش اكيد.. هقولك وانت تقولي انا صح وللا غلط. 

ايه ؟ 

انت اكيد مسكتش على الناس بتوع الهيئة دول.. انت عملت معاهم مصيبة واكيد هي دى السبب في الحبس اللى 
انت قلتلي عليه في الأول.. صح؟ 

ههههههه 

ليه خمنتى کده؟ 

انت جوزي وانا عارفاك.. قلبك أبيض اه.. بس مش بتنسي- الإساءة ابدا.. انت عامل زى الجمل.. تفضل تخزن من 
سكات ويوم ما بتقوم بتقطع الهدوم على رأى حماتي.. قول قول.. انا صح مش کده؟ 

صح وغلط في نفس الوقت. 

يعنى ايه؟ 

يعنى اه مسكتش على الناس بتوع الهيئة.. بس مش ده سبب الحبس. 

عملت ايه معاهم؟ 

رحت لمحاي صاحي عقر ابن لذينا.. حكيتله الموقف كله وقلتله انا عاوز انتقم من الكلاب دول.. ابن الايه حط 
خطه میقدرش یکشفها ديفيد شارل سمحون بنفسه.. جبنا ای فکره بطيخ وعملنا انه اختراع ومحتاج تسجیل 
وتصریح وکده.. وطیعا انا عارف الناس دی بتعمل ایه.. بلغنا البولیس عن وكيل الوزارة انه طالب مننا رشوه والکلام 


د۵.. والمحاي كمل الليلة كلها والبولیس کبس علیهم وهما بیاخدوا الرشوة.. قضية عنب متستفه تستیفه زى الفل.. 
مبلغ الرشوة مكانش كبير اوى.. لکنه كان كافي انه یتحبس بتهمة التریح وتقاضی الرشوة.. وطبعا اتفصل من شغله 
وباقي التفاصيل دى.. الجماعة المحاميين دول غالبا هيدخلوا النار قبل ما القيامة تقوم.. لكن اهو.. كل ظالم وله 
الأقوى منه.. عارفه انتى مصر-دی لو يمسكها محامي.. والنى لنطلع إسرائيل من خناقة فلسطين دی وهی عربانه 
ملط. 


يخرب عقلك.. انت في ايه وللا في ايه؟ 

يا بنتى حذارى الف مره من المظلوم.. اذا دعتك قدرتك على ظلم الناس فتذكر قدرة الله عليك.. رينا لم يحرم شيء 
على نفسه وهو الخالق الأعظم الا الظلم.. الظلم قهر وذل ومهانه.. يمكن من الحاجات القليلة اوى اللى اتفق فيها 
مع الموروث الشعبي بتاعنا هو يا بخت من بات مظلوم ولا باتش ظالم. 

طيب حسيت بالرضا لما حبسته بتهمه مزوره؟ 

الحقيقة لا.. كان نفسى يموت في الحبس بعد معاناه طويلة مع المرض او المحكمة تحكم عليه بالإعدام بعد ما 
يشوف تشرد عياله في الشوارع. 

يا ستار.. وفين العفو عند المقدرة 

راح مع الظلم بلا سبب.. غرق مع الشباب في مراكب الهجرة غير الشرعية.. اتحرق مع الفقراء في قطر الصعيد.. 
داس عليه الكفيل بمداسه وهو ماسك جواز سفري ومش عاوز يخرجني من بلده.. اتسمم بالأكل الفاسد 
المسر_طن.. جاله هبوط حاد في الدورة الدموية بسبب الأدوية الغلط.. كليته اتفرتکت بسبب الميه الملوثة اللى 
بنشربها في البلد الكثيبة دى.. المظلوم بيبقي مشروع ظالم قوى جبار فاجر.. مفيش في الدنيا كلها اصعب من 
إحساس القهر. . المظلوم ده بسهولة جدا يكفر ومحدش هيجرؤ يقول حرام وبتاع. . حطي نفسك مكانه. . اتظلمي 
الأول ولما تقدري تحسبني وتکتفی بالكلام وانتى مظلوم فعلا.. ابقى ادعى للآخرين بالبرود وهدوء الأعصاب.. افتكرى 
دايما ان عتريس بدا رومانسي وحبيب. 

فهمت.. فعلا والله يا اخى.. الله لا يجعلنا ظلمه ولا مظلومين 





ع م 2 ۱۲ 5۶ 


آمين يارب. 

طيب.. عملت ايه تانى بعد ما بدأت من الصفر. 

فيوم جمعه كنت قاعد بقرأ الأهرام.. کان في باب كده اسمه بريد القراء.. شكاوى الناس بتبعتها علشان مضايقين من 
حاجات معينه.. كنت دايما بعدى عليها سريعا على اعتبار ان الكلام ده كله فستك في بلد الظلم.. الواسطة بتحل كل 
حاجه فمصر.. بقى والنبى في وزير هيمسك الجرنان يشوف من باعت فيه شكوى.. وللا الاهرام مثلا هتضحی بنص 
صفحة تمنها مليون جنيه اعلانات علشان تحط فيها شكاوى الرعاع والفقراء والمهمشين من الشعب ده؟ 

امال ايه بقى.. ايه اللی لفت نظرك في الجرنان؟ 

الشكوى نفسها.. قلت لنفسي هو انا ليه مبعتش شكوى لحد من الکبار.. الكبار اوى؟ 

وهو في اكبر من الوزير؟ 

اه طبعا.. 

رئيس الوزراء قصدك؟ 

السيد الدكتور أحمد نظيف رئيس مجلس الوزراء.. متظلم بباب سيادتكم.. أحمد حسنى حامد. 

ايه ده؟ 


ده كان نص التلكس اللى بعته على مكتب الكبير.. الكبير أوى. 





ع م 3 ۱۲ ده 


متظلم بباب سیادتکم 
على رشفات الشاي آبو نعناع آمریکاني.. اللی ما زلت لسه مش عارف الفرق بینه وبين النعناع المصري.. کملت الحكاية لام 
حمزة.. حكاية الفشل.. فشل شخص او فشل وطن.. في النهاية مش هتفرق.. وهو الوطن ايه غير شودة مواطنین وفشل کده 
فوق بعض. 

قلتي بقي ان انت قررت تشتأي للکبیر 


اه 


للکبیر اوی 


لايا عسل.. الكبير اوى.. اتخن حاجه في الحکومة.. الراجل الطویل اوی.. الشاطر اوی الفاسد نظامه اوی. 
احمد نظيف!! 
هو ده 


يا رااااجل.. عملت ايه؟ 


طلعت على مكتب بريد العتبة وقلتلهم عاوز ابعت تلكس مسجل بعلم الوصول لرئاسة الوزراء.. عندهم هما کل 
حاجه والحساب بالكلمة.. النص كان كالتالي.. متظلم بباب سيادتكم.. أسمى ومعاه رقم أرضي من محافظة المنوفية. 


بس کده!! 

اة.. بس كده 

اشمعنى المنوفية يعنى؟ 

ده کلام برضه.. 048 يا بنتى.. مفتاح الجنة.. انا قلت لما يلاقوني منوفى.. اكيد هيعرفوا الى قريب حد من الكبار.. 
يبقي اكيد الشكوى هتتقري وتتاخد محل اهتمام.. في العادة کل الشكاوى في مصر مصيرها الى سلة المهملات.. انا 
بقي تصورت ان المنوفية شيء تانی. 

وطلع تصورك صح؟ 


اه.. تماما.. رقم التليفون كان مش بتاع شخص عادی.. ده كان واحد صديق لجدي من اسره كبيره اوى.. كان منهم 
وزير صحة سابق وعندهم لواءات شرطة ٤‏ الخدمة وقتها. 


وبعدين؟ 


اتصلوا على التليفون الأرضي.. صاحب جدي اداهم رقم الموبايل.. وكلموني في يوم لطيف من أيام أغسطس 84 في 
عز الحر بصوت عفت الشربيني ههههههه.. جالي تليفون بدون رقم.. 





ع م ۵ م رمه 


حضرتك كنت بعت شكوى لمكتب رئاسة الوزراء 
ايوه.. 
أقدر اعرف فحوى الشكوى دى ايه 
مين حضرتك ؟ 
" مدير مکتب الدکتور احمد نظیف 
اهلا وسهلا.. الموضوع کیت وکیت وکیت 
طیب.. انا هراجع جدول مواعید الدکتور وهبلغك بالمعاد 
طیب حضرتك انا متاح 24 ساعة وتلیفوني متاح جوا وبره مصر.. 


طيب ماشی.. شکرا.. مع السلامة 


في رعاية اللّه.. في انتظار اتصال حضرتك وشکرا للاهتمام 


بالظبط.. هو ده الحوار اللى حصل.. لا کلمه زبادة ولا کلمه ناقص 

وبعدین؟ اتصلوا بيك ؟ 

اه.. بعدها بأسبوعين جالي نفس التلیفون تانی.. حضرتك مطلوب بکره الصبح الساعة 10:45 دقيقه صباحا.. 
هتقعد مع الدکتور احمد 15 دقيقه بالظبط.. ياريت تکون مجهز کل حاجه علشان وقت سیادته ضیق جدا.. طبعا 
انا فاهم کل ده ومستعد تماما انى اقعد مع الني دانیال نفسه ومستعد لحساب الملکین. 

يا لهوی يا احمد.. انت قلبك كان میت اوی يا اخى. 

ليه يا بنتی.. هو انا کنت رایح اتخانق معاه؟ انا رايح في حاجه فيها مصلحه له وللبلد ولیا. 

عمی جه معاك؟ 

طبعا.. بابا كان هو اللى مرتب کل ده.. کلم وزير الکهرباء یومها ووزیر الکهرباء اتصل بالدکتور طارق کامل وزير 


الاتصالات.. الثلائة هما اللی رتبوا زبارة الدکتور احمد نظیف.. في معلومة هنا مهمه جدا.. احمد نظیف كان وزير 
الاتصالات قبل ما يكون رئيس الوزراء.. مين كان دراعه اليمين ومدیر مکتبه أيام ماکان وزیر؟ 





ع م 22 رده 


ها؟ 


ها.. قولي 
قول يا اخی.. انا أساسا معرفش نظيف ده الا من کاریکاتیر الاخبار بتاع مصطفى حسين. 


طارق كامل.. اللى هو بقي وزير الاتصالات بعد كده.. احمد نظيف كان رئيسه السابق وولى نعمته.. انا قلت خير 
وبركه.. اهو يعرفوا يتفاهموا مع بعض ویقدر يوصله ای معلومة انا مقدرش اوصلها. 


تشک . لق 
المهم يا ستی.. رحت رئاسة الوزراء... وقابلنا الدکتور احمد نظیف 
مخفتش ؟ 


لا آبدا.. انا كنت في حالة اثاره غير عاديه.. ايدى كانت بتترعش وركبى بتخبط على الجيران.. حرقت 900 مليون 
سيجاره علشان اسيطر على أعصابي. .كلت نص طن لبان كلورتس علشان افك التنشنه وكمان علشان ابودا ميشمش 
ربحة الدخان. . عيب برضه ابودا يعرف انی بدخن. . ميصحش. 


وبعدين؟ 


دخلنا مكتب الرس.. انا كنت محدد جدا.. قلتله الآق.. دكتور نظيف.. انا جاى النهارده للمهندس احمد نظيف 
مش الوزير احمد نظيف.. كتب حضرتك وارثك درسناه في الكلية.. في ايامك شفنا عز وخير مش هيتكرر تانى ابدا.. 
انا عاوز أذن المهندس احمد نظيف مش رجل السياسة احمد نظيف.. مهندس صغير بيكلم مهندس خبیر کبیر 
مقاما وليس سنا.. هل ممكن وقت المهندس الكبير يتسع لدقيقتين يسمع فيهم المهندس الصغير؟ ان أخطأ 
المهندس الصغير فهيكون سعيد جدا بتلقي النصح من المهندس الكبير أحق الناس بتوجيه النصح والأرشاد.. وان 
أجاد.. فالقرار كله لحضرتك ورينا يباركلنا فيك. 


الصلاة على النبي.. ده ولا مصطني بكري يقدر يدخل الدخلة دى.. ههههههه 
على فكرة.. أناكنت صادق تماما وانا بكلمه.. مصر فعلا شافت في أيام دكتور نظيف طفره تكنولوجية شايفها مش 


هتتكرر تانى آبدا.. لو کان نظيف فضل وزير اتصالات وكان جه رئيس وزراء أصيع منه شويه.. كانت مصر_ اتعدلت 
بالرغم من ان حكومته لبستنا اسود.. ده رأى هندسي تكنولوجي بعيدا عن أي سياسة. 


آیا کان.. كلهم لا مؤاخذة شمال.. معتقدش انه كان هيقولك لا مش هسمعك يعنى.. امال انتوا رايحين تعملوا ايه 
آساسا؟ 


بالظبط کده.. ابتسم وقالی قول يا حضرة المهندس اللبق.. المهندس الكبير كله آذان صاغیه 


وبعدین؟ 


عرضت کل اللى عندي فیما لا يزيد على 3 دقائق.. رکزت اوی على انی مسنود "تکنولوجیا" بالشر كات اللى بره.. 
ركزت اکتر على العائد القويي للمشروع ده کفرص عمل وتطور للخدمات وما الى ذلك من کلام یعجب السیاسیین.. 
هو بدأ يتكلم عن إمكانية استغلال المشربوع ده إعلاميا والحرکات الاونطا بتاعتهم دی.. الراجل كان فوق مستوی 
الذكاء المرعب.. لقط الخیط منی بعد 30 انية کلام تقریبا واقترح کمان تطبیق فکره زی دی في مشروعات تانیه 
قومیه.. زى الكباري واستصلاح مش عارف كام ملیون فدان في الساحل الشمالي وشرکات الکهرباء علشان منع 

السرقات.. وطبعا في اللحظة دى تدخل الدكتور حسن يونس وزير الکهریاء هو ویایا.. وزاطوا في النص.. هما فعلا 
کانوا شغالين في مشروعات لمكافحة سرقات الکهرباء بالاشتراك مع مصانع السويدي.. کانوا 15 دقيقه تحفه 
الصراحة.. 


وهو سرقات الکهرباء ازمه اوی کده.. ايه يعنى واحد عنده كشك وللا عربية کبده واخد کهریاء من العمویي.. هو ده 


رغم انها نقطه فرعیه الا انها مهمه.. لما اقولك سرقات کهرباء او استهلاك زبادة. . يبقي الناس العادية بره الحسبة 
خالص. . احنا في الاستهلاك حثالة لا تساوی. . المقصود هنا هو المصانع والشرکات الكبيرة والقری السیاحیة.. دول 
فعلا اللی بیسفحوا کهرباء بشکل مرعب ومبیدفعوش. . على الماشی کده. . تعرفي ان قری الساحل الشمالي كلها مش 
بتدفع کهریاء من سنة ٩90‏ تعرفي ان جمعیات الاستصلاح الزراعي بتاعة الاراضي الموجودة في مديرية التحریر 
والصالحية الجدیده والمناطق دی كلها مملوکه للواءات سابقه وحالية وکلهم مش بیدفعوا كهرباء من اکتر من 20 
سنه؟ تعرفي ان الدیون المعدومة لشركة کهریاء صغيره زى شركة توزیع کهرباء البحبرة مثلا عند الناس دی قربت 
من الملیار حنيه؟ 


يا لهوی!! معقول 


امال انتى فاکره بابا خرج من الخدمة لیه؟ هو خبط في الموضوع ده وامر الشتون القانونية انها تشتغل في قضايا ضد 
الناس دی.. قاللی یومها ملیار جنیه لو قدرت اخد نصهم فده معناه انى هقدر آنقل الشركة 900 سنه قدام على 
الأقل.. ومن ورایا بعد كده باقي شرکات توزیع الکهرباء في الدیون اللى كنا فاکرینها معدومة بینما اللصوص الکبار 
حابسینها عندهم.. مصر فیها 7 شرکات توزیع.. اصغرهم هي البحيرة بطاقة ملیون عداد کهرباء.. شرکه زی دی ولها 
ملیار.. ما بالك بشی که زى القاهرة او القنال یبقی لهم کام؟ شرکات التوزیع بتسدد لش ركت النقل.. اللى بدورها 
هتسدد لشرکات انتاج الکهرباء.. دی اسمها ميزانية الوزارة.. لما آزود 7 ملیار على الأقل في وزارة میزانیتها اقل من 


ملیار فده معناه انی هصرف للموظفین آریاح تقترب من 96700 من مرتباتهم وآورد الباقي لوزارة المالية "خزينة 
الدولة".. وأي فلوس للبلد مصلحه طبعا. 


انت بتتکلم جد؟ 


اه واللّه. . وعلشان کده طردوه. . اتاری سعادتك ان المصانع والمزارع دی بتاعة اللواءات الکبار.. او اللواءات الكبار 
داخلین فیها شرکه باساميهم بس مع رجال اعمال في مقابل الخدمات اللی زی دی.. میدفعوش ميه ولا کهرباء ولا 
ثمن الأرض ولا ثمن ای خدمه بتقدمها الدولة وشتغلوا على کده. بس الحمد لله رینا ستر.. بابا كانت سمعته 
نظيفة وموقفه قوی جدا ومس‌نود من الوزیر.. خرج من الخدمة 63 سنه وبالتدریج.. من نائب الوزیر الى رئيس 
شركة الى عضو مجلس اداره لحد ما استقال علشان المشروع بتاعی.. لو حد غيره كان زمان متلفقله قضيه محترمه 
تدمر سمعته زى الدکتور آنور المفتي مثلا بتاع کهرباء إسكندرية الله برحمه رحمه واسعه.. الراجل بعد ما بهدلوا 
سمعته ودمروا مستقبل عیاله.. المحکمة حکمت ببراءته ومات بقهرته المسکین وهو كان من عباقرة الهندسة في 
مصر. 


لا لا لا.. الموضوع ده كبير.. انت تحکیهولی لوحده.. المهم.. عملتوا ايه مع نظيف؟ 


مشینا من المکتب والراجل کان مبسوط ومتحمس جدا جدا.. قصاد عینی آدی تعلیمات مباشره لطارق کامل بتتبع 
الموضوع ده.. مدير مکتبه اتصل بالهيئة القومية لتنظیم الاتصالات قصادي.. تعلیمات مباشره اهو من مکتب دولة 
رئيس الحكومة المخول بسلطات رئيس الجمهورية.. يعنى المفروض مفيش حد اقوی من کده الا رینا عزوجل.. 
یعنی الموضوع لو وقف تانی.. يبقي ربنا هو اللى وقفه.. وفي الحالة دی مش هيبقي عندي حاجه اقدر اعملها الا 
قبول القضاء والقدر. 

انا لا هقول ولا هعيد.. احنا مشينا من المكتب ومعنوباتنا كلنا في السماء.. دكتور حسن يونس وزير الکهرباء ادانى 
رقم موبايله الشخصي. وطلب من اتصل بيه مباشرة بشکل دوري علشان هو ممکن يساعدني بامكانيات الوزارة في 
الموضوع د۵. . کمان قالي احنا هنكون عميل عندكوا. . وزارة ة الكهرباء بجلالة قدرها عاوزه تبقي زيونه عندي. . انا فاكر 
يومها في طريق العودة فضل يهزر ودمضحك معايا | وبقولي انت عارف ان انا وابوك كنا دایما نذاکر سوا؟ كنا فاتحین 
كشك في الكلية بنبیع فيه آدوات الرسم وعدد السكاشن.. بس ابوك بقى فقرى.. جه في البكالوربوس وقال انا عاوز 
ارکز علشان دی اخر سنه. . لو کان سمح كلامي كنا کملنا في التجارة وکان زمان عندنا مصانح ورق واقلام دلوقی.. 
ههههههه 


يا فرج اللّه.. شکلها هتلعب يا حماده.. وبعدین حصل ایه؟ 


مفيش.. هديت شوه كده استف الورق والملم خيوط الموضوع.. اتصلنا طبعا بصاحب شركة التلیفزیونات بلغناه 
بالتطورات.. في الفترة دى عرفت ان توكيل بى ام دبليو عاوزين من الليلة دى هما كمان.. بابا حس انه خلاص مفيش 
حاجه تانى يقدر يعملها.. الأمور وضحت اهى والدنيا ماشيه كويس.. مش مطلوب من الا انی اشوف شغلي بس 
وهو يرتاح بقي.. امی بدأت تعلى مستوى العرايس اللى بتجيبهم.. آخواتي بدأوا يعيشوا باعتبار انهم اخوات مليونير 
محتمل.. انا نفسى صرفت كتير في الفترة دی من الفلوس اللى قبضتها كأول عربون شغل للمشروع ده.. بقيت اصرف 
براحتي على ساسا ان الملايين جايه اهى.. انا حتى فكرت اشترى ماكينة من اللى بتعد الفلوس زى فيلم بخيت 
وعديله كده.. بقيت ماشی في كل حته بغنى انا من البلد دى.. اتصلت بأشرف ومحمود بلغتهم الاخبار.. الاتنين 
فرحولي جدا. . بس محدش فيهم خد الريسك انه يستقيل من شغله في قطر وينزل مصر علشان سمارت 
سولیوشنز. . محمود قالي لما تقبض اول مليون ابقي ابعتلى منهم 3000 جنيه سلف علشان انزل مصر- واشتغل 
معاك. . معلش يابو حستى. . البلد دی ادتنی في القلة كتير اوی وانا بصراحه تعبت. . كفايه لحد کده. . الله يباركلك 
الف مره في كل قرش هتكس به من ورا الموضوع ده.. لو في حاجه اقدر اعملها وانا هنا.. عنيا يخدموك قبل ايديا.. 
انما ارجع تانى.. معلش سامحني 


اشرف قالي انا راضي ذمتك. . بلد زي دی ارجعها آنا ليه والنبی؟ بقي نبي بجلالة قدره خرج منها خائفا یترقب. . وی 
مدبرا ولم یعقب. . دور الجري وقال يا فكيك. . آقوم انا آبو 3 عیال وامهم ارجع بمزاجي!! يا اخى ده رینا قال ولا تلقوا 
بأنفسكم الى التهلكة.. واي تهلكه اكبر من انك ترجع طائعا مختارا لأرض حبست ني كان فحاله واغلب من الغلب.. 
الله يكرمك يا عم احمد انا راجل صاحب عيال ومش حمل المغامرات بتاعتك دى. .. انت راجل قلبك ميت.. انا 
خلاص كده. . ياللا حسن الختام.. نجوز العيال وبعدين نشوف هنعمل ايه. . بقيت أقوله يا اشرف لا تزر وازرة وزر 
أخرى.. وهو يقولي سوء الظن من حسن الفطن.. طبعا مش هغلبه في الكلام ده.. لكنه موقفه كان زى موقف 
محمود. . الاتنين فعلا اشتغلوا معايا كتير من قطر. . بس رجوع لا. . رفضوا تماما. . کانوا دايما يقولولى مصر-دی زی 
الكهرباء.. كلها منافع بس من بعيد لبعيد. 


مين قالك.. محمود اتربى هو واخواته ايتام بتجري عليهم واحده ست بسيطة معندهاش اى دخل.. البلد دورتلهم 
وشها تماما وطحنت عظامهم بقسوة.. علشان كده كبروا وهما مش شايفين اى خير للبلد دى عليهم.. حتى لما 
اتخرج واشتغل.. لبس في الجیش 3 سنین.. بقي يضر ب كف على كف ومعاه حق الصر_احة.. واحد زى ده يروح 
الجیش بهبب ايه بس.. ماهو شغال وبيجري على امه وآخواته.. 3 سنين ضیعوهم من عمره قاعد ولا بیعمل ای 
حاجه علشان یخرج بعدهم يبدأ من تحت الصفر.. قصه مأساويه فعلا.. 


لا حول ولا قوة الا باه العلی العظیم.. مصر قاسیه اوی على أهلها 

لا.. مصر قاسيه اوی وفاجره وبنت ستين كلب مع الغلبان بس.. انا شفت مستويات ناس مصر. مش قاسيه معاهم 
ولا حاجه.. مصر- شديده وعفيه اوی على اليتيم والمسكين.. مصر ظالمه اوى على الغلبان والضعيف.. مصر- 
بتتحول الى سليمان الناجي لو كان اللى قصادها شطا الحجري.. بينما بتقلب سوسن لو كن اللى قصادها عتريس.. 
عارفه انتى القران بتاع رينا.. في ايه بتقول واما اليتيم فلا تقهر.. غالبا كده نسخة القرآن بتاعة مصر سقط منه الايه 
دى... لانها فعلا زى ما تكون بتتعمد تقهر اليتيم وتذل المسكين وتطحن الأرملة وتشرد المسكين وتحرم المحتاج.. 
مصر تدى اللى مش محتاج بس.. مصر. ينجح فيها الرقاصة والزانية والخمورجي.. دول اسمهم فنانين ونجوم واهل 
القمه ما انا هلاه الكلب الشسعب:: کوس اوق انتا مغانا حوازات سفر تسافر بيهاء: ال ازا بيترمؤا لس مات 
القرش علشان خساره فيهم العيشة. 


يا سيدى خير ان شاء اللّه.. بكره تتصلح.. خلى املك في رينا كبير. 


وايه علاقة رينا بالموضوع ؟ لا هو د يعنى اللى قبلنا كان أملهم في رينا صغير لما اترقعوا علقة موت على الجبهة في 67؟ 
لا هو الریس المرعی ن السجن ده مکانش عنده آمل ى رینا؟ مال رینا ومال عك البشر؟ 


اه واللّه.. راجل مظلوم فعلا 


كان عبيط وصبح مظلوم.. هو كان جزء من منظومة العفن.. مانا قلتلك انى حضرت اتفاقات سنة 2005 آیام 
انتخابات المجلس بين الجماعة آصحاب الكؤوس والجماعة آصحاب الدقون.. الناس دى في بینهم وبين بعض 
شغل ونسب کمان.. دی لعبه من زمان اسمها عسکر واخوان.. احنا في الاخر الحطب اللی بيخلي النار مستمرة 
علشان تحرقنا احنا بس.. لو قلنا تطهير يبقي لازم تطهير شامل.. لازم كله يبقي وشوش جدیده.. یکونوا اخوان.. 
یسار.. لیبرالیین.. کفار.. مش فارق.. المهم اننا نشوف شعر اسود.. ذوی الشعر الأبيض دول کفایه علیهم اوی 
کده.. بکره مش بتاعهم.. بخططوله لیه؟ ايه الغلط ان یکون عندنا رئيس وزراء في ايده کل السلطات وعنده 40 او 
5 سنه بالکتیر.. اهو على الأقل یکون عنده صحه یشتغل.. عيل صغیر یصی البلد ويصبغ شيب الفساد ده باللون 
الاسود المبهج.. 4 او 8 سنين ویتوکل على الله یخرج على بيتهم بألف خبر.. لا یخرج مقتول ولا مسجون.. ايه 
العیب ان مراسلات الکبار دول وحساباتهم في البنوك كلها تکون مکشوفه. . ايه العیب ان الناس تختار واحد یحکمها 
وبعدین یمشی-.. ايه العیب في التقاعد انا مش فاهم.. ايه العیب انى آدی العیش لخبازه ومع الوقت هتعلم انه 
میضحکش علیا ومیاخدش اکتر من حقه.. لا نصه ولا ریعه.. 


كلها آحلام وتطلعات يا احمد.. مشروعه طبعا.. لعلمك واللّه انا متفائلة خبر.. ان شاء الله الأمور تمشی کویس.. 


تنتهی بالقبض عليا بتهمة خدش الحیاء العام.. انی مش واخده بالك اننا رجعنا الى نقطة ما قبل الصفر. مش جه 
واحد بالصندوق وبانتخابات نظيفة لول مره في تاريخ مصر من أيام رمسیس ما قبل الاول.. حصل معاه ایه؟ 


الله.. انت مش كنت مش بتحبه!!! 


مش بحبه اه.. ولکن ده لا يعنى انی آوافق انه يمشى_ او یعتقل کده.. زی ما جه زی ما یمشی-.. انا اعرف ان الجماعة 
دول مش تمام في السياسة ولکن ده لا یعنی ذبحهم.. الشعب ده مش عارف مصلحته ولا عارف ینتخب مین.. مش 
معنی کده انی آبقي وصی علیه.. الشعب اختار غلط.. صح.. هو حر.. نسیبهم یتعکوا في اختیارهم علشان تانی مره 
میصدقوش ای حد ويتعلموا الحيادية.. ماهو لو کل مره کده.. یبقی احنا خلاص.. آسری آصحاب الدبابات.. بالظبط 
زى ما تسيي ابنك يغلط علشان يقع من فوق السفرة وبتعلم انه يبطل شعبطه.. حتى لو حد قالك اصل الجماعة 
دول هبل ومش بیفهموا سیاسه.. وماله يا ستي.. نسیبهم یتعلموا.. امال هیتعلموا ازای واحنا بالمنظر ده؟ 


فکرك طيب اللی ممکن یحصل؟ 





ع م ۱۲ 39 


حملة تأديب للبلد كلها.. أنا اهو وانتى اهو.. مصر_كلها هندفع تمن اللى حصل ده غالي اوى.. الفكر ده نفسه خطر 
عليهم لأنه مختلف معاهم.. انا اطمئن لوكل المتصارعين متفقين في الهدف ومختلفين في الاجراء.. انما مصيبتنا ان 
الفريقين مختلفين تمام الاختلاف.. ظهور واحد فيهم للحياة معناه موت للباقي لأننا جهله وبهائم مش قادرين نفهم 
ان الحياة تتسح تلور نز عارفه مثلا لو المنافسة بين عمر سليمان وشفيق... او بين سليم العوا وخيرت الشاطر.. 
اقولك اه.. اطمتّن.. الفکر واحد انما الأسلوب یختلف.. انما لما تکون المنافسة بين الاسلام والکفر.. الیمین 
والشمال. . الأهلي والزمالك. . يبقي مینفعش آبدا نطلع تعادل. . لازم في الاخر واحد بس هو اللی یکسب ویاخد 
الدوري. . الدرع لا يقبل القسمة على اتنين أبدا. . هي دی معضلة مصر-_حاليا. . ان الأهلي دایما بیکسب. . سواء كان 
کویس او کان بالرشوة والحكام. 


كلامك يخوف يا اخی.. خوفتنى على أبنى. 
ابنك مين.. مستر هامزا؟ لا هو حضرتك احنا كنا رقعنا المشوار ده بالمصاريف دی علشان اقلق على مستقبله؟ 


ههههههه.. شوفت البت الممرضة.. عينها تندب فيها رصاصه.. عماله تقول هي از بيج.. هي از بيج.. مهانش عليها 
تقول ما شاء الله ولا حاجه 


انتى ابقي قوليلها جرى ايه يا ليدي.. فايف اند فايف ياااختششششسى.. خمسه وخميسه في يور آيزيا ام عينين 
بلو ومدوره. 


طيب قولي بقي.. عملت ايه بعد كده.. نظيف عملك ايه؟ 


هقولك حاضر.. بس نصلى العشاء الأول. 





ع م 3 ۱۲ ناك 


مشروع بقرار جمهوري 


تقبل الله يا مولانا.. 


منا ومنكم ان شاء الله 


ها.. حصل ايه بقي بعد مقابلة احمد نظيف؟ 

عارفه المثل اللى بيقولك وكأنك بتدن في مالطة؟؟ 

اه.. بس مش عارفه القصة. 

سنة 902 المسلمين فتحوا جزيرة مالطة بدون أي اكراه لحد من أهلها على الدخول في الإسلام.. بس كانوا بيرفعوا 
الآذان عادی. . مكانش حد بيستجيب لان اهل الجزيرة كلهم مش مسلمين. . فبقي المؤذن يرفع الاذان ومحدش 
يعبره. . يا ناس حي على الصلاة. . ولا حياة لمن تنادى. . طب حي على الفلاح طيب. . مع نفسك يا نجم. . اهو ده اللى 
حصل معانا بالظبط.. حي على التكنولوجيا يا قوم.. ويجيبك صمت الحملان.. صوت صرص ور الحقل.. مقابلة 
احمد نظیف معملتش ای تغییر من ای نوع. . نفس الردود هي هي ونفس التسويف هو هو. . بقيت اضرب كف على 
کف والکفین على وشی.. امال لو مکانتش التعلیمات من الکبیر مباشرة.. كان بقي ايه الموقف. 

دماغي.. المحصلة بالنسبالي كانت ان المشروع واقف والترخيص مش بيطلع.. وقت في الأرض وفلوس عمال ادفعها 
للبلطجية موظفين الحكومة بلا اى داعي. 

طيب ما يمكن فعلا مش قادرين يعملوا حاجه او الموضوع أكبر منهم؟ 

أكبر منهم ومش قادرين بس عادى يفضلوا يسحبوا منى فلوس؟؟ طيب کانوا قالولی ان الموضوع مش في أيدينا.. 
كنت هتقبل الفكرة دی من منطلق ان مصرهي ارض كل ما هو سيء وفاسد وغير منطقي.. انما يفضلوا يسحبوا 
الفلوس كده ویضیعوا في وقتي بآنهي منطق؟ وبعدين أكبر من نظيف!! اللى هو ازای يعنى؟ 

رزقهم بقي.. انث كنت بقره حلوب. 

رزق حرام ان شاء اللّه يكون احبال من نار تخلدهم في الجحيم للأبد. 

طيب... عملت ايه معاهم بعد كده؟ 

انتقلت للمستوى الأعلى 

اعلى من رئيس الوزراء؟ 

ايون 


مين.. أوباما!! 


لا.. السيد الرئيس محمد حسن مبارك اخترناه اخترناه من اول كلمه بايعناه يوم ما عبر وعبرنا معاه والسلام عليكم 
ورحمة الله وبركاته 





ع م 22 ردت 


ام حمزة متنحه.. شكلها مش مصدقه.. لولا انها عارفه انی مش بكذب ولولا انها سمعت القصة بصوره مختصره من بابا الله 
الجمهورية؟ وعلشان ايه؟ حتت مشروع عبيط لا طلع ولا نزل.. معاها حق طبعا. 


بس هو السؤال الازلي.. 
مين قالك يا عسل انى قابلت رئيس الجمهورية؟ 
انت اللى بتقول يا أبنى.. مش بتقول نقلت الشكوى للمستوى الأعلى؟ 
اه.. 


طيب.. اهو 


انا قلت انی اشتكيت اه لرئيس الجمهورية.. الشكوى حق مشروع لكل الناس.. ولكن ده لا يعنى انه اهتم او عبرني او 
طلب مقابلتي.. علشان رئيس الجمهورية يقابلني يبقي لازم اروحله عن طريق مفيد فوزي مثلا.. علشان يبقي فبها 
اعلام وحركات والاب الحنون اللى بيعطف على ديك ام الشعب الوسخ.. الاب اللى بيقطع من قوته وقوت عياله 
علشان يسمع ويشوف مشاكل المرفهين اللى زى حالاتي.. انا اه بعت شكوى للرئاسة.. بس الموضوع ده طويل اوی 
وفي كم مهول من التفاصيل والحركات. 


قول طيب.. احنا ورانا حاجه. 


لما الطرق انسدت فى وشى.. تعددت مكالماتي او بمعنى اخر مطارداتي لطارق كامل وزير الاتصالات.. لدرجة ان 
الراجل بقي بيتهرب منى وبعدين قالي صراحة كده انا مقدرش اعملك حاجه.. الموضوع فعلا أكبر مننا.. ربنا يوفقك.. 
وطبعا مينفعش كل كام يوم ابعت شكوى للدكتور نظيف.. الراجل مش فاضيلي وعنده مسئوليات اهم وأخطر من 
انه یسمع لشاب بيعتبر نفسه رمز من رموز مستقبل البلد دى.. مستقبل ايه وبتاع ايه يا بنتى دی الدنيا متفاته 
وباللا حسن الختام. 


رحت جاى باعت شكوى للريس.. 


بالظبط کده.. نفس مکتب بريد العتبة.. نفس نص الشکوی.. كان نفسي- ازود شتیمه.. متظلم بباب سیادتکم یا 
آولاد الحرام.. يا آولاد العهر والفساد.. متظلم ومظلوم یا اکفر من فرعون واوسخ من النمرود.. متظلم وعاوز حد 
يسمعني يا زيانية جهنم.. يا من حولتم مصر من ارض فقر الى ارض خراب وفقر ومرض وجهل وجوع وظلم.. متظلم 
يارب والشکوی الى غيرك مذله.. وانا وعزتك وجلالك قابل المذلة.. بس یدونی الترخیص.. قابل المهانة بس يدونى 
الترخیص.. قابل اسف التراب بس يدوني الترخیص.. انسدت في وشی کل الأبواب ومبقاش فاضل ای حد الجأ اليه 
الا عطفك وکرمك يا کریم.. وطبعا منسیتش احط الرقم المنوفي اللی بیفتح الأبواب الى حد ما. 


وبعدین؟ 
| الاخخخخ.. ده كان حتى يوم يا مییییس.. يا لهوا!اااااای.. مقابلة الرتاسة دی یتعمل علیها فیلم لوحدها. 


ليه ؟ 





ع م ۵ ۱۲ 3۶2 


جالي تلیفون من رقم مجهول.. مش عارف الناس دی بتخاف تتصل من ارقامها لیه.. هو انا یعنی هقضیها میسدات 
علیهم واوزع ارقامهم على أصحابي؟ المهم.. جالي التلیفون وطلب منی اروح قصر الرئاسة في اليوم الفلان... هلاق 
تصریح على الباب بأسمى.. هسأل على اللواء ثروت.. وهما هیتصرفوا في الباقي. 


انا لاحظت حاجه معلش.. اعذرني على المقاطعة. 


ايه ؟ 


حكايتك دی فیها لواءات كتير اوی.. هو اللواءات دی بتعمل ايه في البلد؟ مش المفروض ان الناس دی بتبقي قادة 
آفرع او في الكتيبة او في الخدمة في اجهزه آمنية معينه سواء کانوا شرطه او جیش؟ 


ا 
طيب اللواءات دى اساميها ظهرت ليه ؟؟ 


انق مش سمعتي الناس بتقول يسقط حكم العسكر؟ ماهو ده حكم العسكر.. اللواء ده راجل مصدر ثقة.. لا يمكن 
يخون او ينقلب على سيده وولى نعمته ابدا سواء كان بيخدم في الميري او المدني.. لما بيخرجوا من الخدمة الميري.. 
بيمسكوهم اجهزه وشركات وحاجات كده.. بیعملوا منها فلوس اكتر من فلوس الخدمة نفسها.. كل مكان في لواء 
ویمنعوا حدوثه من الاساس.. ای مکان يحصل فيه ای فكر من ای نوع يكون مضاد للكبير بيبقي مرصود ومتراقب 
علطول.. فاكره لما قلتلك ان بابا قفش مع كمال الشاذلي قبل ما يطلع معاش بشهرين؟ 


اه.. الحقيقة مكنتش مصدقاك 


باباكان عنده مدير عام في الشركة يستحق الترقية الى رئيس قطاع.. حسب اللوائح والقوانين الراجل انطبقت عليه 
كل الشروط.. نجح في المسابقة وطلع الأول.. سمعه حسنه وتاريخه مشرف.. دراسات عليا من معهد اعداد القادة.. 
يعنى مفيش ما يمنع "قانونا" انه ياخد الترقية بتاعته. 


طيب.. ما يترق.. ايه المشکلة؟ 


المشكلة ان الراجل ده كان من الاخوان المسلمين.. كان منافس ليه في الترقية واحد تانى من رجالة كمال الشاذلي في 
الحزب. . مراته تبقي اخت مساعد مدير امن القاهرة. . بابا اسقط الجزء ء السياسي في الموضوع وتعامل بما يرضى اللّه 
وضميره. . كمال الشاذلي في واحده من زباراته المكوكية كان عند محافظ البحيرة في دمنهور. . المحافظ كلم بابا في 
مكتبه وطلب انه يعدى عليه وبابا راح بسلامة نية.. كان متعود باستمرار على مقابلة المحافظ.. يعنى مفيش ما يثير 
القلق. . في مكتب المحافظ كمال الشاذلي قال لبابا با بالمستخی کده ان الراجل بتاع الاخوان ده لازم میترقاش لأنهم 
مش بيحبوا الجماعة بتوع الدقون دول. . بابا رده كان غى الصر_احة. . قاله وهو الترقيات بالحب؟ فكمال بيه قاله 
طبعا بالحب يا بشمهندس.. حب البلد.. حب الوطن.. حب النظام.. احنا عارفين بنعمل ايه وعارفين مصلحة البلد 
فین.. عندك المهندس فلان مكلا احق منه بالترقیة.. مینفعش ترق حد من الجماعة دول لمناصب علیا.. دول علی 
خلاف مع النظام.. بابا سمع الکلام ده وقاله من عینیا الاتنین يا كمال بیه.. حاضر.. بکره ان شاء الله كله هيبقي 
تمام.. آوامر معاليك. 


وعمی عمل ایه ؟ 
مشی من عند المحافظ ورجع على مکتبه.. وراح جاي موقع على خطاب ترقية الراجل بتاع الاخوان علطول.. وبعته 


للوزارة والرقابة الإدارية والتأمینات وکل الجهات دی.. ال ايه علشان بقطع خط الرجعة على اى حرکه قارعه من 





yardage 


يا لهوى.. يعنى كأنه تف في وشه 


بالظبط كده. . الجماعة قالوا بقی الراجل ده بتاع قلق. . مره خابط في لواءات الساحل علشان فلوس الكهرباء 
المتاخرق, وغرهمرغل كمال ميم هوب شهرين وها خر الخال ال التقاعد.. جد لله کر وال كنا 
متوقعين حاجات أسوأ الف مره.. لكن دكتور حسن يونس كان جدع. . خلى بابا يتقاعد تدريجيا علشان يقطع 
الطريق على الصحافة وكلايها. 


وهی الصحافة مالها؟؟ وزارة الكهرباء يعنى مش من الوزارات الإعلامية. 


قلبك أبيض من ای فائلة مغسولة ببرسيل.. حضر.تك الجماعة الصحفيين بتوع الجرائد الكبيرة بيطلعوا رحلات 
عمره وحج ومصايف وما شابه منه على حساب شرکات قطاع الاعمال.. زى الكهرباء والبترول مثلا.. تلاق الشركة 
من دول بتقصقص من آریاحها علشان تطلع موظفينها مصيف او عمره. . وتلاق ضمن اسای الناس اللى طالعه 
سمير رجب بتاع الجمهورية مثلا او حد من رجالته.. وفى المقابل رببورتاجات وکلام حلو عن الکهریاء في المحافظة 
دى مع اشاده برئيسها وجولاته المكوكية للقضاء على الفساد.. وسمعيى سلام الصحافة سلطة رابعه. 

وهما الصحفيين دول محتاجين؟؟ ما اكيد عندهم شيء وشويات 


أبو بلاش كتر منه يا عسل.. وبعدين الهدف من العمرة هو صورة بالأحرام لزوم الحركات.. الثواب نفسه مش في 
الدماغ.. یبقی مش هیفرق بقى ان كانت فلوس السفر دی حلال وللا حرام 


للدرجة دى!! 


امال انتى فاكره الناس ثارت ليه.. هو ده حكم العسكر الفاسد.. هي دی الشلة المصرمة الحاكمة.. هي دی عواقب 
الظلم والاستبداد والديكتاتورية. . ابقي اقرى كتاب الطبائع بتاع عبد الرحمن الكواكبي. . هيفرق معاي كتير. 


حاضر.. عملت ايه في الرئاسة بقي؟ 

رحت في اليوم المحدد.. بطولي كده ومع نفسی-.. بابا کان الكبد اشتد عليه اوی ومبقاش بيخرج من البيت.. كنت 
شغال بجنون يمين وشمال.. زى ما أكون عاوز اعمله ای حاجه تفرحه قبل ما يموت.. حتى ای خطبت 4 مرات في 
اقل من 6 شهور.. والّه كنت هتجوز بس علشان ابسطه مش اكتر.. لا كنت بحب ولا عاوز ولا كان ليا دماغ لأى 
حرمه.. خصوصا بعد ما هیاتم خانتني واتجوزت للمرة الرابعة.. فقدت الثقة في کل الستات. 

وهي ازای تعمل کده.. ملهاش حق 


دلوقتی بتقولي يا محامیحو.. وانا یغمی علیا من السعادة. 


اتلم يا اسطی بدل ما اقوملك.. انی دلوقتی ام الواد اطلقی البخور يا خاله نظیما. 
اتلمیت.. 

وبعدین.. کمل 

اکمل ايه بقي.. ماهو هیاتم اتجوزت خلاص.. میصحش نتکلم على ست متجوزه. 


يا ابنی كمل حكاية قصر الرئاسة.. يا دی النیلة.. 





ت م 3 ۲ ۱ ان 


اااه.. معلش.. اصلی افتکرت الغالية.. المهم يا ستي.. رحت في الیوم المحدد الى قصر. القبه.. عنوانه معروف طبعا 
ومیتوهش اطلاقا.. كنت دايما انا وأصحابي ننزل نجری حوالیه علشان التخسیس.. وبعد الجري نطلع على آبو 
ربیع.. اشهر من عمل طبق کشری نووي في کوکب حدائق القبه علشان نعوض اللی خسرناه بالجري.. على الباب 
فعلا لقیت تصریح بأسمى.. قالولی انتظر شوبه وجت عربیه آخدتني من البوابة الى حيث التقیت باللواء ثروت. 


مين ثروت ده بقي ؟ 

لواء وخلاص.. واحد بیشتغل جوا في القص. ولا اعرف عنه حاجه ولا اعرف اسمه بالکامل ایه.. لحد اللحظة دی 
معرفش عنه ای حاجه.. حتى لما حاولت ادور على تاربخه.. معرفتش آوصل لأن مفیش معلومات.. هو اللواء ثروت 
وكفى وغالبا مش آسمه ثروت کمان.. وتصدق بقی.. انا دلوقتی حاسس انه کمان مش تبع الرئاسة ولا حاجه.. غالبا 
ده كان راجل هجاص شغال في سکرتارية القصر استقبل التلکس بتاعی وحب یعمل جو ونمره کده. 

ليه.. هو حصل ايه.. انت رحتله القصر فعلا؟ 

اه طبعا.. رحت القصر. 

وقابلته؟ 

اه.. قابلته 

وحصل ايه 


یووه.. ده حصل بلاوی.. قعد ياخد رأبي في مواقف الرئیس المشر_فة على الساحة العربية ورأبي ايه في اتفاقية 
السلام.. ولو كان عندي ای شيء اقدر اساعد بيه في دفع عملية السلام المکعبلة في الشرق الأوسط 


هنهزر اهو 
واللّه يا بنتى اللی حصل لا يصح معاه الا الهزار.. عموما.. أكملك بکره الصبح ان أحيانا المولی عزوجل 


لوكل واحد ركز في کلام مرائه وهی عصبیه.. مکانتش البیوت عمرت.. حاول دایما تتصرف من منطلق انهم ناقصات عقل 
ودين.. متحاولش تقفش على كل كلمه.. يا سيدى كبر مخك.. لا تفترض ان الشتيمة او الزعيق او بعض الالفاظ اللى ممكن 
تطول نوعك البيولوجي اواهلك او سلسال عائلتك تعتبر مهانه في حد ذاتها.. افترض انها وسيله من وسائل الاعتراض. 


تمام زى مانا عملت كده لما قطعت الحدوتة عن مراق.. واديني عايش اهو زى الفل الحمد لله ومحتفظ برقبتي فوق كتافي. 

الأوسكارجي 

أشرقت شمس صباح يوم جديد من أيام كتبلنا فيها المولي عزوجل الحياة بصحة وسعادة على هذا الكوكب البائس.. صوت 
صفیر الرباح خارج البیت واصل للداخل ودنئ بعاصفة ثلجية مرعيه.. الأرصاد بتقول ان ارتفاع الثلج النهارده 40 بوصه.. 
یعنی المدارس والمصالح الحکومية هتتعطل بأوامر تقلبات الطبیعة.. نظره واحده منى لعربيتي المرکونة قصاد البیت آدرکت 
رکنتها في مکان کل يوم. 

كان عندي خطط والبیت محتاج طلبات.. هعمل ايه في الحوسه دی.. الجو ده اخره جردل هوت شوکلات وطبق بیض 
بالعجوة من اللى اکله جيش قطز علشان یقدروا پسدوا قصاد التتار.. من بعدها نومه ولا نومة أهل الکهف الى ان یقضی. الله 
آمرا كان مفعولا وتعدی الجرافات تزیح الکم الهائل ده من الثلوج. 


واذ فجأة وانا مستمتع بطقطقة حبات الثلج على زجاج الشباك.. اسمح صوت حرمنا المصون جای من الأوضة مخلوط 
بوأوأة ابنی الحبیب الغاضبة.. الواد مبقالوش 3 أيام في الدنیا ومصمم یفرض نفسه ورأيه - انه جعان - علینا في البیت. 


جيل ايه المهبب ده!! 
آحماااااااد 
ایوه.. ایوه پا ست الستات 
عاوزه طعمیه. 
نعم!! 
طعمية يا باشا.. جرین برجر.. ایجیبشان فوود 
طيب ولا مؤاخذه انا اجیبها منين دلوقتی.. هو مش الحمد لله سنين الوحم بتاعة الحمل خلصت على خير؟ 
ملیش فیه.. اتصرف.. انا نفساء ونفسی في طعمية. 
ورینا مش معترض.. انا بس معرفش اجیبها منين وازای 
من عند البقال العربي.. هتجیب كيس عجين مجمد وتفکه في البیت.. تحط عليه بيضه واحده وشودة کریونات.. 
وبعدين تعمله أقراص وتقليه في الزيت.. هتلاق الزيت في دولاب المطبخ.. ازازه كبيره عليها صورة زهرة عباد 
الشمس.. وبسرعه من فضلك علشان انا جعانة.. ومتنساش تقرمش الطعمية علشان بحبها ويل ضن. 
وبل ضن.. ينعل.... 


بتقول حاجه؟ 


اه.. بقول ان الويل ضن ده كان ذوق الملكة فريدة في الأكل.. الله يرحمها بقى. 


طاف في بالى سمير غانم في مسرحية المتزوجون.. احنا اتخلقنا علشان الستات تذل فينا يا حنفي. 


ونزل حنفي في عاصفه ثلجية علشان يجيب الطعمية.. اعتقد ان بجانب سلق المكرونة وصينية البطاطس.. لازم اخط قلى 
الطعمية في السي في بتاى. 

على مائدة الافطار الشر.ي.. بدأت أم حمزه تنكشني علشان تعرف بای احداث رحلتي في الکفاح على أرض طيبة.. كنت ناوی 
الوعها شوية.. لکن مجموعة جمل خرجت منها وهی نایمه من عينة "هقتله" و "جرعه اد ايه في الاکل تکون کافیه" و "مش 
هیحس بحاجه خالص وهو نایم؟" نزعت منى شقاوة الشباب وزرعت مکانهم حكمة الشیوخ. 


هايا عسل.. وبعدين حصل ايه مع اللواء ثروت ؟ 


اللواء ثروت ده بقي طلع حدوتة الحواديت.. حكاية من حكايات ألف ليله وليله لوحده كده.. راجل مش ممكن 
تقابلى زيه ابدا الا في الأفلام.. راجل سینمانی مسرحي تماما.. بعد دقيقه واحده من الكلام معاه مبقاش فی ذهنی ای 
تصور او انطباع عنه الا شخصية يوسف وهبي في فيلم إشاعة حب وهو بيهزأ عمر الشريف وبيقول اه يا فلاتي يا 
عجري يا نقرى.. انت لطخت اسم العيلة وعيلة العيلة.. الجلالة اخدته في كلامه معايا جدا وبطريقه مبالغ فيها 
اوى.. كلامه كان كبير جدا وأسلويه مسرحي تماما.. ولا كأنه بیعرض مسرحية هاملت على مسرح من مسارح الدرجة 
الثالثة في لندن.. اعظم ممثلي العالم يخر على ركبته انبهارا بالأداء التمثيلي للراجل ده.. سيدني بواتييه مثلا ممكن 
ييجى ياخد عنده كورس القاء وأداء.. مارلون براندو وجريجورى بيك وهمفرى بوجارت قصاد الراجل ده ولا يسووا 
بصله. 


يا سلام.. ازاى يعنى؟ 


اقولك يا ستي. «الراجل ده سمه م تفل العمل» . سمع کل قصة حياتي من اول يوم 24 يوليو 1977 الى يوم 
8 أغسطس 2007.. كان بيسأل عن كل شيء واي شيء.. عينيه زی الصقر وهو مركز وبيسمع بعمق تاااام.. بعت 
جابلنا فطار فخم اوى والمشاريب فضلت شغاله.. واضح ان له اصل ريفي لأنه كان دايما بيعزم بطريقة تعدمني 
لتاكل سندوتش الفول ده.. انتى عارفه الجماعة الفلاحين لما يعزموا.. بیخلوی في الاخر تاكلى علشان تهربي من كم 
الالحاح الرهيب ده.. هما بيعتبروه كرم.. يشكروا عليه طبعا.. الراجل ده كان كده.. كنت عاوز أقوله ابوس ايدك 
سيبك من دور قلب الام اللى انت عایش فيه ده ورکز معایا شوبة في الحدوتة. . هو مركز طبعا وواعی. .كان بيخليي 
اعید بعض الجمل او احی موقف معين بطریقه مختلفة. . خلاني اکتب تفاصیل الموقف كله من اول ما بعت 
الشکوی لوزیر الاتصالات لحد ما قابلته.. وبعد ما کتبت خلاني اقرا اللى کتبته وبقیت ازود تفاصیل او اشطب 
حاجات.. کتبت لحد ما صوابي نملت.. قعدت عنده في المکتب من الصبح لحد ما مشيت معاه اخر النهار.. 
محسیتش بالوقت بصراحه. .كنت سعید اوى من الکلام اللی سمعته منه. .كنت حاسس ان فرج رینا قريب اوی. 

بقيت أقول لنفسي يا حبيى يا مبارك. . اول ما دقيت بابك الأموركلها اتحلت.. صحيح يا ولاد. الال .ذه له افضال 
وانجازات في البلد ومحدش حاسس. . الله يقويه على المسئولية وينصره على شوية العيال الهفأ بتوع 6 ابريل دول. 


ليه هو قالك ايه؟ 


بعد ما خلصت كلام.. قام وقف كده وفرد طوله.. بلهجه مسرحيه تماما قاللى الاى.. عارف ياض يا احمد.. في 72.. 
كان عندنا اسقاط خلف خطوط "ولاد الش..." على الجبهة.. رحت انا واتنين زمايلى.. رجعت لوحدي.. بس رجعت 
معايا 3 خرفان منهم.. اصريت انى أذبحهم على الضفة الغربية للقناه.. في المعسكر بتاعنا.. علشان يبقي ماتوا على 
أكتوبر.. كنا بنعوم في القنال والقنابل حوالينا زى المطر.. كبسنا على مبني انذار مبكر من بتوعهم.. رميت الاناناسة 
ودخلنا على ولاد "الوس..." دخلة بلدی.. قفشت منهم واحدكان بيحاول يفلفص.. مسكته من شعره وطلعت بيه 
بره الخندق.. ذبحته بالسوني زى الفراخ من الودن للودن.. علشان تبقي دی رساله "للخو..." التانیین صحابه.. 
علشان یعرفوا ان الجیش المصري مفیهوش غير وحوش مبرتحمش.. وحوش بتاكل لحم البنی ادمين احیاء. 


الله ينور يا فندم.. بس هو ايه الاناناسة دی حضرتك؟ 

القنبلة اليدوية.. كنا بنقول علیها آناناسه.. بندلعها يعنى.. ها ها ها ها. 


يا فندم حرب آکتوبر دی یتکتب فیها مراجع.. بابا كان في الحرب وعنده منها أصابه.. کل من شارك في الحرب دی 
ابطال بلا ای استئناء.. تضحیانکوا احنا عایشین بسببها دلوقتی في عزه وکرامه.. رینا یکرمکوا يارب.. ايد حضرتك 
ابوسها.. دی آید دافعت عنى وعن آهلي.. لولاها كان زمان عرضنا کلنا مکشوف.. صحیح.. ايد تحس معاها بالأمان. 


عارف وقت الحرب دی کنا بنعمل کده ليه وبنموت بالشکل ده ليه؟ 
مش محتاجه ذكاء يا فندم.. علشان انتو رجاله بحق.. تحرير الأرض كان قصاد عینیکوا هدف واضح مفیهوش هزار. 


مش كده بس.. كان ممكن نلتزم بالأوامر وناخد منهم أسرى بس.. انما احنا كنا بنجود.. اللى قلع لباسه علشانه 
پلحوسه شحم وبلزقه في البارود علشان يعمل قنبلة بدائية لما سلاحنا خلص مكانش مضطر يعمل كده.. اللى ری 
نفسى. في وش النابالم علشان يفدى زمايله مكانش مضطر يعمل كده.. اللی طلع بالعلم لوحده في الأول وهو عارف 
انه هيموت مكانش مضطر يعمل كده.. احنا عملنا كده علشان سبب تانى خالص. 


طبعا انا تنحت في الجزء ده.. انا دلوق بسمع اسرار عسكريه من مصدرها اهو.. فرصه دهب مش بتيجى لأمثالي من الحثالة 
الا مره واحده في العمر.. كمان أسلوب اللواء ثروت يجبر ای انسان يسمعه للآخر.. 


امال ايه السبب يا فندم؟ 


السبب اننا مؤمنين ان مصص دی ام الدنیا.. اووم الدنیا.. اووووم الدووونیا.. كنا عارفین اننا بنآمن مستقبل لبلد 
هیطلع فیها عیال زيك کده. . عیال حلوه تفهم یعنی ايه حرب جدیده. . انت کونس ياض يا احمد.. انا حبيتك.. انت 
حسستني ان ودنى اللی طارت من قنبلة "ابن الم. .۰ اليهودي قبل ما افرتك لحم امه مراحتش بلاش. . انت واللی 
زيك المقاتلين الجداد. . انتو اللی هتخلوا اسم مصر عا !!!اااي اوى. . مصر هتوصل للنجوم بمجهودكوا وشغلكوا. oll.‏ 
يا مصر.. |||١|||اااااه‏ يا مصر.. تعالی شوفي ولادك يا مصر.. ولادك حلوه يا مصر.. ولادك فيهم خير.. كتر الف خيركم يا 
- . ربنا يبارك فيكم. . انتو اللى هتكملوا العبور العظيم. . احنا عدينا الميه.. وانتو هتعدوا بينا للقرن الجاى واللى 

د.. مصر عمرها ما هتتهان أبدا طول ما فيها عيال زيكوا طمر فيهم التعليم والتربية.. تعالى ياض في حضني.. 
كيك محري N‏ اطع اد . تعالى فحضیي با 
حبیی.. بص ا مکار شوف با مختار ولاد مصر بیعملو ایه.. مد ايك با مختار معایا سلم على البطل الجدید ده 


أم حمزه على وشها تعبیر يهلك من الضحك.. بنسبه کبیره جدا هي مصدومة من سينمائية الراجل وطريقة کلامه.. معاها الف 
الف حق.. انا نفسی اللی كنت واقف قصاده وحضرت الموقف ده لحد هذه اللحظة مش متخیل ولا مصدق ان الراجل ده 
حقيقي.. الراجل كان على وشه عليه کم مرعب من التعابير والتفاصیل.. ای رسام او مخرج محترف لو شاف المنظر ده هیقح 
من طوله ویهتف بقوه و حراره.. انا عاوز الراجل ده ممثل عندي.. وش الراجل وعینیه بیقولوا کل حاجه.. لو شفت المنظر 
ده من بعید من غير صوت.. استحاله تقول الا ان الراجل ده بيأدى دور عظیم في مسرحیه من مسرحیات شکسبیر.. في الأول 
قلقت منه.. تعالى فحضي يا حبيي دی تقلق.. خصوصا ان فیلم عماره یعقوبیان کان لسه مبردش وحاتم رشيد کان عامل 
رعب للناس.. حضن مين يا باشا.. ده انا راجل اوی ومأحلي آوی واعجبك اوی اوی بصوت محمود عبد العزیز في جری 
الوحوش کده.. كنت عاوز آآلش على کلام الراجل السينمایي والخطبة العصماء دی.. كنت هقوله يا باشا ابوس رجلك بلاش 
موضوع ناخد مصر الى النجوم ده.. اخر واحد قالها كان الشهید موسوليني وبعدها اتعلق من کعوبه زى الذبيحة.. بس طبعا 
مقدرش آقول کده.. الراجل له هیبه رهيبة.. ده غير انى ممکن آخرج من عنده على القبر مباشرة.. لقیت نفسی- بسأله تلقائيا 
کده.. 


- مين مختار ده يا فندم؟ 


- الرائد مختار البدرى.. كان زميل القروانة والخندق في الجیش.. كان ریس وحدني وصاحبي والبونتى بتاعی.. جمعت 
جسمه بعد ما "ولاد الأ...." رموا علينا طن ونص قنابل علشان يهدونا.. مختاركان اسد.. مختار خد القنابل في 

جتته ولا انه يسلم ويفتحلهم سكه يدخلوا منها.. مختار عاش بطل ومات بطل.. مات راجل ابن راجل.. مختار مات 
وخد معاه 6 من ولاد الزواني دول. 


الله يرحمه يا فندم.. يا بخته.. زمانه في الجنة هایص دلوقتی.. شهيد بقي رينا یلحقنا بيه على خير.. هو هایص في 
الجنة وانا هايص هنا مع المشروع بتاعى اللى مش عاوز يخلص. 

نیاهاهاهاهاهاهاها.. متقلقش يا وله.. انا هخلصلك الموضوع ده.. انت عجبتنی ودخلت دماغي.. ان مكانتش مصر. 
تساعد الشباب اللى زيك.. اما تساعد مين.. آدهم صهيب واللى زبه؟ 


رینا يكرمك يا رب يا فندم.. ده عشمنا في حضرتك.. وانا اعتبرني شراب في رجلين حضرتك.. اى شيء انا تحت امرك 
تماما.. على فکره.. آنا خریج الثانوية الحربية ومعایا فرقة صاعقه وضرب نار.. يع اعرف الميري کویس.. كنت 
مقاتل تحت التمرین حضرتك.. ای آوامر لحضرتك اعتبرها تمت بالفعل. 


وسخنت انا کمان ورحت قايم واقف على حيلي.. خبطت كعوبي فبعض ورفعت ایدی بقوه بالتحية العسكرية وبصوت قوی 


تمام يا فاااندااام. 
مفیش تحيه والراس عریانه پا حضرة المقاتل السابق.. انت نسیت الميري وللا ايه ؟ 
اسف يا فندم.. انا سبت المبري من زمن.. بس الميري مسابنیش.. انا ابن الجيش وابن البلد.. من زمان مقابلتش حد 


زى حضرتك.. رينا يديلك الصحة یارب.. یاریتنی كنت مع حضرتك في أكتوبر.. كنت حضرتك هتشوف فداني من نوع 
مختلف.. فدائي یفدی القيادة والبلد بروحه. 


ورحت مديها التحية العسكرية تانی.. برضه ورامي عردانه من غير پیربه او کاب. 


ممممم.. تانى مره هدورك مكتب.. الميري مفيهوش هزار.. مفيش تحية والرأس عریانه قلت. 


ههههههه عسل ياض يا احمد.. خد.. ده رقم تليفوني.. كلمني علطول.. اديني يومين بالظبط وانا هشوف ورقك 
واقف فين وهخلصه.. مش معقول شوية اوساخ قاعدين على مكاتب يوقفوا واحد زيك.. انا هنفخلك ديك ابوهم 


كلهم. 


الله اكبر.. تحيا مصر يا فندم.. انفخ يا فندم على اد ما تقدر.. أنفخ ورينا معاك.. واللّه البلد هتتصلح على ايدين 
حضرتك واللى زي حضرتك كده.. ربنا يكرمك يارب.. بارك الله فيك وفعمرك.. رينا يخليك لينا ولمصر.. ان شاء الله 
اتشرف الى اعزم حضرتك في احتفاليه كبيره ان شاء الله بنجاح المشروع.. تنورنا وتشرفنا.. لو مشالتكش الأرض.. 
اعملك خدى مداس.. واللى خلق الخلق أأجر لحضرتك طياره اف-16 مخصوص تنقل حضرتك معزز مكرم يوم ما 
تقرر تشرسفني... لا.. اف-16 مين.. مش مقام حضرتك.. اف-35.. ورينا لو في ۲38 كمان أجيبها علشان خاطر 


بلاش اونطا يا وله.. انا هجيبلك التصريح وانت ورينا الهمه.. شد حيلك.. قصادك شغل كتير اوى. 


وراح خابط على كتفي بقوه ولا كأنه آبودا.. وصمت الشيطان من فرط التأثر.. خلاص.. خططه فشلت.. أخيرا حلمى هيتحقق.. 


۱۱۱ات 

الوسادة الخالية 


وقفت الذكربات مع نظرات خاوبه فضولیه ضاحکه من ام حمزة.. طبيي ان يكون عندها اسئله.. من امتى الحريم بتسمع 
من سكات؟ 


ايه الراجل ده.. هو فعلا في كده؟ 


اه والنّه زى ما بقولك کده.. راجل سينماني مسرحي من الدرجة الأولى.. خرجت من عنده من المكتب والسلام 
الوطني بیعزف في ودانی.. مکانش ناقص الا انه يقولي مصر محتجالك يا ليفي.. وانا آقوله متقولیش با ليفي.. رقبتي 
فداء مصر با محسن بیه. 


انا حاسه انه كان مؤمن باللي هو بيقوله.. اکید الراجل ده مش بيمثل.. المنظر اللى انت بتقوله ده بيبقي عايش في 
دنيا تانيه مع نفسه کده.. 


اغلب ظني وتقديري ان الجيل ده وقف عند حرب آکتویر.. هما فعلا عملوا مجهود جبار وحققوا انتصار عظيم.. 
مين كان یقول ان بحال البلد الخائب ده بعد 67 ممکن نعمل ای حاجه.. دی فعلا تعتبر معجزه.. ولکن مش مع 
انهم كانوا ابطال في موقف ما انهم ياخدوا صكوك الغفران للأبد.. لا طبعا.. هما ادوا دورهم كاملا وقدموا خدمات 
جليله للبلد وكل الشكر ليهم.. ولكن لازم ييجى عليهم الدور علشان يوسعوا سكه للجيل الجديد اللى يحافظ على 
اللی هما عملوه ويطور البلد ويقدر يتعامل مع معطيات العصر. الجديد.. انتى عارفه ان ونستون تشر .شل بجلالة 
قدره.. الراجل اللى قدر فعلا انه يهزم هتلر والمانيا وقت ما المانیا كانت طايحه في أوروبا.. اترشح للانتخابات بعد 
الحرب ما خلصت.. وباللعجب.. تشرشل البطل القوی اللى لسه بيحلفوا بيه لحد النهارده.. سقط فى الانتخابات.. 
الناس قالتله لا.. مش عاوزين.. الراجل ده "كان" متاسب لوقت وعصر ماخلاض انتهی.. كذلك شارل ديجول 
الأيام دی خلصت.. أيامنا مبقيتش ايامهم.. لازم يمشوا وبسيبوا البلد لحد تانى.. حد أصغر في السن واجدد في 
الأفكار.. حد يخطط لبكره ويكون بكره يفرق معاه مش دولة العواجيز اللى عايشين بمبدأ ياللا حسن الختام.. لو 
قريتي تاريخ كويس هتلاق نفس الكلام.. كل اللى عملوا إنجازات وحققوا نجاحات كانوا شباب.. الشباب يعن أمل.. 
يعنى بكره.. يعنى قلب ميت مستعد يجرب ویجرب ویخوض مخاطر.. الشعر الأبيض معناها البحث عن الاستقرار 
والتفكير في نهاية مناسبه.. وده غير مناسب آبدا لوطن محتاج يتطور ویعالج طن من المشاكل المزمنة.. عارفه باب 
لما مسك اول منصب قيادي كبير من دول في الوزارة.. كتبوا في الجرائد ايه؟ كتبوا ان الوزارة بتدعم شغلها بالقيادات 
الشابة.. بابا وقتها كان عنده 55 سنه.. 55 سنه وقيادات شابه.. هنا فى أمردكا ادیک شايفه الناس اهو.. 50 سنه 
ویتقاعد وبقولك شکرا.. انا عاوز اانجوى ماي لایف. ۱ 


دولة العواجیز ودتنا في داهیه.. طيب قبل ما نکمل.. انت قلت اسم ادهب صهیب في النص کده.. انا متهيألى 
سمعت الاسم ده قبل كده.. مين ده 


ده شاب عشريناق کانوا قالوا انه حاول یقتحم قصر الرئاسة.. ال ايه خرج متخانق مع ابوه فقرر ینتحر باقتحام قصر 
القبة.. طبعا نخلوه بالرصاص قبل ما يلمس بوابة القصر-. المقلق فى القصة بس انه كان مسيحى واهله نفوا تماما 
اشاعات خلافه معاهم.. الموضوع هاج شوده وکعادة مصر.. نام تماما بعد ما شوهوا صورة الواد.. الله يلعن آبو 
ذاكرة الجمبري. 


اه.. خدت زقه.. زقی ابن الوارمة لحد ما وقعت على وشی.. بظهر ان الزقه كانت شدیده حبتین.. ههههههه. 

ازای ؟ 


خرجت من المکتب عنده وانا على ثقة كاملة ان الموضوع خلص.. اتصلت ببابا افرحه بالأخبار دی.. خلاص بقي 
كله اتحل اهو.. معانا سيادة اللواء ورئاسة الجمهورية.. فى ايه تانى؟ 


ا۵.. صحیح.. ايه ممکن یعطل؟ 


المفروض مفیش.. لکن المفیش ده هو اللی حصل.. مصر بلد المفیش.. ثالث اکتر کلمه عبقربه في العامية المصرية 
بعد "بتاع" و "بس".. خرجت يا ستنا من مکتبه وانا طاير وبغنی يا أصحاي يا أهلي يا جيراني.. انا عاوز اخدکم في 
آحضانی.. رحت جری على قهوة کابتن الدو في حدائق القبة.. ملتقی التجمع والسهرات الحلوة اللى راحت وقالت يا 
فكيك ومش عاوزه ترجع تانی.. المکان اللی كنت بستمد منه کل قوة علشان اعرف اعیش.. قعدة الصحاب اللی 
میتقدروش بمال قارون.. قعدت ارغی مع أصحابي في اللی حصل.. طلبت رقم اللواء ده.. قلت اشکره للمرة الملیون 
واتبت عليه فى المعاد اللی اداهولی وکده.. عندي صديق لواء فى رئاسة الجمهوربة يا ناس.. مين آدی بقی.. قعدت 
أرن على الموبایل.. ویجیلی الرد الآلى.. الهاتف الذي طلبته غير متاح.. آرن تانی والرد الآلى يقولي الهاتف الذي طلبته 
ریما يكون مات في حرب آکتوبر.. من فضلك حاول في حرب نوفمبر. 


اطلب تانی.. خليك وراه. 

طلبت تانی وثالث وعاشر.. کل مره ولا الهواء.. لا حياة لمن تنادی.. ساعتها وقعت على قفایا من الضحك.. يا 
لهواااااااای.. هو فى کده!! دی خدعه قدیمه اوی ازای تفوت علیا.. ازای ساسا سيادة اللواء پبقی رخیص اوی کده.. 
يديني رقم غلط!! اه يا ابن الکاااالب.. طب كنت اديني رقمك ولما اتصل متردش او کانسل علیا وانا هفهم.. انما 
رقم غلط!! اونطا.. کفته!! اه يا "ابن ال...". 

ههههههه.. يا ختاااااى.. هم يضحك والله 

اتصل يا بنتى مهما اتصل.. عملت المستحيل.. حتى انى رحت القصر تانى علشان اقابله.. طبعا مفيش تصريح 


بأسمى على البوابة يبقي امثي- احسن قبل ما يفرغوا فيا الرصاص واتحول الى حسنى صهيب جديد.. خلاصة 
القول.. سيادة اللواء طلع فستك.. الوسادة الخالية. 


لا حول ولا قوة الا باللّه.. كده الأمور بانت بقي.. كده انت رميت طوبة المشروع كله ولميت عزالك وعلى بره.. صح؟ 


لا طبعا.. صح ايه.. ده كده نص المشوار. 


يا لهوى يا احمد.. لاهو انت بعد كل ده كان لسه عندك امل!! 


اه واللّه.. امل وعمر وأى وابى وکتاب القراءة بتاع آولی ابتدائي كله كمان.. 


عملت ايه يا منيل.. بعت تشتكي للأمم المتحدة؟ 


لا.. قررت انى هشتغل وينعل أبو الحكومة.. اعمل كام مليون ومفيش مانع من الحبس.. كنت هكذب على بتوع 
مصنع التليفزيونات.. اعمل المشروع كله في سنتين.. اقفش ال 5.5 مليون.. ولما يتعرف الموضوع ويتقبض عليا.. 
آبقی اعترف بكل حاجه.. يتحكم عليا بالحبس والغرامة.. مش هدفع الغرامة لأني هدى الفلوس كلها لأبويا.. هاخد 
حكم من سنه الى 3 سنين اقضيهم في السجن بفلوسي ملك.. سنة السجن ب 9 شهور.. وممكن أقدم تظلم اواى 
حاجه للأفراج عنى باعتبار ان سمعتي حسنه او ای لعبه من العاب المحاميين دى.. اخرها 9 شهور في السجن.. 
اخرج بعدهم المعلم احمد أبو راس عدو الحكومة بس هیبقی معايا 5 مليون جنيه.. ارميهم وديعة في البنك تطلعلى 

0 ألف جنيه كل شهر.. ويبقي كده جبرت على خير وبقيت من ذوي الأملاك.. مش عایز حاجه من آم البلد دی 
تاني.. ابقي افتح بقي مكتبه وللا فرن عيش وللا أي مشروع اتسلى فيه واتجوز واخلف عيال وشكرا يا مصر على كده. 


يا قلبك يا اخى.. وتبقي رد سجون! 


مش كل رد سجون بيبقي مجرم.. احمد فؤاد نجم رد سجون.. الاخوان رد سجون.. السادات نفسه كان رد سجون.. 
السجون المصردة تعتبر علامة من علامات الجودة والشر ف.. سيدنا يوسف نفسه اتحبس في مصر وخرج بقي 
ملك.. خریج السجون المصرية مشروع رئيس جمهورية بشرط انه یکون منوف.. لما اتحبس علشان عاوز اشتغل 
بمجهودي ویفکره تكنولوجيه.. لما اتحبس وانا لا سرقت حد ولا اخدت مجهود حد ولا دلست ولا کذبت ولا 
اخدت رشوه.. لما اتحبس وانا ولا تاجرت في المخدرات ولا فتحت بيت دعاره.. ساعتها هبقي بطل.. مش بعید 
معاملة اللاجی السياسي واشتهر على مستوی العالم.. ههههههه.. ابقي حسنى یوسف زای مثلا.. يا بنتي السجون 


انت واخد الموضوع ببساطه اوی. 


مش آحسن ماکان یجیلی سکته.. المهم.. بعد القرار الجريء ده حصل موقفین.. آحدهما خازوق كان بمثابة طعنة 
في سویداء نن عینی من جوا.. والاخر كان امل ادانی دفعه حلوه لقدام. 


نبداً بالخازوق. 


مصنع التلیفزیونات.. لني فكرة المشروع.. الناس کتر لف خيرها فضلت منتظره كتير بلا ای امل في ای تقد 
الناس كلموني وبلغوني بالخبر.. اعتذرتلهم عن التأخير وخدت منهم معاد علشان اسددلهم فلوسهم.. 


حضرتك انا كنت صرفت من الفلوس فعلا.. جبت دهب لأي وآخواتي.. دفعت 75 آلف جنية مقدم عربیه بى ام 
دبلیو سکستین فالف والباق كان على 4 آقساط.. قولي موضوع ال بی ام سهل.. هسترد المقدم مش مشکله.. انما 
اللى صرفته في بیتنا ده اعمل فيه ایه.. ده طبعا غير رشاوي الموظفین |یاهم. 


قلتلك.. في حدود 200 آلف جنية. 

يا لهوی.. وعملت ايه ؟ 

الشغل. لمعي يي ا | مسي دودو مدت 
السمعة تمنها غالى اوى على فكره. 

وفيها حرمانيه برضه.. 


طبعا.. المال الحرام لا بيغنى ولا بيسد. 


طيب ده يعتبر خازوق لطيف.. حاجه سريعة جمب اللی انت شفته.. نکزه يعنى بلغة الفیس بوك. 

اه.. نکزه.. نکزه بس تأثبرها المعنوي كان قاتل.. انا كنت مستقوى بیهم.. لما كنت بقابل ای حد يتوس طلى كنت 
بقول ان عندي عملاء تقایل والشغل ده مطلوب.. دلوقتی انا رجعت تانی الى نقطة الصفر او اقل کمان.. دلوقتی انا 
بقیت مدیون ب 200 آلف جنیه ومعندیش ولا عمیل عاوز يشوف وشي ومش عارف اجيب التصریح. 


معلش بقي.. الشغل موجود وربنا يديك الصحة.. انت قلت ان مرتبك في اوراسکوم كان کویس. 

اه.. الحمد للّه. 

طیب.. ريك يقطع من هنا ویوصل من هنا.. ايه بقي اللى حصل تانی ادالك امل؟ 

عروسه.. 

نعم يا آخویا؟ 

اه واللّه.. عروسه 

عروسة؟؟ وانت متجوزنی!! ليه يا احمد.. هو انا قصرت في ایه.. بتخوني لیه!! بتخوني بعد ما ضحیت بأجمل سنین 
عمري وفنیتها في خدمتك انت وعیالك.. بتخوني بعد جبتلك الواد.. أخص عليك راجل ناقص من دون الرجاله.. انا 


قلبي كان حاسس أنك کده. . وانا اللی ضحیت بکل حاجه علشانك واتحدیت آهلي واتجوزتك رغم ان انت من طنطا 
وانا من الشر_قية. . کونتا كنتي نفسه كان هیموت ویتجوزني وانا قلت لا. . ماخدوش يا ماما ماخدوش يا ماما. . مش 


هاخد الا الفارس الطنطاوي خلیفه.. قولي ومتکذبش علیا.. خنتني كام مره.. عرفت كام ست قبلي وبعدی.. خلفت 
منهم وللا لأ.. الولد اللی انا لسه مخلفاه ده.. مين امه يا فلات يا بو عين زایغه. 

انتی شکلك متأثرة باللواء ثروت على فکرة.. ههههههه 

الصراحة اه.. ههههههه.. كان راجل عنب آوی 


طيب نضفی ودانك بقي علشان العروسة دی مش أي عروسة.. دی عروسة من جهة آمنیه. 

عریس يا آماي 

مجرد ذکر سيرة ای ستات في حياتك وانت متجوز.. فده لا یعنی الا ان مراتك تتحول الى خفاش عظیم الاذنین دقیق الحواس 
جدا.. جرب کده تحى لمراتك عن مأساة اغريقيه ويكون فیها اسم بنت او قصة حياتك كلها وفیها لمحه سريعة کده عن 
واحده ست غير أمك واختك.. وراقب مراتك هتعمل ایه. 

الأذن بتتحور من اذن بشربه الى مجسات الکترونية شديدة الحساسية تلقط ای كلمة أو صوت مهما كان منخفض.. العیون 
بتقلب وتشتغل بالأشعة فوق وتحت وجمب الحمراء علشان تسجل ای تغیر في وشك او صوت بلع ريقك او عينيك اللی 
رمشت او نفسك اللی دخل صدرك غصب عنك.. المناخیر بتتسع طاقتیها بکل قوه.. اکید علشان تشم ريحة الخيانة.. ومن 
ورا کل دل مخ جبار رهیب.. آجدع من مخ شرلوك هولمز بنفسه.. بیحلل وبیستف ویرتب ویربط الاحداث تباعا بلا أي 
بس انت مكنتش خاين أصلا!! 

مين قال؟ 

امال يعنى ايه عينك ترمش 3 مرات في نص ساعة كامله؟ 

خدت نفسك ليه وانت بتتكلم؟ 

ليه بلعت ريقك؟ 

صوت الرعد اللى جه فجأة كده لما جت سيرة البنت في الكلام. 

معقول كل ده صدفه؟ 


حتى لو فرضنا في ست تانيه.. انا مكنتش متجوزك ساعتها.. يعنى انا حر. 


كمان مكنتش متجوزنى!! طبعا.. ماهو انا الخدامة اللى قاعده منتظرة حضرتك.. 


يا ولية انا كنت عاوز اتجوز ای حد.. علشان افرح ابويا بس واللّه. 


أخص عليك يا أحمد.. بتفكر تتجوز غيري وانا اللى فضلت مستنياك طول عمري. 

في الوقت ده انتى كنتي لسه بضفائر في الكلية.. اللى حصل الى اتعزمت مره على الغداء عند صديقي اللى حكيتلك 
ميعرفش عنه حاجه الا ابليس.. عزموني عندهم في البلد يوم جمعه.. غداء وفطير ومش وطواجن وحاجات كده من 
طعام أهل الجنة.. رحت طبعا.. الا الفطير المشلتت.. ده بينى وبينه عشق وارتباط من أيام ما بابا خطب ماما. 
وبعدين؟ 


هناك بقي عندهم في البيت قابلته.. سيادة اللواء. 


سيادة اللواء... تانی!! 





۵ ۲ ۵ ۱۲ راد 


لا.. ده لواء غير اللواء الاولانی والثاني والثالث.. معرفش انا لواءات مصر مالها ومالي.. مفیش وراهم غیری ولاد ال... 

ده اللى انت قلتلي كنت هتتجوز بنته.. 

ایون.. الله ينور علیکی.. اتعرفت عليه وسمح قصتي في عجاله قصاد دکر بط عظیم جدا فاقع لونه بنی يمسر 
الناظرین. . طلب مب اقابله في یوم تانی یکون رایق عن کده شوبه لأنه هیقدر يساعدني. . البط طبعا له حرمه 
ومیصحش نتکلم في الشغل قصاده. . ساعتها انا ابتسمت بسخريه. . ما هو کل واحد قابلته قالي الکلمة دی وکل 
واحد في الاخر طلع الوحادة الخالية اواخد رشوه طلع بعدها الوسادة الخالية برضه. . وده لواء من الکبار مقدرش 
على الرشوة بتاعته أبدا. . ودبدو کده 9 السخرية دى مغابتش عن عبن الصقر الفریق بو صاحي. . فقالي اللواء 

" يبقي مدير مكتب اللواء ! '.. تعرفه؟ لا يا فندم واللّه. . انا بتشرف بحضرته لأول مره. 


حضرتك اللواء ده طلع الدراع اليمين لواحد من كبارات المجلس العسكري وقتها.. لاحقا بقي كلنا عرفنا وفهمنا ان 
المجلس العسكري هو الحاكم الفعلي لمصر.. الرئيس مبارك ماهو الا شرابة خرج.. اللواء اللى قابلته ده بعد كده هو 
نفسه آصبح من لواءات المجلس العسكري اللى طلو علينا في يناير.. ده مش بس كده.. ده بعد كده كمان اكتشفنا 
انه واحد من الذئاب اللى رسمت وخططت ونفذت خطة استرداد البلد تانى برعاية الذئب الاغبر عمر سليمان. 
طيب حلو اهو.. اعتقد ان كده الدنيا بدأ. تنور تانى. 

اه فعلا.. نورت.. بس يبدو ان نورها كان فلاش قوى زغلل عينيا وعماها 

ليه يا مسعود سعيد أبو السعد؟؟ 

فين ؟ 

نادى الجزيرة 


يا حلاوة.. بتاع الملك فاروق!! 


ايون.. انا أخرى كان قهوة الكابتن الدو.. ولما البلية لعبت معايا.. رحت مره نادى هليوبوليس معزوم بتذكره.. طب 
ورينا مره دخلت نادى الشمس مع جماعه صحابي كده جدعنه وقعدت اعاكس في البنات لحد ما الامن طردني. 


يا خيطر انت يا خيطر 


أقوم الاق نفسي- هروح نادى الجزيرة.. الباشا بيجري هناك كل يوم ساعتين.. فقرر علشان خاطري انه يخليهم 
ساعة ونص ويسمعني في النص ساعه اللى فاضله.. في اليوم ده انا استحميت بتاع 3 مرات.. نزلت اشتريت طقم 
سپور مخصوص من ادیداس كلفني دم قلبي.. هوانا يعنى هروح نادى الجزيرة كل يوم.. 


ورحت ؟ 


طبعا.. ده انا قلت لمصر_كلها انى رایح نادی الجزيرة.. جيراني في الحدائق وانا رایح الصبح وقفولي في البلکونة وبقوا 
یزغرطوا ویصحوا بعض من النوم.. يا ام فاروووووق.. قوعي يختي شوفي الواد احمد ابن ستيتة.. الواد رایح نادی 
الجزيرة يختي. . یخیبه. . هيروح کده من غير ما یاخد امه وابوه. . عیال عایزه قطم رقابیها. . ولما هو فالح وشملول 
کده وییروح نادی الجزيرة.. طیب ما يتجوز ويتلم.. وقفت تاكسي. في نص الشارع وبعلو صوتي قلتله "نادی الجزيرة 





ت م 9 ۲ ۱ دناد 


يا أسطى من فضلك" علشان الحته كلها تسمع وتعرف ان في انسان خرج من المکان ده دخل نادی الجزيرة فیوم من 
الأيام.. ههههههه 


يا لهوی على احداث النعمة. 


مقدرش آقول عليه احداث نعمة.. الکلام ده لو هیتکرر بعد کده یبقی اه احداث نعمه.. انما انا دخلت النادي ده مره 
واحده في عمري كله.. يبقى لا حداث ولا تحديث.. ممكن تسميه فردية نعمه ماشى.. هي حادثه بتحصل لأمثالي مره 
واحده في العمر وشكرا على كده. 


وبعدين؟ 


بقيت قاعد في النادي خايف وكاشش في نفسي. کده.. حاسس ان الناس كلها بتبصلي وعايزه تتف.. مرضيتش حتى 
اطلب ای حاجه اشربها.. تلاق الشاي هنا مش اقل من 100 جنيه مثلا.. حسيت ان حد من ولاد الذوات دول 
اشتغلى جناينى في مزارع حظرت افندينا.. امثي اطلی برا يا كلبه. 


ايه يا أبنى ده.. الكلام ده كان زمان.. انت قديم اوى. 


قديم!! هأوأوأوأو.. حضرتك نادى الجزيرة زى ماهو.. ما زال لعلية القوم.. كل اللى حصل ان أيام الملك نادى الجزيرة 
كان للأسرة العلوية.. بعد 52 بقي للأسرة العسكرية.. بدل ما كان النبيل كمال بييجى هنا علشان شاي الساعة 5 
بصحبة النبيلة انجى. ٠‏ بقي اللواء برهاي بيجى هنا مع الكبار علشان غداء وشاي وقهوة وحلوبات من الساعة 3 الى 
الساعة 9 ویقضوا وقت لطيف يتفقوا فيه على شغل جديد.. وولاد الكلب الشعب يخدموا وبس.. هما دول اللى 
فضلوا فى النادي بدون تغيير.. النادي من جوا كان ولا نادى الجلاء للقوات المسلحة.. کل دول اسر ظباط من رتب 
كبيره.. باشوات زمان مماتوش.. سلموا بس الراية لباشوات جداد.. زمان كان الباشا بيلبس طربوش وبدله سموکنج.. 
دلوقتى الباشا بيلبس كاب وعلى كتافه سيفين. 


طيب احمد رينا إنك قعدت مع الباشوات اهو.. 


اه.. على رأيك.. صوابع ايدى اليمين سلمت على كف لواء أصبح من كبار لواءات المجلس العسكري اللى اكلنا كلنا 
البالوظه في يناير. 


طيب.. حصل ايه بعد كده؟ 


سيادة اللواء عجبه کلامی جدا.. انا كنت فاكر ان التكنولوجيا نفسها او الشخصية او الاصرار هما اللى عجبته.. اتاريى 
كنت عبيط.. الفكرة كشغل عجبته.. ملايين فى الهواء محتاجة صياد.. سعادته عنده شركه شغاله فى السوق فى 
الاستيراد والتصدير - ده اللى عرفته بعد كده - الراجل أحسن استقبالي وأحسن الحديث معايا.. طلبلى شاي من 
بتاع نادى الجزيرة. .الشاي اللى بيشر_بوه في فناجین ده مش الشاي المعفن اللى انق بتعملیهولی في کوبایه ازاز.. 
علشان تعرفي بس الى تواضعت لما اتجوزتك بينما انا كنت هتجوز الاميرة فايقة اخت الملك فاروق الله يرحمها. 


والنبى تتوكس.. وهي الأميرة فائقة كانت هترضي بقفص الكيوي اللى انت دخلت بيه علينا ده. 


وماله الكيوي يا بنت فواز.. اتربأى اتربأى.. الله يرحم المقلوبة بتاعة أمك اللى مكانش فيها الا 2 كيلو لحمه عمى. 


اردح كمان.. يا بيئه يا سوفاج. 


سوفاج وأسيوط.. تم تارارام.. تم تم. 





۵ ۲ ۵ | وناك 


قادر رينا يقلبك قرد على الألش الرخیص ده.. المهم.. عملت ايه مع سيادة اللواء بتاع المجلس العسکري. 


تعددت الزیارات والراجل اتعرف على ابوبا فعلا.. كان لازم شعر آبیض في الموضوع علشان الراجل میستقلش بیا.. 
الزيارات زادت وکلام الأمهات اشتغل في الخلفية.. آبی تعرف كوس آوی انها تعيش في دور بكيزه هانم الدرملي.. 
لحد ما يوم خدت ابوبا وأمي وجدي علشان نزورهم في البیت. . عنده بنت سنها مناسب واکید حلوه.. العالم دی 
بیاخدوا من الدنیا کل حاجه. . رحنا زرناهم فعلا في قصرهم في المريوطية. . لقیت بعید عنك وسط تانی تماما. . کله 
بیوس في کله.. الخمور عندهم عادی کده وبیحطوها على الاكل ومعاه.. یعنی بدل ما تاخدی کوباية عرقسوس وللا 
تمر هندي مع الاکل. . ممکن تلاق کاس نبیت فرنساوي او ريميه مارتان او کونياك اللی هو مشروب البنت المهذبة 
زی ما أخبرنا الأمام ستيفان روستی في رائعته "حب ودموع". . بيت الکلاب اللی في الجنينة یمکن كان آکبر من شقتي 
اللى في العبور .. العروسة كانت من دنیا تانیه خالص غير دنيتي. . حسیت ان الموضوع مش هیمشی- الا کده. . أبونا 
كمان كان ده نفس احساسه. . واحنا راجعين في الطريق قالي هو هياخدك تحت جناحه تماما. . هيديلك البنت 
ویاخد منك المشر_وع كله ومفيش مانع يرميلك 2 او 3 مليون تعضعض فيهم.. فهمت انی مطلوب من انی اتجوز 
بنته وهو يشاركني طبعا وهشتغل باسمه.. هياكل هو التورتة كلها ويرميلى الفتافيت.. ويوم ما اقرر انی اخلع من بنته 
او من الشغل معاه لأي سبب.. يبقي إنك محبوس يا ولدی.. وزى ما دخلتها ملط.. هخرج منها اكتر ملطنه. 


ليه التشاؤم ده.. ما يمكن كانت الأمور تمشی.. 


الأمور عمرها ماكانت هتمشى... انا راجل فلاح.. النسوان ٤‏ عرفنا محدش يلمس اجسامها الا اجوازها.. ممكن 
اسمح لحمايا يبوس مراتي باعتبار انها بنته وكده.. انما ممكن دی يتغير لو اخوها باسها رغم انه مش عيب ولا 
حرام. . كرامتي مقبلتش انی اتجوز واحده شبه عارية من فوق ومن تحت علشان ابوها هيوقفني على رجلي. . وطبيي 
بعد كده الى ابقي مکسور قدامه وقدامها.. ابوا مریانیش على أنى أبقي مكسور جوا بيي ومشفتوش مكسور في بيته 
علشان أوافق على كده. . مش آنا اللى واحد يقولي ما شاء الله مراتك جسمها حلو اوی بعد ما خست. . مش أنا اللى 
ی a‏ ور ای ا ل 
الصباحية. عد E‏ . حد الله. 


يعنى اطمن على صيغتي يا أبو حميد. 
اطمئني.. مش انا ابدا اللی اقولك بيعي الكردان اللى في صدرك يا رشا 


يعى الجوازة اتفشكلت يا وائل.. 


والنى ده سؤال؟؟ حضر تك ماهو لو مکانتش اتفشکلت كان زماني بقیت ملتي ملیونیر ومکانش رینا انعم عليى 
بجوازك منى.. اتفشكلت ومعاها المشروع طبعا.. لواء اخر طلع وساده خاليه.. يبدوان الناس دی كلها کده.. مش 
هتبقی وسادة مليانه الا لناس معينه في مواقف معينه بمقابل معين.. اليوم ده كان يوم تاريخي ممکن ابقي أحكيلك 
عنه بعدين.. الوحيد اللى طلع كسبان من كل الليلة دى هو جدي.. الراجل جاله صرع من كتر النسوان الملط اللى 
شافها.. نزل معاهم في المعركة دى وفضل يبوس في كل الستات.. كبار وصغيرين ومحجبات وسافرات.. الراجل 
حق الى ضحكت معاه وقلتله اروح احجزلك اوضة في فندق جميينا هنا تش قط فیها المزز دی.. قاللى بوس یا ابنى 
ولا يهمك.. ده احنا جايبين علبة شوكولاتة بالشيء الفلاني.. طالما مفيش أكل ولا جواز.. يبقي ناخد حقنا بوس. 


يا لهوى على ده راجل.. وباباك عمل ايه طيب؟ 
ماما كانت قاعده زی الصقر.. متهيألى لو كان سلم بس على حد كانت رفعت عليه قضية خلع. 


وبعدين؟ 





ع عت ۱۲ ıu/‏ 
الظريف بقي ان قبل الجوازة ما تتفشكل.. كانت الاقدار شايلالى فصل جديد من فصول المأساة دی عن طريق 
سيادة اللواء ده برضه. 

ايه تانى.. أتحفني 

بالمناسبة صحيح.. تعرفي رتب الجيش.. الرتب العسكرية ؟ 

اه.. الى حد ما.. في أمين شرطه وملازم ونقيب ورائد وعقيد وعميد ولواء. 

أمين شرطه ايه يا وليه.. بقولك الجيش.. الجييييش. 

ايوه صح.. يبقى نشيل أمين الشرطة. 

طيب حضرتك كده سقطي رتبة كاملة.. المقدم.. نقتله وللا ايه رأيك؟ 

اه اه.. في مقدم.. ده اللى هو اعلى من العقيد.. صح؟ 

لايا عسل... المقدم رتبه رمزها نسر ودبوره.. بعد الرائد وقبل العقيد علطول. 

اممم.. ده ايه علاقته بالموضوع؟ 

تعرفي بعد اللواء في الجيش في ايه ؟ 


وزير الحربية ؟ 


وزير مين يا ولية!! اسمها وزير الدفاع.. وزير الحربية ده كان عرابي الله يرحمه.. عموما.. بعد اللواء في رتبه شرفيه 
اسمها فربق.. طيب بعد الفریق ؟ 


فريق اول 

اللّه.. ما انق عارفه اهو 

لا.. بس خدت بالی لما انت قلت.. انت ناسي الفريق اول عبد الفتاح السيسي وزير دفاع الثورة. 
اه.. شفته.. ماهو ده كان من ضمن المجلس برضه. 

بس ده حاجه تانيه.. بيقولوا بتاع رینا ومحترم وبيصلى.. مشفتش علامة الصلاة في وشه اد ايه؟ 


شوفي.. الدنيا علمتني ان الرتب الكبيرة دی في الغالب بنسبة 9099.9999 بيبقوا أولاد حرام.. قله قليله اوى منهم 
اللى بتبقي آولاد كلب علشان منعممش بس.. رينا يستر.. المهم.. في ايه بعد رتبة الفريق اول؟ 


مش عارفه.. هو في حاجه اكبر من الفريق اول؟ 

اه.. في رتبه شرفيه في كل النظم العسكرية في العالم.. اسمها بره فيلد مارشال.. عندنا اسمها المشير.. دی رتبه مش 
بياخدها الا شخص انتصر في حرب كبيره او أضاف الى علوم العسكرية شيء جديد.. زى الفيلد مارشال مونتجومري 
والفيلد مارشال روميل.. زى المشير أبو غزاله والمشير الجمسي والمشير احمد إسماعيل. 


والمارشال برعي بتاع شمس الزناتي برضه. 





ع ۲ 2 ۲ | دناد 


اه.. ماهو ده أضاف للعسكرية خطة الاستيلاء على ال 3 غنمات بتوع الشيخ عتمان. 
طب والمشير عبد الحكيم عامر.. أضاف ايه للعسكرية ولا مؤاخذه. 


المشير عامر اتجوز ست الستات برلنتي عبد الحمبد وتوبها.. برلنتي.. یعنی نسمع احلى سلام لمزز الأبيض 
والأسود. . هياتم العصر الماضي. . يعنى الدلع كله والفرفشة كلها ونظرة العين اللى تندب فيها دانة مدفع. درگ الى 
مزه بالقوة والصاروخية والجبروت ده كله.. الراجل اللى يقدر يهد حيلها ويقعدها في البيت.. ميستاهلش يبقي 
مشير؟ طب والنعمة انا بتخيل الراجل ده وهو معاها في البيت لوحدهم.. ببقي عاوز اجمعله تبرعات. 


افحمتني يا أخي.. برضه ايه علاقة الكلام ده بالموضوع.. عملت ايه في المشروع يا عم؟ 


احنا قلنا اخر رتبه كانت ايه؟ 


کودس.. ابقی اشربى من عنده عصير قصب. 


انا غلطانه انی قاعده اسمك.. انا هقوم ارضع أبنى افيد 





ت م 9 ۲ | دناد 


مش هتکمل الحكاية؟ 

تدفي کام ؟ 

عشرین دولار کلهم ورق خمسینات 

لا.. انا عایزهم فضه.. صرق من الدنانیر.. بواهاهاهاهاهاهاها 

اذن هلم.. استمر في الحكاية يا حزقیل. 

ماشی.. قلتلك انا بقي ان قبل ما جوازق من بنت سيادة اللواء تتفشکل كان في تكه کده.. 
اه 


دی تقدري تسمیها الامل الأخير.. او النزع الأخير.. او القشة التي قصمت ظهر البعیر.. والبعیر هو انا.. ورب العزة ما 
كنت معترض على انی ابقي بعیر.. كنت مستعد أكون بعیر واقل آنواع البعیر کمان بس يسيبوني اشتغل.. كنت 
مستعد ابيع عمری بس یدونی الترخیص.. على رأى الشاعر اللى قال: 


ابيع نفسی لأول مشتر آت.. 


شاعر مين يا راجل.. مش دی قصيدة الحلزونة یامه الحلزونة 


اه هي.. ما هو ده الشاعر ضیاء المیرغني من دیوان مرجان احمد مرجان.. ههههههه 

طيب.. ايه اللی حصل؟؟ 

سيادة اللواء فهم الفولة كلها.. عمل كبشة اتصالات وجاب المستخی كله.. عرفت أخيرا الموضوع واقف ليه.. بعد 
سنتين ونص شقی ولف وبهدله و رشاوى وفلوس اندفعت فوق وتحت وجمب الترابيزه.. بعد الذل والمرمطة وبوس 
الأيادي وتسلم الأيادي وكل زبادي.. بعد كم مهول من الإحباط والامل والإحباط والامل تانى.. قدرت أخيرا اعرف 
مشروعي واقف فين وعند مين وليه. 

ايه بقي ؟ 

الفكرة كانت مرفوضه امنياً. 

امنيا ازاى يعنى.. امن الدولة؟ 


لا.. امن الوطن. 

اللى هو ازای؟ 


امن الدولة ده جهاز وظیفته حماية الرس واغتصاب المواطنین.. انما امن الوطن كله دی وظيفة المخابرات العامة 


استني بقي.. ثواني کده.. موسيقي رأفت الهجان هتساعدك وتفك اعصابك وانت بتحكي.. یاللا قول يا ليفي. 
متقولیش يا ليفي.. انا اسمی حسنی على سلیمان الهجان 

انت شکلك شعشعت اوی يابو حمید.. مخابرات مين يا عم اللّه لا يسيئك.. ده احنا ماشیین بعلاح. 

ايه ده يا ولیه.. انتی بتتریًی علیا؟ 

طبعا بترباً.. ده انا مش بس هترباً.. ده انا هبعت اجیب امی من مصر تترباً معایا.. يبدو کده ان نبیل فاروق اثر على 
عقلك فعلا.. مخابرات مين يابو مخابرات.. وهي المخابرات مالها ومال ولا مؤاخذه يعن واحد زيك.. انت ناقص 
تقولي ان جالك واحد قالك احنا منظمه تدعو للسلام وعاوزبنك تدینا معلومات عن أسعار الزیت والسکر.. وللا 
تقولي انهم قبضوا عليك وكلمة السر كانت خالي بیسلم عليك وهي دی مصر يا عبله. 

اسمها خالتي بتسلم عليك على فکره. 

لا خالي.. ماهو خالتي ده كان بتاع المناضلة نادیه الجندي 

والنی يا بنتى انا ولا افهم کل ده ولا اعرفه.. کل اللی اعرفه اللی قاله سيادة اللواء.. قاللی بالنص کده.. التکنولوجیات 
دی لسه متوافقش علیها.. المشروع بتاعك وال "6۳5 ۵۳۱06" وحاجات تانیه کمان.. مرفوضین منها لانهم لسه 
مش مستعدین لیها.. ال يعنى لما یستعدوا.. هیفرق.. اهو.. ای حاجه والسلام. 


وبعدین طیب.. قولي بقي ان انت قابلت عمر سلیمان.. ماهو ده اللی ناقص 


واللّه مش هخبی علیکی.. طلبت کده فعلا من سيادة اللواء وسعیت فعلا في الحكاية دی.. لکن الابتسامة الساخرة 
جدا على شفايفه كانت آبلغ رد.. اجری العب بعید با شاطر. انت تقابل وزير اه.. ريس البتاعة دی اللی اسمها 
الحکومة ماشي.. انما القیادات الحقيقية.. يبقي اخرس.. قطع لسانك. 


عندهم حق.. بقي عمر سلیمان.. هیقابلك انت!! 


بصي . . انا فعلا اقتنعت تماما ان البلد دی محكومة من العسكر بعد الأيام دى. ام . قدرت.. 
رئيس الوزراء. . قدرت. . حتى قصر الرئاسة نفسه. . دخلته. . انما لحد عمر سلیمان.. ا ... ملقيتش اى سكه 
توصلنى ليه اطلاقا.. حتى الفريق آبو صاحى ده.. ا ا 
ان عمر سليمان ده ماهو الا شخصيه وهميه ملهاش وجود.. محدش يعرف عنه حاجه.. الرجل الغامض.. الزعيم 
رقم صفر.. العقرب السام فعلا.. محدش يعرف موجود فين ولا ساكن فين. . محدش يعرف مکتبه فين ولا يركب 
انهى عربیه. . شخص زتبقي تماما. .كائن وهمي هلابي تماما. . فشلت تماما انی الاق ای سكه توصلي ليه. . فرجعت 
تانى لسيادة اللواء خالي الوفاض. . راسي في الأرض وطالب النصيحة والمشورة.. 


ولقيت عنده حل؟ 

لا طبعا.. انما قالي هنعمل محاوله کده.. قابلني یوم الجمعة بعد الصلاة في مساکن الظباط اللى في شارع جسر- 
السودس.. آوصل هناك عند البوابة وكلمني.. هبعتلك عربیه تاخدك.. مکانش في ایدی حاجه تانیه اعملها ولا عندي 
ای اختیارات.. وافقت طبعا 

ورحت ؟ 

ای نعم 

كان في ايه هناك؟ 

مانا جايلك في الكلام اهو.. لما وصلت مساکن الظباط.. لقيت اسمی على البوابة.. بعتلي فعلا عربيه تاخدنى.. 
مشيت بينا جوا الكومباوند لحد اخره.. الحراسات بتزيد.. طريق فردى كده في اخره فيلا عاديه خالص.. لقيت 
حصل ايه؟ 


حصل الحوار الاتي: 


احمد.. انت هتقابل المشير دلوقتى.. قوله على اللى عندك باختصار وانا هتابع الموضوع معاه. 
مشير مين!! 

هو البلد فیها كام مشير؟ المشير طنطاوي طبعا 

وزير الدفاع؟ 

ايوه هو.. في حد ميعرفش المشير طنطاوي 


لايا فندم اعرفه طبعا.. معلش اصل المفاجأة شديده عليا شويه... حاضر حاضر.. أوامر حضرتك. 


وقابلت المشير؟ 
اد.. قابلت المشير.. 


شكله عامل ازاى بقي.. زی ما بيطلع في التليفزيون کده؟ 


شكله اخضر. وبأستك من فوق.. جرى ايه يا ميساء.. بنى ادم عادى زی ای بنى ادم.. شيخ طاعن في السن اکل منه 
الزمان وشرب.. مشير مين والنى.. ده الراجل مش قادر يصلب طوله.. الزمن جبار برضه.. بقي ده يا ناس يبقي وزير 
الدفاع.. لیه.. مصر خلص منها العساکر.. 


يا آبنی ماهو الوزیر بدماغه مش بصحته.. 

حضرتك الجسم المتهالك اللی انا شفته ده لا يمكن تکون دماغه سلیمه ابدا.. انتى نسیتی وللا ايه.. العقل السلیم 
في الجسم السلیم.. اقتباس من ابله عواطف.. الاذاعة المدرسية في الابتدانی. 


ولا حاجه.. شرحت للراجل اللی عندي.. ده بقي الوحید اللی كان مختلف عن الکل.. فعلا.. رجل عسكري بحق 
وحقيق. 


ليه.. عمل ايه ؟ 


كلهم أكلوني الاونطا واه هنعمل واه هنسوى ومتقلقش.. ده الوحيد اللى قالي لا مينفعش في وشى كده علطول.. 
تقريبا كده طردني بالذوق. 


تفاصيل يا عم.. تفاصيل الله يباركلك. 


عينه كانت زی الصقر.. مشالش عينه من عينى ابدا زی ما يكون بيحاول يخترقني.. بعد ما خلصت كلاي قالي هو 
مش الموضوع ده اترفض امنيا؟ 


ايوه يا فندم.. حضرتك عرفنا ان المخابرات حطت ختم احمر على الورق. 
طيب.. عاوزنى اعملك ايه؟ شغلهم وهما ادرى بيه. 


العشم بعد رينا كبير في حضرتك.. مهندسين وزارة الاتصالات طلعوا تقريرهم ان التكنولوجيا امنه تماما.. كمان مش 
مقفولة ولا حاجه.. يعنى مفيش فيها اى سريه.. الفكرة هنا ان في خلط ما بين التكنولوجيا بتاعتى وال 6۳5*.. هي 


اتحطت في نفس الكفة مع ال ”5 6”.. وده مش صح.. ال 6۳5 اه ممكن يكون في خطورة علشان تحديد 
المواقع.. انما ال 85107“ لا.. مفيهوش كده خالص.. القرار الفني هنا المفروض يكون لوزارة الاتصالات مش لأى 
جهة تانيه انا خضعت للجنة تقييم وفحص حضرتك وقالوا ان الموضوع مفيهوش ای مشكله. 


طيب.. انا هشوف الموضوع ده وابلغ اللواء "..." بس حط في بالك.. المخابرات عارفين شغلهم کویس اوى.. مش 
انت اللى هتقول المفروض ومش المفروض. 


طبعا يا فندم طبعا.. انا بس بعرض رأى فني مش أكتر.. اسف لو كلامي وصل بطريقة تانيه.. بالمناسبة.. لو 
المخابرات حبت الى اخضع لفحص تانی بوساطة خبرائهم. . اللى هما بالقطع اشطر من خبراء وزارة الاتصالات. :انا 
تحت الامر في اى وقت. 


طیب ماشی.. اشرب الشاي بتاعك. 
تسمحلی احتفظ بالفنجان ده يا فندم؟ 
لیه ؟ 


هو حضرتك انا کل يوم هقابل شخصیه زی حضرتك!! العمر کله ممکن یخلص من غير ما اشوف عمید شرطه.. 
حضرتك انا قاعد في حضرة العمید محمد حسين طنطاوي بطل حرب آکتوبر.. لو مفیهاش إساءة ادب منی كنت 
طلبت آتصور مع حضرتك علشان أبنى فیوم یعرف ان ابوه سلم على وزير الدفاع.. الیوم ده فارق في حياتي جدا.. 
اشكر لحضرتك جدا سعة صدرك وموافقة حضرتك على سماي. . لا اخفی على حضرتك انی في الأول كنت هایب 
الموقف وخايف ومش مصدق. . لكن بساطة حضرتك تقول ان ورا الوجه العسكري الصلب في قلب اب سمعني 

وعاوز يساعدني بدون خرق لي قانون.. ان شاء الله يكون الخير على ايدين حضرتك.. في الأول والاخر انا عاوز 
اشتغل في مصر.. عاوز ارد الجميل للبلد يا فندم.. واللّه انا اقدر اعمل حاجات كتير اوى.. حضر.تك ثق تماما انی لا 
يمكن أكون مصدر خطر ولا خذلان لأى شخص ادانی من وقته دقيقه واحده او وقف جمى ووثق فیا بأى شكل من 
الاشكال يوما ما. 


شكرا.. انت بتعرف تتكلم يا ولد.. انت المفروض تكون صحفي مش مهندس ها ها ها. 


تحت امر حضرتك لو حبیت.. لو حبیت اقلب صحفي.. بكره اقدم ورق في الاهرام وابقي احسن من الزميل أنيس 
منصور. 


بالتوفيق دایما.. 


يوم حضرتك سعيد ان شاء اللّه.. تسمحلى استأذن.. انا خدت من وقت حضرتك اكتر من اللازم. 


مش تستني تتغدى مع الأولاد. 


اشكرك من كل قلي يا فندم.. لا يصح انى ازعج حضرتك في يوم الأسرة.. سلام عليكم. 


ايه كل كمية حضرتك دى؟ انت كان ناقص تبوس رجله. 
والله كنت مستعد.. وكنت مستعد لما هو أكثر من كده كمان.. لو کان طلب ايه.. كنت هوافق. 
ها.. وبعدين؟ 


الکلام ده كان یوم الجمعة 22 فبرایر 2008.. كانت سنه کبیسه کثيبة.. فاکره زى مانا فاکرك کده.. خرجت من عند 
المشير وانا قلقان.. الراجل قالي بصریح الکلام لا.. لا یعنی لا.. كل الأونطجية اللی قابلتهم قبل كده قالولی اه 
وهنعمل ونسوی.. الا ده.. ده قفلها ٤‏ وشى مباشرة بالضبة والمفتاح من الأول كده.. وبعدين انا مين يعنى علشان 
يكلف خاطره ونبعت للمخابرات علشاني؟ بالکتیر اوی اللواء اللى ودانى هیتکلم مع المخابرات وبطلب إعادة 
فحص.. ماهو عایز ینط في الحلل بقي.. وبطلع التقریر انه برضه لا.. بابا كان متفق معایا ان الموضوع مش ماشی.. 
بدأ یدعیلی كتير اوی.. قعد معایا مره وقالی انا لو مت النهارده.. اعرف انی هكون فخور بيك اوی.. لحد کده يا أبن 
وده اخرنا.. عملنا کل حاجه.. کده اقدر اقولك بقلب جامد ان رینا مش راید الموضوع ده.. توکل على الله وشوف 
مستقبلك في شركتك.. ركز في شغلك وربنا يوفقك.. مين عارف بکره في ايه. 


وبعدين؟ 


بس بقي.. فضلت 3 شهور اجرى ورا سيادة اللواء لحد ما يوم تقريبا زعقلی في التليفون وقالى خلاص يا احمد.. 
الموضوع مقفول ومنتهى.. شوف حاجه تانيه اعملها.. مش هقدر اعمل حاجه اكتر من كده.. وقفل الخط فوشي. 


معاه حق. 


كلهم معاهم حق طبعا.. انا اللى غلطان.. انا ايه اللى خلاني افكر في كل ده؟ انا كنت ركزت في شغلي.. خسيت شويه 
وقضيت حياتي مع المزز.. راجل بسافر کل أسبوع بلد شکل.. تكنولوجيا ايه وزفت ايه.. هي دی بلد لها في 
التكنولوجيا؟ 

وبعدین طیب؟ 


اخر مکالمه كانت مع سيادة اللواء كانت في مایو 2008.. ادرکت تماما ان الموضوع فاشل.. رفعت الراية البیضاء 
تماما.. اتصلت بأشرف ومحمود حکیتلهم على کل ده.. واسوني كأفضل ما یکون من صدیق.. في الاخر فضلت 
لوحدي مع همی الکبیر.. حسیت انی محتاج اقعد لوحدي.. خدت بعضي وطلعت على اسوان.. آبو سمبل تحدیدا.. 
عندي جماعه معارف هناك قعدت عندهم. .كنت حابب اقعد لوحدي ومش عاوز اكلم حد. . مجبتش سيره لحد 
الا بابا بس.. قفلت تلیفوني واختفیت تماما لمدة 10 آیام.. مديري في الشغل كان هیتجنن لحد ما کلم بابا.. الراجل 
مشکورا حط اسمی على مشروع في تنزانیا علشان محدش ياخد باله من غيابي.. کلمته وعرف منى الموقف کله.. قدر 
حالتي جدا.. قلتله انا مش عاوز اشتغل في مصر يا إيهاب.. انا بجد محتاج ابعد عن البلد دی تماما.. نصحي بالسفر 
وقالي انت لازم تغير کل الجو ده. . لو حابب تاخد اجازه مفتوحه براحتك ولو حابب تسافر تشتغل بره في شرکه من 
بتوعنا برضه براحتك.. کتر الف خبره.. كانت شرکه وناس محترمین جدا. . حسیت بالأمان في آبو سمبل. . حسیت ان 
دول آهلي الحقیقیین. . حسیت هناك انی انسان له أصل وفصل وجدود مش مجرد عیل لقیط. . شيء غردب بحسه 
دایما في الأماكن القديمة. . آوقات كتير اوی بحس ان مكاني مش في العصر.ده. . مش عارف ليه في آبو سمبل حسیت 
الى انتمی للمکان ده. . رغم انى هناك كنت ماسك قهوة بتاعة واحده صاحبي. . شوفي الفرق.. من مهندس بيجري ورا 
ملايين الى قهوجي.. لکن من السلام النفسي والامان اللی حسیت بيهم هناك مکانش لهم مثیل. 


فهوجي!! 


اه.. قلت أسلي وقتي. 


بس انت سافرت السعودية في التوقيت 03 صح؟ 
اه.. سافرت على البلد اللى كان عايش فيها حاتم الطائي.. حائل.. في شمال المملكة. 
الله.. انت مش رحت الرياض؟ 


لا.. ماهو الریاض دی تاني مره.. اول مره رحت على حائل.. وكأن الخوازيق اللى فاتت مكانتش كفايه.. فكانت الأيام 
مخبيالى زغروف كده على الماشي. 


ليه ؟ 


هقولك. 

طعنة في القلب 
أحمد.. عندي سؤال قبل ما تكمل الحدوتة الكئيبة دى. 


خيرا؟ 


انت دايما بتتكلم عن الفترة من 20 الى 30 في حياتك على انها اجمل سنين عمرك.. بس من اللى انت بتحكيه ده.. 
انا شایفاها مأساة مش حاجه حلوه خالص.. ازاى بقی كده وكده؟ 


لما بتقفي في المطبخ تعملي الأكل.. مش بتبقى سعيدة؟ 


والله على حسب.. لو فيها خاتم دهب مثلا.. اكيد هبقى سعيدة 


لا فعلا بتكلم جد 

لو هنتكلم جد من غير ألش.. اه طبعا.. ببقي مبسوطة جدا 

رغم ان في اغلب الأحوال.. اللى بيطبخ بعد ما بيخلص طبيخ بتبقي نفسة اتسدت عن الأكل 
حقيقه برضه 


هو الدنيا کده.. السعادة دايما فى الرحلة مش فى هدف الوصول.. السعادة فى انتظار الإجازة مش ف الإجازة نفسها.. 
السعادة في الصيد مش في الشوي ولا القلي ولا السنجاري.. السعادة بتكتشفيها بعد ما العمر يعدى منك والأيام 
تتسرسب من بين صوابعك.. بعد الموضوع ده ب 10 سنين اهو انا اكتشفت ان فعلا دی كانت أجمل أيام عمري.. 
بتعلم درس جديد واكتشف الى كنت حمار في اليوم اللى قبله.. متعة استكشاف الحياة لا تضاهيها أي متعه في 
الدنيا.. مع الوقت لما الانسان بيكبر بیحس بالملل.. بيتضخم جواه شعور عام بالزهق من كل شيء وأي شيء لأن 
مفيش جديد ولا تجديد.. معادش في حاجة قادره انها تدهشيي. . أيام الكلية مثلا تلاق الشباب بيطلعوا رحلات 
مرهقه جدا. . كلهم مفلسين تقرببا.. مكان المبيت زى الزفت والاكل اى كلام واخر بهدله.. ويرجعوا في منتهى 
السعادة وصوت ضحكهم يزعج الملائكة في السماء .. بعد كده لكا يكبروا والعمر يعدى بيهم ممكن کل واحد فيهم 
يروح يقضى- اجازه في اوتيل 5 نجوم ويصرف اضعاف اضعاف اللى كان بيصرفه هو وزمايله في الكلية.. ويرجع مش 
مبسوط.. اختصارا کده.. تقدري تقولي انها روح الشباب. 


بقیت فیلسوف يا آبا حمزه. 


طيب حضرتك بدل ما انت عاوز تخبر الشباب بما فعل المشیب اللی هو ساسا لسه مجاش.. يا ريت تخبرني انا 
الأول ايه اللی حصل بعد ما عرفت ان المشبر مش هیقدر يساعدك. 


اه.. عملت خطأ آخر من آکبر آخطاء العمر. 
الا وهو؟ 
سافرت. 


وايه الغلط في کده.. ما انت فعلا مسافر اهو دلوقتى. 

انا مش ضد السفر نفسه.. انما السفرية اللى سافرتها دی كانت هي فعلا آکبر آخطاء العمر 

ليه ؟ 

كنت في حاله نفسية سيئة بعد تأكدي التام من موت المشروع للأبد.. مكنتش مؤهل انی اخد قرار خطير زى ده.. 
سعيت للسفر بجنون بعد ما كنت برفض كل يوم عرض واتنين.. عرضت نفسی رخيص بعد ما كنت غالى جدا.. 
رخصت نفسى فكان طبيي ان الشاري ميدفعش حاجه. 


ازاى.. المرتب مكانش کودس؟ 


المرتب كان سيء.. التأشيرة كانت سيئة.. مكان الشغل كان سيء.. وفوق من كده كله.. البلد نفسها كانت غلط 


ازاى يعنى؟ 


قبلت شغلانة في مصنع فراخ ومنتجات زراعية.. التأشيرات المتوفرة عندهم كانت تأشيرات عماله دنيا.. علشان 
تشتغلي في الخليج لازم يكون معاي تأشيرة عمل بمهنه معينه.. قانونا لازم تكون المهنة في التأشيرة مطابقة للمؤهل 
بتاعك.. لكن بيحصل ان شركه مثلا عاوزه مهندسين ومعندهاش تأشيرات الا لسباكين.. فيجيبوا ناس من بلادهم 
بتأشيرة سباكين وهما هيشتغلوا مهندسين.. تحايل يعنى.. في نظر القانون هو سباك.. لكن في الواقع هو مش كده.. 
انا اضطريت انى اغير المهنة في البطاقة بتاعتى الى عامل زراعي بدل ما كانت مهندس.. وطبيي ان الراتب كان 
يتناسب مع مهنة العامل الزراعي.. وطبيعي ان الشركة عاملتني على انى عامل مش مهندس بالرغم من انى بشتغل 
مهندس بالفعل.. الكفيل دايما كده.. معندوش رحمه ولا يعرف اى ادميه من اى نوع.. طالما سافرت عنده بلده.. 
بقيت ملكه تماما.. سافرت وفوجئت انی هعيش في بلد شديد الكآبة.. اكبر نشاط فيها هو ان الواحد يروح ياكل نص 
فرخه في مطعم وحيد في البلد دى. . بدو تماما كمعيشه واخلاقيات وسلوكيات. . معنديش اعتراض طبعا على البدو 
وحياتهم.. انما دي مش حياني. .انا کنت شخص اجتماعي جدا متعدد ومتشعب العلاقات في مصر-. باي منطق 
اروح اری نفسی- في الصحراء وحید زى الکلب الاجرب. . عایش في سکن مشترك مع هندي وفلبيني یختلفوا عنی 
تماما في حياتهم وعاداتهم الصحية والغذائية. . اكتشفت بعد أسبوع واحد من الشغل الى ممكن اموت ٤‏ اليلد دی 
من الكآبة او الحزن.. خصوصا ان ابودا كان في مرض الموت.. وحالتي النفسية لا تسمح أبدا بالعزلة دى. 


ده اللى حاولت اعمله.. لكن الكفيل رفض استقالتي.. من حقه طبعا لأنه اتكلف فلوس علشان يجيبني من بلدى 
لبلده.. يبقى على الأقل اخدم مدة العقد اللى اتفقنا عليه.. انا طبعا قررت انه مستحيل أعيش في البلد دى كمان 
شهر واحد مش سنه كامله زى ما العقد بيقول. 

وعملت ايه؟ 

باسبورى معاه.. فكرك اقدر اعمل ايه؟ 


ولا حاجه.. دى ازمه فعلا. 


اكتشفت انی مش هقدر اسافر الا لو هو قررانى سافر.. حتى لو اشتكيت للشرطة.. انا اجنبي مليش ثمن هنا.. حتى 
لو معايا الحق.. عمرهم ابدا ما ينصروني على ابن البلد ولو معايا جيش من الملاتكة بيأيد كلامي وموقفي. 


ده ايه الحوسه دى.. هو انت كنت ناقص با ابنى! 

فعلا واللّه.. في الفترة دی كنت بحط راسي على المخدة واسرح في ذكريات كلها اليمه.. كنت بكلم ابويا كل يوم 
بالساعة والساعتين.. دموع أى كانت بتنزل عليا زى مية النار.. صوت ابويا المكسور بفعل المرض والفشل اللى 
عشناه كان بالنسبالي اقسى من 10 سنين في المعتقل.. بعد أسبوعين بالظبط من الشغل هناك قررت انى مش 
هكمل واللى يحصل يحصل. 

عملت ايه؟ 

نعم!!! 

مكانش قصادي الا كده.. اعمل جريمة أخلاقية يرحلوني بيها من البلد دی غصب عن عين كفيلي.. ومفيش في 
السعودية العن من الجرائم دى.. اى حاجه تتعلق بالستات.. مصيبه علطول.. ممكن يتحرك فيها وزير الداخلية 
وعاكست الستات؟ 

طبعا.. ده انا قلبتها درمغه.. ومخدتش وقت كبير.. مفيش ساعتين والشرطة كانت قابضة عليا.. كان بي وبين النفخ 
تكه صغيره أوى.. لولا ان الظابط الموجود في القسم وقتها حس انى مش عامل زراعي ولا حاجه. 


وبعدين؟ 


حكيتله القصة كلها.. انا عاوز امشى- وكفيلي مش راضي.. مستعد أعوضه عن الخسائر المادية بس يديني جواز 


سفري وبسيبني امشی. 
هو الظابط له سلطة عليهم؟ يعنى مثلا ممكن بأمر القانون يسفرك؟ 


المفروض لأ. . بأمر القانون المفروض يحبسني.. بس في بلد صغيرة زى دى.. قعدات العرب الودية تحل كل 
المواضیع. . الظابط قدر يقنع كفيلي انى اسافرفي مقابل 5000 ربال تعویض. . کمان كفيلي موقفه قانونا مكانش 
قوى. . يكفي انه تحايل على القانون في التأشيرة بتاعتی. . الظابط لمح بکده في وسط الکلام علشان یجبره انه 
وانت كان معاك فلوس وقتها؟ 

لا.. ما انا اشتغلت بيهم. 

يا ستار پارب.. ايه الناس دی 


بصي . . مقدرش آقول ان هو غلطان. . العقد شريعة المتعاقدین. . هو غلطان لما اصطادني في الأول. . عملي البحر 
طحينه عن البلد ومستقبلي الزاهر فيها وانى اقدر اببی مستقبل صح واعمل کل اللى نفسى فيه هناك.. لما سافرت 
لقيت الكلام ده كذب.. علشان كده اديت لنفسي الحق انى افصل العقد بيني وبينه وطظ في ای حاجه تانيه. 


ورجعت على مصر؟ 


طیعا.. لا تتخيلي فرحة بابا وماما بيا كانت ادايه لما رجعت.. رغم ای سافرت تانى بعدها بشهور قليله جدا.. لکن 
شتان الفرق بقی. 

محاولتش تشتغل تانى في المشروع بتاعك لما رجعت؟ 


الكوكب ده 3 مرات.. رجعت شغلي تانى في اوراسکوم بهدوء تام.. مشیت جمب الحیط تماما.. فحالي وفشغلى 
پس 


مفکرتش تتجوز طیب؟ 


محاولتش لأني مکنتش موهل نفسیا.. الفترة دی حتی بعدت عن اصحابي کمان.. كنت عامل زى المغتصية اللی 
خايفة من کل الدنیا ومنعزلة لوحدها في اوضتها وبس.. كنت باکل زى الثور.. الاحساس النفسي- بالهزيمة والفشل 
كنت بحاول اعوضه بالأكل.. وزنی زاد اوی بصورة ملحوظه.. دقنی مش محلوقه وبستحمی مره کل آسبوع وساعات 
كل آسبوعین.. نظرات زایغه باستمرار.. فقدان ترکیز في کل شيء.. عصبیه شديدة جدا في التعامل مع الناس.. 
عدوانية غير طبيعية مع كل البشر. في الفترة دی كان طبيعي جدا انى اروح قسم الشرطة مره او مرتین في الشهر 
علشان عامل مصیبه.. مره ضارب حد.. مره مکسر.عربية حد.. وکل مره بدفع قرشین لأمين شرطه مشهور عندنا في 
حدائق القبه واخرج صاغ سلیم. 


یاه يا احمد.. حياة صعبه اوی 


كنت اقرب للمیت الحي.. حسیت ان مستقبلي اتدمر وانتهی.. مکانش ليا أصحاب غير الکلب بتاعی.. عشت على 


سبحان اللّه.. نفس البلد!! 

اه.. بس المره دی كانت السفربة مختلفة.. بابا قرأ معایا شروط العقد وشجعني.. المره اللى فاتت كان محصور اوی 
وهو بيقولي سافر لو تحب.. المره دی قاللی انا اشجعك بقوه على السفر.. سافر.. یمکن تقدر هناك تعمل اللی 
مقدرتش تعمله هنا.. یمکن تقدر فعلا تکون سند لأخواتك من بعدی. 


کلمات صعبه جدا 


وانا صغير حد مره قالي ان الانسان بيحس دايما بدنو الاجل.. مش عارف الكلام ده صح وللا لأ.. بس بابا الله پرحمه 
قبل موته بشهوركان كلامه كله عن الآخرة والموت.. لأول مره في حياته يطلعني على كل أموره المالية واوراقه.. أول 
مره يوصيني على اخواتي وماما.. اول مره يفهمي انه لما كان بيقسى. عليا وانا صغير.. فده كله كان لمصلحتي.. کل ده 
بيعمله وهو حاسس انه خلاص رايح. . وانا مش فاهم. . انا قلت يمكن علشان انا مسافر وكده. . واهو کل أب بيوصى 
ابنه دايما. 


وسافرت؟ 


اه.. صحابي اللى كنت شغال معاهم في اوراسكوم استقال منهم 6 وسافروا السعودية سوا.. اشتغلوا بمرتبات كبيره 
اوى في شركه لسه بتفتح جديد. . كلموني لما عرفوا انى في مصر وقالولي تعالى يا حسف. . مكانك فاضي واحنا 
عاوزينك.. طيب.. ابعتولى تأشيره يا جماعه وانا جاى. . انا مش هقعد في البلد دى تانی.. كفايه عليها اوی كده.. 
وبدأت رحلة الغربة ومعاناة من نوع آخر. 


واتجوزت في الفترة دى. 

اه للأسف.. كانت أسوأ جوازه يتجوزها انسان على الكوكب.. اتجوزت بسرعه علشان افرح آبوبا الله يرحمه.. كنت 
عاوزه يطمئن على نسله وذريته. . اتجوزت انسانه طردتها من بيتي بعد 3 أسابيع بالظبط. . بدل ما افرح ابودا. . كأبته 
زیاده. . وانا واللّه ما كنت أقصد. 

بس رينا عوضك اهو.. اتجوزت الأميرة الشرقاودة اللی هو آنا. 


هقولك حاجه يمكن دی آول مره تعرفیها.. بابا لما شافك اول مره.. بعد ما مشینا من البیت قال لماما البنت دی 
تشرح القلب. . انا قلبي اتفتحلها زی ما تکون بنتى تمام. . ربنا يحببها في آحمد ويرضى آحمد بیها. . یمکن دی تکوین 
التعویض عن کل اللی فات.. كان اوفر اوی الله يرحمه.. ههههههه 


آوفر مین.. والنعمة كان راجل بیفهم. 
واهو ملحقش حق يفرح بحمزه للأسف. 
9 الله يرحمه.. انا فكره اليوم ده كويس.. مكنتش متخيله اد ايه ارتباطك بعمي الله يرحمه.. حق مامتك لما کلمتني 


وقالتلي اقف جمبك.. افتکرتها بتأفور یعنی.. زى کل الأمهات.. لکن فعلا الفترة دى انا كنت خايفة يحصلك حاجه.. 
لو کنت صورتك وقتها.. یمکن مکنتش انت نفسك هتعرف شكلك. 


بابا مکانش بس آبودا.. ده كان صديقي وتوأي.. فترة السيي ورا المشروع دی قریتنا من بعض آوی.. اکتشفت فيه 
انسان جدع مثابر ذي.. عمری ما كنت اتخیله بکل هذا الکم من الجدعنة.. اکتشفت آپوبا وانا عندي 27 سنه.. 
یمکن ده اللی زود حزنى علیه.. واللی زاد وغطی انه مات وانا بره فى الغرية مش قادر اعمله ای شیء.. انا فاکر قبل 
آخر سفربه اتکلمت مع الدکتور بتاعه.. قاللی خلاص کده.. لحد هنا والطب یقف عاجز.. الکبد بیقاوم فیرس قاتل 
فتاك بقاله 25 سنه.. العلم له حدود وف الآخر قضاء اللّه نافذ نافذ.. 


وما تدري نفس بأى آرض تموت. 


بیشرح المرض وتطوره ومضاعفاته.. بیتدرج بالمردض من اول البراز باهت اللون ومعاناة الهضم.. لحاااااد الاستسقاء 
واضطراب هرمون الالبومين ٤‏ الجسم.. بايا قراه كله وجه عند صفحه معینه وحط علامة کده.. الصفحة دی 
تقدري تقولي ان بابا كان متوقع معاد موته.. طبقا للكتاب.. الاعراض اللى هو فيها دى هتنتهى الى الصفحة دى في 
خلال وقت معین.. والتوقیت اللی توقعه كان هو نفس شهر وفاته.. أغسطس اللعین. 


وبعدین؟ 


بقیت زی المجنون.. آقوله طيب نسفره بره وادیله فص کبد من عندي.. ابويا لازم یعیش بأى تمن.. ولکن مين 
یقدر ینفذ رغباته ضد مشيئة رينا سبحانه وتعالی.. في الوقت المقرر له بالظبط.. بالثانية.. الخمیس 2 آغسطس 
سنة 2012.. الساعة 11 صباحا.. كان يوم 14 رمضان.. جالي الخبر.. شد حيلك.. آبوك خلاص. 


فاکره الیوم ده.. رینا يرحمه 


نزلت من السعودية زی المجنون.. دخلت عليه آوضته لقیته نظیف جدا رغم انه مکانش لسه اتغسل.. نایم في 
هدوء زی ماکان بينام طول عمره.. وشه مفرود وناعم.. راسه بس ملفوفه بمندیل آبیض علشان البق یفضل 
مقفول.. خلاص.. الروح اللی كانت بتدي الانسان الارادة انه یفتح وبقفل بقه خرجت وراحت عند اللی خلقها.. 
خرجت وسابت الجسد اللی هلك من المرض والعقل اللى كان ملیان علم وحکمه وایمان.. خرجت الروح اللی 





ع م 2 ۲ ۱ نامل 
شقيت وعاشت سنين طويله محرومه من كل حاجه حلوه علشان ارواحنا احنا تعيش في بغدده.. لأول مره من 33 
سنه أقوله يا بابا.. وهو ميردش عليا. 


كنك سامعه صوتك وانت بتقراً سورة يس جمبه.. بس طبعا كنت مشغولة مع اخواتك اللى كانوا بيقارنوا وسائل 
الانتحار ببعض ودشوفوا هيموتوا ازاى وراه. 

كان يستاهل وأكثر واللّه.. بعد ما خلصت قراءه قعدت احكيله وأكلمه زى ما كنت بحكيلة أيام المشربوع.. اصريت 
يومها انى انام جمبه رغم انى عمرى ما نمت جمبه أبدا.. حسيت ساعتها اد ايه الدنيا هايفة ومتستاهلش.. 33 سنه 
موجود وانا كنت بهرب منه.. دلوقتى بصارع عقارب الساعة علشان متمشيش وافضل جمبه سواد الليل بس.. لأن 


خلاص.. هيطلع النهار وبعد صلاة الجمعة هنزله بأيدي للتراب.. شوفي قسوة الدنيا.. ايده كانت بتأكلنى وانا ايدى 
هتردمه بالتراب.. سبحان اللّه. 


اكيد هو في مكان أفضل.. رينا يرحمه هو وکل الآباء يارب. 
آمين.. واستمرت الحياه بقى.. الدنيا عمرها ما وقفت عند حد. 
ياااه يا احمد.. کل ده!! انت استحملت كتير اوى. 


فوق ما تتصوري.. لحظات الامل كانت جميله جدا.. ولحظات الإحباط كانت في منتهى القسوة.. عمرى ما كرهت 
البلد.. بس كرهت الناس اللى مخليين الحياة صعبه.. كرهت الجهل والتخلف والفساد لكن عمرى ما تنازلت عن 
هويتي. 


اسمحلي اعارضك.. انت دلوقت بتتنازل عن هوية ابنك.. انا فاكره کویس لما حملت في حمزة.. بنتكلم هولد فين.. 


لقيتك مجهز کل حاجه على انی هولد فى آمرکا.. انا نفسی- اتفاجئت.. لا انت كنت جايبلى سيره ولا معرفنى.. كان 
واضح اوى انك كنت مخطط كل حاجه ومن فتره كمان.. الكلام ده كله مش وليد اللحظة ابدا.. احنا جينا هنا 
ولقيتك مظبط كل حاجه.. حتى المستشفى والدكتورة الى مفروض اتابع معاها.. مش معقول كل ده عرفته هنا.. 
احنا يا دوب وصلنا من هنا.. وتاني يوم علطول كان عندي كشف. 


اللى حصل وانا مسافر هو اللى خلاني كفرت بكل شيء.. آبنی مش هيشوف اللى انا شفته ابدا.. انا هربيه كويس 
وهطلعه ذى وناجح.. لازم يتربى في مجتمع يساعده ويزقه لقدام مش مجتمع يخسف بيه وباحلامه الأرض.. فداه 
كل اللى كسبته وفداه كل اللى هكسبه.. فداه عمرى كله لو لزم الامر.. المهم انه مش هيعانى زى مانا عانيت. 


بس انت قلت قبل كده ان الشدائد تصنع الرجال.. وان المواقف دى هي اللى شكلت شخصيتك 

صحيح.. ولكن شدائد عن شدائد تفرق.. انا عاوزه يتمرمط في الشغل مش في الإحباط.. عاوز ضهره ينقصم من 
المذاكرة والتحصيل والاجتهاد مش من اللف على مكاتب الجهلاء والمرتشين.. مش عاوزك تقلقي خالص انا مرتب 
كل حاجه.. حتى لو مت دلوقتی.. انتى في أمان تام بأذن الله.. وعلى فكره.. موق دلوقتى مصلحه لیک انتى والولد 
لأنك هتصرف بوليصة تأمين محترمه من الشركة.. بس بشرط متقتلينيش لأن القاتل لا يرث يا قطه. 


متقولش كده يا راجل بعد الشرعليك.. حسك في الدنيا.. ای نعم انت رخم وبتألش عليا.. لکن اهو.. ضل رخم ولا 
ضل الحكومة.. عمرى ما هقتلك طبعا.. ليه.. هو القتلة المأجورين خلصوا.. ههههههه. 


اسفوخص على كده.. متقلقيش يا عسل.. انا مش ناوى اموت دلوقتى.. قاعد على قلبك. 


استني يسطى قبل ما تاكلنى في الكلام.. انت قلتلى انك اتحبست بسبب الموضوع ده.. 





ع م ۵ ۲۳ ۱ 1 


- اه 


- ازاى بقي؟ 


- هقولك.. بس بكره بقي.. الصباح رباح. 





۵ ۲ ۵ ۱۲ 122 
السجن للجدعان 


یوم جدید مشرق بالضوء من أيام آمریکا الطويله جدا.. خلصت حكايتي مع المحروسة وفن صناعة الفشل.. مش فاضل غير 
اخر مشهد.. المشهد اللى المخرج هیقول فيه كااااات.. ممتاز يا جماعه.. کت.. بالانجليزي یعنی اقطع.. الفعل بتاعها قطع.. 
کلمه عبقربه توصف الموقف ده بالظبط.. هي كلمة الفصل في علاقتي بمصر في الوقت ده وكلمة النهایة.. 

کت كانت هي بداية سفري للخارج مهاجر وهربان من کل شيء سيء عشته في البلد دی.. 

كت بينى وبينك يا مصر لحد ما تلفظي ناسك بره ولحد ما نيلك ینضف من فيرس الرشوة والفساد وسوء الخلق.. 

کت.. كنت فاکرها سهله.. لکنها كانت قاسية وصعبة اوی.. قلبت معایا بمرض نفسی اسمه الحنین الى الوطن. 

ام حمزة مصره تقلب علیا مواجع الذکریات.. الولية دی مش بتنسي ابدا.. صاحية على الصبح مصممه تعرف الفصل الأخير 


من الحکاية.. قبل ما آکمل جرس الباب ضرب.. السوّال التقليدي الذى لا يحمل ای معنی.. هو انت مستني حد؟ 


وهو یعنی لازم أكون مستني حد لما الباب يخبط ؟ مینفعش مثلا أكون مستني سبت.. الشه رخمه جدا منى قفلتها على 


فتحت الباب.. رجل البريد جایبلی طرد.. تشکر يا ذوق.. الفترة دی انا كنت متعود استلم طرود کتبر.. كنت شغال شحن من 
ت.. اهو تسالي بدل القعدة المملة. 
ايه ده.. طرد فيه البضاعة.. والتسلیم امتی يا معلم احمد آبو الروس. 
بکره.. في بطن الزیر یا معلمه کواکب. 
طیب.. سيبك بقي من الطرد وقولي. . عملت ايه بعد ما جتلك تأشيرة السفر؟ 
قلتلك انا بقي انى قررت اسافر السعودية واشتغل مع أصحابي.. 
اه.. وبعدین الشت علیا وانا مش مسامحاك. 


ماشی.. رجعت من آبو سمبل وانا واخد قراري بقوه.. مصر خلاص انتهت بالنسبالی.. هسافر وابداً حياتي بره في 
مکان تانی.. هشوف اوراسکوم لو يبعتونى دوله محترمه.. ان مکانش.. هروح ای دوله خلیجیه آعیش فیها.. مصر- 
خلاص.. شکرا لها اوی على کده.. عرضت الکلام ده على بابا.. حزن الدنیا كلها اتجمع في وشه وانا بقوله کده.. مش 
حزین على انی مسافر.. هو نفسه قضی نص حياته في الطیارات. . حزنه كله كان علشان انا کفرت بالبلد وفقدت الثقة 
فیها. . هو مکانش عنده مانع انى اسافر. . اسافر وارجع واسافر وارجع تانی. . هي دی سنة الحياة. . احباطه الحقيقي 
كان ان زهرة شباب الجیل - زی ماکان بیقول- بیطیروا على بره. . لما الشباب المتعلم المتحمس اللی عنده أفكار 
ومستعد يعمل حاجه پسافر.. امال مين اللی هیفضل علشان مستقبل البلد؟ 


هو عمی كان سينمایي زيك کده؟ 





ع م 3 ۲ ۱ تعد 


مش فكرة سینمایی.. بابا هو أوضح مثال للشرفاء اللی انضحك عليهم بالتجربة الناصرية. . خرج من تحت الأرض زى 
الدود.. اتولد سنة 43.. امه ماتت وهو عنده 6 سنين.. اسره فقيره فقر مدقع بتكمل عشاها نوم. . جدي الله يرحمه 
باع نحاس البيت علشان يدفعله مصاريف كلية الهندسة ووقفوا محتارين بعد كده لما بابا نجح في إعدادي هندسه 
بجيد جدا.. هيعملوا ايه في مصاريف سنه أولى؟ هيجيبوا فلوس منين؟ طيب اخواته الكبار ودخلوا الجيش.. هو 
مقبلش في الفنية العسكرية.. حرام المجموع العالي ده يروح اى كليه والسلام.. في نفس التوقيت ده عبد الناصر 
اصدر قرار بمجانية التعليم الجامي. . بابا وصحابه جالهم فرح جنوني. . عبد الناصر انقذ مستقبلهم.. بدل ما كانوا 
هيحولوا معهد البريد وللا ای حاجه من اللی مصاريفها معقوله. . ربنا أراد انه يكمل ويبقي مهندس في وقت الهندسة 
فيه كانت هي القمه. . الكلام ده كان أيام بناء السد العالي. . كان طالب الصبح وبيشتغل في ورشة خراطة بعد الضهر.. 
اتخرج سنة 66.. اشتغل سنه في السد العالي وبعدين اتاخد على الجبهة.. 7 سنين في الجيش ظابط احتياط.. حضر 
حرب 67 و73 وخرج منهم باصابة في رجله. . اخد وسام السد العالي من عبد الناصر سنة 68 ونوط الشجاعة 
العسكري من الطبقة التانية سنة 73 بعد ما اسر نقیب إسرائيلى بدلناه ب 30 أسير مصري.. اخد ميدالية 6 أكتوبر 
سنة 74.. خدم في وزارة الکهرباء لحد ما بقي نائب الوزیر وخرج من الخدمة بعد ما مدوله سن التقاعد 3 مرات.. 
ماجستیر ودکتوراه في انشاء وصيانة شبکات الکهرباء منخفضة التکالیف.. اشترك في مشاریع عملاقه لتصدیر 
الکهرباء من مصر. للأردن وفلسطین والسودان ولیبیا.. كان من ضمن الفریق اللى اشتغل في مشروع الربط الکهرباني 
بين مصر والسعودية.. كان طفل آیام الانقلاب الأول سنة 52.. عاش التجرية الناصرية کامله في وقت مکانش في ای 
اعلام ولا مصادر معلومات غير الحكومة.. انكس في 67 وقام على حيله تانی في 73.. اجتهد واشتغل وحقق کل 
نجاح ممکن الانسان یحققه بتوفیق رینا ومجهوده لوحده. . مخدش من الدنیا ای شيء. . لما بدأت اموره تستقر 
نوعا ما. . فوجئنا ان عنده فيرس مي. . فضل المسكين يعانى من هباب الطين ده 25 سنه. . 25 سنه کامله عايش 
معانا في البیت ومحافظ علینا. . لا حد اتعدی ولا حد فینا حس بأى فرق. . علمنا كلنا احسن تعليم وجوز البنات 
ومات في هدوء على سریره.. لا تعبنا في مرضه ولا ارهقنا ولا عمره كان حمل تقیل على حد.. كان نعم الزوج والّه.. 
ساعات كنت أقول لأ بینی وبينها ورب العزة انا لو مراتي تعمل معایا کده.. ده انا اعلقها من کعوبها في الصالة زى 
الذبائح واجلدها بالکرباج 3 مرات في الیوم.. كان كل همه ان البلد احوالها تتحسن علشان الجیل الجدید.. في آواخر 
أيامه كان حزین وبیقول ان الحکومة سرقت عمره ومجهوده هو واللی زبه.. ریینا واحسنا تربية شباب زى الورد.. 
والحكومة طفشتهم بره.. يا خسارة شقايا.. الكلاب طفشولی أبنى. 

بس المفروض يكون سعيد ان احوالك اتحسنت وانك بتحقق نجاح على المستوى الشخصي. 

مكانتش دى أفكاره.. كان فكره دايما ان الوطن اهم من الفرد.. الأسرة اهم من الفرد.. المجموع اهم من الفرد.. الفرد 
يضح وديجى على نفسه علشان المجموع.. قبل ما اسافر قعدت معاه.. قالي انه كان عارف ان الموقف هيرسى على 
کدد. . لکنه محبش بحبطي ولا یقول ای حاجه تديني طالقه سلبية. . وبرضه لعل وعسی الموضوع پنجح. . هو 


حب الى اخوض التجربة کامله علشان شخصيةٍ تتشکل. . رغم انه کان بیبکی دم لما يشوفني فرحان او حزین. . هو 
كان عارف المستخبى بس مرضاش يقولي. 


الله يرحمه.. ده رجل غير عادى. 

اه واللّه.. رينا يرحمه 

وبعدين.. سافرت ازاى بقي؟ 

بعتولى التأشيرة وحجزت التذكرة.. مسافر في أسوأ ظروف ممكن يسافر فيها انسان من بلده.. ابودا راقد على فراش 
المرض.. حياة اختى الكبيرة مش مستقرة.. اختى الصغيرة هتتخطب.. البلد عموما فيها حالة غليان تقول ان الكرسى 
هيتقلب بصاحبه قريب جدا. 


انت نطيت من المركب في اخر ثانية على فكره. 





ع ۲ ۵ ۱۲ جمد 


اه.. سافرنا من هنا والبلد ولعت من هنا.. رینا کان راید بيا خير لأنى لو کنت حضرت الاحداث دی كلها في مصر-کان 
زماني اول الشهداء.. للأسف انا حضرت في المیدان 4 أيام بس.. بعدهم رجعت على الشغل.. انا واحد من اللی قاسوا 
وعانوا من خراب العقول وفساد الذمم والجهل والتسطیح والتکفیر.. سافرت علشان ابداً حیاه جدیده في السعودية 
بلد الخير والحج والعمرة.. كنت فاکر کده.. لکنی كالعادة كنت حمار.. تصدق بالّه.. علاقتي بالدین ضعفت في 
السعودية.. في مصر كنت متدين اکتر من کده. 


يا ستار يارب. 
اه واللّه.. الدين السعودي ده انا معرفوش.. كلنا منعرفش عنه حاجه.. مشايخنا الاجلاء زى الشيخ الغزالي والشيخ 
الإسلام السعودي.. ما علينا.. مش بحب افتكر اى حاجه عن البلد دى.. لهم دينهم ولى دين. 


ماشی.. ايه اللی حصل في مصر بقي غير الحكاية دی خلاك تقلب اوی كده؟ 


يوم السفر.. وكأن البلد مكانتش عاوزه تسيبني الا وانا مقرر اشتغل ضدها جاسوس. 


اه.. انا كنت غلطان لا انكر.. ولكن اذا عرف السبب بطل العجب. 


رحت المطار علشان اسافر.. سلمت على أهلي كلهم واخدت شنطتى وطلعت على المطار.. خلصت إجراءات السفر 
وقعدت في غرفة التدخين.. بنفخ مع الدخان ذكريات المرار اللى شفته في اخر سنتين.. نادوا على الطيارة فطلعت في 
هدوء.. كنت اخر واحد طلع الطيارة زى ما بحب اعمل دايما علشان اتفادى الناس اللى هوايتها انها تقف في وسط 
الطريق متعملش حاجه غير انها تعطل الخلق.. وانا طالع سلم الطيارة.. طالع بالراحة جدا.. زى ما أكون مش عاوز 
اطلع.. رجليا زى ما يكون فيها أكياس رمل.. وصلت لحد باب الطيارة.. كان واقف على باب الطيارة 3 افراد.. مضيفه 
ومضیف وفرد امن الطیارة.. ده بيبقي موظف تبع الامن القوي.. علشان لو حصل ای قلق في الطيارة يتصر.ف.. 
سمعت کلامهم مع بعض.. بتاع الامن ده كان بیکلمهم عن ابن اخته اللی هیتعین عندهم في مصر للطيران بعد ما 
جابوله واسطه من لواء كبير في الداخلیة.. عازوهم یظبطوه بقي في سفریات حلوه وکده.. 


عادی.. لحد کده مش شايفه ای سبب لأى حاجه. 


الحوار بتاعهم ده زى ما يكون برطمان ملح اندلق على جرح المفتوح.. الواسطة.. الفساد والقرف والزبالة.. لواء 
بسلطته يعطى من لا يستحق مكان شخص آخر يستحق.. لسه عايشين كده.. الله یخرب بيوتكوا.. السرطان اللى 
سرح في جثة مصر وصل لكل مكان.. واسطه يعنى حد ميستاهلش هياخد حاجه مش من حقه.. الطبيي ان ميبقاش 
فى واسطه.. الطبيى ان ابن البواب يبقى له نفس الفرصة المتاحة لابن المستشار.. الطبيى ان يبقى فى فرص 
متساوية للكل.. الطبيعي ان الاشکال اللى زى دی لازم تموت علشان البلد تنضف.. مجرد ذکر کلمات الواسطة 
واللواء دول هيج عليا كل الذكريات الوسخة ومحسيتش بنفسي واللّه وقتها وعملت اللى عملته. 


عملت ايه؟ 


اتفوووووووووووو عليى وعلى اللى يقعد فیک ثانية واحده بعد كده... ورحت جاى تافف بعزم ما فيا.. 5 مرات. 


يا لهوى.. انت اتجننت. 





ع م 2 ۲ ۱ دعد 


اه اتجننت. . ده اقل واجب. .حلم عمری ضاع. . مستقبلي اتلعب بيه كوره. . ماشی من البلد اللى اتولدت وكبرت فيها 
مجبر ومكره لا بطل. . سايب آهلي في ظروف قاسيه جدا ورایح لأسوأ خلق الله علشان ملقتش مکان ليا في بلدى 
احقق فيه أحلاى. . اتجننت علشان فكرت.. اتجننت علشان حلمت.. اتجننت علشان نوبت خير لبلد المفروض 
ان نيتنا ناحيتها تبقي كل شر.. اتجننت علشان قلت يارب بدل ما أقول استعنا على الشغل بابليس.. اتجننت علشان 
رافض ادفع رشوه رغم انی دفعتها ورجلي فوق رقبتي.. اتجننت علشان متمسك بحريتي وآدميتي. الو 
بدل ما اضحك على بنات الناس قريت 30 الف کتاب. . اتجننت علشان ربيت عقلي بدل ما اطلق لساني.. ا 


علشان صدقت. . اتجننت وجنوني اصبح من النوع الخطر. با ينان عليه ا ل 
ابطال.. على رأى نجيب سرور: 


تسرق شلن.. تبقي هيصه ودوشه وجريمة 

تسرق الوف الألوف تبقي من الابطال 

وكل ما السرقة تكبر القانون سيما 

وكل ما السرقة تصغر.. في حرام وحلال 

كنت بتكلم بعصبيه شديده اوى. . بلف وادور في الأوضة زى المجنون. . حسيت الى في محاكمه وحد بيغلطني. . حسيت 
بالظلم اللى وقع عليا قبل كده. . ام حمزة ضغطت على الدمل اوى لحد ما انفجر في وشها.. هي مش غلطانه. . هي مسكينه لا 
تملك من الامر الا انها تقول يا سيدى.. ملناش دعوه.. دع الخلق للخالق.. المصيبة ان احنا سیبنا الخلق للخالق فعلا.. 
الخالق نفسه مش راضي عن كده ولا قالنا اعملوا كده.. والخلق دول بعد ما سيبناهم.. مسابوناش فحالنا.. زى ما قال عدوية: 
وجينا نبعد.. 

شدوا الكراسي. 


مش كفايه سرقة فلوس البلد.. كمان اتسر_قت احلامنا وطموحاتنا واجبرنا على المعيشة في حيز اضيق من خرم الإبرة.. ولو 


يا احمد انا معاك.. بس انت رينا كرمك وهتمشی.. كان لزومه ايه بقي؟ 


ومين قالك انى كنت عاوز أمشي؟ واللى رینا مكرمهمش لسه.. ذنبهم ايه؟ وبعدين هو ده بقي الحل.. أمشي؟ وامشی 
اروح فين.. هي دى مش بلدي برضة!! 


يا سيدي انت مش هتصلح الکون. 

ومين قال ان الكون فاسد؟ اديى في أمريكا اهو وشايفة.. مصر بس هي اللى فاسده. دويعدين انا مش میت اون 
ولا انی. . ولا حمزة. . ولا پابا. .ولا حد من أصحابي. . ولا حد من زملاء الشغل. . امال مین اللى هیعدل ابن ۳ لو 55-8 
المعووج ده. . هنفضل عایشین في الزبالة دی لحد امتی؟. 


معندیش حاجه اقولهالك.. انت صح نظردا.. بس التمن اعتقد انه كان غالی. 





ع م 9 ۲ ۱ 120 


اه.. شافني بتاع امن الطيارة دی.. جه یتخانق معایا.. سحبني من قفایا على نقطة الشرطة في المطار وعملي محضر 
هناك.. متخیله.. اخر 10 دقائق في مصر-. اترمیت في نقطة الشرطة.. مفیش اوضة حبس ولا زنزانة.. محبوس في 
مکتب الظابط هناك.. اتسلی عليا آمناء الشرطة.. ضریوني کم مهول من الضرب.. كلت علق مکلهاش حرامي جزم في 
کل یوم محضر-شکل.. يبدو ان نقطة الشرطة دی مفیش علیها تفتیش.. لان ای مفتش داخلیه لو کان عدی علیهم 
وشافني مرمی کده بالمحاضر الکفتة دی كان وداهم في داهیه. . المفروض انهم يرحلوني للقسم التابع ليه بطاقتي.. 
ولکن انا مسافر السعودية بقي.. يعنى اكيد معایا فلوس.. طمعهم ووساختهم عموهم عن انهم يرحلوني لطنطا.. لو 
کانوا عملوا کده كنت اتحبست فعلا في قضيه عنب. . وخدی بالك من حاجه کمان.. انا كنت ختمت خروج 
خلاص. . يعنى قانونا انا بره البلد. . يعنى لو کانوا قتلوني حتى. . مکانش هيبقي علیهم ای حاجه. . لکن رینا ستر.. . من 
حظی جه ظابط استلم الوردية.. ده کان ظابط حدوته راخر. 


ليه ؟ 


شكه کان ابن ناس اوی ومصر.وف عليه.. في الأول طلبلى شاي وعزم عليا بسجاير.. وبعدين سمع منى الحدوتة 
كلها. 


وانت حكيت طبعا وقلت بلاوى 


قلتله كل حاجه بكل التفاصيل.. قلتله حضرتك انت عارف ان امین الشرطة بتاعك ده ضرينى على قفايا.. انت عارف 
ده معناه ايه.. متخيل المأساة؟ هو افتكر انى بهدده بنظام انت عارف بتكلم مين والكلام الفاضي ده.. انا بدأت 
افهمه قصدی.. قلتله يا سيادة الرائد انا مهندس ابن مهندس.. خريج كلية قمة بتقدير عالي.. اسمی معروف في 
السوق وليا سمعتي وسمعة آس‌تي. . يوم ماکان جدي الأكبر أمير کبیر من امراء المماليك في البلد دی وله مسجد من 
المساجد الأثرية بأسمة الناس بتزوره لحد النهارده.. الجیل التالي من عائلتي كان يملك ابعدیه في الدقهلية بلغت 
0 فدان بيشتغل فيها الاف العمال وحاريوا ضد الفرنسيس في مصر-. جدى لأي كان من كبار رجال الأوقاف 
وامام وخطيب المسجد الأحمدي "السيد البدوي" في طنطا. . عمال البوفيه في الشركة اللى كنت بشتغل فيها 
تعليمهم اعلى من البلطجي ده.. وحتى لو على المستوي الجسدي.. انا معايا فرقة صاعقة وبطل منطقة القاهرة في 
الملاكمة 3 سنين أيام الثانوية الحربية.. يعنى لو مسكت الهفأ اللی انت مشغله بلطجي عندك ده في خلال 120 
ثانية بالظبط يا اما هقتله يا اما هقعدة على كرسي بعجل طول عمره.. يقوم ده.. يضربني انا على قفايا بالألم!! ده ولا 
حتى في أفلام الكوميديا السوداء يحصل فيها كده. 


عارف انا لو مكان امین الشرطة وسمعت الكلام ده.. اضريك تانى. 


ماهو حاول فعلا.. لكن لقان زقيت الكرسي واستعديت بقى للموت.. ساعتها فعلا كنت ناوى معاه على الشرب. 
الظابط كان اقل منى حجما ومش مدى خوانة خالص وواقف في الطريق بينى وبين الأمين.. خدت بالى من طبنجتة.. 
كنت هاخدها واقتل الأمين فعلا واللى يحصل يحصل.. لولا ان الظابط اتدخل وطلب منه يطلع بره المكتب.. 
الظابط كان متعاطف معايا جدا.. اكتشتفت بقى انه قرفان من البوليس قرف الدنيا وبيجهز ورقه علشان يحول 
نيابة.. نظرق كانت فى محلها.. ده ابن ناس وملوش فى الشغلانه القذرة دى.. الراجل شاف شكى لا يبدو عليا ان 
حبسجي او بتاع مشاكل او مهرب مخدرات مثلا علشان اتعامل المعاملة القذرة دى.. راح جاى مقطع كل المحاضر 
بتاعتی.. وحجزلى تذكره على حسابه للرياض وهو بيقول البلد دی مش مکتوبلها تنضف ابدا.. ماهو الغير أمناء 
الشرطة بتوع المطاركانوا اخدوا فلوسي كلها.. الراجل فضل يعتذر بتاع ساعه مثلا.. سافرت السعودية في معاد 
الطيارة بتاعتى ومع اول نزول لمصر دفعتله تمن التذكرة كامله وفوقيها ساعه شيروتي فاخرة جدا كهديه وعربون 
صداقة نظيفة.. رفضها في الأول لكنى اصريت.. قالي هقبلها من صديق أهاديه فيوم من الأيام.. واستمرت علاقتي 
بيه لحد النهارده.. حتى بعد ما ساب الداخلية وراح النيابة. 


ورحت السعودية. 





ع با ۵ ۱۲ بعد 


ا۵.. رحت السعودیة. 
تعرفي وانا طالع الطيارة تانی مره حصل ایه؟ 
متقولش.. لا بقي ؟ 


تقیت علیهم تانی.. وشافني بتاع امن الطیارة برضه.. بس ده كان قرفان من البلد زبي.. ضحك معایا وقالي ابوس 
ابذگ:: کات عقد محالت نی اتف انا کمان: 


يا لهوی عليك.. انث مبتحرمش؟ 


لا طبعا واحرم لیه.. انا كنت ملیان غضب لو اتوزع على العالم كان ولع فیه.. سیدنا موسی خرج منها خائفا یترقب.. 
وانا خارج غاضبا اسب والعن في کل مخلوق وکائن حي عاش في مستنقع القرف وشرب من مجری السموم اللى اسمه 
نهر الزفت ده.. سیدنا یوسف اتحبس فیها علشان كان عفیف وطاهر.. انا اتحبست علشان عاوز اشتغل وغیری 
اتحبسوا علشان رفضوا یبقوا انعام تترکب.. وغیری بنات اتقتلوا علشان صمموا ان اعراضهم تبقي مصانه لأزواجهم 
بس.. وغیرنا وغیرنا وغیرنا.. الاف مولفه من البلاوي المسکوت عنها في آسواً بقاع الأرض قاطبة دي. 


يا اخی متبقاش متطرف کده.. دی مصر ذکرت في القران. 


ذکرها زى وشها.. ما آبو لهب وفرعون ذکروا في القرآن.. ايه الميزة یعنی مش فاهم.. ذکرت بالفول والعدس والبصل 
والاته.. يعنى كله انتفاخ ووجع للقولون.. الا ما في حتة فرخه وللا نص كيلو لحمه وللا صينية بسبوسة في 
الموضوع.. ذكر آهلها انهم مستغفلين من فرعون.. ذكرت بانها بأنهارها وزرعها ده كله ملك لشخص واحد.. هو 
فرعون.. الحاكم الظالم. 

يا لهوى يا احمد.. انت قلبت خالص.. ده انت كنت مش بتطيق كلمه عليها. 


ولا زلت.. انا بقيت عامل زی اللى بنته خيبت امله ورجعتله حامل من الحرام.. مش قادر يقتلها وبغسل عارها.. ولا 
قادر يتبرأ منها.. ولا قادر يسمع سيرتها الوسخة وبسکت.. رينا يريحنا من ده عذاب. 


خير ان شاء اللّه.. والله متفائلة خير.. انت بس قول يارب. 
يارب.. يا|||١||١١||١١١اااالارب..‏ يا كريم يا منتقم يا جبار.. بأذنك ومشيئتك وارادتك انا واثق ان هييجى يوم ادفنهم فيه 


كلهم.. ان مكانش انا يبقي حمزة أبنى.. اللى عملوه معايا مش هيقدروا يعملوه مع أبني.. امال انتى فكرك انا جبته 
يتولد هنا ليه. 


رینا يحفظه وبحميه يا اخويا.. أبنى هيبقي عالم في ناسا. 


يبقي زى ما يبقي.. المهم يفلح. 
خير ان شاء اللّه.. متزعلش نفسك.. رينا عوضك كتير اهو.. لو مكنتش سافرت مكنتش قابلتني ولا كنا اتجوزنا 
طب انا راضي ذمتك.. ده تعويض وللا عقاب.. ههههههه. 


شوف الراجل! طيب.. انا هتصل ب 911 واقولهم انی ام الواد اطلقى البخور يا خاله نظیما.. وان انت بتعتدى على 
حردتي.. خليهم يحبسوك في جوانتانامو 


هو انا مقلتلكيش؟ 

- قلتلی ایه؟ 


- مش الخالة نظیمه دی.. طلعت مرات لواء من اللواءات اللی اکتشفت انهم وسادات خالیه. 


- شوف با اخی.. وانا اللی افتکرتها مرات عقید.. ههههههه. 





ع م ۵ ۲ | نع 


الخاتمة 

انتهت الحدوتة على کده.. 

حسیت براحه نفسية كبيرة اوی رغم کل الذکریات الأليمة اللی بحاول دايما انى انساها.. 

عارف إحساس انك تکون مزنوق جدا وبطنك هتتفرتك وتقعد فترة طوبلة مش لاق حمام.. وفجأة وانت نفسك متوقف 
وعلی وشك الموت مسموم ومخنوق تلاق حمام نظیف معطر؟ 

اهو ده بالظبط كان احساسي. 

شیلت مراق هموي.. هي معندهاش ای شيء تقدمه الا کلمه حلوه او دعوه كودسة.. مراتي مش لواء يقدر يرفعني السماء 
بكلمة او یخسف بيا الأرض لو غضب علیا.. هي ست مسكينة زیها زى كل الستات.. ولكني اکتشفت ان المسکنة دی هي 
سبب قوت انا.. هو ده بالظبط اللى رینا قال علية سکن.. اد ايه كنت عاصف غضبان لما بدأت بحکیلها.. واد ايه دلوقتی انا 
ساکن تماما ولا قبر مهجور مقفر. 

اکتشفت صحة وجهة نظر ابوبا لما وصاني علیها وطلب من الى لا ازر وازرة وزر آخری وان مش کل الستات زى بعض.. 
جنس النسوان النمرود ده منهن ملائكة متخفیات في صورة البشر.. رینا كرمني واخدت آفضل ملاك فیهم حبسته في بيتي. 
حکیت لها وانا غضبان ودموعي متحجره.. وانتهی الأمر انی مرتاح وهادی.. 

حکیت وبعد ما حکیت وشتمت وسبیت ولعنت.. ضحکنا.. 

لول مرة من ساعة ما بدأت الحكاية الغم دی نضحك كده.. 

بعد ما خلصت کلام هي قامت تمشی رجلیها شوبه وتخبط ای حاجه من الثلاجة.. مسکینه.. بقالها بتاع نص ساعه مکلتش 
حاجه.. ودی نفساء.. وزی ما اتفق ابائنا الأوائل.. العیل ینزل من هنا لازم نحط مکانه حوت يونس من هنا. 


انا قمت افتح الطرد اللى جالي الصبح.. نظره واحده لمحتواه ادتنی إحساس بالطمأنينة على مستقبل آبنی.. نظره منى الى 


أمه وانا بحضر طبق الفول الأمريكاني.. هي فهمت الموضوع كله وفهمت محتوی الطرد في ايه.. آساسا انا رازع المشوار ده كله 


علشان اللحظة دی بالذات. 
خدت محتوی الطرد وحاجه کده كنت شایلها عندي علشان اللحظة دی فرشتها على سربر حمزه وحطیت حمزه فوقیهم 
وقعدت العب معاه.. وهو مش فاهم ای بطیخ. 


وغنیت لحمزة وطلبت منه پقول ورایا.. قول پا موزه: 
ویکون شعارنا بعدئذ باللّه نثق 


والراية الموشحة بالنجوم سترفرف بنصر 





ت م 9 ۲ | ناكد 


على أرض الأحرار وموطن الشجعان 

وضحكت مع ام حمزة على حركات حمزة أبو 7 ايام.. 

ضحكت كما لم اضحك من قبل.. 

ضحكت بنفس صافيه وقلب راضي وهادي.. 

ضحكت يمكن علشان رميت حمل من على قلبي لما شيلتها نص هموي.. 
ضحكت لما شفت محتوى الطرد.. 

ضحكت أكتر لما شفت جواز سفر أزرق على غلافه نسر كبير اوى.. 
وضحكت تانی على صورة حمزه في جواز السفر وعلى صورته مع العلم.. 
العلم اللى هيحميه.. 


العلم الامريكاني. 


(تمت) 


آحمد حسني 


الرياض - 2018 





